Ovaj dokument sadrži odobrene informacije o lijeku za for Humira, s istaknutim izmjenama u odnosu na prethodni postupak koji je utjecao na informacije o lijeku (EMA/N/0000249136).

Više informacija dostupno je na internetskoj stranici Europske agencije za lijekove:

<https://www.ema.europa.eu/en/medicines/human/EPAR/Humira>

**PRILOG I.**

SAŽETAK OPISA SVOJSTAVA LIJEKA

**1. NAZIV LIJEKA**

Humira 20 mg otopina za injekciju u napunjenoj štrcaljki

**2. KVALITATIVNI I KVANTITATIVNI SASTAV**

Jedna napunjena štrcaljka s jednokratnom dozom od 0,2 ml sadrži 20 mg adalimumaba.

Adalimumab je rekombinantno humano monoklonsko protutijelo koje se proizvodi u stanicama jajnika kineskog hrčka.

Pomoćne tvari s poznatim učinkom

Ovaj lijek sadrži 0,2 mg polisorbata 80 u svakoj dozi od 20 mg.

Za cjeloviti popis pomoćnih tvari vidjeti dio 6.1.

**3. FARMACEUTSKI OBLIK**

Otopina za injekciju. (injekcija)

Bistra, bezbojna otopina.

**4. KLINIČKI PODACI**

**4.1 Terapijske indikacije**

Juvenilni idiopatski artritis

*Poliartikularni juvenilni idiopatski artritis*

Humira je, u kombinaciji s metotreksatom, indicirana za liječenje aktivnog poliartikularnog juvenilnog idiopatskog artritisa u bolesnika u dobi od 2 godine i starijih u kojih prethodnim liječenjem jednim ili više antireumatika koji modificiraju tijek bolesti (engl. *disease‑modifying anti‑rheumatic drug*, DMARD) nije postignut zadovoljavajući odgovor. Humira se može davati i kao monoterapija ako bolesnik ne podnosi metotreksat ili kada nastavak terapije metotreksatom nije prikladan (za djelotvornost monoterapije vidjeti dio 5.1). Humira nije ispitivana u bolesnika mlađih od 2 godine.

*Artritis povezan s entezitisom*

Humira je indicirana za liječenje aktivnog artritisa povezanog s entezitisom u bolesnika u dobi od 6 godina i starijih u kojih nije postignut zadovoljavajući odgovor na konvencionalnu terapiju ili koji ne podnose takvu terapiju (vidjeti dio 5.1).

Plak psorijaza u djece

Humira je indicirana za liječenje teške kronične plak psorijaze u djece i adolescenata u dobi od 4 godine i starijih u kojih nije postignut zadovoljavajući odgovor ili koji nisu prikladni kandidati za topikalnu terapiju i fototerapije.

Crohnova bolest u djece

Humira je indicirana za liječenje umjerenog do teškog oblika aktivne Crohnove bolesti u pedijatrijskih bolesnika (u dobi od 6 godina i starijih) u kojih nije postignut zadovoljavajući odgovor na konvencionalnu terapiju, uključujući primarnu nutritivnu terapiju i liječenje kortikosteroidom i/ili imunomodulatorom, ili u onih koji ne podnose takve vrste terapija ili su im one kontraindicirane.

Uveitis u djece

Humira je indicirana za liječenje kroničnog neinfektivnog anteriornog uveitisa u djece u dobi od 2 godine i starije u koje nije postignut zadovoljavajući odgovor na konvencionalno liječenje, koji ne podnose konvencionalno liječenje ili u kojih konvencionalno liječenje nije prikladno.

**4.2 Doziranje i način primjene**

Liječenje lijekom Humira moraju započeti i nadzirati liječnici specijalisti s iskustvom u dijagnosticiranju i liječenju stanja za koja je Humira indicirana. Oftalmolozima se preporučuje da se posavjetuju s odgovarajućim specijalistom prije nego što započnu liječenje lijekom Humira (vidjeti dio 4.4). Bolesnicima koji se liječe lijekom Humira treba dati Karticu s podsjetnikom za bolesnika.

Nakon odgovarajuće poduke o tehnici injiciranja, bolesnici mogu sami sebi davati injekcije lijeka Humira ako njihov liječnik procijeni da je to prikladno, uz medicinsko praćenje po potrebi.

Tijekom liječenja lijekom Humira potrebno je optimizirati druge istodobno primijenjene terapije (npr. kortikosteroide i/ili imunomodulatore).

Doziranje

Pedijatrijska populacija

*Juvenilni idiopatski artritis*

*Poliartikularni juvenilni idiopatski artritis u bolesnika u dobi od 2 i više godina*

Preporučena doza lijeka Humira za bolesnike s poliartikularnim juvenilnim idiopatskim artritisom u dobi od 2 i više godina određuje se na temelju tjelesne težine (Tablica 1). Humira se primjenjuje svaki drugi tjedan supkutanom injekcijom.

**Tablica 1. Doza lijeka Humira za bolesnike s poliartikularnim juvenilnim idiopatskim artritisom**

| **Tjelesna težina bolesnika** | **Režim doziranja** |
| --- | --- |
| 10 kg do < 30 kg | 20 mg svaki drugi tjedan |
| ≥ 30 kg | 40 mg svaki drugi tjedan |

Dostupni podaci pokazuju da se klinički odgovor obično postiže unutar 12 tjedana liječenja. Ako se unutar tog razdoblja ne postigne terapijski odgovor, potrebno je pomno razmotriti nastavak liječenja takvog bolesnika.

Nema relevantne primjene lijeka Humira u bolesnika mlađih od 2 godine za ovu indikaciju.

Humira može biti dostupna i u drugim jačinama i/ili oblicima pakiranja, ovisno o terapijskim potrebama pojedinog bolesnika.

*Artritis povezan s entezitisom*

Preporučena doza lijeka Humira za bolesnike s artritisom povezanim s entezitisom u dobi od 6 i više godina određuje se na temelju tjelesne težine (Tablica 2). Humira se primjenjuje svaki drugi tjedan supkutanom injekcijom.

**Tablica 2. Doza lijeka Humira za bolesnike s artritisom povezanim s entezitisom**

| **Tjelesna težina bolesnika** | **Režim doziranja** |
| --- | --- |
| 15 kg do < 30 kg | 20 mg svaki drugi tjedan |
| ≥ 30 kg | 40 mg svaki drugi tjedan |

Humira nije ispitivana u bolesnika s artritisom povezanim s entezitisom mlađih od 6 godina.

Humira može biti dostupna i u drugim jačinama i/ili oblicima pakiranja, ovisno o terapijskim potrebama pojedinog bolesnika.

*Plak psorijaza u djece*

Preporučena doza lijeka Humira za bolesnike s plak psorijazom u dobi od 4 do 17 godina određuje se na temelju tjelesne težine (Tablica 3). Humira se primjenjuje supkutanom injekcijom.

**Tablica 3. Doza lijeka Humira za pedijatrijske bolesnike s plak psorijazom**

| **Tjelesna težina bolesnika** | **Režim doziranja** |
| --- | --- |
| 15 kg do < 30 kg | Početna doza od 20 mg, a zatim 20 mg svaki drugi tjedan, počevši tjedan dana nakon početne doze |
| ≥ 30 kg | Početna doza od 40 mg, a zatim 40 mg svaki drugi tjedan, počevši tjedan dana nakon početne doze |

Ako bolesnik ne postigne terapijski odgovor unutar 16 tjedana, nastavak liječenja nakon tog razdoblja potrebno je pomno razmotriti.

Ako je indicirano ponovno liječenje lijekom Humira, potrebno je pridržavati se gore navedenih smjernica za doziranje i trajanje liječenja.

Sigurnost lijeka Humira u pedijatrijskih bolesnika s plak psorijazom ocjenjivala se tijekom srednjeg razdoblja od 13 mjeseci.

Nema relevantne primjene lijeka Humira u djece mlađe od 4 godine za ovu indikaciju.

Humira može biti dostupna i u drugim jačinama i/ili oblicima pakiranja, ovisno o terapijskim potrebama pojedinog bolesnika.

*Crohnova bolest u djece*

Preporučena doza lijeka Humira za bolesnike s Crohnovom bolešću u dobi od 6 do 17 godina određuje se na temelju tjelesne težine (Tablica 4). Humira se primjenjuje supkutanom injekcijom.

**Tablica 4. Doza lijeka Humira za pedijatrijske bolesnike s Crohnovom bolešću**

| **Tjelesna težina bolesnika** | **Indukcijska doza** | **Doza održavanja počevši od 4. tjedna** |
| --- | --- | --- |
| < 40 kg | * 40 mg u nultom tjednu i 20 mg u drugom tjednu   U slučaju kada je potreban brži odgovor na liječenje, imajući na umu da rizik od nuspojava može biti veći kod primjene više indukcijske doze, može se primijeniti sljedeća doza:   * 80 mg u nultom tjednu i 40 mg u drugom tjednu | 20 mg svaki drugi tjedan |
| ≥ 40 kg | * 80 mg u nultom tjednu i 40 mg u drugom tjednu   U slučaju kada je potreban brži odgovor na liječenje, imajući na umu da rizik od nuspojava može biti veći kod primjene više indukcijske doze, može se primijeniti sljedeća doza:   * 160 mg u nultom tjednu i 80 mg u drugom tjednu | 40 mg svaki drugi tjedan |

Bolesnici u kojih se ne postigne zadovoljavajući odgovor mogli bi imati koristi od povećanja doziranja:

* < 40 kg: 20 mg svaki tjedan
* ≥ 40 kg: 40 mg svaki tjedan ili 80 mg svaki drugi tjedan

U slučaju da nema odgovora na liječenje do 12. tjedna, potrebno je pomno razmotriti nastavak liječenja takvog bolesnika.

Nema relevantne primjene lijeka Humira u djece mlađe od 6 godina za ovu indikaciju.

Humira može biti dostupna i u drugim jačinama i/ili oblicima pakiranja, ovisno o terapijskim potrebama pojedinog bolesnika.

*Uveitis u djece*

Preporučena doza lijeka Humira za pedijatrijske bolesnike s uveitisom u dobi od 2 i više godina određuje se na temelju tjelesne težine (Tablica 5). Humira se primjenjuje supkutanom injekcijom.

Kod uveitisa u djece, nema iskustva s liječenjem lijekom Humira bez istodobnog liječenja metotreksatom.

**Tablica 5. Doza lijeka Humira za pedijatrijske bolesnike s uveitisom**

| **Tjelesna težina bolesnika** | **Režim doziranja** |
| --- | --- |
| < 30 kg | 20 mg svaki drugi tjedan u kombinaciji s metotreksatom |
| ≥ 30 kg | 40 mg svaki drugi tjedan u kombinaciji s metotreksatom |

Kad se uvodi liječenje lijekom Humira može se primijeniti udarna doza od 40 mg za bolesnike tjelesne težine < 30 kg ili 80 mg za bolesnike tjelesne težine ≥ 30 kg tjedan dana prije početka terapije održavanja. Nisu dostupni klinički podaci o primjeni udarne doze lijeka Humira u djece u dobi od < 6 godina (vidjeti dio 5.2).

Nema relevantne primjene lijeka Humira u djece mlađe od 2 godine za ovu indikaciju.

Preporučuje se svake godine ocijeniti omjer koristi i rizika kontinuiranog dugotrajnog liječenja (vidjeti dio 5.1).

Humira može biti dostupna i u drugim jačinama i/ili oblicima pakiranja, ovisno o terapijskim potrebama pojedinog bolesnika.

Oštećenje bubrega i/ili jetre

Nije ispitivano djelovanje lijeka Humira u toj populaciji bolesnika te se ne mogu dati preporuke za doziranje.

Način primjene

Humira se primjenjuje supkutanom injekcijom. Cjelovite upute za uporabu nalaze se u uputi o lijeku.

Humira je dostupna i u drugim jačinama i oblicima pakiranja.

**4.3 Kontraindikacije**

Preosjetljivost na djelatnu tvar ili neku od pomoćnih tvari navedenih u dijelu 6.1.

Aktivna tuberkuloza ili druge teške infekcije, poput sepse, i oportunističke infekcije (vidjeti dio 4.4).

Umjereno do teško zatajenje srca (NYHA razred III/IV) (vidjeti dio 4.4).

**4.4 Posebna upozorenja i mjere opreza pri uporabi**

Sljedivost

Kako bi se poboljšala sljedivost bioloških lijekova, naziv i broj serije primijenjenog lijeka potrebno je jasno navesti u zdravstvenom kartonu bolesnika.

Infekcije

Za vrijeme terapije antagonistima TNF-a bolesnici su podložniji ozbiljnim infekcijama. Oštećena funkcija pluća može povisiti rizik od nastanka infekcija. Bolesnike se stoga mora pomno pratiti prije, za vrijeme i nakon završetka liječenja lijekom Humira zbog moguće pojave infekcija, uključujući tuberkulozu. Budući da eliminacija adalimumaba može trajati i do četiri mjeseca, praćenje je potrebno nastaviti za vrijeme cijelog tog razdoblja.

Liječenje lijekom Humira ne smije se započeti u bolesnika s aktivnim infekcijama, uključujući kronične ili lokalizirane infekcije, sve dok se te infekcije ne stave pod kontrolu. U bolesnika koji su bili izloženi tuberkulozi ili bolesnika koji su putovali u područja visokog rizika od tuberkuloze ili endemskih mikoza, kao što su histoplazmoza, kokcidioidomikoza ili blastomikoza, prije započinjanja liječenja treba razmotriti rizike i koristi liječenja lijekom Humira (vidjeti *Druge oportunističke infekcije*).

Bolesnike u kojih se za vrijeme liječenja lijekom Humira razviju nove infekcije potrebno je pozorno pratiti i podvrgnuti kompletnoj dijagnostičkoj procjeni. Primjena lijeka Humira mora se obustaviti ako bolesnik razvije novu ozbiljnu infekciju ili sepsu te je potrebno započeti odgovarajuću antimikrobnu ili antifungalnu terapiju sve dok se infekcija ne stavi pod kontrolu. Liječnici trebaju oprezno razmotriti liječenje lijekom Humira u bolesnika s ponavljajućim infekcijama u anamnezi ili podležećim stanjima koja pogoduju razvoju infekcija u bolesnika, uključujući istodobnu primjenu imunosupresivnih lijekova.

*Ozbiljne infekcije*

U bolesnika koji su primali lijek Humira zabilježene su ozbiljne infekcije, uključujući sepsu, uzrokovane bakterijama, mikobakterijama, invazivnim gljivicama, parazitima, virusima, ili druge oportunističke infekcije poput listerioze, legioneloze i pneumocistisa.

Ostale ozbiljne infekcije primijećene u kliničkim ispitivanjima uključuju pneumoniju, pijelonefritis, septički artritis i septikemiju. Prijavljene su hospitalizacije ili smrtni ishodi povezani s infekcijama.

*Tuberkuloza*

U bolesnika liječenih lijekom Humira prijavljeni su slučajevi tuberkuloze, uključujući reaktivaciju i razvoj tuberkuloze. Prijave su obuhvaćale slučajeve pulmonalne i ekstrapulmonalne (tj. diseminirane) tuberkuloze.

Prije početka liječenja lijekom Humira sve bolesnike se mora podvrgnuti pretragama za otkrivanje i aktivnog i neaktivnog (“latentnog“) oblika tuberkuloze. Te pretrage moraju obuhvaćati detaljnu ocjenu bolesnikove anamneze s obzirom na tuberkulozu ili eventualne ranije izloženosti osobama s aktivnom tuberkulozom te prijašnje i/ili sadašnje liječenje imunosupresivnim lijekovima. U svih bolesnika treba provesti odgovarajuće probirne testove (tj. tuberkulinski kožni test i rendgen pluća, uz pridržavanje lokalnih preporuka). Preporučuje se provođenje i rezultate tih pretraga upisati u Karticu s podsjetnikom za bolesnika. Pritom liječnici koji propisuju lijek trebaju imati na umu da tuberkulinski kožni test može dati lažno negativne rezultate, pogotovo u teško bolesnih ili imunokompromitiranih bolesnika.

Ako se dijagnosticira aktivna tuberkuloza, ne smije se započeti liječenje lijekom Humira (vidjeti dio 4.3).

U svim niže opisanim situacijama potrebno je vrlo pažljivo razmotriti omjer koristi i rizika liječenja.

Ako se sumnja na latentnu tuberkulozu, potrebno je konzultirati liječnika s iskustvom u liječenju tuberkuloze.

Ako se dijagnosticira latentna tuberkuloza, prije početka liječenja lijekom Humira mora se započeti odgovarajuća profilaksa tuberkuloze, u skladu s lokalnim preporukama.

Primjenu profilakse tuberkuloze također treba razmotriti prije početka liječenja lijekom Humira u bolesnika s nekoliko faktora rizika ili sa značajnim faktorima rizika od tuberkuloze unatoč negativnom nalazu na tuberkulozu i u bolesnika s latentnom ili aktivnom tuberkulozom u anamnezi u kojih se ne može utvrditi adekvatan tijek liječenja.

Unatoč profilaksi tuberkuloze, zabilježeni su slučajevi reaktivacije tuberkuloze u bolesnika liječenih lijekom Humira. U nekih bolesnika koji su bili uspješno liječeni zbog aktivne tuberkuloze, za vrijeme liječenja lijekom Humira ponovno se razvila tuberkuloza.

Bolesnike se mora upozoriti da se obrate liječniku ako se za vrijeme ili nakon liječenja lijekom Humira pojave znakovi/simptomi koji upućuju na tuberkuloznu infekciju (npr. perzistirajući kašalj, progresivno propadanje/gubljenje težine, blago povišena tjelesna temperatura, bezvoljnost).

*Druge oportunističke infekcije*

U bolesnika koji primaju lijek Humira zabilježene su oportunističke infekcije, uključujući invazivne gljivične infekcije. Ove infekcije nisu uvijek bile prepoznate u bolesnika koji su primali antagoniste TNF-a, što je rezultiralo kašnjenjem s primjerenim liječenjem i ponekad dovelo do smrtnog ishoda.

Ako se u bolesnika pojave znakovi i simptomi kao što su vrućica, malaksalost, gubitak težine, znojenje, kašalj, dispneja i/ili plućni infiltrati ili druge ozbiljne sistemske bolesti praćene istodobnim šokom ili bez njega, treba posumnjati na invazivnu gljivičnu infekciju te odmah prekinuti primjenu lijeka Humira. U ovih bolesnika dijagnozu i primjenu empirijske antifungalne terapije potrebno je provesti uz savjetovanje s liječnikom koji ima iskustva u liječenju bolesnika s invazivnim gljivičnim infekcijama.

Reaktivacija hepatitisa B

Zabilježena je reaktivacija hepatitisa B u bolesnika koji su primali antagoniste TNF-a, uključujući lijek Humira, i koji su bili su kronični nositelji tog virusa (tj. pozitivni na površinski antigen), a bilo je i slučajeva sa smrtnim ishodom. Bolesnike je potrebno prije početka terapije lijekom Humira testirati na HBV infekciju. U bolesnika koji su pozitivni na infekciju virusom hepatitisa B, preporučuje se potražiti savjet liječnika s iskustvom u liječenju hepatitisa B.

Nositelje HBV-a u kojih je nužna primjena lijeka Humira mora se pomno pratiti zbog moguće pojave znakova i simptoma aktivne HBV infekcije tijekom cijelog trajanja terapije te nekoliko mjeseci nakon njezina prekida. Nisu dostupni odgovarajući podaci o kombiniranom liječenju antivirusnom terapijom i antagonistom TNF-a u svrhu prevencije reaktivacije HBV-a u bolesnika koji su nositelji HBV-a. U bolesnika u kojih se javi reaktivacija HBV infekcije mora se prekinuti terapija lijekom Humira i započeti učinkovita antivirusna terapija uz odgovarajuće potporno liječenje.

Neurološki događaji

U rijetkim su slučajevima antagonisti TNF-a, uključujući lijek Humira, bili povezani s pojavom novih ili pogoršanjem postojećih kliničkih simptoma i/ili radioloških dokaza demijelinizirajuće bolesti središnjeg živčanog sustava, uključujući multiplu sklerozu i optički neuritis, i periferne demijelinizirajuće bolesti, uključujući Guillain-Barréov sindrom. Propisivači moraju biti oprezni prilikom razmatranja liječenja lijekom Humira u bolesnika s otprije postojećim ili nedavno nastalim demijelinizirajućim poremećajima središnjeg ili perifernog živčanog sustava; ako se razvije bilo koji od tih poremećaja, treba razmotriti prekid liječenja lijekom Humira. Poznato je da postoji povezanost između intermedijarnog uveitisa i demijelinizirajućih poremećaja središnjeg živčanog sustava. U bolesnika s neinfektivnim intermedijarnim uveitisom treba provesti neurološku procjenu prije početka liječenja lijekom Humira i redovito tijekom liječenja kako bi se utvrdili otprije postojeći ili novorazvijeni demijelinizirajući poremećaji središnjeg živčanog sustava.

Alergijske reakcije

Tijekom kliničkih ispitivanja rijetko su prijavljivane ozbiljne alergijske reakcije povezane s primjenom lijeka Humira. Manje često su u kliničkim ispitivanjima zabilježene alergijske reakcije povezane s lijekom Humira koje nisu bile ozbiljne. Ozbiljne alergijske reakcije, uključujući anafilaksiju, prijavljivane su nakon primjene lijeka Humira. Ako se pojavi anafilaktička reakcija ili kakva druga ozbiljna alergijska reakcija, primjenu lijeka Humira treba odmah obustaviti i započeti odgovarajuću terapiju.

Imunosupresija

U ispitivanju 64 bolesnika s reumatoidnim artritisom liječena lijekom Humira nije zabilježeno smanjenje odgođene preosjetljivosti, sniženje razina imunoglobulina niti promjene broja efektorskih T i B stanica, NK stanica, monocita/makrofaga i neutrofila.

Zloćudne bolesti i limfoproliferativni poremećaji

U kontroliranim dijelovima kliničkih ispitivanja antagonista TNF-a zabilježeno je više slučajeva zloćudnih bolesti, uključujući i limfome, u bolesnika liječenih antagonistima TNF-a nego u kontrolnoj skupini. Međutim, učestalost je bila rijetka. Nakon stavljanja lijeka u promet prijavljeni su slučajevi leukemije u bolesnika liječenih antagonistima TNF-a. Procjenu rizika otežava i inače povećani rizik od razvoja limfoma i leukemije u bolesnika s reumatoidnim artritisom s dugotrajnom, izrazito aktivnom upalnom bolešću. Prema postojećim saznanjima, mogući rizik od razvoja limfoma, leukemija i ostalih zloćudnih bolesti u bolesnika liječenih antagonistima TNF-a ne može se isključiti.

Nakon stavljanja lijeka u promet zabilježene su zloćudne bolesti, neke sa smrtnim ishodom, u djece, adolescenata i mlađih odraslih osoba (u dobi do 22 godine) liječenih antagonistima TNF-a (početak terapije u 18. godini života ili ranije), uključujući adalimumab. Otprilike polovica slučajeva su bili limfomi. Ostali slučajevi predstavljali su mnoštvo različitih zloćudnih bolesti, uključujući i rijetke zloćudne bolesti obično povezane s imunosupresijom. Rizik od pojave zloćudnih bolesti u djece i adolescenata liječenih antagonistima TNF-a ne može se isključiti.

U bolesnika liječenih adalimumabom prijavljeni su rijetki slučajevi hepatospleničnog T-staničnog limfoma nakon stavljanja lijeka u promet. Ovaj rijedak oblik T-staničnog limfoma ima izrazito agresivan tijek i uglavnom je smrtonosan. Neki od tih hepatospleničnih T-staničnih limfoma povezanih s primjenom lijeka Humira javili su se u mladih odraslih bolesnika koji su istodobno bili liječeni azatioprinom ili 6‑merkaptopurinom zbog upalne bolesti crijeva. Potrebno je pažljivo razmotriti mogući rizik kod primjene kombinacije azatioprina ili 6-merkaptopurina i lijeka Humira. Rizik od pojave hepatospleničnog T‑staničnog limfoma u bolesnika liječenih lijekom Humira ne može se isključiti (vidjeti dio 4.8).

Nisu provedena ispitivanja u bolesnika sa zloćudnim bolestima u anamnezi ili u bolesnika koji su nastavili liječenje lijekom Humira nakon obolijevanja od zloćudne bolesti. Zbog toga je potreban dodatan oprez prilikom razmatranja liječenja lijekom Humira u takvih bolesnika (vidjeti dio 4.8).

Sve bolesnike, a posebno one koji u anamnezi imaju opsežnu imunosupresivnu terapiju ili bolesnike s psorijazom i PUVA liječenjem u anamnezi, potrebno je prije i za vrijeme liječenja lijekom Humira pregledavati u svrhu otkrivanja nemelanomskog karcinoma kože. Melanom i karcinom Merkelovih stanica su također prijavljeni u bolesnika liječenih antagonistima TNF-a, uključujući adalimumab (vidjeti dio 4.8).

U eksploracijskom kliničkom ispitivanju primjene drugog antagonista TNF-a, infliksimaba, u bolesnika s umjerenom do teškom kroničnom opstruktivnom plućnom bolešću (KOPB), prijavljen je veći broj zloćudnih bolesti, uglavnom na plućima ili glavi i vratu, u bolesnika liječenih infliksimabom nego u bolesnika u kontrolnoj skupini. Svi bolesnici bili su teški pušači. Zbog toga je potreban oprez kod primjene antagonista TNF-a u bolesnika s KOPB-om, kao i u bolesnika koji imaju povećan rizik od razvoja zloćudnih bolesti zbog teškog pušenja.

Prema trenutnim podacima nije poznato utječe li liječenje adalimumabom na rizik od pojave displazije ili raka debelog crijeva. Sve bolesnike s ulceroznim kolitisom u kojih je povećan rizik od displazije ili karcinoma debelog crijeva (na primjer, bolesnici s dugotrajnim ulceroznim kolitisom ili primarnim sklerozirajućim kolangitisom) ili bolesnike koji su imali displaziju ili karcinom debelog crijeva treba kontrolirati zbog mogućeg razvoja displazije u redovitim intervalima prije početka liječenja i tijekom čitavog trajanja bolesti. Ti bi pregledi trebali uključivati kolonoskopiju i biopsije u skladu s lokalnim preporukama.

Hematološke reakcije

U rijetkim je slučajevima za vrijeme liječenja antagonistima TNF-a zabilježena pojava pancitopenije, uključujući i aplastičnu anemiju. U bolesnika liječenih lijekom Humira prijavljeni su štetni događaji u hematološkom sustavu, uključujući medicinski značajne citopenije (npr. trombocitopenija, leukopenija). Bolesnike treba upozoriti da se odmah obrate liječniku ako se za vrijeme liječenja lijekom Humira pojave znakovi i simptomi koji upućuju na krvne diskrazije (npr. stalna vrućica, nastanak modrica, krvarenje, bljedilo). Ako se dokažu značajne hematološke abnormalnosti, potrebno je razmisliti o prekidu liječenja lijekom Humira u takvih bolesnika.

Cijepljenje

Sličan odgovor protutijela na standardno 23-valentno pneumokokno cjepivo i trovalentno cjepivo protiv gripe zamijećen je u ispitivanju 226 odraslih ispitanika s reumatoidnim artritisom koji su primali adalimumab ili placebo. Nema dostupnih podataka o sekundarnom prijenosu infekcije živim cjepivima u bolesnika liječenih lijekom Humira.

Preporučuje se da se pedijatrijske bolesnike, ako je moguće, cijepi u skladu sa svim važećim smjernicama za cijepljenje prije započinjanja liječenja lijekom Humira.

Bolesnici koji primaju lijek Humira mogu istodobno primiti cjepiva, ali ne živa cjepiva. Djeci koja su u maternici bila izložena adalimumabu ne preporučuje se davati živa cjepiva (npr. cjepivo BCG) najmanje 5 mjeseci otkad je majka u trudnoći primila zadnju injekciju adalimumaba.

Kongestivno zatajenje srca

U kliničkom ispitivanju jednog drugog antagonista TNF-a zabilježeno je pogoršanje kongestivnog zatajenja srca i povećana smrtnost zbog kongestivnog zatajenja srca. Slučajevi pogoršanja kongestivnog zatajenja srca također su prijavljeni i u bolesnika liječenih lijekom Humira. Bolesnicima s blagim zatajenjem srca (NYHA razred I/II) Humira se mora davati oprezno. Primjena lijeka Humira je kontraindicirana u bolesnika s umjerenim do teškim zatajenjem srca (vidjeti dio 4.3). Ako se pojave novi ili pogoršaju postojeći simptomi kongestivnog zatajenja srca, mora se obustaviti liječenje lijekom Humira.

Autoimuni procesi

Liječenje lijekom Humira može dovesti do razvoja autoimunih protutijela. Utjecaj dugotrajnog liječenja lijekom Humira na razvoj autoimunih bolesti nije poznat. Ako bolesnik nakon primjene lijeka Humira razvije simptome koji upućuju na sindrom nalik lupusu i pozitivan je na protutijela usmjerena protiv dvolančane DNK, terapija lijekom Humira ne smije se nastaviti (vidjeti dio 4.8).

Istodobna primjena bioloških antireumatika koji modificiraju tijek bolesti ili antagonista TNF-a

U kliničkim ispitivanjima istodobne primjene anakinre i drugog antagonista TNF-a, etanercepta, zabilježene su ozbiljne infekcije, a pritom nije bilo dodatne kliničke koristi u odnosu na monoterapiju etanerceptom. S obzirom na prirodu štetnih događaja primijećenih pri istodobnoj primjeni anakinre i etanercepta, slične toksičnosti se također mogu pojaviti i za vrijeme liječenja anakinrom u kombinaciji s drugim antagonistima TNF-a. Stoga se istodobna primjena adalimumaba i anakinre ne preporučuje (vidjeti dio 4.5).

Istodobna primjena adalimumaba i drugih bioloških antireumatika koji modificiraju tijek bolesti (npr. anakinra i abatacept) ili drugih antagonista TNF-a se ne preporučuje zbog mogućeg povećanog rizika od razvoja infekcija, uključujući ozbiljne infekcije, i drugih potencijalnih farmakoloških interakcija (vidjeti dio 4.5).

Kirurški zahvati

Raspoloživi podaci o sigurnosti kirurških zahvata u bolesnika liječenih lijekom Humira su ograničeni. Pri planiranju operacija treba voditi računa o dugom poluvijeku adalimumaba. Bolesnike kojima je za vrijeme liječenja lijekom Humira potreban operativni zahvat potrebno je pomno pratiti zbog moguće pojave infekcija i poduzeti odgovarajuće mjere. Raspoloživi podaci o sigurnosti provedbe artroplastike u bolesnika liječenih lijekom Humira su ograničeni.

Opstrukcija tankog crijeva

Neuspješan odgovor na terapiju za Crohnovu bolest može biti znak fiksne fibrozne strikture koju je možda potrebno kirurški liječiti. Dostupni podaci pokazuju da Humira ne uzrokuje i ne pogoršava strikture.

Starije osobe

Učestalost ozbiljnih infekcija među bolesnicima liječenima lijekom Humira bila je veća u osoba starijih od 65 godina (3,7%) nego u osoba mlađih od 65 godina (1,5%). Neke od tih infekcija imale su smrtni ishod. Tijekom liječenja starijih osoba mora se obratiti posebna pažnja na mogući rizik od infekcije.

Pedijatrijska populacija

Vidjeti iznad dio 'Cijepljenje'.

Pomoćne tvari s poznatim učinkom

Ovaj lijek sadrži 0,2 mg polisorbata 80 u svakoj dozi od 20 mg. Polisorbati mogu uzrokovati alergijske reakcije.

**4.5 Interakcije s drugim lijekovima i drugi oblici interakcija**

Djelovanje lijeka Humira ispitivano je u bolesnika s reumatoidnim artritisom, poliartikularnim juvenilnim idiopatskim artritisom i psorijatičnim artritisom koji su dobivali lijek Humira kao monoterapiju i u onih koji su istodobno uzimali i metotreksat. Stvaranje protutijela bilo je manje kada se Humira davala zajedno s metotreksatom nego kada se primjenjivala kao monoterapija. Primjena lijeka Humira bez metotreksata rezultirala je povećanim stvaranjemprotutijela, povećanim klirensom i smanjenom djelotvornošću adalimumaba (vidjeti dio 5.1).

Kombinirana terapija lijekom Humira i anakinrom se ne preporučuje (vidjeti dio 4.4 “Istodobna primjena bioloških antireumatika koji modificiraju tijek bolesti ili antagonista TNF-a“).

Kombinirana terapija lijekom Humira i abataceptom se ne preporučuje (vidjeti dio 4.4 “Istodobna primjena bioloških antireumatika koji modificiraju tijek bolesti ili antagonista TNF-a“).

**4.6 Plodnost, trudnoća i dojenje**

Žene reproduktivne dobi

Žene reproduktivne dobi trebaju razmotriti korištenje odgovarajuće kontracepcije kako bi spriječile trudnoću i trebale bi je nastaviti koristiti još najmanje pet mjeseci nakon posljednje doze lijeka Humira.

Trudnoća

Prospektivno prikupljeni podaci o velikom broju trudnoća izloženih adalimumabu (približno 2100) koje su završile živorođenjem s poznatim ishodom, uključujući više od 1500 trudnoća izloženih tijekom prvog tromjesečja, ne ukazuju na povećanu stopu malformacija u novorođenčeta.

U prospektivan kohortni registar uključeno je 257 žena s reumatoidnim artritisom ili Crohnovom bolešću koje su se liječile adalimumabom najmanje tijekom prvog tromjesečja te 120 žena s reumatoidnim artritisom ili Crohnovom bolešću koje se nisu liječile adalimumabom. Primarna mjera ishoda bila je prevalencija značajnih urođenih mana pri porođaju. Stopa trudnoća koje su završile najmanje jednim živorođenim djetetom s velikom urođenom manom iznosila je 6/69 (8,7%) među ženama liječenima adalimumabom koje su imale reumatoidni artritis i 5/74 (6,8%) među ženama s reumatoidnim artritisom koje nisu primale liječenje (neprilagođen OR: 1,31; 95% CI: 0,38 ‑ 4,52) te 16/152 (10,5%) među ženama liječenima adalimumabom koje su imale Crohnovu bolest i 3/32 (9,4%) među ženama s Crohnovom bolešću koje nisu primale liječenje (neprilagođen OR: 1,14; 95% CI: 0,31 ‑ 4,16). Prilagođen OR (kod kojega su uzete u obzir početne razlike) iznosio je 1,10 (95% CI: 0,45 ‑ 2,73) za reumatoidni artritis i Crohnovu bolest zajedno. Nije bilo velikih razlika između žena liječenih adalimumabom i onih koje ga nisu primale s obzirom na sekundarne mjere ishoda – spontane pobačaje, manje urođene mane, prijevremeni porođaj, porođajnu veličinu i ozbiljne ili oportunističke infekcije, a nije prijavljeno nijedno mrtvorođenje ni zloćudna bolest. Na interpretaciju podataka mogu utjecati metodološka ograničenja ispitivanja, uključujući malu veličinu uzorka i dizajn koji nije uključivao randomizaciju.

U ispitivanju razvojne toksičnosti kod majmuna nisu zabilježeni znakovi toksičnosti za majku, embriotoksičnosti ni teratogenosti. Nisu dostupni pretklinički podaci o postnatalnoj toksičnosti adalimumaba (vidjeti dio 5.3).

Zbog inhibicije faktora tumorske nekroze α (TNFα), adalimumab primijenjen u trudnoći mogao bi utjecati na normalne imunološke odgovore u novorođenčeta. Adalimumab se tijekom trudnoće smije primjenjivati samo ako je to posve neophodno.

Adalimumab može prijeći preko posteljice u serum djece čije su majke tijekom trudnoće liječene adalimumabom. Zbog toga ta djeca mogu imati povećan rizik od infekcija. Djeci koja su u maternici bila izložena adalimumabu ne preporučuje se davati živa cjepiva (npr. cjepivo BCG) najmanje 5 mjeseci otkad je majka u trudnoći primila zadnju injekciju adalimumaba.

Dojenje

Ograničeni podaci iz objavljene literature ukazuju na to da se adalimumab izlučuje u majčino mlijeko u vrlo maloj koncentraciji te da koncentracije adalimumaba u majčinom mlijeku iznose 0,1% do 1% razine u serumu majke. Kada se primjenjuju peroralno, imunoglobulin G proteini prolaze proteolizu u crijevima te imaju malu bioraspoloživost. Ne očekuju se učinci na dojenu novorođenčad/dojenčad. Stoga se Humira može primjenjivati tijekom dojenja.

Plodnost

Nisu dostupni pretklinički podaci o utjecaju adalimumaba na plodnost.

**4.7 Utjecaj na sposobnost upravljanja vozilima i rada sa strojevima**

Humira može malo utjecati na sposobnost upravljanja vozilima i rada sa strojevima. Nakon primjene lijeka Humira mogu se pojaviti vrtoglavica i poremećaji vida (vidjeti dio 4.8).

**4.8 Nuspojave**

Sažetak sigurnosnog profila

Humira je ispitivana u 9506 bolesnika u pivotalnim kontroliranim i otvorenim ispitivanjima tijekom razdoblja do 60 mjeseci ili dulje. Ispitivanjima su obuhvaćeni bolesnici s nedavnom pojavom reumatoidnog artritisa i oni s dugotrajnom bolešću te bolesnici s juvenilnim idiopatskim artritisom (poliartikularnim juvenilnim idiopatskim artritisom i artritisom povezanim s entezitisom), kao i oni s aksijalnim spondiloartritisom (ankilozantnim spondilitisom i aksijalnim spondiloartritisom bez radiološkog dokaza AS-a), psorijatičnim artritisom, Crohnovom bolešću, ulceroznim kolitisom, psorijazom, gnojnim hidradenitisom i uveitisom. Pivotalna kontrolirana ispitivanja uključivala su 6089 bolesnika liječenih lijekom Humira i 3801 bolesnika koji je primao placebo ili neki aktivni usporedni lijek tijekom kontroliranog razdoblja.

U dvostruko slijepim, kontroliranim dijelovima pivotalnih ispitivanja, liječenje je zbog štetnih događaja prekinuto u 5,9% bolesnika koji su dobivali lijek Humira, odnosno 5,4% bolesnika iz kontrolne skupine.

Najčešće prijavljene nuspojave su infekcije (kao što su nazofaringitis, infekcija gornjih dišnih putova i sinusitis), reakcije na mjestu primjene (eritem, svrbež, krvarenje, bol ili oticanje), glavobolja i bol u mišićno-koštanom sustavu.

Uz lijek Humira prijavljene su ozbiljne nuspojave. Antagonisti TNF-a, kao što je Humira, djeluju na imunološki sustav te njihova primjena može utjecati na obranu tijela od infekcija i raka.

Kod primjene lijeka Humira također su prijavljene infekcije sa smrtnim ishodom i po život opasne infekcije (uključujući sepsu, oportunističke infekcije i tuberkulozu), reaktivacija HBV-a i razne zloćudne bolesti (uključujući leukemiju, limfom i hepatosplenični T-stanični limfom).

Također su prijavljene ozbiljne hematološke, neurološke i autoimune reakcije. One uključuju rijetke prijave pancitopenije, aplastične anemije, demijelinizirajućih događaja u središnjem i perifernom živčanom sustavu te prijave lupusa, stanja povezanih s lupusom i Stevens-Johnsonova sindroma.

Pedijatrijska populacija

Općenito su štetni događaji u pedijatrijskih bolesnika prema učestalosti i tipu bili slični onima u odraslih bolesnika.

Tablični popis nuspojava

Sljedeći popis nuspojava temelji se na iskustvu iz kliničkih ispitivanja i nakon stavljanja lijeka u promet, a prikazane su dolje u Tablici 6 prema organskom sustavu i učestalosti: vrlo često (≥ 1/10); često (≥1/100 i <1/10); manje često (≥1/1000 i <1/100); rijetko (≥1/10 000 i <1/1000) i nepoznato (ne može se procijeniti iz dostupnih podataka). Unutar svake skupine učestalosti nuspojave su prikazane u padajućem nizu prema ozbiljnosti. Navedena je najviša primijećena kategorija učestalosti neovisno o indikaciji. Zvjezdica (\*) u stupcu 'Organski sustav' znači da se detaljnije informacije mogu pronaći u dijelovima 4.3, 4.4 i 4.8.

**Tablica 6**

**Nuspojave**

| **Organski sustav** | **Učestalost** | **Nuspojava** |
| --- | --- | --- |
| Infekcije i infestacije\* | vrlo često | infekcije dišnih putova (uključujući infekcije donjih i gornjih dišnih putova, pneumoniju, sinusitis, faringitis, nazofaringitis i pneumoniju uzrokovanu virusom herpesa) |
| često | sistemske infekcije (uključujući sepsu, kandidijazu i gripu),  intestinalne infekcije (uključujući virusni gastroenteritis),  infekcije kože i mekog tkiva (uključujući paronihiju, celulitis, impetigo, nekrotizirajući fasciitis i herpes zoster),  infekcije uha,  infekcije usne šupljine (uključujući herpes simpleks, herpes usne šupljine i infekcije zuba),  infekcije reproduktivnog sustava (uključujući vulvovaginalne mikoze),  infekcije mokraćnog sustava (uključujući pijelonefritis),  gljivične infekcije,  infekcije zglobova |
| manje često | neurološke infekcije (uključujući virusni meningitis),  oportunističke infekcije i tuberkuloza (uključujući kokcidioidomikozu, histoplazmozu i infekciju kompleksom *mycobacterium avium*),  bakterijske infekcije,  infekcije oka,  divertikulitis1) |
| Dobroćudne, zloćudne i nespecificirane novotvorine (uključujući ciste i polipe)\* | često | rak kože, isključujući melanom (uključujući bazocelularni karcinom i karcinom skvamoznih stanica),  benigne neoplazme |
| manje često | limfom\*\*,  novotvorine na solidnim organima (uključujući rak dojke, novotvorine na plućima i štitnjači),  melanom\*\* |
| rijetko | leukemija1) |
| nepoznato | hepatosplenični T-stanični limfom1)  karcinom Merkelovih stanica (neuroendokrini karcinom kože)1), Kaposijev sarkom |
| Poremećaj krvi i limfnog sustava\* | vrlo često | leukopenija (uključujući neutropeniju i agranulocitozu),  anemija |
| često | leukocitoza,  trombocitopenija |
| manje često | idiopatska trombocitopenična purpura |
| rijetko | pancitopenija |
| Poremećaji imunološkog sustava\* | često | preosjetljivost,  alergije (uključujući sezonske alergije) |
| manje često | sarkoidoza1),  vaskulitis |
| rijetko | anafilaksija1) |
| Poremećaji metabolizma i prehrane | vrlo često | povišena razina lipida |
| često | hipokalijemija,  povišene razine mokraćne kiseline,  odstupanja u razinama natrija u krvi,  hipokalcijemija,  hiperglikemija,  hipofosfatemija,  dehidracija |
| Psihijatrijski poremećaji | često | promjene raspoloženja (uključujući depresiju), anksioznost,  nesanica |
| Poremećaji živčanog sustava\* | vrlo često | glavobolja |
| često | parestezije (uključujući hipoesteziju),  migrena,  kompresija korijena živca |
| manje često | cerebrovaskularni događaj1),  tremor,  neuropatija |
| rijetko | multipla skleroza,  demijelinizirajući poremećaji (npr. optički neuritis, Guillain-Barréov sindrom) 1) |
| Poremećaji oka | često | oštećenje vida,  konjunktivitis,  blefaritis,  oticanje očiju |
| manje često | diplopija |
| Poremećaji uha i labirinta | često | vertigo |
| manje često | gluhoća,  tinitus |
| Srčani poremećaji\* | često | tahikardija |
| manje često | infarkt miokarda1),  aritmija,  kongestivno zatajenje srca |
| rijetko | zastoj srca |
| Krvožilni poremećaji | često | hipertenzija,  navale crvenila,  hematomi |
| manje često | aneurizma aorte,  okluzije arterijskih žila,  tromboflebitis |
| Poremećaji dišnog sustava, prsišta i sredoprsja\* | često | astma,  dispneja,  kašalj |
| manje često | plućna embolija1),  intersticijska plućna bolest,  kronična opstruktivna plućna bolest,  pneumonitis  pleuralna efuzija1) |
| rijetko | plućna fibroza1) |
| Poremećaji probavnog sustava | vrlo često | bol u abdomenu,  mučnina i povraćanje |
| često | krvarenje u probavnom sustavu,  dispepsija,  gastroezofagusna refluksna bolest,  *sicca* sindrom |
| manje često | pankreatitis,  disfagija,  edem lica |
| rijetko | intestinalna perforacija1) |
| Poremećaji jetre i žuči\* | vrlo često | povišena razina jetrenih enzima |
| manje često | kolecistitis i kolelitijaza,  steatoza jetre,  povišena razina bilirubina |
| rijetko | hepatitis  reaktivacija hepatitisa B1)  autoimuni hepatitis1) |
| nepoznato | zatajenje jetre1) |
| Poremećaji kože i potkožnog tkiva | vrlo često | osip (uključujući eksfolijativni osip) |
| često | pogoršanje ili nova pojava psorijaze (uključujući palmoplantarnu pustuloznu psorijazu)1),  urtikarija,  stvaranje modrica (uključujući purpuru),  dermatitis (uključujući ekcem),  pucanje noktiju,  hiperhidroza,  alopecija1),  pruritus |
| manje često | noćno znojenje,  ožiljci |
| rijetko | multiformni eritem1),  Stevens-Johnsonov sindrom1),  angioedem1),  kutani vaskulitis1)  lihenoidne kožne reakcije1) |
| nepoznato | pogoršanje simptoma dermatomiozitisa1) |
| Poremećaji mišićno-koštanog sustava i vezivnog tkiva | vrlo često | mišićno-koštana bol |
| često | spazmi mišića (uključujući povećanje razine kreatin fosfokinaze u krvi) |
| manje često | rabdomioliza,  sistemski eritemski lupus |
| rijetko | sindrom sličan lupusu1) |
| Poremećaji bubrega i mokraćnog sustava | često | oštećenje funkcije bubrega,  hematurija |
| manje često | nokturija |
| Poremećaji reproduktivnog sustava i dojki | manje često | erektilna disfunkcija |
| Opći poremećaji i reakcije na mjestu primjene\* | vrlo često | reakcije na mjestu primjene (uključujući eritem na mjestu primjene) |
| često | bol u prsištu,  edem  pireksija1) |
| manje često | upala |
| Pretrage\* | često | poremećaji koagulacije i krvarenja (uključujući produljenje aktiviranog parcijalnog tromboplastinskog vremena),  pozitivan nalaz testa na autoprotutijela (uključujući protutijela na dvolančanu DNK),  povišena razina laktat dehidrogenaze u krvi |
| nepoznato | porast tjelesne težine2) |
| Ozljede, trovanja i proceduralne komplikacije | često | otežano cijeljenje |

\* detaljnije informacije mogu se pronaći u dijelovima 4.3, 4.4 i 4.8

\*\* uključujući otvorene produžetke ispitivanja

1) uključujući podatke iz spontanog prijavljivanja

2) Srednja vrijednost promjene tjelesne težine od početne vrijednosti za adalimumab bila je u rasponu od 0,3 kg do 1,0 kg u indikacijama za odrasle osobe u usporedbi s (minus) –0,4 kg do 0,4 kg za placebo tijekom razdoblja liječenja od 4 do 6 mjeseci. Porast težine za 5 do 6 kg također je primijećen u dugoročnim produžecima ispitivanjima sa srednjim vrijednostima izloženosti od otprilike 1 – 2 godine bez kontrolne skupine, posebice u bolesnika s Crohnovom bolešću i ulceroznim kolitisom. Mehanizam u pozadini tog učinka nije jasan, ali bi mogao biti povezan s protuupalnim učinkom adalimumaba.

Uveitis

Sigurnosni profil lijeka Humira u bolesnika s uveitisom liječenih svaki drugi tjedan bio je u skladu s poznatim sigurnosnim profilom lijeka Humira.

Opis odabranih nuspojava

*Reakcije na mjestu primjene*

U pivotalnim kontroliranim ispitivanjima u odraslih i djece, reakcije na mjestu primjene (eritem i/ili svrbež, krvarenje, bol ili oticanje) pojavile su se u 12,9% bolesnika liječenih lijekom Humira u usporedbi sa 7,2% bolesnika koji su dobivali placebo ili aktivni kontrolni lijek. Liječenje obično nije trebalo prekidati zbog reakcija na mjestu primjene.

*Infekcije*

U pivotalnim kontroliranim ispitivanjima u odraslih i djece, stopa infekcija bila je 1,51 po bolesnik-godini u bolesnika liječenih lijekom Humira, odnosno 1,46 po bolesnik-godini u bolesnika koji su primali placebo ili aktivni kontrolni lijek. Infekcije su prvenstveno uključivale nazofaringitis, infekciju gornjeg dišnog sustava i sinusitis. Većina bolesnika nastavila je primjenjivati lijek Humira nakon što je infekcija izliječena.

Incidencija ozbiljnih infekcija bila je 0,04 po bolesnik-godini u bolesnika liječenih lijekom Humira, odnosno 0,03 po bolesnik-godini u onih koji su primali placebo ili aktivni kontrolni lijek.

U kontroliranim i otvorenim ispitivanjima lijeka Humira u odraslih i djece zabilježene su ozbiljne infekcije (u rijetkim slučajevima i sa smrtnim ishodom), među kojima i tuberkuloza (uključujući njezin milijarni oblik i izvanplućne lokalizacije) te invazivne oportunističke infekcije (npr. diseminirana ili ekstrapulmonalna histoplazmoza, blastomikoza, kokcidioidomikoza, pneumocistis, kandidijaza, aspergiloza i listerioza). Većina slučajeva tuberkuloze nastupila je u prvih osam mjeseci liječenja, što može biti posljedica aktivacije postojećeg latentnog oblika bolesti.

*Zloćudne bolesti i limfoproliferativni poremećaji*

U 249 pedijatrijskih bolesnika s izloženošću od 655,6 bolesnik-godina tijekom ispitivanja lijeka Humira u bolesnika s juvenilnim idiopatskim artritisom (poliartikularnim juvenilnim idiopatskim artritisom i artritisom povezanim s entezitisom) nisu primijećene zloćudne bolesti. Dodatno, nisu primijećene zloćudne bolesti u 192 pedijatrijska bolesnika s izloženošću od 498,1 bolesnik-godine u ispitivanjima lijeka Humira u pedijatrijskih bolesnika s Crohnovom bolešću. Zloćudne bolesti nisu primijećene ni u 77 pedijatrijskih bolesnika s izloženošću od 80,0 bolesnik‑godina u ispitivanju lijeka Humira provedenom u pedijatrijskih bolesnika s kroničnom plak psorijazom. Zloćudne bolesti nisu primijećene u 60 pedijatrijskih bolesnika s izloženošću od 58,4 bolesnik‑godine u ispitivanju lijeka Humira provedenom u pedijatrijskih bolesnika s uveitisom.

U kontroliranim dijelovima pivotalnih ispitivanja terapije lijekom Humira koja su trajala barem 12 tjedana u odraslih bolesnika s umjerenim do teškim aktivnim reumatoidnim artritisom, ankilozantnim spondilitisom, aksijalnim spondiloartritisom bez radiološkog dokaza AS-a, psorijatičnim artritisom, psorijazom, gnojnim hidradenitisom, Crohnovom bolešću, ulceroznim kolitisom i uveitisom, primijećene su zloćudne bolesti, isključujući limfome i nemelanomske tumore kože, uz stopu od 6,8 (4,4; 10,5) na 1000 bolesnik-godina (interval pouzdanosti od 95%) u 5291 bolesnika liječenog lijekom Humira, naspram 6,3 (3,4; 11,8) na 1000 bolesnik‑godina u 3444 bolesnika iz kontrolne skupine (medijan trajanja terapije bio je 4,0 mjeseci u bolesnika liječenih lijekom Humira i 3,8 mjeseci u kontrolnoj skupini bolesnika). Stopa nemelanomskih tumora kože (interval pouzdanosti od 95%) bila je 8,8 (6,0; 13,0) na 1000 bolesnik-godina u bolesnika liječenih lijekom Humira, odnosno 3,2 (1,3; 7,6) na 1000 bolesnik-godina u kontrolnoj skupini bolesnika. Od tih tumora kože, karcinom skvamoznih stanica javljao se (interval pouzdanosti od 95%) uz stopu od 2,7 (1,4; 5,4) na 1000 bolesnik-godina u bolesnika liječenih lijekom Humira i stopu od 0,6 (0,1; 4,5) na 1000 bolesnik-godina u kontrolnoj skupini. Limfomi su se javljali uz stopu (interval pouzdanosti od 95%) od 0,7 (0,2; 2,7) na 1000 bolesnik-godina u bolesnika liječenih lijekom Humira, odnosno stopu od 0,6 (0,1; 4,5) na 1000 bolesnik-godina u kontrolnoj skupini.

Kada se objedine rezultati kontroliranih dijelova tih ispitivanja te otvorenih produžetaka ispitivanja koji su u tijeku ili dovršeni, s ukupno 6427 bolesnika i više od 26 439 bolesnik-godina terapije te medijanom trajanja od 3,3 godine, primijećena stopa zloćudnih bolesti, isključujući limfome i nemelanomske tumore kože, iznosi približno 8,5 na 1000 bolesnik-godina. Primijećena stopa nemelanomskih tumora kože je približno 9,6 na 1000 bolesnik-godina, a limfoma 1,3 na 1000 bolesnik-godina.

Nakon stavljanja lijeka u promet, od siječnja 2003. godine do prosinca 2010. godine, pretežito u bolesnika s reumatoidnim artritisom, stopa zloćudnih bolesti iz spontanih prijava je približno 2,7 na 1000 bolesnik-godina liječenja. Stope nemelanomskih tumora kože i limfoma iz spontanih prijava bile su oko 0,2 odnosno 0,3 na 1000 bolesnik-godina liječenja (vidjeti dio 4.4).

Prijavljeni su i rijetki slučajevi hepatospleničnog T-staničnog limfoma u bolesnika liječenih adalimumabom nakon stavljanja lijeka u promet (vidjeti dio 4.4).

*Autoprotutijela*

U ispitivanjima (I – V) kod reumatoidnog artritisa, uzorci seruma bolesnika u više su vremenskih točaka testirani na prisutnost autoprotutijela. U tim ispitivanjima,u 11,9% bolesnika liječenih lijekom Humira i 8,1% bolesnika koji su primali placebo i aktivni kontrolni lijek i koji su prije početka liječenja imali negativan titar antinuklearnih protutijela zabilježen je pozitivan titar nakon 24 tjedna primjene lijeka. Klinički simptomi koji upućuju na razvoj sindroma sličnog lupusu zabilježeni su u dva od ukupno 3441 bolesnika liječenog lijekom Humira iz svih ispitivanja kod reumatoidnog artritisa i psorijatičnog artritisa. Ti su se bolesnici oporavili nakon prekida liječenja. Ni u jednog bolesnika nije se razvio lupusni nefritis niti su se pojavili simptomi u središnjem živčanom sustavu.

*Hepatobilijarni događaji*

U kontroliranim ispitivanjima faze III u kojima se Humira primjenjivala u bolesnika s reumatoidnim artritisom i psorijatičnim artritisom, s kontrolnim razdobljem koje je trajalo u rasponu od 4 do 104 tjedna, povišenje razine ALT-a ≥ 3 x GGN (gornja granica normalnog raspona) zabilježeno je u 3,7% bolesnika liječenih lijekom Humira i 1,6% bolesnika iz kontrolne skupine.

U kontroliranim ispitivanjima faze III u kojima se Humira primjenjivala u bolesnika u dobi od 4 do 17 godina s poliartikularnim juvenilnim idiopatskim artritisom i u bolesnika u dobi od 6 do 17 godina s artritisom povezanim s entezitisom, povišenje razine ALT-a ≥ 3 x GGN zabilježeno je u 6,1% bolesnika liječenih lijekom Humira i 1,3% bolesnika iz kontrolne skupine. Većinom je povišenje razine ALT-a zabilježeno pri istodobnoj primjeni s metotreksatom. Nije zabilježeno povišenje razine ALT-a ≥ 3 x GGN u ispitivanju faze III u kojem se Humira primjenjivala u bolesnika s poliartikularnim juvenilnim idiopatskim artritisom u dobi od 2 do <4 godine.

U kontroliranim ispitivanjima faze III u kojima se Humira primjenjivala u bolesnika s Crohnovom bolešću i ulceroznim kolitisom, s kontrolnim razdobljem koje je trajalo u rasponu od 4 do 52 tjedna, povišenje razine ALT-a ≥ 3 x GGN zabilježeno je u 0,9% bolesnika liječenih lijekom Humira i 0,9% bolesnika iz kontrolne skupine.

U ispitivanju faze III lijeka Humira u pedijatrijskih bolesnika s Chronovom bolešću, koje je ocijenilo djelotvornost i sigurnost dvaju režima terapije održavanja dozom prilagođenom tjelesnoj težini nakon indukcijske terapije prilagođene tjelesnoj težini u trajanju do 52 tjedna, povišenje razine ALT-a ≥ 3 x GGN javilo se u 2,6% (5/192) bolesnika, od kojih je njih četvero na početku liječenja primalo istodobnu terapiju imunosupresivima.

U kontroliranim ispitivanjima faze III u kojima se Humira primjenjivala u bolesnika s plak psorijazom, s kontrolnim razdobljem koje je trajalo u rasponu od 12 do 24 tjedna, povišenja razine ALT-a ≥ 3 x GGN zabilježena su u 1,8% bolesnika liječenih lijekom Humira i 1,8% bolesnika iz kontrolne skupine.

U ispitivanju faze III u kojem se Humira primjenjivala u pedijatrijskih bolesnika s plak psorijazom, nisu primijećena povišenja razine ALT-a ≥ 3 x GGN.

U kontroliranim ispitivanjima lijeka Humira (početne doze od 80 mg u nultom tjednu, a zatim 40 mg svaki drugi tjedan, počevši od 1. tjedna) u odraslih bolesnika s uveitisom u trajanju do 80 tjedana, uz medijan izloženosti od 166,5 dana u bolesnika liječenih lijekom Humira te 105,0 dana u bolesnika iz kontrolne skupine, povišenja razine ALT‑a ≥ 3 x GGN zabilježena su u 2,4% bolesnika liječenih lijekom Humira i 2,4% bolesnika iz kontrolne skupine.

U kliničkim ispitivanjima kod svih indikacija, bolesnici s povišenim razinama ALT-a nisu imali simptome i u većini slučajeva povišenje je bilo prolazno i povuklo se s nastavkom liječenja. Ipak, nakon stavljanja lijeka u promet zaprimljene su prijave zatajenja jetre kao i manje teških poremećaja jetre koji mogu prethoditi zatajenju jetre, kao što je hepatitis, uključujući autoimuni hepatitis, u bolesnika koji su primali adalimumab.

Istodobna primjena azatioprina/6-merkaptopurina

U ispitivanjima kod Crohnove bolesti u odraslih, kod kombinacije lijeka Humira i azatioprina/6‑merkaptopurina primijećene su veće incidencije nuspojava povezanih sa zloćudnim bolestima i ozbiljnim infekcijama nego kod primjene samo lijeka Humira.

Prijavljivanje sumnji na nuspojavu

Nakon dobivanja odobrenja lijeka važno je prijavljivanje sumnji na njegove nuspojave. Time se omogućuje kontinuirano praćenje omjera koristi i rizika lijeka. Od zdravstvenih radnika se traži da prijave svaku sumnju na nuspojavu lijeka putem nacionalnog sustava prijave nuspojava: navedenog u [Dodatku V](http://www.ema.europa.eu/docs/en_GB/document_library/Template_or_form/2013/03/WC500139752.doc).

**4.9 Predoziranje**

U kliničkim ispitivanjima nisu primijećene toksične reakcije koje bi ograničavale dozu. Najveća ispitivana doza bila je višestruka intravenska doza od 10 mg/kg, koja je oko 15 puta veća od preporučene doze.

**5. FARMAKOLOŠKA SVOJSTVA**

**5.1 Farmakodinamička svojstva**

Farmakoterapijska skupina: Imunosupresivi, Inhibitori faktora tumorske nekroze alfa (TNF‑α). ATK oznaka: L04AB04

Mehanizam djelovanja

Adalimumab se specifično veže za TNF (faktor tumorske nekroze) i neutralizira biološku funkciju TNF-a blokirajući njegovu interakciju s površinskim staničnim TNF-receptorima p55 i p75.

Adalimumab također modulira biološke odgovore koje inducira ili regulira TNF, uključujući promjene u razinama adhezijskih molekula koje su odgovorne za migraciju leukocita (ELAM-1, VCAM-1 i ICAM-1, uz IC50 od 0,1-0,2 nM).

Farmakodinamički učinci

Nakon liječenja lijekom Humira u bolesnika s reumatoidnim artritisom primijećeno je naglo snižavanje razina reaktanata akutne faze upale (C-reaktivni protein [CRP] i brzina sedimentacije eritrocita [SE]) i serumskih citokina (IL-6) u usporedbi s početnim vrijednostima. Serumske razine matriksnih metaloproteinaza (MMP-1 i MMP-3) koje uzrokuju preoblikovanje tkiva odgovorno za uništenje hrskavice također su se smanjile nakon primjene lijeka Humira. Bolesnici liječeni lijekom Humira obično pokazuju poboljšanje hematoloških znakova kronične upale.

U bolesnika s poliartikularnim juvenilnim idiopatskim artritisom, Crohnovom bolešću, ulceroznim kolitisom i gnojnim hidradenitisom također je primijećeno naglo smanjenje razina CRP-a nakon liječenja lijekom Humira. U bolesnika s Crohnovom bolešću primijećeno je smanjenje broja stanica u debelom crijevu koje eksprimiraju markere upale, uključujući i značajno sniženje ekspresije TNFα. Endoskopska ispitivanja intestinalne mukoze pokazala su znakove zacjeljivanja sluznice u bolesnika liječenih adalimumabom.

Klinička djelotvornost i sigurnost

*Odrasli s reumatoidnim artritisom*

Djelovanje lijeka Humira ispitivano je u više od 3000 bolesnika u svim kliničkim ispitivanjima kod reumatoidnog artritisa (RA). Djelotvornost i sigurnost lijeka Humira ocijenjena je u pet randomiziranih, dvostruko slijepih, dobro kontroliranih ispitivanja. Neki su bolesnici liječeni kroz razdoblje i do 120 mjeseci.

Ispitivanje RA I obuhvatilo je 271 bolesnika s umjereno teškim do teškim aktivnim reumatoidnim artritisom u dobi od 18 godina i starijih u kojeg prethodna terapija barem jednim antireumatskim lijekom koji modificira tijek bolesti nije bila uspješna, u kojih nije bio dovoljno djelotvoran metotreksat u dozi od 12,5 do 25 mg (10 mg ako bolesnik ne podnosi metotreksat) jednom tjedno i u kojih je doza metotreksata bila konstantno 10 do 25 mg jednomtjedno. Bolesnici su svaki drugi tjedan tijekom 24 tjedna dobivali lijek Humira ili placebo u dozi od 20, 40 ili 80 mg.

Ispitivanje RA II obuhvatilo je 544 bolesnika s umjereno teškim do teškim aktivnim reumatoidnim artritisom u dobi od 18 godina i starijih u kojih prethodna terapija barem jednim antireumatskim lijekom koji modificira tijek bolesti nije bila uspješna. Humira u dozi od 20 ili 40 mg primjenjivala se supkutanom injekcijom ili svaki drugi tjedan naizmjenično s placebom (jedan tjedan Humira, drugi tjedan placebo), ili svaki tjedan tijekom 26 tjedana; placebo se primjenjivao svaki tjedan tijekom istog razdoblja. Bolesnici nisu smjeli uzimati nikakve druge antireumatske lijekove koji modificiraju tijek bolesti.

Ispitivanje RA III obuhvatilo je 619 bolesnika s umjereno teškim do teškim aktivnim reumatoidnim artritisom u dobi ≥18 godina koji nisu učinkovito odgovorili na prethodnu terapiju metotreksatom u dozi od 12,5 do 25 mg ili koji nisu podnosili metotreksat u dozi od 10 mg jednom tjedno. Bolesnici su bili podijeljeni u tri skupine. Prva je dobivala injekcije placeba svaki tjedan tijekom 52 tjedna. Druga je dobivala 20 mg lijeka Humira svaki tjedan tijekom 52 tjedna, dok je treća skupina svaki tjedan naizmjenično dobivala 40 mg lijeka Humira ili injekcije placeba (jedan tjedan 40 mg lijeka Humira, drugi tjedan placebo). Po završetku prva 52 tjedna, 457 bolesnika uključeno je u otvoreni produžetak ispitivanja u kojem su se Humira u dozi od 40 mg/MTX primjenjivali svaka dva tjedna do 10 godina.

U ispitivanju RA IV prvenstveno se ocjenjivala sigurnost u 636 bolesnika u dobi ≥18 godina s umjereno teškim do teškim aktivnim reumatoidnim artritisom. U ispitivanje su mogli biti uključeni bolesnici koji prethodno nisu bili liječeni antireumatskim lijekovima koji modificiraju tijek bolesti i oni koji su već dobivali antireumatsku terapiju, pod uvjetom da je ta terapija bila stabilna najmanje 28 dana. Ove terapije uključuju metotreksat, leflunomid, hidroksiklorokin, sulfasalazin i/ili soli zlata. Bolesnici su nasumce podijeljeni u dvije skupine od kojih je jedna dobivala 40 mg lijeka Humira, a druga placebo svaki drugi tjedan tijekom 24 tjedna.

Ispitivanje RA V obuhvatilo je 799 odraslih bolesnika s umjerenim do teškim aktivnim ranim reumatoidnim artritisom (srednja vrijednost trajanja bolesti kraća od 9 mjeseci) koji do tada nisu bili liječeni metotreksatom. Tijekom 104 tjedna uspoređivana je djelotvornost kombiniranog liječenja (40 mg lijeka Humira svaka dva tjedna/metotreksat), monoterapije lijekom Humira (40 mg svaka dva tjedna) te monoterapije metotreksatom na smanjenje simptoma i znakova te brzinu progresije oštećenja zglobova kod reumatoidnog artritisa. Po završetku prva 104 tjedna, 497 bolesnika uključeno je u otvoreni produžetak ispitivanja u kojem se Humira u dozi od 40 mg primjenjivala svaka dva tjedna tijekom razdoblja do 10 godina.

Primarna mjera ishoda ispitivanja RA I, II i III te sekundarna mjera ishoda ispitivanja RA IV bio je postotak bolesnika u kojih je postignut terapijski odgovor ACR 20 nakon 24 odnosno 26 tjedana liječenja. Primarna mjera ishoda ispitivanja RA V bio je postotak bolesnika u kojih je postignut terapijski odgovor ACR 50 nakon 52 tjedna liječenja. Dodatna primarna mjera ishoda ispitivanja RA III i V bilo je usporavanje progresije bolesti (na temelju radioloških nalaza) nakon 52 tjedna liječenja. Primarna mjera ishoda ispitivanja RA III bile su i promjene u kvaliteti života.

*ACR odgovor*

Postotak bolesnika liječenih lijekom Humira u kojih je postignut terapijski odgovor ACR 20, 50 i 70 bio je podjednak u ispitivanjima RA I, II i III. Rezultati zabilježeni u skupini koja je dobivala 40 mg svaka dva tjedna prikazani su u Tablici 7.

|  |  |  |  |  |  |  |
| --- | --- | --- | --- | --- | --- | --- |
| **Tablica 7**  **ACR odgovori u ispitivanjima kontroliranim placebom**  **(postotak bolesnika)** | | | | | | |
| Odgovor | Ispitivanje RA Ia\*\* | | Ispitivanje RA IIa\*\* | | Ispitivanje RA IIIa\*\* | |
|  | Placebo/ MTXc  n=60 | Humirab/ MTXc  n=63 | Placebo  n=110 | Humirab  n=113 | Placebo/ MTXc  n=200 | Humirab/ MTXc  n=207 |
| ACR 20 |  |  |  |  |  |  |
| 6 mjeseci | 13,3% | 65,1% | 19,1% | 46,0% | 29,5% | 63,3% |
| 12 mjeseci | ND | ND | ND | ND | 24,0% | 58,9% |
| ACR 50 |  |  |  |  |  |  |
| 6 mjeseci | 6,7% | 52,4% | 8,2% | 22,1% | 9,5% | 39,1% |
| 12 mjeseci | ND | ND | ND | ND | 9,5% | 41,5% |
| ACR 70 |  |  |  |  |  |  |
| 6 mjeseci | 3.3% | 23,8% | 1,8% | 12,4% | 2,5% | 20,8% |
| 12 mjeseci | ND | ND | ND | ND | 4,5% | 23,2% |
| a Ispitivanje RA I nakon 24 tjedna, ispitivanje RA II nakon 26 tjedana, ispitivanje RA III nakon 24 tjedna i nakon 52 tjedna  b 40 mg lijeka Humira primijenjenog svaki drugi tjedan  c MTX = metotreksat  \*\*p<0,01, Humira u usporedbi s placebom | | | | | | |

U ispitivanjima RA I – IV sve pojedinačne komponente kriterija ACR odgovora (broj bolnih i otečenih zglobova, liječnikova i bolesnikova ocjena aktivnosti bolesti i boli, indeks onesposobljenosti (HAQ) i razine CRP-a (mg/dl)) pokazale su poboljšanje nakon 24 ili 26 tjedana u odnosu na placebo. U ispitivanju RA III to se poboljšanje održalo 52 tjedna.

U većine je bolesnika postignuti ACR odgovor održan u otvorenom produžetku ispitivanja RA III kada su praćeni do 10 godina. Kroz 5 godina, terapiju lijekom Humira 40 mg svaka dva tjedna nastavilo je 114 od 207 bolesnika koji su bili randomizirani u skupinu koja je primala lijek Humira 40 mg svaki drugi tjedan. Među njima je njih 86 (75,4%), 72 (63,2%) odnosno 41 (36%) imalo odgovor ACR 20, ACR 50 odnosno ACR 70. Kroz 10 godina, terapiju lijekom Humira 40 mg svaka dva tjedna nastavio je 81 od 207 bolesnika. Među njima je njih 64 (79,0%), 56 (69,1%), odnosno 43 (53,1%) imalo odgovor ACR 20, ACR 50 odnosno ACR 70.

U ispitivanju RA IV, odgovor ACR 20 u bolesnika liječenih lijekom Humira uz standardnu skrb bio je statistički značajno bolji nego u bolesnika koji su primali placebo uz standardnu skrb (p<0,001).

U ispitivanjima RA I – IV, bolesnici liječeni lijekom Humira postigli su statistički značajno bolje odgovore ACR 20 i 50 u usporedbi s placebom već jedan do dva tjedna nakon početka liječenja.

U ispitivanju RA V, u kojem su obuhvaćeni bolesnici u ranoj fazi reumatoidnog artritisa koji do tada nisu bili liječeni metotreksatom, kombiniranom primjenom lijeka Humira i metotreksata tijekom 52 tjedna postignut je brži i statistički značajno bolji ACR odgovor nego uz monoterapiju metotreksatom, odnosno lijekom Humira. Postignuti ACR odgovor održan je tijekom 104 tjedna liječenja (Tablica 8).

|  |  |  |  |  |  |  |  |
| --- | --- | --- | --- | --- | --- | --- | --- |
| **Tablica 8**  **ACR odgovori u ispitivanju RA V**  **(postotak bolesnika)** | | | | | | | |
| **Odgovor** | | **MTX**  **n=257** | **Humira**  **n=274** | **Humira/MTX**  **n=268** | **p-vrijednosta** | **p-vrijednostb** | **p-vrijednostc** |
| ACR 20 | |  |  |  |  |  |  |
| 52 tjedna | | 62,6% | 54,4% | 72,8% | 0,013 | < 0,001 | 0,043 |
| 104 tjedna | | 56,0% | 49,3% | 69,4% | 0,002 | < 0,001 | 0,140 |
| ACR 50 | |  |  |  |  |  |  |
| 52 tjedna | | 45,9% | 41,2% | 61,6% | < 0,001 | < 0,001 | 0,317 |
| 104 tjedna | | 42,8% | 36,9% | 59,0% | < 0,001 | < 0,001 | 0,162 |
| ACR 70 | |  |  |  |  |  |  |
| 52 tjedna | | 27,2% | 25,9% | 45,5% | < 0,001 | < 0,001 | 0,656 |
| 104 tjedna | | 28,4% | 28,1% | 46,6% | < 0,001 | < 0,001 | 0,864 |
| ap-vrijednost dobivena sparenom usporedbom monoterapije metotreksatom i kombinirane terapije lijekom Humira i metotreksatom uz primjenu Mann-Whitney U testa  bp-vrijednost dobivena sparenom usporedbom monoterapije lijekom Humira i kombinirane terapije lijekom Humira i metotreksatom uz primjenu Mann-Whitney U testa  cp-vrijednost dobivena sparenom usporedbom monoterapije lijekom Humira i monoterapije metotreksatom uz primjenu Mann-Whitney U testa | | | | | | | |

U otvorenom produžetku ispitivanja RA V, stope ACR odgovora održale su se tijekom praćenja u trajanju do 10 godina. Od 542 bolesnika randomizirana za primanje lijeka Humira u dozi od 40 mg svaka dva tjedna, njih 170 nastavilo je liječenje lijekom Humira u dozi od 40 mg svaka dva tjedna tijekom 10 godina. Među njima su 154 bolesnika (90,6%) imala odgovor ACR 20, 127 bolesnika (74,7%) odgovor ACR 50, a 102 bolesnika (60,0%) odgovor ACR 70.

Nakon 52 tjedna liječenja, klinička remisija (DAS28 [CRP] <2,6) postignuta je u 42,9% bolesnika liječenih kombinacijom lijeka Humira i metotreksata u usporedbi s 20,6% bolesnika koji su dobivali monoterapiju metotreksatom, odnosno 23,4% bolesnika koji su dobivali monoterapiju lijekom Humira. Kombinirana primjena lijeka Humira i metotreksata pokazala se klinički i statistički superiornom monoterapiji metotreksatom (p <0,001) i lijekom Humira (p <0,001) u postizanju niske aktivnosti bolesti u bolesnika s nedavno dijagnosticiranim umjerenim do teškim reumatoidnim artritisom. Odgovor bolesnika u dvjema skupinama liječenima monoterapijom bio je sličan (p=0,447). Od 342 ispitanika izvorno randomizirana za monoterapiju lijekom Humira ili liječenje kombinacijom lijeka Humira i metotreksata koji su ušli u otvoreni produžetak ispitivanja, 171 ispitanik završio je 10 godina liječenja lijekom Humira. Za 109 od tih ispitanika (63,7%) prijavljeno je da su bili u remisiji nakon 10 godina.

*Radiološki odgovor*

U ispitivanju RA III, u kojem je srednje trajanje reumatoidnog artritisa u bolesnika liječenih lijekom Humira bilo 11 godina, strukturno oštećenje zglobova procjenjivalo se radiološki, a izraženo je promjenom ukupnog zbroja bodova prema modificiranoj Sharpovoj ljestvici (engl. *Total Sharp Score*, TSS) i njezinih komponenti, rezultata za eroziju i rezultata za suženje zglobnih prostora. Radiološki nalazi u bolesnika liječenih kombinacijom lijeka Humira i metotreksata su nakon 6 i 12 mjeseci pokazali znatno manju progresiju strukturnih oštećenja zglobova nego u bolesnika liječenih samo metotreksatom (vidjeti Tablicu 9).

Iz otvorenog produžetka ispitivanja RA III vidi se da je smanjenje stope progresije strukturnog oštećenja u određenog dijela bolesnika održano kroz 8 i 10 godina. U 81 od 207 bolesnika koji su prvotno bili liječeni lijekom Humira 40 mg svaki drugi tjedan učinjena je radiološka kontrola nakon 8 godina. Njih 48 nije imalo znakove progresije strukturnog oštećenja, definirane kao promjena početne vrijednosti mTSS za 0,5 ili manje. U 79 od 207 bolesnika koji su prvotno bili liječeni lijekom Humira 40 mg svaki drugi tjedan učinjena je radiološka kontrola nakon 10 godina. Njih 40 nije imalo znakove progresije strukturnog oštećenja, definirane kao promjena početne vrijednosti mTSS za 0,5 ili manje.

**Tablica 9**

**Srednje vrijednosti promjena radioloških nalaza tijekom 12 mjeseci u ispitivanju RA III**

|  |  |  |  |  |
| --- | --- | --- | --- | --- |
|  | Placebo/MTXa | Humira/MTX  40 mg svaka dva tjedna | Placebo/MTX - Humira/MTX  (interval pouzdanosti od 95%b) | p-vrijednost |
| ukupan zbroj bodova prema Sharpu | 2,7 | 0,1 | 2,6 (1,4; 3,8) | <0,001c |
| rezultat za eroziju | 1,6 | 0,0 | 1,6 (0,9; 2,2) | <0,001 |
| JSNd rezultat | 1,0 | 0,1 | 0,9 (0,3; 1,4) | 0,002 |

ametotreksat

bintervali pouzdanosti od 95% za razlike između metotreksata i lijeka Humira s obzirom na promjene rezultata

cna osnovi analize ranga

dsuženje zglobnih prostora (eng. *Joint Space Narrowing*)

U ispitivanju RA V, strukturno oštećenje zglobova procjenjivalo se radiološki, a izraženo je promjenom ukupnog zbroja bodova prema Sharpu (Tablica 10).

**Tablica 10**

**Srednje vrijednosti promjena radioloških nalaza nakon 52 tjedna u ispitivanju RA V**

|  |  |  |  |  |  |  |
| --- | --- | --- | --- | --- | --- | --- |
|  | MTX  n=257  (interval pouzdanosti od 95%) | Humira  n=274  (interval pouzdanosti od 95%) | Humira/MTX  n=268  (interval pouzdanosti od 95%) | p-vrijednosta | p-vrijednostb | p-vrijednostc |
| ukupan zbroj bodova prema Sharpu | 5,7  (4,2 – 7,3) | 3,0 (1,7 – 4,3) | 1,3  (0,5 – 2,1) | <0,001 | 0,0020 | <0,001 |
| rezultat za eroziju | 3,7  (2,7 – 4,7) | 1,7 (1,0 – 2,4) | 0,8  (0,4 – 1,2) | <0,001 | 0,0082 | <0,001 |
| JSN rezultat | 2,0  (1,2 – 2,8) | 1,3 (0,5 – 2,1) | 0,5 (0 – 1,0) | <0,001 | 0,0037 | 0,151 |
| ap-vrijednost dobivena sparenom usporedbom monoterapije metotreksatom i kombinirane terapije lijekom Humira i metotreksatom uz primjenu Mann-Whitney U testa  bp-vrijednost dobivena sparenom usporedbom monoterapije lijekom Humira i kombinirane terapije lijekom Humira i metotreksatom uz primjenu Mann-Whitney U testa  cp-vrijednost dobivena sparenom usporedbom monoterapije lijekom Humira i monoterapije metotreksatom uz primjenu Mann-Whitney U testa | | | | | | |

Nakon 52 i 104 tjedna liječenja, postotak bolesnika bez progresije bolesti (promjena početnog ukupnog zbroja bodova prema Sharpu ≤0,5) bio je značajno veći u skupini liječenoj kombinacijom lijeka Humira i metotreksata (63,8% odnosno 61,2%) u usporedbi sa skupinom koja je dobivala monoterapiju metotreksatom (37,4% odnosno 33,5%, p < 0,001) i monoterapiju lijekom Humira (50,7%, p < 0,002 odnosno 44,5%, p < 0,001).

U otvorenom produžetku ispitivanja RA V, srednja vrijednost promjene ukupnog zbroja bodova prema modificiranoj Sharpovoj ljestvici od početka ispitivanja do 10. godine iznosila je 10,8 u bolesnika izvorno randomiziranih za monoterapiju metotreksatom, 9,2 u bolesnika izvorno randomiziranih za monoterapiju lijekom Humira te 3,9 u bolesnika izvorno randomiziranih za liječenje kombinacijom lijeka Humira i metotreksata. Odgovarajući udio bolesnika bez radiološke progresije iznosio je 31,3%, 23,7% odnosno 36,7%.

*Kvaliteta života i fizička funkcija*

Kvaliteta života vezana uz zdravlje i fizička funkcija ocjenjivale su se uz pomoć indeksa onesposobljenosti Upitnika za ocjenu zdravstvenog stanja (engl. *Health Assessment Questionnaire*, HAQ) u četiri originalna adekvatna i dobro kontrolirana klinička ispitivanja, a to je bila i unaprijed određena primarna mjera ishoda nakon 52 tjedna liječenja u ispitivanju RA III. U sva je četiri ispitivanja pri svim dozama/režimima davanja lijeka Humira zabilježeno statistički značajno veće poboljšanje indeksa onesposobljenosti HAQ od početka ispitivanja do 6. mjeseca nego kod placeba, a u ispitivanju RA III isto je primijećeno i u 52. tjednu. Rezultati Kratke zdravstvene ankete (engl. *Short Form Health Survey*, SF 36) podupiru te nalaze za sve doze/režime davanja lijeka Humira u sva četiri ispitivanja, sa statistički značajnim rezultatom za cjelokupnu fizičku komponentu (engl. *Physical Component Summary*, PCS) te statistički značajno boljom ocjenom boli i vitalnosti pri dozi od 40 mg svaki drugi tjedan. Statistički značajno smanjenje umora prema rezultatu dobivenom funkcionalnom ocjenom terapije kroničnih bolesti (engl. *Functional Assessment Of Chronic Illness Therapy*, FACIT) zabilježeno je u sva tri ispitivanja u kojima je taj parametar ispitivan (ispitivanja RA I, III, IV).

U ispitivanju RA III, kod većine ispitanika koji su postigli poboljšanje fizičke funkcije i nastavili liječenje održano je poboljšanje tijekom 520 tjedana (120 mjeseci) otvorenog liječenja. Poboljšanje kvalitete života mjereno je do 156. tjedna (36 mjeseci) i poboljšanje se održalo tijekom tog razdoblja.

U ispitivanju RA V, poboljšanje indeksa onesposobljenosti HAQ i fizičke komponente SF 36 nakon 52 tjedna bilo je veće u bolesnika liječenih kombinacijom lijeka Humira i metotreksata (p < 0,001) u usporedbi s bolesnicima koji su dobivali monoterapiju metotreksatom, odnosno lijekom Humira, i to se poboljšanje održalo tijekom 104 tjedna liječenja. Među 250 ispitanika koji su dovršili otvoreni produžetak ispitivanja, poboljšanja fizičke funkcije održala su se tijekom 10 godina liječenja.

*Plak psorijaza u odraslih*

Sigurnost i djelotvornost lijeka Humira ispitivale su se u odraslih bolesnika s kroničnom plak psorijazom (zahvaćeno ≥ 10% površine tijela i PASI rezultat od ≥ 12 ili ≥ 10) koji su bili kandidati za sistemsku terapiju ili fototerapiju u randomiziranim, dvostruko slijepim ispitivanjima. U ispitivanjima Psoriasis Study I i II 73% uključenih bolesnika prethodno je primalo sistemsku terapiju ili fototerapiju. Sigurnost i djelotvornost lijeka Humira također se ispitivala u odraslih bolesnika s umjerenom do teškom kroničnom plak psorijazom i istodobnom psorijazom šaka i/ili stopala koji su bili kandidati za sistemsku terapiju u randomiziranom, dvostruko slijepom ispitivanju (Psoriasis Study III).

U ispitivanju Psoriasis Study I (REVEAL) ocijenjeno je 1212 bolesnika u tri razdoblja liječenja. U razdoblju A bolesnici su primali placebo ili lijek Humira u početnoj dozi od 80 mg, a potom po 40 mg svaka dva tjedna, počevši tjedan dana nakon početne doze. Nakon 16 tjedana terapije, bolesnici u kojih je postignut barem odgovor PASI 75 (poboljšanje PASI rezultata za barem 75% u odnosu na početak terapije) ušli su u razdoblje B (otvoreni dio ispitivanja) i primali po 40 mg lijeka Humira svaki drugi tjedan. Bolesnici u kojih se do 33. tjedna održao odgovor ≥PASI 75, a koji su u razdoblju A bili randomizirani za terapiju aktivnim lijekom, ponovno su randomizirani u razdoblju C tako da su tijekom dodatnih 19 tjedana primali ili lijek Humira 40 mg svaki drugi tjedan ili placebo. Srednja početna vrijednost PASI rezultata u svim ispitivanim skupinama iznosila je 18,9, a rezultat prema općoj procjeni liječnika (PGA) kretao se u rasponu od „umjerenog“ (53% uključenih ispitanika) do „teškog“ (41%) i „vrlo teškog“ (6%).

U ispitivanju Psoriasis Study II (CHAMPION) uspoređivale su se djelotvornost i sigurnost lijeka Humira u odnosu na metotreksat i placebo u 271 bolesnika. Bolesnici su primali placebo ili MTX u početnoj dozi od 7,5 mg, nakon čega se ona povećavala do 12. tjedna do maksimalne doze od 25 mg, ili lijek Humira u početnoj dozi od 80 mg, a potom po 40 mg svaki drugi tjedan (počevši tjedan dana nakon početne doze) tijekom 16 tjedana. Nema dostupnih podataka o usporedbi lijeka Humira i MTX‑a za razdoblje terapije duže od 16 tjedana. Bolesnicima koji su primali MTX i koji su u 8. i/ili 12. tjednu postigli odgovor ≥PASI 50 doza se nije dalje povećavala. Srednja početna vrijednost PASI rezultata u svim ispitanim skupinama iznosila je 19,7, a početni PGA rezultat kretao se u rasponu od „blagog“ (< 1%), preko „umjerenog“ (48%) do „teškog“ (46%) i „vrlo teškog“ (6%).

Bolesnici koji su sudjelovali u svim ispitivanjima faze II i III kod psorijaze ispunili su kriterije za uključivanje u otvoreni produžetak ispitivanja, gdje se Humira primjenjivala još najmanje dodatnih 108 tjedana.

U ispitivanjima Psoriasis Study I i II primarna mjera ishoda bio je udio bolesnika u kojih je od početka ispitivanja do 16. tjedna postignut odgovor PASI 75 (vidjeti Tablice 11 i 12).

|  |  |  |
| --- | --- | --- |
| **Tablica 11**  **Ispitivanje Ps I (REVEAL) - Rezultati djelotvornosti u 16. tjednu** | | |
|  | **Placebo**  **N=398**  **n (%)** | **Humira 40 mg svaki drugi tjedan**  **N=814**  **n (%)** |
| **≥ PASI 75a** | 26 (6,5) | 578 (70,9)b |
| **PASI 100** | 3 (0,8) | 163 (20,0)b |
| **PGA: bez bolesti/minimalno** | 17 (4,3) | 506 (62,2)b |
| a Postotak bolesnika s rezultatom PASI 75, izražen kao stopa prilagođena istraživačkom centru  b p < 0,001, Humira naspram placeba | | |

|  |  |  |  |
| --- | --- | --- | --- |
| **Tablica 12**  **Ispitivanje Ps II (CHAMPION) - Rezultati djelotvornosti u 16. tjednu** | | | |
|  | **Placebo**  **N=53**  **n (%)** | **MTX**  **N=110**  **n (%)** | **Humira 40 mg svaki drugi tjedan**  **N=108**  **n (%)** |
| **≥ PASI 75** | 10 (18,9) | 39 (35,5) | 86 (79,6) a, b |
| **PASI 100** | 1 (1,9) | 8 (7,3) | 18 (16,7) c, d |
| **PGA: bez bolesti/minimalno** | 6 (11,3) | 33 (30,0) | 79 (73,1) a, b |
| a p < 0,001 Humira naspram placeba  b p < 0,001 Humira naspram metotreksata  c p < 0,01 Humira naspram placeba  d p < 0,05 Humira naspram metotreksata | | | |

U ispitivanju Psoriasis Study I, u 28% bolesnika s odgovorom PASI 75 kojima je u 33. tjednu pri ponovnoj randomizaciji dodijeljen placebo, u usporedbi s 5% bolesnika koji su nastavili primjenjivati lijek Humira (p<0,001), uočen je „gubitak primjerenog odgovora“ (PASI rezultat nakon 33. tjedna te u 52. tjednu ili prije njega koji je rezultirao odgovorom < PASI 50 u odnosu na početak terapije, uz porast PASI rezultata za najmanje 6 bodova u odnosu na 33. tjedan). Među bolesnicima u kojih je nastupio gubitak primjerenog odgovora nakon ponovne randomizacije u skupinu koja je primala placebo, a koji su potom uključeni u otvoreni produžetak ispitivanja, odgovor PASI 75 ponovno je postignut u 38% (25/66) bolesnika nakon 12 tjedana terapije, odnosno u 55% (36/66) bolesnika nakon 24 tjedna terapije.

Ukupno su 233 bolesnika s odgovorom PASI 75 u 16. i 33. tjednu primala kontinuiranu terapiju lijekom Humira kroz 52 tjedna u ispitivanju Psoriasis Study I te su nastavila s primanjem lijeka Humira u otvorenom produžetku ispitivanja. Stopa odgovora PASI 75 i PGA rezultata “bez bolesti” i “minimalno” je u tih bolesnika iznosila 74,7%, odnosno 59,0% nakon dodatnih 108 tjedana otvorene terapije (ukupno 160 tjedana). U analizi u kojoj su se svi bolesnici koji su izašli iz ispitivanja zbog štetnih događaja ili nedostatka djelotvornosti ili kojima je doza povećavana smatrali bolesnicima bez odgovora na terapiju, stopa odgovora PASI 75 i PGA rezultata “bez bolesti” ili “minimalno” nakon dodatnih 108 tjedana otvorene terapije (ukupno 160 tjedana) iznosila je 69,6%, odnosno 55,7%.

Ukupno je 347 bolesnika sa stabilnim odgovorom na terapiju sudjelovalo u procjeni ukidanja i ponovnog uvođenja terapije u otvorenom produžetku ispitivanja. U razdoblju kada je terapija bila ukinuta, simptomi psorijaze su se s vremenom vratili, uz medijan vremena do relapsa od oko 5 mjeseci (pogoršanje na PGA rezultat “umjereno” ili gore). Niti jedan od tih bolesnika nije doživio povrat (*rebound*) bolesti u razdoblju kada je terapija bila ukinuta. Ukupno je 76,5% (218/285) bolesnika kojima je liječenje ponovno uvedeno imalo PGA odgovor “bez bolesti” ili “minimalno” nakon 16 tjedana ponovnog liječenja, bez obzira na to jesu li doživjeli relaps u razdoblju kada je liječenje bilo ukinuto (69,1% [123/178] za bolesnike s relapsom odnosno 88,8% [95/107] za bolesnike bez relapsa u razdoblju kada je liječenje bilo ukinuto). Tijekom ponovnog liječenja uočen je sličan profil sigurnosti kao i prije ukidanja liječenja.

Nakon 16 tjedana terapije postignuto je značajno poboljšanje u odnosu na početak, mjereno indeksom kvalitete života kod dermatoloških bolesti (engl. *Dermatology Life Quality Index*, DLQI) u usporedbi s placebom (ispitivanja I i II) i u usporedbi s MTX-om (ispitivanje II). U ispitivanju I uočeno je i značajno poboljšanje rezultata za cjelokupnu fizičku i mentalnu komponentu iz upitnika SF-36 u usporedbi s placebom.

U otvorenom produžetku ispitivanja, među bolesnicima čija je doza zbog PASI odgovora manjeg od 50% povećana s 40 mg svaka dva tjedna na 40 mg svaki tjedan, odgovor PASI 75 postignut je u 12. tjednu u 26,4% (92/349) bolesnika i u 24. tjednu u 37,8% (132/349) bolesnika.

U ispitivanju Psoriasis Study III (REACH) uspoređivale su se djelotvornost i sigurnost lijeka Humira u odnosu na placebo u 72 bolesnika s umjerenom do teškom kroničnom plak psorijazom i psorijazom šaka i/ili stopala. Bolesnici su primili lijek Humira u početnoj dozi od 80 mg, a potom po 40 mg svaki drugi tjedan (počevši tjedan dana nakon početne doze) ili placebo tijekom 16 tjedana. U 16. tjednu je statistički značajno veći udio bolesnika koji su primali lijek Humira postigao PGA rezultat „bez bolesti“ ili „gotovo bez bolesti“ za šake i/ili stopala u usporedbi s bolesnicima koji su primali placebo (30,6% u odnosu na 4,3% [P = 0,014]).

U ispitivanju Psoriasis Study IV uspoređivale su se djelotvornost i sigurnost lijeka Humira u odnosu na placebo u 217 odraslih bolesnika s umjerenom do teškom psorijazom noktiju. Bolesnici su primili lijek Humira u početnoj dozi od 80 mg, a potom po 40 mg svaki drugi tjedan (počevši tjedan dana nakon početne doze) ili placebo tijekom 26 tjedana, nakon čega je slijedilo otvoreno liječenje lijekom Humira tijekom dodatnih 26 tjedana. Ocjena psorijaze noktiju uključivala je modificirani indeks težine psorijaze noktiju (engl. *Modified Nail Psoriasis Severity Index*, mNAPSI), liječnikovu opću procjenu psorijaze noktiju na rukama (engl. *Physician's Global Assessment of Fingernail Psoriasis*, PGA‑F) te indeks težine psorijaze noktiju (engl. *Nail Psoriasis Severity Index*, NAPSI) (vidjeti Tablicu 13). Humira je ostvarila povoljan terapijski učinak u bolesnika s psorijazom noktiju i različitim stupnjevima zahvaćenosti kože (≥ 10% tjelesne površine [60% bolesnika] te < 10% i ≥ 5% tjelesne površine [40% bolesnika]).

**Tablica 13**

**Rezultati djelotvornosti u 16., 26. i 52. tjednu ispitivanja Ps IV**

|  |  |  |  |  |  |
| --- | --- | --- | --- | --- | --- |
| Mjera ishoda | 16. tjedan  Placebom kontrolirano | | 26. tjedan  Placebom kontrolirano | | 52. tjedan  Otvoreno |
| Placebo N=108 | Humira  40 mg svaki drugi tjedan  N=109 | Placebo N=108 | Humira  40 mg svaki drugi tjedan  N=109 | Humira  40 mg svaki drugi tjedan N=80 |
| ≥ mNAPSI 75 (%) | 2,9 | 26,0a | 3,4 | 46,6a | 65,0 |
| PGA-F: bez bolesti/minimalno i poboljšanje za ≥ 2 stupnja (%) | 2,9 | 29,7a | 6,9 | 48,9a | 61,3 |
| Postotna promjena ukupnog NAPSI rezultata za psorijazu noktiju na rukama (%) | -7,8 | -44,2 a | -11,5 | -56,2a | -72,2 |
| a p < 0,001, Humira naspram placeba | | | | | |

Bolesnici liječeni lijekom Humira pokazali su statistički značajna poboljšanja DLQI rezultata u 26. tjednu u odnosu na placebo.

*Crohnova bolest u odraslih*

Sigurnost i djelotvornost lijeka Humira ocjenjivale su se u randomiziranim, dvostruko slijepim, placebom kontroliranim ispitivanjima u više od 1500 bolesnika s umjerenom do teškom aktivnom Crohnovom bolešću (indeks aktivnosti Chronove bolesti [engl. *Crohn’s Disease Activity Index*, CDAI] ≥ 220 i ≤ 450). Istodobne stabilne doze aminosalicilata, kortikosteroida i/ili imunomodulatora bile su dozvoljene te je 80% bolesnika nastavilo uzimati barem jedan od ovih lijekova.

Indukcija kliničke remisije (definirana kao CDAI < 150) ispitivala se u dva ispitivanja, CD I (CLASSIC I) i CD II (GAIN). U ispitivanju CD I, 299 bolesnika koji nikad nisu primali terapiju antagonistima TNF-a randomizirani su u jednu od 4 terapijske skupine: placebo u nultom tjednu i nakon 2 tjedna, Humira 160 mg u nultom tjednu i 80 mg nakon 2 tjedna, Humira 80 mg u nultom tjednu i 40 mg nakon 2 tjedna, Humira 40 mg u nultom tjednu i 20 mg nakon 2 tjedna. U ispitivanju CD II, 325 bolesnika koji su izgubili odgovor ili nisu podnosili terapiju infliksimabom randomizirani su u dvije skupine: jedna je primila 160 mg lijeka Humira u nultom tjednu i 80 mg lijeka Humira dva tjedna kasnije, a druga skupina je primila placebo u nultom tjednu i 2. tjednu. Bolesnici u kojih nije bilo odgovora nakon prve doze isključeni su iz daljnjeg tijeka ispitivanja i stoga ti bolesnici nisu bili dalje procjenjivani.

Održavanje kliničke remisije ispitivalo se u ispitivanju CD III (CHARM), u kojem su 854 bolesnika otvoreno primila 80 mg lijeka Humira u nultom tjednu i 40 mg dva tjedna kasnije. U četvrtom tjednu bolesnici su randomizirani u skupine koje su primale 40 mg lijeka Humira svaki drugi tjedan, 40 mg lijeka Humira svaki tjedan ili placebo kroz ukupno razdoblje ispitivanja od 56 tjedana. Bolesnici s kliničkim odgovorom (smanjenje CDAI rezultata od ≥ 70) u 4. tjednu stratificirani su i analizirani odvojeno od bolesnika bez kliničkog odgovora u 4. tjednu. Postupno smanjenje doze kortikosteroida bilo je dopušteno nakon 8 tjedana.

Stope indukcije remisije i stope odgovora u ispitivanjima CD I i II nalaze se u Tablici 14.

|  |  |  |  |  |  |
| --- | --- | --- | --- | --- | --- |
| **Tablica 14**  **Indukcija kliničke remisije i kliničkog odgovora**  **(postotak bolesnika)** | | | | | |
|  | **Ispitivanje CD I: bolesnici koji nisu prije uzimali infliksimab** | | | **Ispitivanje CD II: bolesnici koji su uzimali infliksimab** | |
|  | **Placebo**  **N=74** | **Humira**  **80/40 mg**  **N = 75** | **Humira**  **160/80 mg N=76** | **Placebo**  **N=166** | **Humira**  **160/80 mg**  **N=159** |
| 4. tjedan |  |  |  |  |  |
| Klinička remisija | 12% | 24% | 36%\* | 7% | 21%\* |
| Klinički odgovor (CR‑100) | 24% | 37% | 49%\*\* | 25% | 38%\*\* |
| Sve p‑vrijednosti odnose se na sparene usporedbe udjela uz lijek Humira naspram placeba  \* p < 0,001  \*\* p < 0,01 | | | | | |

U skupinama koje su primale indukcijske režime od 160/80 mg i 80/40 mg uočene su slične stope remisije do 8. tjedna, dok su štetni događaji zabilježeni češće u skupini koja je primala lijek Humira 160/80 mg.

U 4. tjednu ispitivanja CD III 58% bolesnika (499/854) imalo je klinički odgovor i bilo je uvršteno u primarnu analizu. 48% bolesnika koji su imali klinički odgovor u 4. tjednu već je prije koristilo neki drugi antagonist TNF-a. Stope održavanja remisije i stope odgovora nalaze se u Tablici 15. Rezultati kliničke remisije održali su se relativno stalnim bez obzira na prethodno liječenje antagonistima TNF-a.

U 56. tjednu, broj hospitalizacija i operacija povezanih s bolešću bio je statistički značajno smanjen u bolesnika koji su primali adalimumab u odnosu na skupinu bolesnika koja je primala placebo.

|  |  |  |  |
| --- | --- | --- | --- |
| **Tablica 15**  **Održavanje kliničke remisije i kliničkog odgovora**  **(postotak bolesnika)** | | | |
|  | **Placebo** | **Humira 40 mg svaki drugi tjedan** | **Humira 40 mg svaki tjedan** |
| **26. tjedan** | **N=170** | **N=172** | **N=157** |
| Klinička remisija | 17% | 40%\* | 47%\* |
| Klinički odgovor (CR-100) | 27% | 52%\* | 52%\* |
| Bolesnici u remisiji bez primjene steroida >= 90 danaa | 3% (2/66) | 19% (11/58)\*\* | 15% (11/74)\*\* |
| **56. tjedan** | **N=170** | **N=172** | **N=157** |
| Klinička remisija | 12% | 36%\* | 41%\* |
| Klinički odgovor (CR-100) | 17% | 41%\* | 48%\* |
| Bolesnici u remisiji bez primjene steroida >= 90 danaa | 5% (3/66) | 29% (17/58)\* | 20% (15/74)\*\* |
| \* p < 0,001 za lijek Humira naspram placeba, sparena usporedba udjela  \*\* p < 0,02 za lijek Humira naspram placeba, sparena usporedba udjela  a Onih koji su na početku uzimali kortikosteroide | | | |

Među bolesnicima koji u 4. tjednu nisu imali odgovor, 43% bolesnika koji su primali dozu održavanja lijeka Humira imalo je klinički odgovor do 12. tjedna u odnosu na 30% u skupini bolesnika koji su uzimali placebo kao terapiju održavanja. To pokazuje da neki bolesnici koji u 4. tjednu nisu imali klinički odgovor mogu imati koristi ako se terapija nastavi do 12. tjedna. Produljenje terapije na dulje od 12 tjedana nije dovelo do značajno većeg postotka odgovora (vidjeti dio 4.2).

117/276 bolesnika iz ispitivanja CD I i 272/777 bolesnika iz ispitivanja CD II i III praćeno je tijekom najmanje 3 godine otvorene terapije adalimumabom. 88 odnosno 189 bolesnika i dalje je bilo u kliničkoj remisiji. Klinički odgovor (CR-100) se održao u 102 odnosno 233 bolesnika.

*Kvaliteta života*

U 4. tjednu ispitivanja CD I i CD II, u bolesnika koji su randomizirani za primanje lijeka Humira 80/40 mg i lijeka Humira 160/80 mg došlo je do statistički značajnog poboljšanja ukupnog rezultata prema upitniku o upalnoj bolesti crijeva (engl*. Inflammatory Bowel Disease Questionnaire;* IBDQ) za specifičnu bolest u odnosu na skupinu bolesnika koji su uzimali placebo. Isto je zabilježeno u ispitivanju CD III u 26. i 52. tjednu, kao i u skupinama bolesnika koji su primali adalimumab u odnosu na skupinu koja je primala placebo.

*Uveitis u odraslih*

Sigurnost i djelotvornost lijeka Humira ocjenjivale su se u odraslih bolesnika s neinfektivnim intermedijarnim, posteriornim i panuveitisom, isključujući bolesnike s izoliranim anteriornim uveitisom, u dvama randomiziranim, dvostruko maskiranim, placebom kontroliranim ispitivanjima (UV I i II). Bolesnici su primali placebo ili lijek Humira u početnoj dozi od 80 mg, nakon koje je slijedila doza od 40 mg svaki drugi tjedan, počevši tjedan dana nakon početne doze. Bila je dopuštena istodobna primjena stabilnih doza jednog nebiološkog imunosupresiva.

Ispitivanje UV I ocjenjivalo je 217 bolesnika s aktivnim uveitisom unatoč liječenju kortikosteroidima (oralni prednizon u dozi od 10 do 60 mg/dan). Svi su bolesnici pri uključivanju u ispitivanje 2 tjedna primali standardiziranu dozu prednizona od 60 mg/dan, nakon čega je uslijedilo obavezno postupno smanjivanje doze, uz potpuni prestanak primjene kortikosteroida do 15. tjedna.

Ispitivanje UV II ocjenjivalo je 226 bolesnika s neaktivnim uveitisom kojima je na početku ispitivanja za kontrolu bolesti bilo potrebno kronično liječenje kortikosteroidima (oralni prednizon u dozi od 10 do 35 mg/dan). Nakon toga je uslijedilo obavezno postupno smanjivanje doze i potpuni prestanak primjene kortikosteroida do 19. tjedna.

Primarna mjera ishoda za djelotvornost u oba ispitivanja bilo je 'vrijeme do neuspjeha liječenja'. Neuspjeh liječenja definirao se višekomponentnim ishodom koji se temeljio na upalnim korioretinalnim i/ili upalnim retinalnim vaskularnim lezijama, stupnju prema broju stanica u prednjoj očnoj komori (engl. *anterior chamber [AC] cell grade*), stupnju prema zamućenju staklovine (engl. *vitreous haze [VH] grade*) te najboljoj korigiranoj oštrini vida (engl. *best corrected visual acuity*, BCVA).

Bolesnici koji su dovršili ispitivanja UV I i UV II zadovoljavali su kriterije za uključivanje u nekontrolirani dugoročni produžetak ispitivanja čije je planirano vrijeme trajanja bilo 78 tjedana. Bolesnici su smjeli nastaviti liječenje ispitivanim lijekom nakon 78. tjedna do trenutka kada im je omogućen pristup lijeku Humira.

*Klinički odgovor*

Rezultati iz obaju ispitivanja pokazali su statistički značajno smanjenje rizika od neuspjeha liječenja u bolesnika liječenih lijekom Humira u odnosu na one koji su primali placebo (vidjeti Tablicu 16). Oba su ispitivanja pokazala rani i održan učinak lijeka Humira na stopu neuspjeha liječenja u odnosu na placebo (vidjeti Sliku 1).

**Tablica 16**

**Vrijeme do neuspjeha liječenja u ispitivanjima UV I i UV II**

|  |  |  |  |  |  |  |
| --- | --- | --- | --- | --- | --- | --- |
| **Analiza**  **Liječenje** | **N** | **Neuspjeh N (%)** | **Medijan vremena do neuspjeha (mjeseci)** | **HRa** | **95% CI za HRa** | ***P*-vrijednost** b |
| **Vrijeme do neuspjeha liječenja u 6. tjednu ili nakon njega u ispitivanju UV I** | | | | | | |
| Primarna analiza (ITT) | |  |  |  |  |  |
| Placebo | 107 | 84 (78,5) | 3,0 | -- | -- | -- |
| Adalimumab | 110 | 60 (54,5) | 5,6 | 0,50 | 0,36; 0,70 | < 0,001 |
| **Vrijeme do neuspjeha liječenja u 2. tjednu ili nakon njega u ispitivanju UV II** | | | | | | |
| Primarna analiza (ITT) | |  |  |  |  |  |
| Placebo | 111 | 61 (55,0) | 8,3 | -- | -- | -- |
| Adalimumab | 115 | 45 (39,1) | NPc | 0,57 | 0,39; 0,84 | 0,004 |

Napomena: Neuspjeh liječenja u 6. tjednu ili nakon njega (ispitivanje UV I) odnosno u 2. tjednu ili nakon njega (ispitivanje UV II) smatrao se događajem. Bolesnici koji su izašli iz ispitivanja zbog razloga koji nisu bili neuspjeh liječenja bili su cenzurirani u trenutku izlaska iz ispitivanja.

1. HR za adalimumab naspram placeba iz regresije proporcionalnih hazarda, uz liječenje kao faktor.
2. Dvostrana *P*-vrijednost iz log rang testa.
3. NP = ne može se procijeniti. Manje od polovice bolesnika pod rizikom imalo je događaj.

**Slika 1: Kaplan‑Meierove krivulje koje sažeto prikazuju vrijeme do neuspjeha liječenja u 6. tjednu ili nakon njega (ispitivanje UV I) odnosno u 2. tjednu ili nakon njega (ispitivanje UV II)**

|  |  |  |  |  |  |
| --- | --- | --- | --- | --- | --- |
| **STOPA NEUSPJEHA LIJEČENJA (%)** | **Humira Uveitis Figure 5_6** | | | | |
|  | VRIJEME (MJESECI) | | | | |
|  | Ispitivanje UV I Liječenje | Humira Uveitis Figure 5_2 | Placebo | Humira Uveitis Figure 5_2 | Adalimumab |
| **STOPA NEUSPJEHA LIJEČENJA (%)** | **Humira Uveitis Figure 5_7** | | | | |
|  | VRIJEME (MJESECI) | | | | |
|  | Ispitivanje UV II Liječenje | Humira Uveitis Figure 5_2 | Placebo | Humira Uveitis Figure 5_2 | Adalimumab |
| Napomena: P# = Placebo (broj događaja/broj bolesnika pod rizikom); A# = HUMIRA (broj događaja/broj bolesnika pod rizikom). | | | | | |

U ispitivanju UV I primijećene su statistički značajne razlike u korist adalimumaba naspram placeba za svaku komponentu neuspjeha liječenja. U ispitivanju UV II, statistički značajne razlike primijećene su samo za oštrinu vida, ali su druge komponentne brojčano bile u korist adalimumaba.

Od 424 ispitanika uključena u nekontrolirani dugoročni produžetak ispitivanja UV I i UV II, 60 ispitanika nije zadovoljavalo kriterije (npr. zbog odstupanja ili zbog komplikacija koje su se razvile kao posljedica dijabetičke retinopatije, zbog operacije katarakte ili vitrektomije) i stoga nisu bili uključeni u primarnu analizu djelotvornosti. Od preostala 364 bolesnika, 269 ocjenjivih bolesnika (74%) sudjelovalo je u otvorenom liječenju adalimumabom tijekom 78 tjedana. Prema pristupu utemeljenom na opaženim podacima, u 216 (80,3%) bolesnika bolest je bila u mirovanju (bez aktivnih upalnih lezija, stupanj prema broju stanica u prednjoj očnoj komori ≤ 0,5+, stupanj prema zamućenju staklovine ≤ 0,5+) uz istodobnu primjenu steroida u dozi od ≤ 7,5 mg na dan, dok je u njih 178 (66,2%) bolest bila u mirovanju bez primjene steroida. U 78. tjednu BCVA se ili poboljšao ili održao na istoj razini (pogoršanje za < 5 slova) u 88,6% očiju. Podaci koji su dobiveni nakon 78. tjedna uglavnom su bili usklađeni s ovim rezultatima, ali se broj uključenih ispitanika smanjio nakon 78. tjedna. Sveukupno, među bolesnicima koji su prekinuli sudjelovanje u ispitivanju, njih 18% to je učinilo zbog štetnih događaja, a njih 8% zbog nedovoljno dobrog odgovora na liječenje adalimumabom.

*Kvaliteta života*

U oba su se klinička ispitivanja upitnikom NEI VFQ-25 određivali ishodi s obzirom na funkcioniranje povezano s vidom koje su prijavljivali bolesnici. Većina podrezultata brojčano je išla u prilog lijeku Humira, a srednje vrijednosti razlike bile su statistički značajne za opći vid, bol u oku, vid na blizinu, mentalno zdravlje i ukupan rezultat u ispitivanju UV I te za opći vid i mentalno zdravlje u ispitivanju UV II. Učinci povezani s vidom koji nisu brojčano išli u prilog lijeku Humira bili su učinci na vid u boji u ispitivanju UV I, odnosno učinci na vid u boji, periferni vid i vid na blizinu u ispitivanju UV II.

Imunogenost

Stvaranje protutijela na adalimumab povezano je s bržim klirensom i smanjenom djelotvornošću adalimumaba. Nema očite korelacije prisutnosti protutijela na adalimumab s pojavom štetnih događaja.

U bolesnika s poliartikularnim juvenilnim idiopatskim artritisom u dobi od 4 do 17 godina, protutijela na adalimumab identificirana su u 15,8% (27/171) bolesnika liječenih adalimumabom. U bolesnika koji nisu istodobno primali metotreksat incidencija je bila 25,6% (22/86), u usporedbi s 5,9% (5/85) u bolesnika koji su primali adalimumab uz metotreksat. U bolesnika s poliartikularnim juvenilnim idiopatskim artritisom u dobi od 2 do < 4 godine ili onih u dobi od 4 i više godina i tjelesne težine < 15 kg, protutijela na adalimumab nađena su u 7% (1/15) bolesnika, a taj je jedan bolesnik istodobno primao metotreksat.

U bolesnika s artritisom povezanim s entezitisom, protutijela na adalimumab identificirana su u 10,9% (5/46) bolesnika liječenih adalimumabom. U bolesnika koji nisu istodobno primali metotreksat incidencija je bila 13,6% (3/22), u usporedbi s 8,3% (2/24) u bolesnika koji su primali adalimumab uz metotreksat.

U bolesnika u ispitivanjima kod reumatoidnog artritisa I, II i III, između 6. i 12. mjeseca terapije u više vremenskih točaka vršene su pretrage kako bi se utvrdila prisutnost protutijela na adalimumab. U pivotalnim ispitivanjima, protutijela na adalimumab nađena su u 5,5% (58/1053) bolesnika koji su primali adalimumab u odnosu na 0,5% (2/370) bolesnika koji su primali placebo. U bolesnika koji nisu istodobno primali metotreksat incidencija je bila 12,4% u odnosu na 0,6% u bolesnika koji su primali adalimumab uz metotreksat.

U pedijatrijskih bolesnika s psorijazom, protutijela na adalimumab nađena su u 5/38 ispitanika (13%) liječenih monoterapijom adalimumabom u dozi od 0,8 mg/kg.

U odraslih bolesnika sa psorijazom protutijela na adalimumab nađena su u 77/920 ispitanika (8,4%) liječenih adalimumabom kao monoterapijom.

U odraslih bolesnika s plak psorijazom koji su dugoročno liječeni adalimumabom u monoterapiji i koji su sudjelovali u ispitivanju ukidanja i ponovnog uvođenja terapije, stopa protutijela na adalimumab nakon ponovnog uvođenja terapije (11 od 482 ispitanika, 2,3%) bila je slična stopi opaženoj prije ukidanja terapije (11 od 590 ispitanika, 1,9%).

U bolesnika s umjerenim do teškim oblikom aktivne Crohnove bolesti, stopa stvaranja protutijela na adalimumab u bolesnika koji su primali adalimumab bila je 3,3%.

Protutijela na adalimumab nađena su u 7/269 ispitanika (2,6%) s Crohnovom bolešću.

U odraslih bolesnika s nezaraznim uveitisom, protutijela na adalimumab nađena su u 4,8% (12/249) bolesnika liječenih adalimumabom.

Zbog toga što je analiza imunogenosti specifična za svaki lijek, nije prikladno uspoređivati stope protutijela kod različitih lijekova.

Pedijatrijska populacija

*Juvenilni idiopatski artritis (JIA)*

*Poliartikularni juvenilni idiopatski artritis (pJIA)*

Sigurnost i djelotvornost lijeka Humira ocijenjene su u dvama ispitivanjima (pJIA I i II) u djece s aktivnim poliartikularnim ili poliartikularnim tijekom juvenilnog idiopatskog artritisa i raznim vrstama početka JIA (najčešće negativni reumatoidni faktor ili pozitivni poliartritis i prošireni oligoartritis).

pJIA-I

Sigurnost i djelotvornost lijeka Humira ocijenjene su u multicentričnom, randomiziranom, dvostruko slijepom ispitivanju s paralelnim skupinama koje je uključivalo 171 dijete (u dobi od 4 do 17 godina) s poliartikularnim JIA. U otvorenoj uvodnoj fazi ispitivanja bolesnici su podijeljeni u dvije skupine, jednu koja je uzimala metotreksat (označena s MTX) i onu koja nije (označena s ne-MTX). Bolesnici u ne-MTX skupini ili nikad nisu uzimali metotreksat ili su ga prestali uzimati bar dva tjedna prije uzimanja ispitivanog lijeka. Bolesnici su i dalje uzimali stabilne doze nesteroidnih protuupalnih lijekova (NSAIL-ova) i/ili prednizona (≤0,2 mg/kg/dan ili najviše 10 mg/dan). U ovoj otvorenoj uvodnoj fazi ispitivanja svi bolesnici su primali 24 mg/m2 lijeka Humira do maksimalne doze od 40 mg lijeka Humira, svaki drugi tjedan kroz 16 tjedana. Raspodjela bolesnika prema dobi te minimalnoj i maksimalnoj dozi i medijanu doze tijekom ove faze prikazan je u Tablici 17.

**Tablica 17**

**Raspodjela bolesnika prema dobi i dozi adalimumaba primljenoj u otvorenoj uvodnoj fazi ispitivanja**

|  |  |  |
| --- | --- | --- |
| Dobne skupine | Početni broj bolesnika, n (%) | Minimalna doza, medijan doze i maksimalna doza |
| 4 do 7 godina | 31 (18,1) | 10, 20 i 25 mg |
| 8 do 12 godina | 71 (41,5) | 20, 25 i 40 mg |
| 13 do 17 godina | 69 (40,4) | 25, 40 i 40 mg |

Bolesnici koji su u 16. tjednu pokazali pedijatrijski odgovor ACR 30(*American College of Rheumatology 30*) mogli su biti randomizirani u dvostruko slijepu fazu ispitivanja i primati ili 24 mg/m2 lijeka Humira, do maksimalne doze od 40 mg, ili placebo, svaki drugi tjedan kroz 32 tjedna ili do razbuktavanja bolesti. Razbuktavanje bolesti definiralo se kao pogoršanje za ≥ 30% od početnog stanja u ≥ 3 od 6 ključnih kriterija za pedijatrijskiACR, prisutnošću ≥ 2 aktivna zgloba i poboljšanjem za > 30% u najviše 1 od 6 kriterija. Nakon 32 tjedna ili nakon razbuktavanja bolesti bolesnici su mogli biti uključeni u otvoreni produžetak ispitivanja.

**Tablica 18**

**Pedijatrijski odgovori ACR 30 u ispitivanju kod JIA**

|  |  |  |  |  |  |
| --- | --- | --- | --- | --- | --- |
| **Skupina** | | **MTX** | | **Bez MTX‑a** | |
| **Faza** | |  | |  | |
| Otvorena uvodna – 16 tjedana | |  | |  | |
| Pedijatrijski odgovor ACR 30 (n/N) | | 94,1% (80/85) | | 74,4% (64/86) | |
| Ishodi za djelotvornost | | | | | |
| Dvostruko slijepa – 32 tjedna | Humira/MTX (N=38) | | Placebo/MTX  (N=37) | Humira  (N=30) | Placebo  (N=28) |
| Razbuktavanje bolesti na kraju razdoblja od 32 tjednaa (n/N) | 36,8% (14/38) | | 64,9% (24/37)b | 43,3% (13/30) | 71,4% (20/28)c |
| Medijan vremena do razbuktavanja bolesti | >32 tjedna | | 20 tjedana | >32 tjedna | 14 tjedana |

aPedijatrijski odgovori ACR 30/50/70 nakon 48 tjedana bili su značajno veći nego u skupini koja je uzimala placebo

bp=0,015

cp=0,031

Među bolesnicima koji su imali odgovor u 16. tjednu (n=144), pedijatrijski odgovori ACR 30/50/70/90 održali su se i do šest godina u otvorenom produžetku ispitivanja u bolesnika koji su uzimali lijek Humira tijekom cijeloga ispitivanja. Ukupno je 19 ispitanika, od kojih 11 iz skupine koja je na početku ispitivanja bila u dobi od 4 do 12 godina i 8 iz skupine koja je na početku ispitivanja bila u dobi od 13 do 17 godina, liječeno 6 ili više godina.

Ukupni odgovori uglavnom su bili bolji i manje je bolesnika razvilo protutijela uz kombiniranu terapiju lijekom Humira i metotreksatom nego uz monoterapiju lijekom Humira. Uzimajući to u obzir, preporučuje se da se Humira daje u kombinaciji s metotreksatom, a u monoterapiji samo u onih bolesnika u kojih primjena metotreksata nije prikladna (vidjeti dio 4.2).

pJIA II

Sigurnost i djelotvornost lijeka Humira ocijenjene su u otvorenom, multicentričnom ispitivanju koje je uključivalo 32 djece (u dobi od 2 do manje od 4 godine ili u dobi od 4 godine i više i tjelesne težine manje od 15 kg) s umjerenim do teškim aktivnim poliartikularnim JIA. Bolesnici su primali 24 mg/m2 tjelesne površine lijeka Humira, do maksimalne doze od 20 mg, svaki drugi tjedan kao pojedinačnu dozu s.c. injekcijom kroz najmanje 24 tjedna. Tijekom ispitivanja, većina ispitanika je istodobno uzimala metotreksat, a manje njih je prijavilo primjenu kortikosteroida ili NSAIL-a.

U 12. i 24. tjednu, pedijatrijski odgovor ACR30 bio je 93,5%, odnosno 90,0%, što je utvrđeno na temelju zabilježenih podataka. Udio ispitanika s pedijatrijskim odgovorom ACR50/70/90 u 12. i 24. tjednu bio je 90,3%/61,3%/38,7%, odnosno 83,3%/73,3%/36,7%. Među onima koji su odgovorili na terapiju (pedijatrijski odgovor ACR 30) u 24. tjednu (n=27 od 30 bolesnika), pedijatrijski odgovori ACR 30 održali su se do 60 tjedana u otvorenom produžetku ispitivanja u bolesnika koji su primali lijek Humira kroz ovo razdoblje. Ukupno, 20 ispitanika je liječeno 60 tjedana ili duže.

*Artritis povezan s entezitisom*

Sigurnost i djelotvornost lijeka Humira ocijenjene su u multicentričnom, randomiziranom, dvostruko slijepom ispitivanju koje je uključivalo 46 pedijatrijskih bolesnika (u dobi od 6 do 17 godina) s umjerenim artritisom povezanim s entezitisom. Bolesnici su bili randomizirani i primali su ili 24 mg/m2 tjelesne površine lijeka Humira do maksimalne doze od 40 mg ili placebo svaki drugi tjedan tijekom 12 tjedana. Nakon dvostruko slijepog razdoblja uslijedilo je otvoreno razdoblje tijekom kojeg su bolesnici primali 24 mg/m2 tjelesne površine lijeka Humira do maksimalne doze od 40 mg svaki drugi tjedan supkutano tijekom najviše 192 dodatna tjedna. Primarna mjera ishoda bila je postotna promjena broja aktivnih zglobova zahvaćenih artritisom (oticanje koje nije posljedica deformacije ili zglobovi smanjene pokretljivosti uz bol i/ili osjetljivost) od početka ispitivanja do 12. tjedna, koja je postignuta uz srednji postotak smanjenja od -62,6% (medijan postotka promjene -88,9%) u bolesnika u skupini liječenoj lijekom Humira u usporedbi s -11,6% (medijan postotka promjene -50,0%) u bolesnika u skupini koja je primala placebo. Poboljšanje rezultata za broj aktivnih zglobova zahvaćenih artritisom održalo se tijekom otvorenog razdoblja kroz 156 tjedana ispitivanja za 26 od 31 (84%) bolesnika u skupini liječenoj lijekom Humira koji su ostali u ispitivanju. Iako nije statistički značajno, većina bolesnika pokazala je kliničko poboljšanje sekundarnih mjera ishoda kao što su broj mjesta zahvaćenih entezitisom, broj osjetljivih zglobova, broj otečenih zglobova, pedijatrijski odgovor ACR 50 i pedijatrijski odgovor ACR 70.

*Plak psorijaza u djece*

Djelotvornost lijeka Humira ocjenjivala se u randomiziranom, dvostruko slijepom, kontroliranom ispitivanju provedenom u 114 pedijatrijskih bolesnika u dobi od 4 ili više godina s teškom kroničnom plak psorijazom (koja se definirala kao rezultat prema općoj procjeni liječnika (engl. *Physician Global Assessment*, PGA) od ≥ 4 ili zahvaćenost površine tijela od > 20% ili zahvaćenost površine tijela od > 10% uz vrlo debele lezije ili rezultat prema ljestvici za ocjenjivanje zahvaćenosti kože i težine kliničke slike (engl. *Psoriasis Area and Severity Index*, PASI) od ≥ 20 ili ≥ 10 uz klinički značajnu zahvaćenost lica, genitalija ili šaka/stopala) u kojih bolest nije bila dovoljno dobro kontrolirana topikalnom terapijom i helioterapijom ili fototerapijom.

Bolesnici su primali lijek Humira u dozi od 0,8 mg/kg svaki drugi tjedan (do najviše 40 mg), 0,4 mg/kg svaki drugi tjedan (do najviše 20 mg) ili metotreksat u dozi od 0,1 ‑ 0,4 mg/kg jednom tjedno (do najviše 25 mg). U 16. tjednu, pozitivan odgovor s obzirom na djelotvornost (npr. PASI 75) postigao je veći broj bolesnika randomiziranih za liječenje lijekom Humira u dozi od 0,8 mg/kg nego onih randomiziranih za primanje doze od 0,4 mg/kg svaki drugi tjedan ili za liječenje MTX‑om.

|  |  |  |
| --- | --- | --- |
| **Tablica 19: Rezultati djelotvornosti u pedijatrijskih bolesnika s plak psorijazom u 16. tjednu** | | |
|  | MTXa N=37 | Humira 0,8 mg/kg svaki drugi tjedan N=38 |
| PASI 75b | 12 (32,4%) | 22 (57,9%) |
| PGA: bez bolesti/minimalnoc | 15 (40,5%) | 23 (60,5%) |
| a MTX = metotreksat  b P=0,027, Humira 0,8 mg/kg naspram MTX-a  c P=0,083, Humira 0,8 mg/kg naspram MTX-a | | |

U bolesnika koji su postigli PASI 75 ili PGA rezultat 'bez bolesti' ili 'minimalno', liječenje je prekinuto tijekom razdoblja do najviše 36 tjedana te se pratio gubitak kontrole bolesti (tj. pogoršanje PGA rezultata za najmanje 2 stupnja). Bolesnici su zatim ponovno započeli liječenje adalimumabom u dozi od 0,8 mg/kg svaki drugi tjedan tijekom dodatnih 16 tjedana, a stope odgovora primijećene tijekom ponovnog liječenja bile su slične onima prethodno zabilježenima tijekom razdoblja dvostruko slijepog liječenja: odgovor PASI 75 postiglo je 78,9% (15 od 19 ispitanika), a PGA rezultat 'bez bolesti' ili 'minimalno' njih 52,6% (10 od 19 ispitanika).

U otvorenom razdoblju ispitivanja, odgovor PASI 75 i PGA rezultat 'bez bolesti' ili 'minimalno' održali su se tijekom dodatna 52 tjedna, bez novih nalaza povezanih sa sigurnošću.

*Crohnova bolest u djece*

Djelotvornost i sigurnost lijeka Humira ispitivane su u multicentričnom, randomiziranom, dvostruko slijepom kliničkom ispitivanju indukcijske terapije i terapije održavanja dozama ovisnim o tjelesnoj težini (< 40 kg ili ≥ 40 kg) u 192 pedijatrijska ispitanika u dobi između (i uključujući) 6 i 17 godina s umjerenom do teškom Crohnovom bolešću (engl. *Crohn's disease*, CD), definiranom rezultatom prema Indeksu aktivnosti Crohnove bolesti u djece (engl. *Paediatric Crohn’s Disease Activity Index*, PCDAI) > 30. Bolesnici su bili pogodni za ispitivanje ako je ranije konvencionalno liječenje Crohnove bolesti bilo neuspješno (uključujući kortikosteroid i/ili imunomodulator). Sudjelovati su mogli i bolesnici koji su izgubili odgovor na prethodno liječenje infliksimabom ili koji ga nisu podnosili.

Svi ispitanici su primali otvorenu indukcijsku terapiju u dozi određenoj prema njihovoj početnoj tjelesnoj težini: 160 mg u nultom tjednu i 80 mg u drugom tjednu za ispitanike tjelesne težine ≥ 40 kg, odnosno 80 mg i 40 mg za ispitanike tjelesne težine < 40 kg.

U četvrtom tjednu su ispitanici randomizirani u omjeru 1:1 na temelju njihove tjelesne težine u tom trenutku za liječenje niskom dozom ili standardnom dozom održavanja, kako je prikazano u Tablici 20.

|  |  |  |
| --- | --- | --- |
| **Tablica 20**  **Režim održavanja** | | |
| **Tjelesna težina bolesnika** | **Niska doza** | **Standardna doza** |
| < 40 kg | 10 mg svaki drugi tjedan | 20 mg svaki drugi tjedan |
| ≥ 40 kg | 20 mg svaki drugi tjedan | 40 mg svaki drugi tjedan |

*Rezultati djelotvornosti*

Primarna mjera ishoda ispitivanja bila je klinička remisija u 26. tjednu, definirana kao PCDAI rezultat ≤ 10.

Stope kliničke remisije i kliničkog odgovora (definirano kao smanjenje PCDAI rezultata za barem 15 bodova od početne vrijednosti) prikazane su u Tablici 21. Stope prestanka uzimanja kortikosteroida ili imunomodulatora prikazane su u Tablici 22.

|  |  |  |  |
| --- | --- | --- | --- |
| **Tablica 21**  **Ispitivanje kod Crohnove bolesti u djece**  **PCDAI klinička remisija i odgovor** | | | |
|  | **Standardna doza**  **40/20 mg svaki drugi tjedan**  **N = 93** | **Niska doza**  **20/10 mg svaki drugi tjedan**  **N = 95** | **P vrijednost**\* |
| **26. tjedan** |  |  |  |
| Klinička remisija | 38,7% | 28,4% | 0,075 |
| Klinički odgovor | 59,1% | 48,4% | 0,073 |
| **52. tjedan** |  |  |  |
| Klinička remisija | 33,3% | 23,2% | 0,100 |
| Klinički odgovor | 41,9% | 28,4% | 0,038 |
| \* p vrijednost za standardnu dozu u usporedbi s niskom dozom. | | | |

|  |  |  |  |
| --- | --- | --- | --- |
| **Tablica 22**  **Ispitivanje kod Crohnove bolesti u djece**  **Prestanak uzimanja kortikosteroida ili imunomodulatora i remisija fistula** | | | |
|  | **Standardna doza**  **40/20 mg svaki drugi tjedan** | **Niska doza**  **20/10 mg svaki drugi tjedan** | **P vrijednost1** |
| **Prekinuta primjena kortikosteroida** | **N= 33** | **N=38** |  |
| 26. tjedan | 84,8% | 65,8% | 0,066 |
| 52. tjedan | 69,7% | 60,5% | 0,420 |
| **Prekinuta primjena imunomodulatora2** | **N=60** | **N=57** |  |
| 52. tjedan | 30,0% | 29,8% | 0,983 |
| **Remisija fistula3** | **N=15** | **N=21** |  |
| 26. tjedan | 46,7% | 38,1% | 0,608 |
| 52. tjedan | 40,0% | 23,8% | 0,303 |
| 1 p vrijednost za standardnu dozu u usporedbi s niskom dozom.  2 Imunosupresivna terapija mogla se obustaviti samo u 26. tjednu ili kasnije, prema slobodnoj procjeni ispitivača ako je ispitanik ispunio kriterij kliničkog odgovora  3 definirano kao zatvaranje svih fistula iz kojih se na početku cijedio sadržaj, održano kroz barem 2 uzastopna posjeta nakon početka liječenja | | | |

U obje skupine su zabilježena statistički značajna povećanja (poboljšanja) indeksa tjelesne mase i brzine rasta u 26. i 52. tjednu u odnosu na početne vrijednosti.

Također su u obje skupine u odnosu na početne vrijednosti zabilježena statistički i klinički značajna poboljšanja parametara kvalitete života (uključujući IMPACT III).

Stotinu bolesnika (n=100) iz ispitivanja pedijatrijskih bolesnika s Crohnovom bolešću (engl. *Paediatric CD Study*) nastavilo je sudjelovanje u otvorenom dugotrajnom produžetku ispitivanja. Nakon 5 godina terapije adalimumabom, 74,0% (37/50) od 50 bolesnika koji su ostali u ispitivanju i dalje je bilo u kliničkoj remisiji dok je 92,0% (46/50) bolesnika i dalje imalo klinički odgovor prema PCDAI rezultatu.

*Uveitis u djece*

Sigurnost i djelotvornost lijeka Humira ocjenjivale su se u randomiziranom, dvostruko maskiranom, kontroliranom ispitivanju provedenom u 90 pedijatrijskih bolesnika u dobi od 2 do < 18 godina koji su imali aktivan neinfektivni anteriorni uveitis povezan s JIA i koji su bili refraktorni na najmanje 12 tjedana liječenja metotreksatom. Bolesnici su primali ili placebo ili 20 mg adalimumaba (ako su bili tjelesne težine < 30 kg) odnosno 40 mg adalimumaba (ako su bili tjelesne težine ≥ 30 kg) svaki drugi tjedan u kombinaciji s metotreksatom u dozi koju su primali na početku ispitivanja.

Primarna mjera ishoda bilo je 'vrijeme do neuspjeha liječenja'. Kriteriji koji su određivali neuspjeh liječenja bili su pogoršanje ili dugotrajan izostanak poboljšanja upale oka, djelomično poboljšanje uz razvoj dugotrajnih popratnih očnih bolesti ili pogoršanje popratnih očnih bolesti, nedopuštena istodobna primjena drugih lijekova te prekid liječenja na dulje razdoblje.

*Klinički odgovor*

Adalimumab je značajno odgodio vrijeme do neuspjeha liječenja u odnosu na placebo (vidjeti Sliku 2, P < 0,0001 iz log‑rang testa). Medijan vremena do neuspjeha liječenja iznosio je 24,1 tjedan u ispitanika koji su primali placebo, dok se u ispitanika liječenih adalimumabom medijan vremena do neuspjeha liječenja nije mogao procijeniti jer je do neuspjeha liječenja došlo u manje od polovice tih ispitanika. Adalimumab je značajno smanjio rizik od neuspjeha liječenja za 75% u odnosu na placebo, što pokazuje omjer hazarda (HR = 0,25 [95% CI: 0,12; 0,49]).

**Slika 2: Kaplan‑Meierove krivulje koje sažeto prikazuju vrijeme do neuspjeha liječenja u ispitivanju liječenja uveitisa u djece**

|  |  |  |  |  |  |
| --- | --- | --- | --- | --- | --- |
| **VJEROJATNOST NEUSPJEHA LIJEČENJA** | 1 | | | | |
|  | **VRIJEME (TJEDNI)** | | | | |
|  | Liječenje | Humira PED UV KM Curve 11 | Placebo | Humira PED UV KM Curve 11 | Adalimumab |
|  | Napomena: P = Placebo (broj bolesnika pod rizikom); H = HUMIRA (broj bolesnika pod rizikom). | | | | |

**5.2 Farmakokinetička svojstva**

Apsorpcija i distribucija

Nakon primjene 24 mg/m2 (maksimalno 40 mg) supkutano svaki drugi tjedan u bolesnika s poliartikularnim juvenilnim idiopatskim artritisom (JIA) u dobi od 4 do 17 godina, srednja vrijednost najniže koncentracije adalimumaba u serumu u stanju dinamičke ravnoteže (vrijednosti mjerene od 20. do 48. tjedna) bila je 5,6 ± 5,6 µg/ml (102% CV) za adalimumab bez istodobne primjene metotreksata i 10,9 ± 5,2 µg/ml (47,7% CV) uz istodobnu primjenu metotreksata.

U bolesnika s poliartikularnim JIA u dobi od 2 do manje od 4 godine ili u dobi od 4 godine i starijih i tjelesne težine manje od 15 kg, nakon primjene 24 mg/m2 adalimumaba srednja vrijednost najniže koncentracije adalimumaba u serumu u stanju dinamičke ravnoteže bila je 6,0 ± 6,1 µg/ml (101% CV) za adalimumab bez istodobne primjene metotreksata i 7,9 ± 5,6 µg/ml (71,2% CV) uz istodobnu primjenu metotreksata.

Nakon primjene 24 mg/m2 (maksimalno 40 mg) supkutano svaki drugi tjedan u bolesnika s artritisom povezanim s entezitisom u dobi od 6 do 17 godina, srednja vrijednost najniže koncentracije adalimumaba u serumu u stanju dinamičke ravnoteže (vrijednosti mjerene u 24. tjednu) bila je 8,8 ± 6,6 µg/ml za adalimumab bez istodobne primjene metotreksata i 11,8 ± 4,3 µg/ml uz istodobnu primjenu metotreksata.

Nakon supkutano primijenjene doze od 0,8 mg/kg (maksimalno 40 mg) svaki drugi tjedan u pedijatrijskih bolesnika s kroničnom plak psorijazom, srednja vrijednost ± SD najniže koncentracije adalimumaba u stanju dinamičke ravnoteže iznosila je približno 7,4 ± 5,8 µg/ml (79% CV).

U pedijatrijskih bolesnika s umjerenom do teškom Crohnovom bolešću, otvorena indukcijska doza adalimumaba bila je 160/80 mg ili 80/40 mg u nultom, odnosno drugom tjednu, ovisno o graničnoj vrijednosti za tjelesnu težinu od 40 kg. U četvrtom su tjednu bolesnici na temelju tjelesne težine randomizirani u omjeru 1:1 u skupinu koja je dobivala standardnu dozu (40/20 mg svaki drugi tjedan) ili nisku dozu (20/10 mg svaki drugi tjedan) kao terapiju održavanja. Srednje vrijednosti (±SD) najnižih koncentracija adalimumaba u serumu u 4. tjednu bile su 15,7 ± 6,6 μg/ml u bolesnika tjelesne težine ≥ 40 kg (160/80 mg) i 10,6 ± 6,1 μg/ml u bolesnika tjelesne težine < 40 kg (80/40 mg).

U bolesnika koji su nastavili terapiju na koju su randomizirani, srednje vrijednosti (±SD) najnižih koncentracija adalimumaba u 52. tjednu bile su 9,5 ± 5,6 μg/ml za skupinu koja je primala standardnu dozu i 3,5 ± 2,2 μg/ml za skupinu koja je primala nisku dozu. Srednje vrijednosti najniže koncentracije održale su se u bolesnika koji su nastavili primati adalimumab svaki drugi tjedan kroz 52 tjedna. U bolesnika čija je učestalost doziranja povišena sa svaka dva tjedna na svaki tjedan, srednje vrijednosti (±SD) koncentracija adalimumaba u serumu u 52. tjednu bile su 15,3 ± 11,4 μg/ml (40/20 mg, tjedno) i 6,7 ± 3,5 μg/ml (20/10 mg, tjedno).

Izloženost adalimumabu u pedijatrijskih bolesnika s uveitisom predviđena je uz pomoć populacijskog farmakokinetičkog modeliranja i simulacije na temelju farmakokinetike u ostalim indikacijama u drugih pedijatrijskih bolesnika (psorijaza u djece, juvenilni idiopatski artritis, Crohnova bolest u djece i artritis povezan s entezitisom). Nema dostupnih kliničkih podataka o izloženosti kod primjene udarne doze u djece u dobi od < 6 godina. Predviđene razine izloženosti ukazuju na to da u odsutnosti metotreksata udarna doza može dovesti do početnog povećanja sistemske izloženosti.

Veza između izloženosti i odgovora na liječenje u pedijatrijskoj populaciji

Na temelju podataka iz kliničkih ispitivanja u bolesnika s juvenilnim idiopatskim artritisom (poliartikularnim juvenilnim idiopatskim artritisom i artritisom povezanim s entezitisom), utvrđena je veza između plazmatskih koncentracija i odgovora PedACR 50. Prividna plazmatska koncentracija adalimumaba uz koju se postiže polovica maksimalne vjerojatnosti za odgovor PedACR 50 (EC50) bila je 3 μg/ml (95% CI: 1‑6 μg/ml).

Veza između izloženosti i odgovora na liječenje, odnosno između koncentracije adalimumaba i njegove djelotvornosti u pedijatrijskih bolesnika s teškom kroničnom plak psorijazom utvrđena je za odgovor PASI 75 i PGA rezultat 'bez bolesti' ili 'minimalno'. S povećanjem koncentracija adalimumaba povećavale su se i stope odgovora PASI 75 i PGA rezultata 'bez bolesti' ili 'minimalno', u oba slučaja uz sličan prividan EC50 od približno 4,5 μg/ml (95% CI: 0,4-47,6 odnosno 1,9-10,5).

Odrasli

Nakon supkutane primjene jednokratne doze od 40 mg, adalimumab se sporo apsorbira i raspodjeljuje, a vršne koncentracije u serumu postižu se približno 5 dana nakon primjene. Prosječna apsolutna bioraspoloživost adalimumaba procijenjena nakon primjene jednokratne supkutane doze od 40 mg u tri ispitivanja bila je 64%. Nakon pojedinačnih intravenskih doza koje su se kretale od 0,25 do 10 mg/kg, koncentracije su bile proporcionalne dozi. Nakon primjene doza od 0,5 mg/kg (~40 mg) klirens je bio u rasponu od 11 do 15 ml/sat, a volumen raspodjele (Vss) je iznosio od 5 do 6 litara. Srednji poluvijek u terminalnoj fazi iznosi približno dva tjedna. Koncentracije adalimumaba u sinovijalnoj tekućini nekolicine bolesnika s reumatoidnim artritisom iznosile su 31‑96% koncentracija u serumu.

Nakon supkutane primjene adalimumaba u dozi od 40 mg svaka dva tjedna u odraslih bolesnika s reumatoidnim artritisom srednje vrijednosti najniže koncentracije lijeka u stanju dinamičke ravnoteže bile su približno 5 μg/ml (bez istodobne primjene metotreksata), odnosno 8 do 9 μg/ml (uz metotreksat). Najniže koncentracije adalimumaba u serumu u stanju dinamičke ravnoteže povećavale su se uglavnom razmjerno dozi nakon supkutane primjene 20, 40 i 80 mg svaka dva tjedna, odnosno svakog tjedna.

U odraslih bolesnika sa psorijazom, srednja vrijednost najniže koncentracije u stanju dinamičke ravnoteže bila je 5 µg/ml tijekom primjene monoterapije dozom adalimumaba od 40 mg svaki drugi tjedan.

Tijekom razdoblja indukcije u bolesnika s Crohnovom bolešću, nakon udarne doze od 80 mg lijeka Humira u nultom tjednu i zatim 40 mg u 2. tjednu postignute su najniže serumske koncentracije adalimumaba od približno 5,5 μg/ml. Primjenom udarne doze od 160 mg lijeka Humira u nultom tjednu i zatim 80 mg u 2. tjednu postižu se najniže serumske koncentracije adalimumaba od približno 12 μg/ml tijekom razdoblja indukcije. U bolesnika s Crohnovom bolešću koji su primali dozu održavanja od 40 mg lijeka Humira svaki drugi tjedan, srednja vrijednost najnižih koncentracija u stanju dinamičke ravnoteže iznosila je približno 7 μg/ml.

U odraslih bolesnika s uveitisom primjena udarne doze adalimumaba od 80 mg u nultom tjednu, a zatim 40 mg svaki drugi tjedan, počevši od 1. tjedna, dovela je do srednje vrijednosti koncentracija u stanju dinamičke ravnoteže od približno 8 – 10 µg/ml.

Populacijskim farmakokinetičkim i farmakokinetičkim/farmakodinamičkim modeliranjem i simulacijom predviđena je usporediva izloženost adalimumabu i djelotvornost adalimumaba u bolesnika liječenih dozom od 80 mg svaki drugi tjedan i u onih liječenih dozom od 40 mg svaki tjedan (uključujući odrasle bolesnike s reumatoidnim artritisom, gnojnim hidradenitisom, ulceroznim kolitisom, Crohnovom bolešću ili psorijazom, bolesnike s adolescentnim gnojnim hidradenitisom i pedijatrijske bolesnike tjelesne težine ≥ 40 kg s Crohnovom bolešću).

Eliminacija

Populacijske farmakokinetičke analize na temelju podataka dobivenih u više od 1300 bolesnika s reumatoidnim artritisom pokazale su tendenciju da se prividni klirens adalimumaba povećava s bolesnikovom tjelesnom težinom. Nakon prilagodbe za razlike u tjelesnoj težini, činilo se da spol i dob imaju minimalnog učinka na klirens adalimumaba. Primijećeno je da su razine slobodnog adalimumaba u serumu (onoga koji nije vezan za protutijela na adalimumab) niže u bolesnika s mjerljivim razinama protutijela na adalimumab.

Oštećenje funkcije jetre ili bubrega

Humira nije ispitivana u bolesnika s oštećenom funkcijom jetre ili bubrega.

**5.3 Neklinički podaci o sigurnosti primjene**

Neklinički podaci ne upućuju na poseban rizik za ljude na temelju ispitivanja toksičnosti pojedinačne doze, toksičnosti ponovljenih doza i genotoksičnosti.

Ispitivanje embriofetalne i perinatalne razvojne toksičnosti provedeno na makaki majmunima pri dozama od 0, 30 i 100 mg/kg (9‑17 majmuna po skupini) nije pokazalo znakove oštećenja fetusa uslijed primjene adalimumaba. Nisu provedena ispitivanja kancerogenog potencijala ni standardna procjena toksičnosti za plodnost i postnatalne toksičnosti adalimumaba zbog nepostojanja odgovarajućih modela za protutijelo s ograničenom križnom reaktivnošću s TNF-om glodavaca i stvaranja neutralizirajućih protutijela u glodavaca.

**6. FARMACEUTSKI PODACI**

**6.1 Popis pomoćnih tvari**

manitol

polisorbat 80

voda za injekcije

**6.2 Inkompatibilnosti**

Zbog nedostatka ispitivanja kompatibilnosti ovaj lijek se ne smije miješati s drugim lijekovima.

**6.3 Rok valjanosti**

2 godine

**6.4 Posebne mjere pri čuvanju lijeka**

Čuvati u hladnjaku (2°C – 8°C). Ne zamrzavati. Napunjenu štrcaljku čuvati u vanjskom pakiranju radi zaštite od svjetlosti.

Jedna napunjena štrcaljka lijeka Humira može se čuvati na temperaturama do maksimalno 25°C u trajanju do 14 dana. Štrcaljku se mora zaštiti od svjetlosti i zbrinuti ako se ne iskoristi unutar 14 dana.

**6.5 Vrsta i sadržaj spremnika**

Humira 20 mg otopina za injekciju u napunjenoj štrcaljki za jednokratnu primjenu (staklo tipa I), s čepom klipa (bromobutilna guma) i iglom sa zaštitom za iglu (termoplastični elastomer).

Pakiranja:

* 2 napunjene štrcaljke (0,2 ml sterilne otopine), svaka s 1 jastučićem natopljenim alkoholom, u blisteru

**6.6 Posebne mjere za zbrinjavanje**

Neiskorišteni lijek ili otpadni materijal potrebno je zbrinuti sukladno nacionalnim propisima.

**7. NOSITELJ ODOBRENJA ZA STAVLJANJE LIJEKA U PROMET**

AbbVie Deutschland GmbH & Co. KG

Knollstrasse

67061 Ludwigshafen

Njemačka

**8. BROJ ODOBRENJA ZA STAVLJANJE LIJEKA U PROMET**

EU/1/03/256/022

**9. DATUM PRVOG ODOBRENJA / DATUM OBNOVE ODOBRENJA**

Datum prvog odobrenja: 8. rujna 2003.

Datum posljednje obnove odobrenja: 8. rujna 2008.

**10. DATUM REVIZIJE TEKSTA**

Detaljnije informacije o ovom lijeku dostupne su na internetskoj stranici Europske agencije za lijekove <https://www.ema.europa.eu>.







































































































































































































































































**1. NAZIV LIJEKA**

Humira 40 mg otopina za injekciju u napunjenoj štrcaljki

Humira 40 mg otopina za injekciju u napunjenoj brizgalici

**2. KVALITATIVNI I KVANTITATIVNI SASTAV**

Humira 40 mg otopina za injekciju u napunjenoj štrcaljki

Jedna napunjena štrcaljka s jednokratnom dozom od 0,4 ml sadrži 40 mg adalimumaba.

Humira 40 mg otopina za injekciju u napunjenoj brizgalici

Jedna napunjena brizgalica s jednokratnom dozom od 0,4 ml sadrži 40 mg adalimumaba.

Adalimumab je rekombinantno humano monoklonsko protutijelo koje se proizvodi u stanicama jajnika kineskog hrčka.

Pomoćne tvari s poznatim učinkom

Ovaj lijek sadrži 0,4 mg polisorbata 80 u svakoj dozi od 40 mg.

Za cjeloviti popis pomoćnih tvari vidjeti dio 6.1.

**3. FARMACEUTSKI OBLIK**

Otopina za injekciju. (injekcija)

Bistra, bezbojna otopina.

**4. KLINIČKI PODACI**

**4.1 Terapijske indikacije**

Reumatoidni artritis

U kombinaciji s metotreksatom, Humira je indicirana za:

* liječenje umjereno teškog do teškog oblika reumatoidnog artritisa u aktivnoj fazi u odraslih bolesnika u kojih prethodnim liječenjem antireumaticima koji modificiraju tijek bolesti, uključujući metotreksat, nije postignut zadovoljavajući odgovor.
* liječenje teškog oblika aktivnog i progresivnog reumatoidnog artritisa u odraslih bolesnika koji nisu bili prethodno liječeni metotreksatom.

Humira se može davati i kao monoterapija ako bolesnik ne podnosi metotreksat ili kada nastavak terapije metotreksatom nije prikladan.

Radiološke su pretrage pokazale da Humira usporava brzinu progresije oštećenja zglobova i poboljšava fizičku funkciju kada se daje u kombinaciji s metotreksatom.

Juvenilni idiopatski artritis

*Poliartikularni juvenilni idiopatski artritis*

Humira je, u kombinaciji s metotreksatom, indicirana za liječenje aktivnog poliartikularnog juvenilnog idiopatskog artritisa u bolesnika u dobi od 2 godine i starijih u kojih prethodnim liječenjem jednim ili više antireumatika koji modificiraju tijek bolesti (engl. *disease‑modifying anti‑rheumatic drug*, DMARD) nije postignut zadovoljavajući odgovor. Humira se može davati i kao monoterapija ako bolesnik ne podnosi metotreksat ili kada nastavak terapije metotreksatom nije prikladan (za djelotvornost monoterapije vidjeti dio 5.1). Humira nije ispitivana u bolesnika mlađih od 2 godine.

*Artritis povezan s entezitisom*

Humira je indicirana za liječenje aktivnog artritisa povezanog s entezitisom u bolesnika u dobi od 6 godina i starijih u kojih nije postignut zadovoljavajući odgovor na konvencionalnu terapiju ili koji ne podnose takvu terapiju (vidjeti dio 5.1).

Aksijalni spondiloartritis

*Ankilozantni spondilitis (AS)*

Humira je indicirana za liječenje teškog oblika aktivnog ankilozantnog spondilitisa u odraslih osoba u kojih nije postignut zadovoljavajući odgovor na konvencionalno liječenje.

*Aksijalni spondiloartritis bez radiološkog dokaza AS-a*

Humira je indicirana za liječenje teškog oblika aksijalnog spondiloartritisa kod odraslih bez radiološkog dokaza AS-a, ali s objektivnim znakovima upale u obliku povišenog C‑reaktivnog proteina (CRP) i/ili nalaza magnetske rezonancije (MR), u kojih nije postignut zadovoljavajući odgovor na nesteroidne protuupalne lijekove (NSAIL-ove) ili koji ih ne podnose.

Psorijatični artritis

Humira je indicirana za liječenje aktivnog i progresivnog psorijatičnog artritisa u odraslih bolesnika u kojih prethodnim liječenjem antireumaticima koji modificiraju tijek bolesti nije postignut zadovoljavajući odgovor. Radiološke su pretrage pokazale da Humira smanjuje brzinu progresije oštećenja perifernih zglobova u bolesnika s poliartikularnim simetričnim podtipovima bolesti (vidjeti dio 5.1) te da poboljšava fizičku funkciju.

Psorijaza

Humira je indicirana za liječenje umjerene do teške kronične plak psorijaze u odraslih bolesnika koji su kandidati za sistemsko liječenje.

Plak psorijaza u djece

Humira je indicirana za liječenje teške kronične plak psorijaze u djece i adolescenata u dobi od 4 godine i starijih u kojih nije postignut zadovoljavajući odgovor ili koji nisu prikladni kandidati za topikalnu terapiju i fototerapije.

Gnojni hidradenitis (*Hidradenitis suppurativa*)

Humira je indicirana za liječenje umjerenog do teškog oblika aktivnog gnojnog hidradenitisa (*acne inversa*) u odraslih i adolescenata u dobi od 12 godina i starijih u kojih nije postignut zadovoljavajući odgovor na konvencionalno sistemsko liječenje gnojnog hidradenitisa (vidjeti dijelove 5.1 i 5.2).

Crohnova bolest

Humira je indicirana za liječenje umjerenog do teškog oblika aktivne Crohnove bolesti u odraslih bolesnika u kojih unatoč prethodnom potpunom i odgovarajućem tijeku liječenja kortikosteroidima i/ili imunosupresivima nije postignut odgovor, ili u bolesnika koji ne podnose takve terapije ili su im one kontraindicirane.

Crohnova bolest u djece

Humira je indicirana za liječenje umjerenog do teškog oblika aktivne Crohnove bolesti u pedijatrijskih bolesnika (u dobi od 6 godina i starijih) u kojih nije postignut zadovoljavajući odgovor na konvencionalnu terapiju, uključujući primarnu nutritivnu terapiju i liječenje kortikosteroidom i/ili imunomodulatorom, ili u onih koji ne podnose takve vrste terapija ili su im one kontraindicirane.

Ulcerozni kolitis

Humira je indicirana za liječenje umjerenog do teškog oblika aktivnog ulceroznog kolitisa u odraslih bolesnika u kojih nije postignut zadovoljavajući odgovor na konvencionalno liječenje, uključujući kortikosteroide i 6-merkaptopurin (6-MP) ili azatioprin (AZA), ili u onih koji ne podnose ili imaju medicinske kontraindikacije za takve terapije.

Ulcerozni kolitis u djece

Humira je indicirana za liječenje umjerenog do teškog oblika aktivnog ulceroznog kolitisa u pedijatrijskih bolesnika (u dobi od 6 godina i starijih) u kojih nije postignut zadovoljavajući odgovor na konvencionalnu terapiju, uključujući liječenje kortikosteroidima i/ili 6-merkaptopurinom (6-MP) ili azatioprinom (AZA), ili u onih koji ne podnose ili imaju medicinske kontraindikacije za takve terapije.

Uveitis

Humira je indicirana za liječenje neinfektivnog intermedijarnog, posteriornog i panuveitisa u odraslih bolesnika u kojih nije postignut zadovoljavajući odgovor na kortikosteroide, kojima je potrebna poštedna primjena kortikosteroida ili u kojih liječenje kortikosteroidima nije prikladno.

Uveitis u djece

Humira je indicirana za liječenje kroničnog neinfektivnog anteriornog uveitisa u djece u dobi od 2 godine i starije u koje nije postignut zadovoljavajući odgovor na konvencionalno liječenje, koji ne podnose konvencionalno liječenje ili u kojih konvencionalno liječenje nije prikladno.

**4.2 Doziranje i način primjene**

Liječenje lijekom Humira moraju započeti i nadzirati liječnici specijalisti s iskustvom u dijagnosticiranju i liječenju stanja za koja je Humira indicirana. Oftalmolozima se preporučuje da se posavjetuju s odgovarajućim specijalistom prije nego što započnu liječenje lijekom Humira (vidjeti dio 4.4). Bolesnicima koji se liječe lijekom Humira treba dati Karticu s podsjetnikom za bolesnika.

Nakon odgovarajuće poduke o tehnici injiciranja, bolesnici mogu sami sebi davati injekcije lijeka Humira ako njihov liječnik procijeni da je to prikladno, uz medicinsko praćenje po potrebi.

Tijekom liječenja lijekom Humira potrebno je optimizirati druge istodobno primijenjene terapije (npr. kortikosteroide i/ili imunomodulatore).

Doziranje

*Reumatoidni artritis*

U odraslih bolesnika s reumatoidnim artritisom preporučena doza adalimumaba iznosi 40 mg, a daje se kao jednokratna doza svaka dva tjedna supkutanom injekcijom. Za vrijeme liječenja lijekom Humira treba nastaviti primjenu metotreksata.

Za vrijeme liječenja lijekom Humira može se nastaviti s primjenom glukokortikoida, salicilata, nesteroidnih protuupalnih lijekova ili analgetika. Za informacije o istodobnoj primjeni s antireumatskim lijekovima koji modificiraju tijek bolesti, a nisu metotreksat, vidjeti dijelove 4.4 i 5.1.

U slučaju monoterapije, u nekih bolesnika u kojih je došlo do slabljenja odgovora na liječenje lijekom Humira u dozi od 40 mg svaki drugi tjedan možda će biti korisno povećati doziranje adalimumaba na 40 mg svaki tjedan ili 80 mg svaki drugi tjedan.

Dostupni podaci pokazuju da se klinički odgovor obično postiže unutar 12 tjedana liječenja. Ako se unutar tog razdoblja ne postigne terapijski odgovor, valja razmotriti nastavak liječenja takvog bolesnika.

Humira može biti dostupna i u drugim jačinama i/ili oblicima pakiranja, ovisno o terapijskim potrebama pojedinog bolesnika.

*Privremeni prekid terapije*

Možda će biti potrebno privremeno prekinuti terapiju, primjerice prije kirurškog zahvata ili u slučaju ozbiljne infekcije.

Dostupni podaci upućuju na to da je ponovno uvođenje lijeka Humira nakon prekida od 70 dana ili duže rezultiralo jednako jakim kliničkim odgovorom i sličnim sigurnosnim profilom kao i primjena prije prekida terapije.

*Ankilozantni spondilitis, aksijalni spondiloartritis bez radiološkog dokaza AS-a te psorijatični artritis*

U bolesnika s ankilozantnim spondilitisom, aksijalnim spondiloartritisom bez radiološkog dokaza AS-a te u bolesnika sa psorijatičnim artritisom preporučena doza adalimumaba iznosi 40 mg, a daje se kao jednokratna doza svaka dva tjedna supkutanom injekcijom.

Dostupni podaci pokazuju da se klinički odgovor obično postiže unutar 12 tjedana liječenja. Ako se unutar tog razdoblja ne postigne terapijski odgovor, valja razmotriti nastavak liječenja takvog bolesnika.

*Psorijaza*

U odraslih bolesnika preporučena početna doza lijeka Humira je 80 mg supkutano, nakon čega slijedi 40 mg supkutano svaka dva tjedna, počevši jedan tjedan nakon početne doze.

U slučaju da ni nakon 16 tjedana nema odgovora na liječenje, potrebno je pomno razmotriti nastavak liječenja takvog bolesnika.

U bolesnika u kojih nije postignut zadovoljavajući odgovor na lijek Humira u dozi od 40 mg svaki drugi tjedan nakon 16 tjedana, možda će biti korisno povećati doziranje na 40 mg lijeka svaki tjedan ili 80 mg svaki drugi tjedan. Potrebno je pažljivo ponovno razmotriti koristi i rizike nastavka liječenja lijekom Humira u dozi od 40 mg jednom tjedno ili 80 mg svaki drugi tjedan u bolesnika u kojih nije postignut zadovoljavajući odgovor nakon povećanja doziranja (vidjeti dio 5.1). Ako se dozom od 40 mg svaki tjedan ili 80 mg svaki drugi tjedan postigne zadovoljavajući odgovor, doziranje se potom može smanjiti na 40 mg svaki drugi tjedan.

Humira može biti dostupna i u drugim jačinama i/ili oblicima pakiranja, ovisno o terapijskim potrebama pojedinog bolesnika.

*Gnojni hidradenitis (Hidradenitis suppurativa)*

Preporučen režim doziranja lijeka Humira za odrasle bolesnike s gnojnim hidradenitisom je početna doza od 160 mg prvoga dana (primijenjena u obliku četiri injekcije od 40 mg u jednom danu ili dvije injekcije od 40 mg na dan tijekom dva uzastopna dana), nakon koje slijedi doza od 80 mg dva tjedna kasnije, 15. dana (primijenjena u obliku dvije injekcije od 40 mg u jednom danu). Dva tjedna kasnije (29. dan) liječenje se nastavlja dozom od 40 mg svaki tjedan ili 80 mg svaki drugi tjedan (primijenjenom u obliku dvije injekcije od 40 mg u jednom danu). Ako je potrebno, primjena antibiotika može se nastaviti i tijekom liječenja lijekom Humira. Preporučuje se da bolesnik tijekom liječenja lijekom Humira svakodnevno koristi topikalnu antiseptičku tekućinu za ispiranje lezija uzrokovanih gnojnim hidradenitisom.

U slučaju da ni nakon 12 tjedana nema poboljšanja, potrebno je pomno razmotriti nastavak liječenja takvog bolesnika.

Ako liječenje treba privremeno prekinuti, Humira se kasnije može ponovno uvesti u dozi od 40 mg svaki tjedan ili 80 mg svaki drugi tjedan (vidjeti dio 5.1).

Potrebno je periodički ocjenjivati koristi i rizike kontinuiranog dugotrajnog liječenja (vidjeti dio 5.1).

Humira može biti dostupna i u drugim jačinama i/ili oblicima pakiranja, ovisno o terapijskim potrebama pojedinog bolesnika.

*Crohnova bolest*

Preporučena indukcijska doza lijeka Humira u odraslih bolesnika s umjerenom do teškom aktivnom Crohnovom bolešću je 80 mg u nultom tjednu, a zatim 40 mg u drugom tjednu. U slučaju da postoji potreba za bržim odgovorom na terapiju, terapija se može započeti dozom od 160 mg u nultom tjednu (primijenjenom u obliku četiri injekcije od 40 mg u jednom danu ili kao dvije injekcije od 40 mg na dan kroz dva uzastopna dana), a zatim 80 mg u drugom tjednu (primijenjenom u obliku dvije injekcije od 40 mg u jednom danu), uz napomenu da je rizik od razvoja nuspojava veći prilikom indukcije.

Nakon indukcije, preporučena doza je 40 mg svaki drugi tjedan supkutanom injekcijom. Alternativno, ako je bolesnik prestao uzimati lijek Humira, a znakovi i simptomi bolesti su se opet pojavili, Humira se može ponovno primijeniti. Postoji malo podataka o ponovnoj primjeni lijeka Humira kad je prekid terapije trajao duže od 8 tjedana.

Tijekom terapije održavanja, doza kortikosteroida može se postupno smanjivati u skladu s kliničkim smjernicama.

U nekih bolesnika u kojih dođe do slabljenja odgovora na terapiju lijekom Humira u dozi od 40 mg svaki drugi tjedan možda će biti korisno povećati doziranje na 40 mg lijeka Humira svaki tjedan ili 80 mg svaki drugi tjedan.

Nekim bolesnicima koji ne odgovore na terapiju do 4. tjedna mogao bi koristiti nastavak terapije održavanja do 12. tjedna. U slučaju da ni u tom vremenskom razdoblju nema odgovora na liječenje, potrebno je pomno razmotriti nastavak liječenja takvog bolesnika.

Humira može biti dostupna i u drugim jačinama i/ili oblicima pakiranja, ovisno o terapijskim potrebama pojedinog bolesnika.

*Ulcerozni kolitis*

Preporučena indukcijska doza lijeka Humira u odraslih bolesnika s umjerenim do teškim ulceroznim kolitisom je 160 mg u nultom tjednu (primijenjena u obliku četiri injekcije od 40 mg u jednom danu ili kao dvije injekcije od 40 mg na dan kroz dva uzastopna dana) i 80 mg u drugom tjednu (primijenjena u obliku dvije injekcije od 40 mg u jednom danu). Nakon indukcije, preporučena doza je 40 mg svaki drugi tjedan supkutanom injekcijom.

Tijekom terapije održavanja, doza kortikosteroida može se postupno smanjivati u skladu s kliničkim smjernicama.

U nekih bolesnika u kojih dođe do slabljenja odgovora na terapiju u dozi od 40 mg svaki drugi tjedan možda će biti korisno povećati doziranje na 40 mg lijeka Humira svaki tjedan ili 80 mg svaki drugi tjedan.

Dostupni podaci upućuju na to da se klinički odgovor obično postiže unutar 2-8 tjedana liječenja. U bolesnika u kojih u ovom razdoblju ne bude odgovora, liječenje lijekom Humira ne treba nastaviti.

Humira može biti dostupna i u drugim jačinama i/ili oblicima pakiranja, ovisno o terapijskim potrebama pojedinog bolesnika.

*Uveitis*

Preporučena doza lijeka Humira u odraslih bolesnika s uveitisom je početna doza od 80 mg, nakon koje slijedi doza od 40 mg svaki drugi tjedan, počevši tjedan dana nakon početne doze. Iskustvo sa započinjanjem liječenja samo lijekom Humira je ograničeno. Liječenje lijekom Humira može se započeti u kombinaciji s kortikosteroidima i/ili drugim nebiološkim imunomodulatorima. Doza istodobno primijenjenih kortikosteroida može se postupno smanjivati u skladu s kliničkom praksom, počevši dva tjedna nakon započinjanja liječenja lijekom Humira.

Preporučuje se svake godine ocijeniti omjer koristi i rizika kontinuiranog dugotrajnog liječenja (vidjeti dio 5.1).

Humira može biti dostupna i u drugim jačinama i/ili oblicima pakiranja, ovisno o terapijskim potrebama pojedinog bolesnika.

Posebne populacije

Starije osobe

Nije potrebno prilagođavati dozu.

Oštećenje bubrega i/ili jetre

Nije ispitivano djelovanje lijeka Humira u toj populaciji bolesnika te se ne mogu dati preporuke za doziranje.

Pedijatrijska populacija

*Juvenilni idiopatski artritis*

*Poliartikularni juvenilni idiopatski artritis u bolesnika u dobi od 2 i više godina*

Preporučena doza lijeka Humira za bolesnike s poliartikularnim juvenilnim idiopatskim artritisom u dobi od 2 i više godina određuje se na temelju tjelesne težine (Tablica 1). Humira se primjenjuje svaki drugi tjedan supkutanom injekcijom.

**Tablica 1. Doza lijeka Humira za bolesnike s poliartikularnim juvenilnim idiopatskim artritisom**

| **Tjelesna težina bolesnika** | **Režim doziranja** |
| --- | --- |
| 10 kg do < 30 kg | 20 mg svaki drugi tjedan |
| ≥ 30 kg | 40 mg svaki drugi tjedan |

Dostupni podaci pokazuju da se klinički odgovor obično postiže unutar 12 tjedana liječenja. Ako se unutar tog razdoblja ne postigne terapijski odgovor, potrebno je pomno razmotriti nastavak liječenja takvog bolesnika.

Nema relevantne primjene lijeka Humira u bolesnika mlađih od 2 godine za ovu indikaciju.

Humira može biti dostupna i u drugim jačinama i/ili oblicima pakiranja, ovisno o terapijskim potrebama pojedinog bolesnika.

*Artritis povezan s entezitisom*

Preporučena doza lijeka Humira za bolesnike s artritisom povezanim s entezitisom u dobi od 6 i više godina određuje se na temelju tjelesne težine (Tablica 2). Humira se primjenjuje svaki drugi tjedan supkutanom injekcijom.

**Tablica 2. Doza lijeka Humira za bolesnike s artritisom povezanim s entezitisom**

| **Tjelesna težina bolesnika** | **Režim doziranja** |
| --- | --- |
| 15 kg do < 30 kg | 20 mg svaki drugi tjedan |
| ≥ 30 kg | 40 mg svaki drugi tjedan |

Humira nije ispitivana u bolesnika s artritisom povezanim s entezitisom mlađih od 6 godina.

Humira može biti dostupna i u drugim jačinama i/ili oblicima pakiranja, ovisno o terapijskim potrebama pojedinog bolesnika.

*Psorijatični artritis i aksijalni spondiloartritis, uključujući ankilozantni spondilitis*

Nema relevantne primjene lijeka Humira u pedijatrijskoj populaciji za indikacije ankilozantnog spondilitisa i psorijatičnog artritisa.

*Plak psorijaza u djece*

Preporučena doza lijeka Humira za bolesnike s plak psorijazom u dobi od 4 do 17 godina određuje se na temelju tjelesne težine (Tablica 3). Humira se primjenjuje supkutanom injekcijom.

**Tablica 3. Doza lijeka Humira za pedijatrijske bolesnike s plak psorijazom**

| **Tjelesna težina bolesnika** | **Režim doziranja** |
| --- | --- |
| 15 kg do < 30 kg | Početna doza od 20 mg, a zatim 20 mg svaki drugi tjedan, počevši tjedan dana nakon početne doze |
| ≥ 30 kg | Početna doza od 40 mg, a zatim 40 mg svaki drugi tjedan, počevši tjedan dana nakon početne doze |

Ako bolesnik ne postigne terapijski odgovor unutar 16 tjedana, nastavak liječenja nakon tog razdoblja potrebno je pomno razmotriti.

Ako je indicirano ponovno liječenje lijekom Humira, potrebno je pridržavati se gore navedenih smjernica za doziranje i trajanje liječenja.

Sigurnost lijeka Humira u pedijatrijskih bolesnika s plak psorijazom ocjenjivala se tijekom srednjeg razdoblja od 13 mjeseci.

Nema relevantne primjene lijeka Humira u djece mlađe od 4 godine za ovu indikaciju.

Humira može biti dostupna i u drugim jačinama i/ili oblicima pakiranja, ovisno o terapijskim potrebama pojedinog bolesnika.

*Adolescentni gnojni hidradenitis (u dobi od 12 i više godina, tjelesne težine najmanje 30 kg)*

Nisu provedena klinička ispitivanja lijeka Humira u adolescentnih bolesnika s gnojnim hidradenitisom. Doziranje lijeka Humira u tih bolesnika utvrđeno je na temelju farmakokinetičkog modeliranja i simulacije (vidjeti dio 5.2).

Preporučena doza lijeka Humira je 80 mg u nultom tjednu, nakon koje se primjenjuje doza od 40 mg svaki drugi tjedan, počevši od prvog tjedna, supkutanom injekcijom.

U adolescentnih bolesnika u kojih nije postignut zadovoljavajući odgovor na lijek Humira u dozi od 40 mg svaki drugi tjedan, može se razmotriti povećanje doziranja na 40 mg svaki tjedan ili 80 mg svaki drugi tjedan.

Ako je potrebno, primjena antibiotika može se nastaviti i tijekom liječenja lijekom Humira. Preporučuje se da bolesnik tijekom liječenja lijekom Humira svakodnevno koristi topikalnu antiseptičku tekućinu za ispiranje lezija uzrokovanih gnojnim hidradenitisom.

U slučaju da ni nakon 12 tjedana nema poboljšanja, potrebno je pomno razmotriti nastavak liječenja takvog bolesnika.

Ako liječenje treba privremeno prekinuti, Humira se kasnije po potrebi može ponovno uvesti.

Potrebno je periodički ocjenjivati koristi i rizike kontinuiranog dugotrajnog liječenja (vidjeti podatke za odrasle u dijelu 5.1).

Nema relevantne primjene lijeka Humira u djece mlađe od 12 godina za ovu indikaciju.

Humira može biti dostupna i u drugim jačinama i/ili oblicima pakiranja, ovisno o terapijskim potrebama pojedinog bolesnika.

*Crohnova bolest u djece*

Preporučena doza lijeka Humira za bolesnike s Crohnovom bolešću u dobi od 6 do 17 godina određuje se na temelju tjelesne težine (Tablica 4). Humira se primjenjuje supkutanom injekcijom.

**Tablica 4. Doza lijeka Humira za pedijatrijske bolesnike s Crohnovom bolešću**

| **Tjelesna težina bolesnika** | **Indukcijska doza** | **Doza održavanja počevši od 4. tjedna** |
| --- | --- | --- |
| < 40 kg | * 40 mg u nultom tjednu i 20 mg u drugom tjednu   U slučaju kada je potreban brži odgovor na liječenje, imajući na umu da rizik od nuspojava može biti veći kod primjene više indukcijske doze, može se primijeniti sljedeća doza:   * 80 mg u nultom tjednu i 40 mg u drugom tjednu | 20 mg svaki drugi tjedan |
| ≥ 40 kg | * 80 mg u nultom tjednu i 40 mg u drugom tjednu   U slučaju kada je potreban brži odgovor na liječenje, imajući na umu da rizik od nuspojava može biti veći kod primjene više indukcijske doze, može se primijeniti sljedeća doza:   * 160 mg u nultom tjednu i 80 mg u drugom tjednu | 40 mg svaki drugi tjedan |

Bolesnici u kojih se ne postigne zadovoljavajući odgovor mogli bi imati koristi od povećanja doziranja:

* < 40 kg: 20 mg svaki tjedan
* ≥ 40 kg: 40 mg svaki tjedan ili 80 mg svaki drugi tjedan

U slučaju da nema odgovora na liječenje do 12. tjedna, potrebno je pomno razmotriti nastavak liječenja takvog bolesnika.

Nema relevantne primjene lijeka Humira u djece mlađe od 6 godina za ovu indikaciju.

Humira može biti dostupna i u drugim jačinama i/ili oblicima pakiranja, ovisno o terapijskim potrebama pojedinog bolesnika.

*Ulcerozni kolitis u djece*

Preporučena doza lijeka Humira za bolesnike s ulceroznim kolitisom u dobi od 6 do 17 godina određuje se na temelju tjelesne težine (Tablica 5). Humira se primjenjuje supkutanom injekcijom.

**Tablica 5. Doza lijeka Humira za pedijatrijske bolesnike s ulceroznim kolitisom**

|  |  |  |
| --- | --- | --- |
| **Tjelesna težina bolesnika** | **Indukcijska doza** | **Doza održavanja**  **počevši od 4. tjedna\*** |
| < 40 kg | * 80 mg u nultom tjednu (primijenjeno u obliku dvije injekcije od 40 mg u jednom danu) i * 40 mg u drugom tjednu (primijenjeno kao jedna injekcija od 40 mg) | * 40 mg svaki drugi tjedan |
| ≥ 40 kg | * 160 mg u nultom tjednu (primijenjeno u obliku četiri injekcije od 40 mg u jednom danu ili dvije injekcije od 40 mg na dan tijekom dva uzastopna dana) i * 80 mg u drugom tjednu (primijenjeno u obliku dvije injekcije od 40 mg u jednom danu) | * 80 mg svaki drugi tjedan |
| \* Pedijatrijski bolesnici koji navrše 18 godina dok uzimaju lijek Humira trebali bi nastaviti primati propisanu dozu održavanja. | | |

Ako bolesnik ne pokazuje znakove terapijskog odgovora unutar 8 tjedana, nastavak liječenja nakon tog razdoblja potrebno je pažljivo razmotriti.

Nema relevantne primjene lijeka Humira u djece mlađe od 6 godina za ovu indikaciju.

Humira može biti dostupna u različitim jačinama i/ili oblicima pakiranja, ovisno o terapijskim potrebama pojedinog bolesnika.

*Uveitis u djece*

Preporučena doza lijeka Humira za pedijatrijske bolesnike s uveitisom u dobi od 2 i više godina određuje se na temelju tjelesne težine (Tablica 6). Humira se primjenjuje supkutanom injekcijom.

Kod uveitisa u djece, nema iskustva s liječenjem lijekom Humira bez istodobnog liječenja metotreksatom.

**Tablica 6. Doza lijeka Humira za pedijatrijske bolesnike s uveitisom**

| **Tjelesna težina bolesnika** | **Režim doziranja** |
| --- | --- |
| < 30 kg | 20 mg svaki drugi tjedan u kombinaciji s metotreksatom |
| ≥ 30 kg | 40 mg svaki drugi tjedan u kombinaciji s metotreksatom |

Kad se uvodi liječenje lijekom Humira može se primijeniti udarna doza od 40 mg za bolesnike tjelesne težine < 30 kg ili 80 mg za bolesnike tjelesne težine ≥ 30 kg tjedan dana prije početka terapije održavanja. Nisu dostupni klinički podaci o primjeni udarne doze lijeka Humira u djece u dobi od < 6 godina (vidjeti dio 5.2).

Nema relevantne primjene lijeka Humira u djece mlađe od 2 godine za ovu indikaciju.

Preporučuje se svake godine ocijeniti omjer koristi i rizika kontinuiranog dugotrajnog liječenja (vidjeti dio 5.1).

Humira može biti dostupna i u drugim jačinama i/ili oblicima pakiranja, ovisno o terapijskim potrebama pojedinog bolesnika.

Način primjene

Humira se primjenjuje supkutanom injekcijom. Cjelovite upute za primjenu nalaze se u uputi o lijeku.

Humira je dostupna i u drugim jačinama i oblicima pakiranja.

**4.3 Kontraindikacije**

Preosjetljivost na djelatnu tvar ili neku od pomoćnih tvari navedenih u dijelu 6.1.

Aktivna tuberkuloza ili druge teške infekcije, poput sepse, i oportunističke infekcije (vidjeti dio 4.4).

Umjereno do teško zatajenje srca (NYHA razred III/IV) (vidjeti dio 4.4).

**4.4 Posebna upozorenja i mjere opreza pri uporabi**

Sljedivost

Kako bi se poboljšala sljedivost bioloških lijekova, naziv i broj serije primijenjenog lijeka potrebno je jasno navesti u zdravstvenom kartonu bolesnika.

Infekcije

Za vrijeme terapije antagonistima TNF-a bolesnici su podložniji ozbiljnim infekcijama. Oštećena funkcija pluća može povisiti rizik od nastanka infekcija. Bolesnike se stoga mora pomno pratiti prije, za vrijeme i nakon završetka liječenja lijekom Humira zbog moguće pojave infekcija, uključujući tuberkulozu. Budući da eliminacija adalimumaba može trajati i do četiri mjeseca, praćenje je potrebno nastaviti za vrijeme cijelog tog razdoblja.

Liječenje lijekom Humira ne smije se započeti u bolesnika s aktivnim infekcijama, uključujući kronične ili lokalizirane infekcije, sve dok se te infekcije ne stave pod kontrolu. U bolesnika koji su bili izloženi tuberkulozi ili bolesnika koji su putovali u područja visokog rizika od tuberkuloze ili endemskih mikoza, kao što su histoplazmoza, kokcidioidomikoza ili blastomikoza, prije započinjanja liječenja treba razmotriti rizike i koristi liječenja lijekom Humira (vidjeti *Druge oportunističke infekcije*).

Bolesnike u kojih se za vrijeme liječenja lijekom Humira razviju nove infekcije potrebno je pozorno pratiti i podvrgnuti kompletnoj dijagnostičkoj procjeni. Primjena lijeka Humira mora se obustaviti ako bolesnik razvije novu ozbiljnu infekciju ili sepsu te je potrebno započeti odgovarajuću antimikrobnu ili antifungalnu terapiju sve dok se infekcija ne stavi pod kontrolu. Liječnici trebaju oprezno razmotriti liječenje lijekom Humira u bolesnika s ponavljajućim infekcijama u anamnezi ili podležećim stanjima koja pogoduju razvoju infekcija u bolesnika, uključujući istodobnu primjenu imunosupresivnih lijekova.

*Ozbiljne infekcije*

U bolesnika koji su primali lijek Humira zabilježene su ozbiljne infekcije, uključujući sepsu, uzrokovane bakterijama, mikobakterijama, invazivnim gljivicama, parazitima, virusima, ili druge oportunističke infekcije poput listerioze, legioneloze i pneumocistisa.

Ostale ozbiljne infekcije primijećene u kliničkim ispitivanjima uključuju pneumoniju, pijelonefritis, septički artritis i septikemiju. Prijavljene su hospitalizacije ili smrtni ishodi povezani s infekcijama.

*Tuberkuloza*

U bolesnika liječenih lijekom Humira prijavljeni su slučajevi tuberkuloze, uključujući reaktivaciju i razvoj tuberkuloze. Prijave su obuhvaćale slučajeve pulmonalne i ekstrapulmonalne (tj. diseminirane) tuberkuloze.

Prije početka liječenja lijekom Humira sve bolesnike se mora podvrgnuti pretragama za otkrivanje i aktivnog i neaktivnog (“latentnog“) oblika tuberkuloze. Te pretrage moraju obuhvaćati detaljnu ocjenu bolesnikove anamneze s obzirom na tuberkulozu ili eventualne ranije izloženosti osobama s aktivnom tuberkulozom te prijašnje i/ili sadašnje liječenje imunosupresivnim lijekovima. U svih bolesnika treba provesti odgovarajuće probirne testove (tj. tuberkulinski kožni test i rendgen pluća, uz pridržavanje lokalnih preporuka). Preporučuje se provođenje i rezultate tih pretraga upisati u Karticu s podsjetnikom za bolesnika. Pritom liječnici koji propisuju lijek trebaju imati na umu da tuberkulinski kožni test može dati lažno negativne rezultate, pogotovo u teško bolesnih ili imunokompromitiranih bolesnika.

Ako se dijagnosticira aktivna tuberkuloza, ne smije se započeti liječenje lijekom Humira (vidjeti dio 4.3).

U svim niže opisanim situacijama potrebno je vrlo pažljivo razmotriti omjer koristi i rizika liječenja.

Ako se sumnja na latentnu tuberkulozu, potrebno je konzultirati liječnika s iskustvom u liječenju tuberkuloze.

Ako se dijagnosticira latentna tuberkuloza, prije početka liječenja lijekom Humira mora se započeti odgovarajuća profilaksa tuberkuloze, u skladu s lokalnim preporukama.

Primjenu profilakse tuberkuloze također treba razmotriti prije početka liječenja lijekom Humira u bolesnika s nekoliko faktora rizika ili sa značajnim faktorima rizika od tuberkuloze unatoč negativnom nalazu na tuberkulozu i u bolesnika s latentnom ili aktivnom tuberkulozom u anamnezi u kojih se ne može utvrditi adekvatan tijek liječenja.

Unatoč profilaksi tuberkuloze, zabilježeni su slučajevi reaktivacije tuberkuloze u bolesnika liječenih lijekom Humira. U nekih bolesnika koji su bili uspješno liječeni zbog aktivne tuberkuloze, za vrijeme liječenja lijekom Humira ponovno se razvila tuberkuloza.

Bolesnike se mora upozoriti da se obrate liječniku ako se za vrijeme ili nakon liječenja lijekom Humira pojave znakovi/simptomi koji upućuju na tuberkuloznu infekciju (npr. perzistirajući kašalj, progresivno propadanje/gubljenje težine, blago povišena tjelesna temperatura, bezvoljnost).

*Druge oportunističke infekcije*

U bolesnika koji primaju lijek Humira zabilježene su oportunističke infekcije, uključujući invazivne gljivične infekcije. Ove infekcije nisu uvijek bile prepoznate u bolesnika koji su primali antagoniste TNF-a, što je rezultiralo kašnjenjem s primjerenim liječenjem i ponekad dovelo do smrtnog ishoda.

Ako se u bolesnika pojave znakovi i simptomi kao što su vrućica, malaksalost, gubitak težine, znojenje, kašalj, dispneja i/ili plućni infiltrati ili druge ozbiljne sistemske bolesti praćene istodobnim šokom ili bez njega, treba posumnjati na invazivnu gljivičnu infekciju te odmah prekinuti primjenu lijeka Humira. U ovih bolesnika dijagnozu i primjenu empirijske antifungalne terapije potrebno je provesti uz savjetovanje s liječnikom koji ima iskustva u liječenju bolesnika s invazivnim gljivičnim infekcijama.

Reaktivacija hepatitisa B

Zabilježena je reaktivacija hepatitisa B u bolesnika koji su primali antagoniste TNF-a, uključujući lijek Humira, i koji su bili su kronični nositelji tog virusa (tj. pozitivni na površinski antigen), a bilo je i slučajeva sa smrtnim ishodom. Bolesnike je potrebno prije početka terapije lijekom Humira testirati na HBV infekciju. U bolesnika koji su pozitivni na infekciju virusom hepatitisa B, preporučuje se potražiti savjet liječnika s iskustvom u liječenju hepatitisa B.

Nositelje HBV-a u kojih je nužna primjena lijeka Humira mora se pomno pratiti zbog moguće pojave znakova i simptoma aktivne HBV infekcije tijekom cijelog trajanja terapije te nekoliko mjeseci nakon njezina prekida. Nisu dostupni odgovarajući podaci o kombiniranom liječenju antivirusnom terapijom i antagonistom TNF-a u svrhu prevencije reaktivacije HBV-a u bolesnika koji su nositelji HBV-a. U bolesnika u kojih se javi reaktivacija HBV infekcije mora se prekinuti terapija lijekom Humira i započeti učinkovita antivirusna terapija uz odgovarajuće potporno liječenje.

Neurološki događaji

U rijetkim su slučajevima antagonisti TNF-a, uključujući lijek Humira, bili povezani s pojavom novih ili pogoršanjem postojećih kliničkih simptoma i/ili radioloških dokaza demijelinizirajuće bolesti središnjeg živčanog sustava, uključujući multiplu sklerozu i optički neuritis, i periferne demijelinizirajuće bolesti, uključujući Guillain-Barréov sindrom. Propisivači moraju biti oprezni prilikom razmatranja liječenja lijekom Humira u bolesnika s otprije postojećim ili nedavno nastalim demijelinizirajućim poremećajima središnjeg ili perifernog živčanog sustava; ako se razvije bilo koji od tih poremećaja, treba razmotriti prekid liječenja lijekom Humira. Poznato je da postoji povezanost između intermedijarnog uveitisa i demijelinizirajućih poremećaja središnjeg živčanog sustava. U bolesnika s neinfektivnim intermedijarnim uveitisom treba provesti neurološku procjenu prije početka liječenja lijekom Humira i redovito tijekom liječenja kako bi se utvrdili otprije postojeći ili novorazvijeni demijelinizirajući poremećaji središnjeg živčanog sustava.

Alergijske reakcije

Tijekom kliničkih ispitivanja rijetko su prijavljivane ozbiljne alergijske reakcije povezane s primjenom lijeka Humira. Manje često su u kliničkim ispitivanjima zabilježene alergijske reakcije povezane s lijekom Humira koje nisu bile ozbiljne. Ozbiljne alergijske reakcije, uključujući anafilaksiju, prijavljivane su nakon primjene lijeka Humira. Ako se pojavi anafilaktička reakcija ili kakva druga ozbiljna alergijska reakcija, primjenu lijeka Humira treba odmah obustaviti i započeti odgovarajuću terapiju.

Imunosupresija

U ispitivanju 64 bolesnika s reumatoidnim artritisom liječena lijekom Humira nije zabilježeno smanjenje odgođene preosjetljivosti, sniženje razina imunoglobulina niti promjene broja efektorskih T i B stanica, NK stanica, monocita/makrofaga i neutrofila.

Zloćudne bolesti i limfoproliferativni poremećaji

U kontroliranim dijelovima kliničkih ispitivanja antagonista TNF-a zabilježeno je više slučajeva zloćudnih bolesti, uključujući i limfome, u bolesnika liječenih antagonistima TNF-a nego u kontrolnoj skupini. Međutim, učestalost je bila rijetka. Nakon stavljanja lijeka u promet prijavljeni su slučajevi leukemije u bolesnika liječenih antagonistima TNF-a. Procjenu rizika otežava i inače povećani rizik od razvoja limfoma i leukemije u bolesnika s reumatoidnim artritisom s dugotrajnom, izrazito aktivnom upalnom bolešću. Prema postojećim saznanjima, mogući rizik od razvoja limfoma, leukemija i ostalih zloćudnih bolesti u bolesnika liječenih antagonistima TNF-a ne može se isključiti.

Nakon stavljanja lijeka u promet zabilježene su zloćudne bolesti, neke sa smrtnim ishodom, u djece, adolescenata i mlađih odraslih osoba (u dobi do 22 godine) liječenih antagonistima TNF-a (početak terapije u 18. godini života ili ranije), uključujući adalimumab. Otprilike polovica slučajeva su bili limfomi. Ostali slučajevi predstavljali su mnoštvo različitih zloćudnih bolesti, uključujući i rijetke zloćudne bolesti obično povezane s imunosupresijom. Rizik od pojave zloćudnih bolesti u djece i adolescenata liječenih antagonistima TNF-a ne može se isključiti.

U bolesnika liječenih adalimumabom prijavljeni su rijetki slučajevi hepatospleničnog T-staničnog limfoma nakon stavljanja lijeka u promet. Ovaj rijedak oblik T-staničnog limfoma ima izrazito agresivan tijek i uglavnom je smrtonosan. Neki od tih hepatospleničnih T-staničnih limfoma povezanih s primjenom lijeka Humira javili su se u mladih odraslih bolesnika koji su istodobno bili liječeni azatioprinom ili 6‑merkaptopurinom zbog upalne bolesti crijeva. Potrebno je pažljivo razmotriti mogući rizik kod primjene kombinacije azatioprina ili 6-merkaptopurina i lijeka Humira. Rizik od pojave hepatospleničnog T‑staničnog limfoma u bolesnika liječenih lijekom Humira ne može se isključiti (vidjeti dio 4.8).

Nisu provedena ispitivanja u bolesnika sa zloćudnim bolestima u anamnezi ili u bolesnika koji su nastavili liječenje lijekom Humira nakon obolijevanja od zloćudne bolesti. Zbog toga je potreban dodatan oprez prilikom razmatranja liječenja lijekom Humira u takvih bolesnika (vidjeti dio 4.8).

Sve bolesnike, a posebno one koji u anamnezi imaju opsežnu imunosupresivnu terapiju ili bolesnike s psorijazom i PUVA liječenjem u anamnezi, potrebno je prije i za vrijeme liječenja lijekom Humira pregledavati u svrhu otkrivanja nemelanomskog karcinoma kože. Melanom i karcinom Merkelovih stanica su također prijavljeni u bolesnika liječenih antagonistima TNF-a, uključujući adalimumab (vidjeti dio 4.8).

U eksploracijskom kliničkom ispitivanju primjene drugog antagonista TNF-a, infliksimaba, u bolesnika s umjerenom do teškom kroničnom opstruktivnom plućnom bolešću (KOPB), prijavljen je veći broj zloćudnih bolesti, uglavnom na plućima ili glavi i vratu, u bolesnika liječenih infliksimabom nego u bolesnika u kontrolnoj skupini. Svi bolesnici bili su teški pušači. Zbog toga je potreban oprez kod primjene antagonista TNF-a u bolesnika s KOPB-om, kao i u bolesnika koji imaju povećan rizik od razvoja zloćudnih bolesti zbog teškog pušenja.

Prema trenutnim podacima nije poznato utječe li liječenje adalimumabom na rizik od pojave displazije ili raka debelog crijeva. Sve bolesnike s ulceroznim kolitisom u kojih je povećan rizik od displazije ili karcinoma debelog crijeva (na primjer, bolesnici s dugotrajnim ulceroznim kolitisom ili primarnim sklerozirajućim kolangitisom) ili bolesnike koji su imali displaziju ili karcinom debelog crijeva treba kontrolirati zbog mogućeg razvoja displazije u redovitim intervalima prije početka liječenja i tijekom čitavog trajanja bolesti. Ti bi pregledi trebali uključivati kolonoskopiju i biopsije u skladu s lokalnim preporukama.

Hematološke reakcije

U rijetkim je slučajevima za vrijeme liječenja antagonistima TNF-a zabilježena pojava pancitopenije, uključujući i aplastičnu anemiju. U bolesnika liječenih lijekom Humira prijavljeni su štetni događaji u hematološkom sustavu, uključujući medicinski značajne citopenije (npr. trombocitopenija, leukopenija). Bolesnike treba upozoriti da se odmah obrate liječniku ako se za vrijeme liječenja lijekom Humira pojave znakovi i simptomi koji upućuju na krvne diskrazije (npr. stalna vrućica, nastanak modrica, krvarenje, bljedilo). Ako se dokažu značajne hematološke abnormalnosti, potrebno je razmisliti o prekidu liječenja lijekom Humira u takvih bolesnika.

Cijepljenje

Sličan odgovor protutijela na standardno 23-valentno pneumokokno cjepivo i trovalentno cjepivo protiv gripe zamijećen je u ispitivanju 226 odraslih ispitanika s reumatoidnim artritisom koji su primali adalimumab ili placebo. Nema dostupnih podataka o sekundarnom prijenosu infekcije živim cjepivima u bolesnika liječenih lijekom Humira.

Preporučuje se da se pedijatrijske bolesnike, ako je moguće, cijepi u skladu sa svim važećim smjernicama za cijepljenje prije započinjanja liječenja lijekom Humira.

Bolesnici koji primaju lijek Humira mogu istodobno primiti cjepiva, ali ne živa cjepiva. Djeci koja su u maternici bila izložena adalimumabu ne preporučuje se davati živa cjepiva (npr. cjepivo BCG) najmanje 5 mjeseci otkad je majka u trudnoći primila zadnju injekciju adalimumaba.

Kongestivno zatajenje srca

U kliničkom ispitivanju jednog drugog antagonista TNF-a zabilježeno je pogoršanje kongestivnog zatajenja srca i povećana smrtnost zbog kongestivnog zatajenja srca. Slučajevi pogoršanja kongestivnog zatajenja srca također su prijavljeni i u bolesnika liječenih lijekom Humira. Bolesnicima s blagim zatajenjem srca (NYHA razred I/II) Humira se mora davati oprezno. Primjena lijeka Humira je kontraindicirana u bolesnika s umjerenim do teškim zatajenjem srca (vidjeti dio 4.3). Ako se pojave novi ili pogoršaju postojeći simptomi kongestivnog zatajenja srca, mora se obustaviti liječenje lijekom Humira.

Autoimuni procesi

Liječenje lijekom Humira može dovesti do razvoja autoimunih protutijela. Utjecaj dugotrajnog liječenja lijekom Humira na razvoj autoimunih bolesti nije poznat. Ako bolesnik nakon primjene lijeka Humira razvije simptome koji upućuju na sindrom nalik lupusu i pozitivan je na protutijela usmjerena protiv dvolančane DNK, terapija lijekom Humira ne smije se nastaviti (vidjeti dio 4.8).

Istodobna primjena bioloških antireumatika koji modificiraju tijek bolesti ili antagonista TNF-a

U kliničkim ispitivanjima istodobne primjene anakinre i drugog antagonista TNF-a, etanercepta, zabilježene su ozbiljne infekcije, a pritom nije bilo dodatne kliničke koristi u odnosu na monoterapiju etanerceptom. S obzirom na prirodu štetnih događaja primijećenih pri istodobnoj primjeni anakinre i etanercepta, slične toksičnosti se također mogu pojaviti i za vrijeme liječenja anakinrom u kombinaciji s drugim antagonistima TNF-a. Stoga se istodobna primjena adalimumaba i anakinre ne preporučuje (vidjeti dio 4.5).

Istodobna primjena adalimumaba i drugih bioloških antireumatika koji modificiraju tijek bolesti (npr. anakinra i abatacept) ili drugih antagonista TNF-a se ne preporučuje zbog mogućeg povećanog rizika od razvoja infekcija, uključujući ozbiljne infekcije, i drugih potencijalnih farmakoloških interakcija (vidjeti dio 4.5).

Kirurški zahvati

Raspoloživi podaci o sigurnosti kirurških zahvata u bolesnika liječenih lijekom Humira su ograničeni. Pri planiranju operacija treba voditi računa o dugom poluvijeku adalimumaba. Bolesnike kojima je za vrijeme liječenja lijekom Humira potreban operativni zahvat potrebno je pomno pratiti zbog moguće pojave infekcija i poduzeti odgovarajuće mjere. Raspoloživi podaci o sigurnosti provedbe artroplastike u bolesnika liječenih lijekom Humira su ograničeni.

Opstrukcija tankog crijeva

Neuspješan odgovor na terapiju za Crohnovu bolest može biti znak fiksne fibrozne strikture koju je možda potrebno kirurški liječiti. Dostupni podaci pokazuju da Humira ne uzrokuje i ne pogoršava strikture.

Starije osobe

Učestalost ozbiljnih infekcija među bolesnicima liječenima lijekom Humira bila je veća u osoba starijih od 65 godina (3,7%) nego u osoba mlađih od 65 godina (1,5%). Neke od tih infekcija imale su smrtni ishod. Tijekom liječenja starijih osoba mora se obratiti posebna pažnja na mogući rizik od infekcije.

Pedijatrijska populacija

Vidjeti iznad dio 'Cijepljenje'.

Pomoćne tvari s poznatim učinkom

Ovaj lijek sadrži 0,4 mg polisorbata 80 u svakoj dozi od 40 mg. Polisorbati mogu uzrokovati alergijske reakcije.

**4.5 Interakcije s drugim lijekovima i drugi oblici interakcija**

Djelovanje lijeka Humira ispitivano je u bolesnika s reumatoidnim artritisom, poliartikularnim juvenilnim idiopatskim artritisom i psorijatičnim artritisom koji su dobivali lijek Humira kao monoterapiju i u onih koji su istodobno uzimali i metotreksat. Stvaranje protutijela bilo je manje kada se Humira davala zajedno s metotreksatom nego kada se primjenjivala kao monoterapija. Primjena lijeka Humira bez metotreksata rezultirala je povećanim stvaranjemprotutijela, povećanim klirensom i smanjenom djelotvornošću adalimumaba (vidjeti dio 5.1).

Kombinirana terapija lijekom Humira i anakinrom se ne preporučuje (vidjeti dio 4.4 “Istodobna primjena bioloških antireumatika koji modificiraju tijek bolesti ili antagonista TNF-a“).

Kombinirana terapija lijekom Humira i abataceptom se ne preporučuje (vidjeti dio 4.4 “Istodobna primjena bioloških antireumatika koji modificiraju tijek bolesti ili antagonista TNF-a“).

**4.6 Plodnost, trudnoća i dojenje**

Žene reproduktivne dobi

Žene reproduktivne dobi trebaju razmotriti korištenje odgovarajuće kontracepcije kako bi spriječile trudnoću i trebale bi je nastaviti koristiti još najmanje pet mjeseci nakon posljednje doze lijeka Humira.

Trudnoća

Prospektivno prikupljeni podaci o velikom broju trudnoća izloženih adalimumabu (približno 2100) koje su završile živorođenjem s poznatim ishodom, uključujući više od 1500 trudnoća izloženih tijekom prvog tromjesečja, ne ukazuju na povećanu stopu malformacija u novorođenčeta.

U prospektivan kohortni registar uključeno je 257 žena s reumatoidnim artritisom ili Crohnovom bolešću koje su se liječile adalimumabom najmanje tijekom prvog tromjesečja te 120 žena s reumatoidnim artritisom ili Crohnovom bolešću koje se nisu liječile adalimumabom. Primarna mjera ishoda bila je prevalencija značajnih urođenih mana pri porođaju. Stopa trudnoća koje su završile najmanje jednim živorođenim djetetom s velikom urođenom manom iznosila je 6/69 (8,7%) među ženama liječenima adalimumabom koje su imale reumatoidni artritis i 5/74 (6,8%) među ženama s reumatoidnim artritisom koje nisu primale liječenje (neprilagođen OR: 1,31; 95% CI: 0,38 ‑ 4,52) te 16/152 (10,5%) među ženama liječenima adalimumabom koje su imale Crohnovu bolest i 3/32 (9,4%) među ženama s Crohnovom bolešću koje nisu primale liječenje (neprilagođen OR: 1,14; 95% CI: 0,31 ‑ 4,16). Prilagođen OR (kod kojega su uzete u obzir početne razlike) iznosio je 1,10 (95% CI: 0,45 ‑ 2,73) za reumatoidni artritis i Crohnovu bolest zajedno. Nije bilo velikih razlika između žena liječenih adalimumabom i onih koje ga nisu primale s obzirom na sekundarne mjere ishoda – spontane pobačaje, manje urođene mane, prijevremeni porođaj, porođajnu veličinu i ozbiljne ili oportunističke infekcije, a nije prijavljeno nijedno mrtvorođenje ni zloćudna bolest. Na interpretaciju podataka mogu utjecati metodološka ograničenja ispitivanja, uključujući malu veličinu uzorka i dizajn koji nije uključivao randomizaciju.

U ispitivanju razvojne toksičnosti kod majmuna nisu zabilježeni znakovi toksičnosti za majku, embriotoksičnosti ni teratogenosti. Nisu dostupni pretklinički podaci o postnatalnoj toksičnosti adalimumaba (vidjeti dio 5.3).

Zbog inhibicije faktora tumorske nekroze α (TNFα), adalimumab primijenjen u trudnoći mogao bi utjecati na normalne imunološke odgovore u novorođenčeta. Adalimumab se tijekom trudnoće smije primjenjivati samo ako je to posve neophodno.

Adalimumab može prijeći preko posteljice u serum djece čije su majke tijekom trudnoće liječene adalimumabom. Zbog toga ta djeca mogu imati povećan rizik od infekcija. Djeci koja su u maternici bila izložena adalimumabu ne preporučuje se davati živa cjepiva (npr. cjepivo BCG) najmanje 5 mjeseci otkad je majka u trudnoći primila zadnju injekciju adalimumaba.

Dojenje

Ograničeni podaci iz objavljene literature ukazuju na to da se adalimumab izlučuje u majčino mlijeko u vrlo maloj koncentraciji te da koncentracije adalimumaba u majčinom mlijeku iznose 0,1% do 1% razine u serumu majke. Kada se primjenjuju peroralno, imunoglobulin G proteini prolaze proteolizu u crijevima te imaju malu bioraspoloživost. Ne očekuju se učinci na dojenu novorođenčad/dojenčad. Stoga se Humira može primjenjivati tijekom dojenja.

Plodnost

Nisu dostupni pretklinički podaci o utjecaju adalimumaba na plodnost.

**4.7 Utjecaj na sposobnost upravljanja vozilima i rada sa strojevima**

Humira može malo utjecati na sposobnost upravljanja vozilima i rada sa strojevima. Nakon primjene lijeka Humira mogu se pojaviti vrtoglavica i poremećaji vida (vidjeti dio 4.8).

**4.8 Nuspojave**

Sažetak sigurnosnog profila

Humira je ispitivana u 9506 bolesnika u pivotalnim kontroliranim i otvorenim ispitivanjima tijekom razdoblja do 60 mjeseci ili dulje. Ispitivanjima su obuhvaćeni bolesnici s nedavnom pojavom reumatoidnog artritisa i oni s dugotrajnom bolešću te bolesnici s juvenilnim idiopatskim artritisom (poliartikularnim juvenilnim idiopatskim artritisom i artritisom povezanim s entezitisom), kao i oni s aksijalnim spondiloartritisom (ankilozantnim spondilitisom i aksijalnim spondiloartritisom bez radiološkog dokaza AS-a), psorijatičnim artritisom, Crohnovom bolešću, ulceroznim kolitisom, psorijazom, gnojnim hidradenitisom i uveitisom. Pivotalna kontrolirana ispitivanja uključivala su 6089 bolesnika liječenih lijekom Humira i 3801 bolesnika koji je primao placebo ili neki aktivni usporedni lijek tijekom kontroliranog razdoblja.

U dvostruko slijepim, kontroliranim dijelovima pivotalnih ispitivanja, liječenje je zbog štetnih događaja prekinuto u 5,9% bolesnika koji su dobivali lijek Humira, odnosno 5,4% bolesnika iz kontrolne skupine.

Najčešće prijavljene nuspojave su infekcije (kao što su nazofaringitis, infekcija gornjih dišnih putova i sinusitis), reakcije na mjestu primjene (eritem, svrbež, krvarenje, bol ili oticanje), glavobolja i bol u mišićno-koštanom sustavu.

Uz lijek Humira prijavljene su ozbiljne nuspojave. Antagonisti TNF-a, kao što je Humira, djeluju na imunološki sustav te njihova primjena može utjecati na obranu tijela od infekcija i raka.

Kod primjene lijeka Humira također su prijavljene infekcije sa smrtnim ishodom i po život opasne infekcije (uključujući sepsu, oportunističke infekcije i tuberkulozu), reaktivacija HBV-a i razne zloćudne bolesti (uključujući leukemiju, limfom i hepatosplenični T-stanični limfom).

Također su prijavljene ozbiljne hematološke, neurološke i autoimune reakcije. One uključuju rijetke prijave pancitopenije, aplastične anemije, demijelinizirajućih događaja u središnjem i perifernom živčanom sustavu te prijave lupusa, stanja povezanih s lupusom i Stevens-Johnsonova sindroma.

Pedijatrijska populacija

Općenito su štetni događaji u pedijatrijskih bolesnika prema učestalosti i tipu bili slični onima u odraslih bolesnika.

Tablični popis nuspojava

Sljedeći popis nuspojava temelji se na iskustvu iz kliničkih ispitivanja i nakon stavljanja lijeka u promet, a prikazane su dolje u Tablici 7 prema organskom sustavu i učestalosti: vrlo često (≥ 1/10); često (≥1/100 i <1/10); manje često (≥1/1000 i <1/100); rijetko (≥1/10 000 i <1/1000) i nepoznato (ne može se procijeniti iz dostupnih podataka). Unutar svake skupine učestalosti nuspojave su prikazane u padajućem nizu prema ozbiljnosti. Navedena je najviša primijećena kategorija učestalosti neovisno o indikaciji. Zvjezdica (\*) u stupcu 'Organski sustav' znači da se detaljnije informacije mogu pronaći u dijelovima 4.3, 4.4 i 4.8.

**Tablica 7**

**Nuspojave**

| **Organski sustav** | **Učestalost** | **Nuspojava** |
| --- | --- | --- |
| Infekcije i infestacije\* | vrlo često | infekcije dišnih putova (uključujući infekcije donjih i gornjih dišnih putova, pneumoniju, sinusitis, faringitis, nazofaringitis i pneumoniju uzrokovanu virusom herpesa) |
| često | sistemske infekcije (uključujući sepsu, kandidijazu i gripu),  intestinalne infekcije (uključujući virusni gastroenteritis),  infekcije kože i mekog tkiva (uključujući paronihiju, celulitis, impetigo, nekrotizirajući fasciitis i herpes zoster),  infekcije uha,  infekcije usne šupljine (uključujući herpes simpleks, herpes usne šupljine i infekcije zuba),  infekcije reproduktivnog sustava (uključujući vulvovaginalne mikoze),  infekcije mokraćnog sustava (uključujući pijelonefritis),  gljivične infekcije,  infekcije zglobova |
| manje često | neurološke infekcije (uključujući virusni meningitis),  oportunističke infekcije i tuberkuloza (uključujući kokcidioidomikozu, histoplazmozu i infekciju kompleksom *mycobacterium avium*),  bakterijske infekcije,  infekcije oka,  divertikulitis1) |
| Dobroćudne, zloćudne i nespecificirane novotvorine (uključujući ciste i polipe)\* | često | rak kože, isključujući melanom (uključujući bazocelularni karcinom i karcinom skvamoznih stanica),  benigne neoplazme |
| manje često | limfom\*\*,  novotvorine na solidnim organima (uključujući rak dojke, novotvorine na plućima i štitnjači),  melanom\*\* |
| rijetko | leukemija1) |
| nepoznato | hepatosplenični T-stanični limfom1)  karcinom Merkelovih stanica (neuroendokrini karcinom kože)1),  Kaposijev sarkom |
| Poremećaj krvi i limfnog sustava\* | vrlo često | leukopenija (uključujući neutropeniju i agranulocitozu),  anemija |
| često | leukocitoza,  trombocitopenija |
| manje često | idiopatska trombocitopenična purpura |
| rijetko | pancitopenija |
| Poremećaji imunološkog sustava\* | često | preosjetljivost,  alergije (uključujući sezonske alergije) |
| manje često | sarkoidoza1),  vaskulitis |
| rijetko | anafilaksija1) |
| Poremećaji metabolizma i prehrane | vrlo često | povišena razina lipida |
| često | hipokalijemija,  povišene razine mokraćne kiseline,  odstupanja u razinama natrija u krvi,  hipokalcijemija,  hiperglikemija,  hipofosfatemija,  dehidracija |
| Psihijatrijski poremećaji | često | promjene raspoloženja (uključujući depresiju), anksioznost,  nesanica |
| Poremećaji živčanog sustava\* | vrlo često | glavobolja |
| često | parestezije (uključujući hipoesteziju),  migrena,  kompresija korijena živca |
| manje često | cerebrovaskularni događaj1),  tremor,  neuropatija |
| rijetko | multipla skleroza,  demijelinizirajući poremećaji (npr. optički neuritis, Guillain-Barréov sindrom) 1) |
| Poremećaji oka | često | oštećenje vida,  konjunktivitis,  blefaritis,  oticanje očiju |
| manje često | diplopija |
| Poremećaji uha i labirinta | često | vertigo |
| manje često | gluhoća,  tinitus |
| Srčani poremećaji\* | često | tahikardija |
| manje često | infarkt miokarda1),  aritmija,  kongestivno zatajenje srca |
| rijetko | zastoj srca |
| Krvožilni poremećaji | često | hipertenzija,  navale crvenila,  hematomi |
| manje često | aneurizma aorte,  okluzije arterijskih žila,  tromboflebitis |
| Poremećaji dišnog sustava, prsišta i sredoprsja\* | često | astma,  dispneja,  kašalj |
| manje često | plućna embolija1),  intersticijska plućna bolest,  kronična opstruktivna plućna bolest,  pneumonitis  pleuralna efuzija1) |
| rijetko | plućna fibroza1) |
| Poremećaji probavnog sustava | vrlo često | bol u abdomenu,  mučnina i povraćanje |
| često | krvarenje u probavnom sustavu,  dispepsija,  gastroezofagusna refluksna bolest,  *sicca* sindrom |
| manje često | pankreatitis,  disfagija,  edem lica |
| rijetko | intestinalna perforacija1) |
| Poremećaji jetre i žuči\* | vrlo često | povišena razina jetrenih enzima |
| manje često | kolecistitis i kolelitijaza,  steatoza jetre,  povišena razina bilirubina |
| rijetko | hepatitis  reaktivacija hepatitisa B1)  autoimuni hepatitis1) |
| nepoznato | zatajenje jetre1) |
| Poremećaji kože i potkožnog tkiva | vrlo često | osip (uključujući eksfolijativni osip) |
| često | pogoršanje ili nova pojava psorijaze (uključujući palmoplantarnu pustuloznu psorijazu)1),  urtikarija,  stvaranje modrica (uključujući purpuru),  dermatitis (uključujući ekcem),  pucanje noktiju,  hiperhidroza,  alopecija1),  pruritus |
| manje često | noćno znojenje,  ožiljci |
| rijetko | multiformni eritem1),  Stevens-Johnsonov sindrom1),  angioedem1),  kutani vaskulitis1)  lihenoidne kožne reakcije1) |
| nepoznato | pogoršanje simptoma dermatomiozitisa1) |
| Poremećaji mišićno-koštanog sustava i vezivnog tkiva | vrlo često | mišićno-koštana bol |
| često | spazmi mišića (uključujući povećanje razine kreatin fosfokinaze u krvi) |
| manje često | rabdomioliza,  sistemski eritemski lupus |
| rijetko | sindrom sličan lupusu1) |
| Poremećaji bubrega i mokraćnog sustava | često | oštećenje funkcije bubrega,  hematurija |
| manje često | nokturija |
| Poremećaji reproduktivnog sustava i dojki | manje često | erektilna disfunkcija |
| Opći poremećaji i reakcije na mjestu primjene\* | vrlo često | reakcije na mjestu primjene (uključujući eritem na mjestu primjene) |
| često | bol u prsištu,  edem  pireksija1) |
| manje često | upala |
| Pretrage\* | često | poremećaji koagulacije i krvarenja (uključujući produljenje aktiviranog parcijalnog tromboplastinskog vremena),  pozitivan nalaz testa na autoprotutijela (uključujući protutijela na dvolančanu DNK),  povišena razina laktat dehidrogenaze u krvi |
| nepoznato | porast tjelesne težine2) |
| Ozljede, trovanja i proceduralne komplikacije | često | otežano cijeljenje |

\* detaljnije informacije mogu se pronaći u dijelovima 4.3, 4.4 i 4.8

\*\* uključujući otvorene produžetke ispitivanja

1) uključujući podatke iz spontanog prijavljivanja

2) Srednja vrijednost promjene tjelesne težine od početne vrijednosti za adalimumab bila je u rasponu od 0,3 kg do 1,0 kg u indikacijama za odrasle osobe u usporedbi s (minus) –0,4 kg do 0,4 kg za placebo tijekom razdoblja liječenja od 4 do 6 mjeseci. Porast težine za 5 do 6 kg također je primijećen u dugoročnim produžecima ispitivanjima sa srednjim vrijednostima izloženosti od otprilike 1 – 2 godine bez kontrolne skupine, posebice u bolesnika s Crohnovom bolešću i ulceroznim kolitisom. Mehanizam u pozadini tog učinka nije jasan, ali bi mogao biti povezan s protuupalnim učinkom adalimumaba.

Gnojni hidradenitis (*Hidradenitis suppurativa*)

Sigurnosni profil lijeka Humira u bolesnika s gnojnim hidradenitisom liječenih jednom tjedno bio je u skladu s poznatim sigurnosnim profilom lijeka Humira.

Uveitis

Sigurnosni profil lijeka Humira u bolesnika s uveitisom liječenih svaki drugi tjedan bio je u skladu s poznatim sigurnosnim profilom lijeka Humira.

Opis odabranih nuspojava

*Reakcije na mjestu primjene*

U pivotalnim kontroliranim ispitivanjima u odraslih i djece, reakcije na mjestu primjene (eritem i/ili svrbež, krvarenje, bol ili oticanje) pojavile su se u 12,9% bolesnika liječenih lijekom Humira u usporedbi sa 7,2% bolesnika koji su dobivali placebo ili aktivni kontrolni lijek. Liječenje obično nije trebalo prekidati zbog reakcija na mjestu primjene.

*Infekcije*

U pivotalnim kontroliranim ispitivanjima u odraslih i djece, stopa infekcija bila je 1,51 po bolesnik-godini u bolesnika liječenih lijekom Humira, odnosno 1,46 po bolesnik-godini u bolesnika koji su primali placebo ili aktivni kontrolni lijek. Infekcije su prvenstveno uključivale nazofaringitis, infekciju gornjeg dišnog sustava i sinusitis. Većina bolesnika nastavila je primjenjivati lijek Humira nakon što je infekcija izliječena.

Incidencija ozbiljnih infekcija bila je 0,04 po bolesnik-godini u bolesnika liječenih lijekom Humira, odnosno 0,03 po bolesnik-godini u onih koji su primali placebo ili aktivni kontrolni lijek.

U kontroliranim i otvorenim ispitivanjima lijeka Humira u odraslih i djece zabilježene su ozbiljne infekcije (u rijetkim slučajevima i sa smrtnim ishodom), među kojima i tuberkuloza (uključujući njezin milijarni oblik i izvanplućne lokalizacije) te invazivne oportunističke infekcije (npr. diseminirana ili ekstrapulmonalna histoplazmoza, blastomikoza, kokcidioidomikoza, pneumocistis, kandidijaza, aspergiloza i listerioza). Većina slučajeva tuberkuloze nastupila je u prvih osam mjeseci liječenja, što može biti posljedica aktivacije postojećeg latentnog oblika bolesti.

*Zloćudne bolesti i limfoproliferativni poremećaji*

U 249 pedijatrijskih bolesnika s izloženošću od 655,6 bolesnik-godina tijekom ispitivanja lijeka Humira u bolesnika s juvenilnim idiopatskim artritisom (poliartikularnim juvenilnim idiopatskim artritisom i artritisom povezanim s entezitisom) nisu primijećene zloćudne bolesti. Dodatno, nisu primijećene zloćudne bolesti u 192 pedijatrijska bolesnika s izloženošću od 498,1 bolesnik-godine u ispitivanjima lijeka Humira u pedijatrijskih bolesnika s Crohnovom bolešću. Zloćudne bolesti nisu primijećene ni u 77 pedijatrijskih bolesnika s izloženošću od 80,0 bolesnik‑godina u ispitivanju lijeka Humira provedenom u pedijatrijskih bolesnika s kroničnom plak psorijazom. Zloćudne bolesti nisu primijećene u 93 pedijatrijska bolesnika s izloženošću od 65,3 bolesnik-godine u ispitivanju lijeka Humira u pedijatrijskih bolesnika s ulceroznim kolitisom. Zloćudne bolesti nisu primijećene u 60 pedijatrijskih bolesnika s izloženošću od 58,4 bolesnik‑godine u ispitivanju lijeka Humira provedenom u pedijatrijskih bolesnika s uveitisom.

U kontroliranim dijelovima pivotalnih ispitivanja terapije lijekom Humira koja su trajala barem 12 tjedana u odraslih bolesnika s umjerenim do teškim aktivnim reumatoidnim artritisom, ankilozantnim spondilitisom, aksijalnim spondiloartritisom bez radiološkog dokaza AS-a, psorijatičnim artritisom, psorijazom, gnojnim hidradenitisom, Crohnovom bolešću, ulceroznim kolitisom i uveitisom, primijećene su zloćudne bolesti, isključujući limfome i nemelanomske tumore kože, uz stopu od 6,8 (4,4; 10,5) na 1000 bolesnik-godina (interval pouzdanosti od 95%) u 5291 bolesnika liječenog lijekom Humira, naspram 6,3 (3,4; 11,8) na 1000 bolesnik‑godina u 3444 bolesnika iz kontrolne skupine (medijan trajanja terapije bio je 4,0 mjeseci u bolesnika liječenih lijekom Humira i 3,8 mjeseci u kontrolnoj skupini bolesnika). Stopa nemelanomskih tumora kože (interval pouzdanosti od 95%) bila je 8,8 (6,0; 13,0) na 1000 bolesnik-godina u bolesnika liječenih lijekom Humira, odnosno 3,2 (1,3; 7,6) na 1000 bolesnik-godina u kontrolnoj skupini bolesnika. Od tih tumora kože, karcinom skvamoznih stanica javljao se (interval pouzdanosti od 95%) uz stopu od 2,7 (1,4; 5,4) na 1000 bolesnik-godina u bolesnika liječenih lijekom Humira i stopu od 0,6 (0,1; 4,5) na 1000 bolesnik-godina u kontrolnoj skupini. Limfomi su se javljali uz stopu (interval pouzdanosti od 95%) od 0,7 (0,2; 2,7) na 1000 bolesnik-godina u bolesnika liječenih lijekom Humira, odnosno stopu od 0,6 (0,1; 4,5) na 1000 bolesnik-godina u kontrolnoj skupini.

Kada se objedine rezultati kontroliranih dijelova tih ispitivanja te otvorenih produžetaka ispitivanja koji su u tijeku ili dovršeni, s ukupno 6427 bolesnika i više od 26 439 bolesnik-godina terapije te medijanom trajanja od 3,3 godine, primijećena stopa zloćudnih bolesti, isključujući limfome i nemelanomske tumore kože, iznosi približno 8,5 na 1000 bolesnik-godina. Primijećena stopa nemelanomskih tumora kože je približno 9,6 na 1000 bolesnik-godina, a limfoma 1,3 na 1000 bolesnik-godina.

Nakon stavljanja lijeka u promet, od siječnja 2003. godine do prosinca 2010. godine, pretežito u bolesnika s reumatoidnim artritisom, stopa zloćudnih bolesti iz spontanih prijava je približno 2,7 na 1000 bolesnik-godina liječenja. Stope nemelanomskih tumora kože i limfoma iz spontanih prijava bile su oko 0,2 odnosno 0,3 na 1000 bolesnik-godina liječenja (vidjeti dio 4.4).

Prijavljeni su i rijetki slučajevi hepatospleničnog T-staničnog limfoma u bolesnika liječenih adalimumabom nakon stavljanja lijeka u promet (vidjeti dio 4.4).

*Autoprotutijela*

U ispitivanjima (I – V) kod reumatoidnog artritisa, uzorci seruma bolesnika u više su vremenskih točaka testirani na prisutnost autoprotutijela. U tim ispitivanjima,u 11,9% bolesnika liječenih lijekom Humira i 8,1% bolesnika koji su primali placebo i aktivni kontrolni lijek i koji su prije početka liječenja imali negativan titar antinuklearnih protutijela zabilježen je pozitivan titar nakon 24 tjedna primjene lijeka. Klinički simptomi koji upućuju na razvoj sindroma sličnog lupusu zabilježeni su u dva od ukupno 3441 bolesnika liječenog lijekom Humira iz svih ispitivanja kod reumatoidnog artritisa i psorijatičnog artritisa. Ti su se bolesnici oporavili nakon prekida liječenja. Ni u jednog bolesnika nije se razvio lupusni nefritis niti su se pojavili simptomi u središnjem živčanom sustavu.

*Hepatobilijarni događaji*

U kontroliranim ispitivanjima faze III u kojima se Humira primjenjivala u bolesnika s reumatoidnim artritisom i psorijatičnim artritisom, s kontrolnim razdobljem koje je trajalo u rasponu od 4 do 104 tjedna, povišenje razine ALT-a ≥ 3 x GGN (gornja granica normalnog raspona) zabilježeno je u 3,7% bolesnika liječenih lijekom Humira i 1,6% bolesnika iz kontrolne skupine.

U kontroliranim ispitivanjima faze III u kojima se Humira primjenjivala u bolesnika u dobi od 4 do 17 godina s poliartikularnim juvenilnim idiopatskim artritisom i u bolesnika u dobi od 6 do 17 godina s artritisom povezanim s entezitisom, povišenje razine ALT-a ≥ 3 x GGN zabilježeno je u 6,1% bolesnika liječenih lijekom Humira i 1,3% bolesnika iz kontrolne skupine. Većinom je povišenje razine ALT-a zabilježeno pri istodobnoj primjeni s metotreksatom. Nije zabilježeno povišenje razine ALT-a ≥ 3 x GGN u ispitivanju faze III u kojem se Humira primjenjivala u bolesnika s poliartikularnim juvenilnim idiopatskim artritisom u dobi od 2 do <4 godine.

U kontroliranim ispitivanjima faze III u kojima se Humira primjenjivala u bolesnika s Crohnovom bolešću i ulceroznim kolitisom, s kontrolnim razdobljem koje je trajalo u rasponu od 4 do 52 tjedna, povišenje razine ALT-a ≥ 3 x GGN zabilježeno je u 0,9% bolesnika liječenih lijekom Humira i 0,9% bolesnika iz kontrolne skupine.

U ispitivanju faze III lijeka Humira u pedijatrijskih bolesnika s Chronovom bolešću, koje je ocijenilo djelotvornost i sigurnost dvaju režima terapije održavanja dozom prilagođenom tjelesnoj težini nakon indukcijske terapije prilagođene tjelesnoj težini u trajanju do 52 tjedna, povišenje razine ALT-a ≥ 3 x GGN javilo se u 2,6% (5/192) bolesnika, od kojih je njih četvero na početku liječenja primalo istodobnu terapiju imunosupresivima.

U kontroliranim ispitivanjima faze III u kojima se Humira primjenjivala u bolesnika s plak psorijazom, s kontrolnim razdobljem koje je trajalo u rasponu od 12 do 24 tjedna, povišenja razine ALT-a ≥ 3 x GGN zabilježena su u 1,8% bolesnika liječenih lijekom Humira i 1,8% bolesnika iz kontrolne skupine.

U ispitivanju faze III u kojem se Humira primjenjivala u pedijatrijskih bolesnika s plak psorijazom, nisu primijećena povišenja razine ALT-a ≥ 3 x GGN.

U kontroliranim ispitivanjima lijeka Humira (početna doza od 160 mg u nultom tjednu i 80 mg u 2. tjednu, a zatim 40 mg svaki tjedan, počevši od 4. tjedna) u bolesnika s gnojnim hidradenitisom, uz kontrolno razdoblje u trajanju od 12 do 16 tjedana, povišenja razine ALT‑a ≥ 3 x GGN zabilježena su u 0,3% bolesnika liječenih lijekom Humira i 0,6% bolesnika iz kontrolne skupine.

U kontroliranim ispitivanjima lijeka Humira (početne doze od 80 mg u nultom tjednu, nakon kojih slijede doze od 40 mg svaki drugi tjedan, počevši od 1. tjedna) u odraslih bolesnika s uveitisom u trajanju do 80 tjedana, uz medijan izloženosti od 166,5 dana u bolesnika liječenih lijekom Humira te 105,0 dana u bolesnika iz kontrolne skupine, povišenja razine ALT‑a ≥ 3 x GGN zabilježena su u 2,4% bolesnika liječenih lijekom Humira i 2,4% bolesnika iz kontrolne skupine.

U kontroliranom ispitivanju faze III lijeka Humira u pedijatrijskih bolesnika s ulceroznim kolitisom (N = 93) kojim se procjenjivala djelotvornost i sigurnost doze održavanja od 0,6 mg/kg (maksimalno 40 mg) svaki drugi tjedan (N = 31) i doze održavanja od 0,6 mg/kg (maksimalno 40 mg) svaki tjedan (N = 32), nakon indukcijskog doziranja prilagođenog tjelesnoj težini od 2,4 mg/kg (maksimalno 160 mg) u nultom tjednu i 1. tjednu i 1,2 mg/kg (maksimalno 80 mg) u 2. tjednu (N = 63) ili indukcijske doze od 2,4 mg/kg (maksimalno 160 mg) u nultom tjednu, placeba u 1. tjednu i 1,2 mg/kg (maksimalno 80 mg) u 2. tjednu (N = 30), povišenja razine ALT-a ≥ 3 X GGN zabilježena su u 1,1% (1/93) bolesnika.

U kliničkim ispitivanjima kod svih indikacija, bolesnici s povišenim razinama ALT-a nisu imali simptome i u većini slučajeva povišenje je bilo prolazno i povuklo se s nastavkom liječenja. Ipak, nakon stavljanja lijeka u promet zaprimljene su prijave zatajenja jetre kao i manje teških poremećaja jetre koji mogu prethoditi zatajenju jetre, kao što je hepatitis, uključujući autoimuni hepatitis, u bolesnika koji su primali adalimumab.

Istodobna primjena azatioprina/6-merkaptopurina

U ispitivanjima kod Crohnove bolesti u odraslih, kod kombinacije lijeka Humira i azatioprina/6‑merkaptopurina primijećene su veće incidencije nuspojava povezanih sa zloćudnim bolestima i ozbiljnim infekcijama nego kod primjene samo lijeka Humira.

Prijavljivanje sumnji na nuspojavu

Nakon dobivanja odobrenja lijeka važno je prijavljivanje sumnji na njegove nuspojave. Time se omogućuje kontinuirano praćenje omjera koristi i rizika lijeka. Od zdravstvenih radnika se traži da prijave svaku sumnju na nuspojavu lijeka putem nacionalnog sustava prijave nuspojava: navedenog u [Dodatku V](http://www.ema.europa.eu/docs/en_GB/document_library/Template_or_form/2013/03/WC500139752.doc).

**4.9 Predoziranje**

U kliničkim ispitivanjima nisu primijećene toksične reakcije koje bi ograničavale dozu. Najveća ispitivana doza bila je višestruka intravenska doza od 10 mg/kg, koja je oko 15 puta veća od preporučene doze.

**5. FARMAKOLOŠKA SVOJSTVA**

**5.1 Farmakodinamička svojstva**

Farmakoterapijska skupina: Imunosupresivi, Inhibitori faktora tumorske nekroze alfa (TNF‑α). ATK oznaka: L04AB04

Mehanizam djelovanja

Adalimumab se specifično veže za TNF (faktor tumorske nekroze) i neutralizira biološku funkciju TNF-a blokirajući njegovu interakciju s površinskim staničnim TNF-receptorima p55 i p75.

Adalimumab također modulira biološke odgovore koje inducira ili regulira TNF, uključujući promjene u razinama adhezijskih molekula koje su odgovorne za migraciju leukocita (ELAM-1, VCAM-1 i ICAM-1, uz IC50 od 0,1-0,2 nM).

Farmakodinamički učinci

Nakon liječenja lijekom Humira u bolesnika s reumatoidnim artritisom primijećeno je naglo snižavanje razina reaktanata akutne faze upale (C-reaktivni protein [CRP] i brzina sedimentacije eritrocita [SE]) i serumskih citokina (IL-6) u usporedbi s početnim vrijednostima. Serumske razine matriksnih metaloproteinaza (MMP-1 i MMP-3) koje uzrokuju preoblikovanje tkiva odgovorno za uništenje hrskavice također su se smanjile nakon primjene lijeka Humira. Bolesnici liječeni lijekom Humira obično pokazuju poboljšanje hematoloških znakova kronične upale.

U bolesnika s poliartikularnim juvenilnim idiopatskim artritisom, Crohnovom bolešću, ulceroznim kolitisom i gnojnim hidradenitisom također je primijećeno naglo smanjenje razina CRP-a nakon liječenja lijekom Humira. U bolesnika s Crohnovom bolešću primijećeno je smanjenje broja stanica u debelom crijevu koje eksprimiraju markere upale, uključujući i značajno sniženje ekspresije TNFα. Endoskopska ispitivanja intestinalne mukoze pokazala su znakove zacjeljivanja sluznice u bolesnika liječenih adalimumabom.

Klinička djelotvornost i sigurnost

*Reumatoidni artritis*

Djelovanje lijeka Humira ispitivano je u više od 3000 bolesnika u svim kliničkim ispitivanjima kod reumatoidnog artritisa (RA). Djelotvornost i sigurnost lijeka Humira ocijenjena je u pet randomiziranih, dvostruko slijepih, dobro kontroliranih ispitivanja. Neki su bolesnici liječeni kroz razdoblje i do 120 mjeseci. Bol na mjestu primjene lijeka Humira od 40 mg/0,4 ml ocjenjivala se u dvama randomiziranim, aktivnim lijekom kontroliranim, jednostruko slijepim, ukriženim ispitivanjima s dva razdoblja.

Ispitivanje RA I obuhvatilo je 271 bolesnika s umjereno teškim do teškim aktivnim reumatoidnim artritisom u dobi od 18 godina i starijih u kojeg prethodna terapija barem jednim antireumatskim lijekom koji modificira tijek bolesti nije bila uspješna, u kojih nije bio dovoljno djelotvoran metotreksat u dozi od 12,5 do 25 mg (10 mg ako bolesnik ne podnosi metotreksat) jednom tjedno i u kojih je doza metotreksata bila konstantno 10 do 25 mg jednomtjedno. Bolesnici su svaki drugi tjedan tijekom 24 tjedna dobivali lijek Humira ili placebo u dozi od 20, 40 ili 80 mg.

Ispitivanje RA II obuhvatilo je 544 bolesnika s umjereno teškim do teškim aktivnim reumatoidnim artritisom u dobi od 18 godina i starijih u kojih prethodna terapija barem jednim antireumatskim lijekom koji modificira tijek bolesti nije bila uspješna. Humira u dozi od 20 ili 40 mg primjenjivala se supkutanom injekcijom ili svaki drugi tjedan naizmjenično s placebom (jedan tjedan Humira, drugi tjedan placebo), ili svaki tjedan tijekom 26 tjedana; placebo se primjenjivao svaki tjedan tijekom istog razdoblja. Bolesnici nisu smjeli uzimati nikakve druge antireumatske lijekove koji modificiraju tijek bolesti.

Ispitivanje RA III obuhvatilo je 619 bolesnika s umjereno teškim do teškim aktivnim reumatoidnim artritisom u dobi ≥18 godina koji nisu učinkovito odgovorili na prethodnu terapiju metotreksatom u dozi od 12,5 do 25 mg ili koji nisu podnosili metotreksat u dozi od 10 mg jednom tjedno. Bolesnici su bili podijeljeni u tri skupine. Prva je dobivala injekcije placeba svaki tjedan tijekom 52 tjedna. Druga je dobivala 20 mg lijeka Humira svaki tjedan tijekom 52 tjedna, dok je treća skupina svaki tjedan naizmjenično dobivala 40 mg lijeka Humira ili injekcije placeba (jedan tjedan 40 mg lijeka Humira, drugi tjedan placebo). Po završetku prva 52 tjedna, 457 bolesnika uključeno je u otvoreni produžetak ispitivanja u kojem su se Humira u dozi od 40 mg/MTX primjenjivali svaka dva tjedna do 10 godina.

U ispitivanju RA IV prvenstveno se ocjenjivala sigurnost u 636 bolesnika u dobi ≥18 godina s umjereno teškim do teškim aktivnim reumatoidnim artritisom. U ispitivanje su mogli biti uključeni bolesnici koji prethodno nisu bili liječeni antireumatskim lijekovima koji modificiraju tijek bolesti i oni koji su već dobivali antireumatsku terapiju, pod uvjetom da je ta terapija bila stabilna najmanje 28 dana. Ove terapije uključuju metotreksat, leflunomid, hidroksiklorokin, sulfasalazin i/ili soli zlata. Bolesnici su nasumce podijeljeni u dvije skupine od kojih je jedna dobivala 40 mg lijeka Humira, a druga placebo svaki drugi tjedan tijekom 24 tjedna.

Ispitivanje RA V obuhvatilo je 799 odraslih bolesnika s umjerenim do teškim aktivnim ranim reumatoidnim artritisom (srednja vrijednost trajanja bolesti kraća od 9 mjeseci) koji do tada nisu bili liječeni metotreksatom. Tijekom 104 tjedna uspoređivana je djelotvornost kombiniranog liječenja (40 mg lijeka Humira svaka dva tjedna/metotreksat), monoterapije lijekom Humira (40 mg svaka dva tjedna) te monoterapije metotreksatom na smanjenje simptoma i znakova te brzinu progresije oštećenja zglobova kod reumatoidnog artritisa. Po završetku prva 104 tjedna, 497 bolesnika uključeno je u otvoreni produžetak ispitivanja u kojem se Humira u dozi od 40 mg primjenjivala svaka dva tjedna tijekom razdoblja do 10 godina.

U ispitivanjima RA VI i VII ocjenjivano je po 60 bolesnika s umjereno teškim do teškim aktivnim reumatoidnim artritisom u dobi od ≥18 godina. Uključeni bolesnici su ili već tada primali lijek Humira u dozi od 40 mg/0,8 ml i ocijenili prosječnu bol na mjestu primjene kao najmanje 3 cm (prema vizualnoj analognoj ljestvici [engl. *visual analogue scale*, VAS] od 0‑10 cm) ili prethodno nisu primali biološke lijekove i započeli su liječenje lijekom Humira u dozi od 40 mg/0,8 ml. Bolesnici su bili randomizirani za primanje jednokratne doze lijeka Humira od 40 mg/0,8 ml ili 40 mg/0,4 ml, nakon koje su pri sljedećoj primjeni primili jednu injekciju suprotne doze.

Primarna mjera ishoda ispitivanja RA I, II i III te sekundarna mjera ishoda ispitivanja RA IV bio je postotak bolesnika u kojih je postignut terapijski odgovor ACR 20 nakon 24 odnosno 26 tjedana liječenja. Primarna mjera ishoda ispitivanja RA V bio je postotak bolesnika u kojih je postignut terapijski odgovor ACR 50 nakon 52 tjedna liječenja. Dodatna primarna mjera ishoda ispitivanja RA III i V bilo je usporavanje progresije bolesti (na temelju radioloških nalaza) nakon 52 tjedna liječenja. Primarna mjera ishoda ispitivanja RA III bile su i promjene u kvaliteti života. Primarna mjera ishoda u ispitivanjima RA VI i VII bila je bol na mjestu injiciranja neposredno nakon injekcije, ocijenjena prema VAS ljestvici od 0‑10 cm.

*ACR odgovor*

Postotak bolesnika liječenih lijekom Humira u kojih je postignut terapijski odgovor ACR 20, 50 i 70 bio je podjednak u ispitivanjima RA I, II i III. Rezultati zabilježeni u skupini koja je dobivala 40 mg svaka dva tjedna prikazani su u Tablici 8.

|  |  |  |  |  |  |  |
| --- | --- | --- | --- | --- | --- | --- |
| **Tablica 8**  **ACR odgovori u ispitivanjima kontroliranim placebom**  **(postotak bolesnika)** | | | | | | |
| Odgovor | Ispitivanje RA Ia\*\* | | Ispitivanje RA IIa\*\* | | Ispitivanje RA IIIa\*\* | |
|  | Placebo/ MTXc  n=60 | Humirab/ MTXc  n=63 | Placebo  n=110 | Humirab  n=113 | Placebo/ MTXc  n=200 | Humirab/ MTXc  n=207 |
| ACR 20 |  |  |  |  |  |  |
| 6 mjeseci | 13,3% | 65,1% | 19,1% | 46,0% | 29,5% | 63,3% |
| 12 mjeseci | ND | ND | ND | ND | 24,0% | 58,9% |
| ACR 50 |  |  |  |  |  |  |
| 6 mjeseci | 6,7% | 52,4% | 8,2% | 22,1% | 9,5% | 39,1% |
| 12 mjeseci | ND | ND | ND | ND | 9,5% | 41,5% |
| ACR 70 |  |  |  |  |  |  |
| 6 mjeseci | 3.3% | 23,8% | 1,8% | 12,4% | 2,5% | 20,8% |
| 12 mjeseci | ND | ND | ND | ND | 4,5% | 23,2% |
| a Ispitivanje RA I nakon 24 tjedna, ispitivanje RA II nakon 26 tjedana, ispitivanje RA III nakon 24 tjedna i nakon 52 tjedna  b 40 mg lijeka Humira primijenjenog svaki drugi tjedan  c MTX = metotreksat  \*\*p<0,01, Humira u usporedbi s placebom | | | | | | |

U ispitivanjima RA I – IV sve pojedinačne komponente kriterija ACR odgovora (broj bolnih i otečenih zglobova, liječnikova i bolesnikova ocjena aktivnosti bolesti i boli, indeks onesposobljenosti (HAQ) i razine CRP-a (mg/dl)) pokazale su poboljšanje nakon 24 ili 26 tjedana u odnosu na placebo. U ispitivanju RA III to se poboljšanje održalo 52 tjedna.

U većine je bolesnika postignuti ACR odgovor održan u otvorenom produžetku ispitivanja RA III kada su praćeni do 10 godina. Kroz 5 godina, terapiju lijekom Humira 40 mg svaka dva tjedna nastavilo je 114 od 207 bolesnika koji su bili randomizirani u skupinu koja je primala lijek Humira 40 mg svaki drugi tjedan. Među njima je njih 86 (75,4%), 72 (63,2%) odnosno 41 (36%) imalo odgovor ACR 20, ACR 50 odnosno ACR 70. Kroz 10 godina, terapiju lijekom Humira 40 mg svaka dva tjedna nastavio je 81 od 207 bolesnika. Među njima je njih 64 (79,0%), 56 (69,1%), odnosno 43 (53,1%) imalo odgovor ACR 20, ACR 50 odnosno ACR 70.

U ispitivanju RA IV, odgovor ACR 20 u bolesnika liječenih lijekom Humira uz standardnu skrb bio je statistički značajno bolji nego u bolesnika koji su primali placebo uz standardnu skrb (p<0,001).

U ispitivanjima RA I – IV, bolesnici liječeni lijekom Humira postigli su statistički značajno bolje odgovore ACR 20 i 50 u usporedbi s placebom već jedan do dva tjedna nakon početka liječenja.

U ispitivanju RA V, u kojem su obuhvaćeni bolesnici u ranoj fazi reumatoidnog artritisa koji do tada nisu bili liječeni metotreksatom, kombiniranom primjenom lijeka Humira i metotreksata tijekom 52 tjedna postignut je brži i statistički značajno bolji ACR odgovor nego uz monoterapiju metotreksatom, odnosno lijekom Humira. Postignuti ACR odgovor održan je tijekom 104 tjedna liječenja (Tablica 9).

|  |  |  |  |  |  |  |  |
| --- | --- | --- | --- | --- | --- | --- | --- |
| **Tablica 9**  **ACR odgovori u ispitivanju RA V**  (postotak bolesnika) | | | | | | | |
| **Odgovor** | | **MTX**  **n=257** | **Humira**  **n=274** | **Humira/MTX**  **n=268** | **p-vrijednosta** | **p-vrijednostb** | **p-vrijednostc** |
| ACR 20 | |  |  |  |  |  |  |
| 52 tjedna | | 62,6% | 54,4% | 72,8% | 0,013 | < 0,001 | 0,043 |
| 104 tjedna | | 56,0% | 49,3% | 69,4% | 0,002 | < 0,001 | 0,140 |
| ACR 50 | |  |  |  |  |  |  |
| 52 tjedna | | 45,9% | 41,2% | 61,6% | < 0,001 | < 0,001 | 0,317 |
| 104 tjedna | | 42,8% | 36,9% | 59,0% | < 0,001 | < 0,001 | 0,162 |
| ACR 70 | |  |  |  |  |  |  |
| 52 tjedna | | 27,2% | 25,9% | 45,5% | < 0,001 | < 0,001 | 0,656 |
| 104 tjedna | | 28,4% | 28,1% | 46,6% | < 0,001 | < 0,001 | 0,864 |
| ap-vrijednost dobivena sparenom usporedbom monoterapije metotreksatom i kombinirane terapije lijekom Humira i metotreksatom uz primjenu Mann-Whitney U testa  bp-vrijednost dobivena sparenom usporedbom monoterapije lijekom Humira i kombinirane terapije lijekom Humira i metotreksatom uz primjenu Mann-Whitney U testa  cp-vrijednost dobivena sparenom usporedbom monoterapije lijekom Humira i monoterapije metotreksatom uz primjenu Mann-Whitney U testa | | | | | | | |

U otvorenom produžetku ispitivanja RA V, stope ACR odgovora održale su se tijekom praćenja u trajanju do 10 godina. Od 542 bolesnika randomizirana za primanje lijeka Humira u dozi od 40 mg svaka dva tjedna, njih 170 nastavilo je liječenje lijekom Humira u dozi od 40 mg svaka dva tjedna tijekom 10 godina. Među njima su 154 bolesnika (90,6%) imala odgovor ACR 20, 127 bolesnika (74,7%) odgovor ACR 50, a 102 bolesnika (60,0%) odgovor ACR 70.

Nakon 52 tjedna liječenja, klinička remisija (DAS28 [CRP] <2,6) postignuta je u 42,9% bolesnika liječenih kombinacijom lijeka Humira i metotreksata u usporedbi s 20,6% bolesnika koji su dobivali monoterapiju metotreksatom, odnosno 23,4% bolesnika koji su dobivali monoterapiju lijekom Humira. Kombinirana primjena lijeka Humira i metotreksata pokazala se klinički i statistički superiornom monoterapiji metotreksatom (p <0,001) i lijekom Humira (p <0,001) u postizanju niske aktivnosti bolesti u bolesnika s nedavno dijagnosticiranim umjerenim do teškim reumatoidnim artritisom. Odgovor bolesnika u dvjema skupinama liječenima monoterapijom bio je sličan (p=0,447). Od 342 ispitanika izvorno randomizirana za monoterapiju lijekom Humira ili liječenje kombinacijom lijeka Humira i metotreksata koji su ušli u otvoreni produžetak ispitivanja, 171 ispitanik završio je 10 godina liječenja lijekom Humira. Za 109 od tih ispitanika (63,7%) prijavljeno je da su bili u remisiji nakon 10 godina.

*Radiološki odgovor*

U ispitivanju RA III, u kojem je srednje trajanje reumatoidnog artritisa u bolesnika liječenih lijekom Humira bilo 11 godina, strukturno oštećenje zglobova procjenjivalo se radiološki, a izraženo je promjenom ukupnog zbroja bodova prema modificiranoj Sharpovoj ljestvici (engl. *Total Sharp Score*, TSS) i njezinih komponenti, rezultata za eroziju i rezultata za suženje zglobnih prostora. Radiološki nalazi u bolesnika liječenih kombinacijom lijeka Humira i metotreksata su nakon 6 i 12 mjeseci pokazali znatno manju progresiju strukturnih oštećenja zglobova nego u bolesnika liječenih samo metotreksatom (vidjeti Tablicu 10).

Iz otvorenog produžetka ispitivanja RA III vidi se da je smanjenje stope progresije strukturnog oštećenja u određenog dijela bolesnika održano kroz 8 i 10 godina. U 81 od 207 bolesnika koji su prvotno bili liječeni lijekom Humira 40 mg svaki drugi tjedan učinjena je radiološka kontrola nakon 8 godina. Njih 48 nije imalo znakove progresije strukturnog oštećenja, definirane kao promjena početne vrijednosti mTSS za 0,5 ili manje. U 79 od 207 bolesnika koji su prvotno bili liječeni lijekom Humira 40 mg svaki drugi tjedan učinjena je radiološka kontrola nakon 10 godina. Njih 40 nije imalo znakove progresije strukturnog oštećenja, definirane kao promjena početne vrijednosti mTSS za 0,5 ili manje.

**Tablica 10**

**Srednje vrijednosti promjena radioloških nalaza tijekom 12 mjeseci u ispitivanju RA III**

|  |  |  |  |  |
| --- | --- | --- | --- | --- |
|  | Placebo/MTXa | Humira/MTX  40 mg svaka dva tjedna | Placebo/MTX - Humira/MTX  (interval pouzdanosti od 95%b) | p-vrijednost |
| ukupan zbroj bodova prema Sharpu | 2,7 | 0,1 | 2,6 (1,4; 3,8) | <0,001c |
| rezultat za eroziju | 1,6 | 0,0 | 1,6 (0,9; 2,2) | <0,001 |
| JSNd rezultat | 1,0 | 0,1 | 0,9 (0,3; 1,4) | 0,002 |

ametotreksat

bintervali pouzdanosti od 95% za razlike između metotreksata i lijeka Humira s obzirom na promjene rezultata

cna osnovi analize ranga

dsuženje zglobnih prostora (eng. *Joint Space Narrowing*)

U ispitivanju RA V, strukturno oštećenje zglobova procjenjivalo se radiološki, a izraženo je promjenom ukupnog zbroja bodova prema Sharpu (Tablica 11).

**Tablica 11**

**Srednje vrijednosti promjena radioloških nalaza nakon 52 tjedna u ispitivanju RA V**

|  |  |  |  |  |  |  |
| --- | --- | --- | --- | --- | --- | --- |
|  | MTX  n=257  (interval pouzdanosti od 95%) | Humira  n=274  (interval pouzdanosti od 95%) | Humira/MTX  n=268  (interval pouzdanosti od 95%) | p-vrijednosta | p-vrijednostb | p-vrijednostc |
| ukupan zbroj bodova prema Sharpu | 5,7  (4,2 – 7,3) | 3,0 (1,7 – 4,3) | 1,3  (0,5 – 2,1) | <0,001 | 0,0020 | <0,001 |
| rezultat za eroziju | 3,7  (2,7 – 4,7) | 1,7 (1,0 – 2,4) | 0,8  (0,4 – 1,2) | <0,001 | 0,0082 | <0,001 |
| JSN rezultat | 2,0  (1,2 – 2,8) | 1,3 (0,5 – 2,1) | 0,5 (0 – 1,0) | <0,001 | 0,0037 | 0,151 |
| ap-vrijednost dobivena sparenom usporedbom monoterapije metotreksatom i kombinirane terapije lijekom Humira i metotreksatom uz primjenu Mann-Whitney U testa  bp-vrijednost dobivena sparenom usporedbom monoterapije lijekom Humira i kombinirane terapije lijekom Humira i metotreksatom uz primjenu Mann-Whitney U testa  cp-vrijednost dobivena sparenom usporedbom monoterapije lijekom Humira i monoterapije metotreksatom uz primjenu Mann-Whitney U testa | | | | | | |

Nakon 52 i 104 tjedna liječenja, postotak bolesnika bez progresije bolesti (promjena početnog ukupnog zbroja bodova prema Sharpu ≤0,5) bio je značajno veći u skupini liječenoj kombinacijom lijeka Humira i metotreksata (63,8% odnosno 61,2%) u usporedbi sa skupinom koja je dobivala monoterapiju metotreksatom (37,4% odnosno 33,5%, p < 0,001) i monoterapiju lijekom Humira (50,7%, p < 0,002 odnosno 44,5%, p < 0,001).

U otvorenom produžetku ispitivanja RA V, srednja vrijednost promjene ukupnog zbroja bodova prema modificiranoj Sharpovoj ljestvici od početka ispitivanja do 10. godine iznosila je 10,8 u bolesnika izvorno randomiziranih za monoterapiju metotreksatom, 9,2 u bolesnika izvorno randomiziranih za monoterapiju lijekom Humira te 3,9 u bolesnika izvorno randomiziranih za liječenje kombinacijom lijeka Humira i metotreksata. Odgovarajući udio bolesnika bez radiološke progresije iznosio je 31,3%, 23,7% odnosno 36,7%.

*Kvaliteta života i fizička funkcija*

Kvaliteta života vezana uz zdravlje i fizička funkcija ocjenjivale su se uz pomoć indeksa onesposobljenosti Upitnika za ocjenu zdravstvenog stanja (engl. *Health Assessment Questionnaire*, HAQ) u četiri originalna adekvatna i dobro kontrolirana klinička ispitivanja, a to je bila i unaprijed određena primarna mjera ishoda nakon 52 tjedna liječenja u ispitivanju RA III. U sva je četiri ispitivanja pri svim dozama/režimima davanja lijeka Humira zabilježeno statistički značajno veće poboljšanje indeksa onesposobljenosti HAQ od početka ispitivanja do 6. mjeseca nego kod placeba, a u ispitivanju RA III isto je primijećeno i u 52. tjednu. Rezultati Kratke zdravstvene ankete (engl. *Short Form Health Survey*, SF 36) podupiru te nalaze za sve doze/režime davanja lijeka Humira u sva četiri ispitivanja, sa statistički značajnim rezultatom za cjelokupnu fizičku komponentu (engl. *Physical Component Summary*, PCS) te statistički značajno boljom ocjenom boli i vitalnosti pri dozi od 40 mg svaki drugi tjedan. Statistički značajno smanjenje umora prema rezultatu dobivenom funkcionalnom ocjenom terapije kroničnih bolesti (engl. *Functional Assessment Of Chronic Illness Therapy*, FACIT) zabilježeno je u sva tri ispitivanja u kojima je taj parametar ispitivan (ispitivanja RA I, III, IV).

U ispitivanju RA III, kod većine ispitanika koji su postigli poboljšanje fizičke funkcije i nastavili liječenje održano je poboljšanje tijekom 520 tjedana (120 mjeseci) otvorenog liječenja. Poboljšanje kvalitete života mjereno je do 156. tjedna (36 mjeseci) i poboljšanje se održalo tijekom tog razdoblja.

U ispitivanju RA V, poboljšanje indeksa onesposobljenosti HAQ i fizičke komponente SF 36 nakon 52 tjedna bilo je veće u bolesnika liječenih kombinacijom lijeka Humira i metotreksata (p < 0,001) u usporedbi s bolesnicima koji su dobivali monoterapiju metotreksatom, odnosno lijekom Humira, i to se poboljšanje održalo tijekom 104 tjedna liječenja. Među 250 ispitanika koji su dovršili otvoreni produžetak ispitivanja, poboljšanja fizičke funkcije održala su se tijekom 10 godina liječenja.

*Bol na mjestu primjene*

Na temelju objedinjenih podataka iz ukriženih ispitivanja RA VI i VII utvrđena je statistički značajna razlika u boli na mjestu injiciranja neposredno nakon primjene između lijeka Humira u dozi od 40 mg/0,8 ml i lijeka Humira u dozi od 40 mg/0,4 ml (srednja vrijednost od 3,7 cm u odnosu na 1,2 cm prema VAS ljestvici od 0‑10 cm, P <0,001). To je predstavljalo medijan smanjenja boli na mjestu injiciranja od 84%.

*Aksijalni spondiloartritis*

*Ankilozantni spondilitis (AS)*

U dva dvostruko slijepa, randomizirana, placebom kontrolirana ispitivanja, kroz 24 tjedna ispitivano je djelovanje lijeka Humira u dozi od 40 mg svaka dva tjedna u 393 bolesnika s aktivnim ankilozantnim spondilitisom (srednja početna vrijednost aktivnosti bolesti [engl. *Bath Ankylosing Spondilitis Disease Activity Index*, BASDAI] bila je 6,3 u svim skupinama) koji nisu imali adekvatan odgovor na konvencionalnu terapiju. 79 bolesnika (20,1%) istodobno je bilo liječeno antireumatskim lijekovima koji modificiraju tijek bolesti, a 37 bolesnika (9,4%) glukokortikoidima. Nakon slijepog dijela ispitivanja slijedio je otvoreni dio ispitivanja u kojem su bolesnici svaki drugi tjedan dobivali 40 mg lijeka Humira supkutano kroz dodatnih 28 tjedana. Ispitanici (n=215, 54,7%) koji nisu uspjeli postići ASAS 20 u 12., 16. ili 20. tjednu ranije su prebačeni u otvoreni dio ispitivanja i dobivali su 40 mg adalimumaba supkutano svaki drugi tjedan. Prilikom analize dvostruko slijepog dijela ispitivanja oni su se smatrali bolesnicima bez odgovora na terapiju.

Rezultati većeg ispitivanja (AS I), u kojem je sudjelovalo 315 bolesnika, pokazali su statistički značajno poboljšanje znakova i simptoma ankilozantnog spondilitisa u bolesnika koji su primali lijek Humira u odnosu na bolesnike koji su primali placebo. Značajan je odgovor prvi put uočen u drugom tjednu i održao se 24 tjedna (Tablica 12).

**Tablica 12**

**Djelotvornost u placebom kontroliranom ispitivanju kod AS‑a - ispitivanje I**

**Smanjenje znakova i simptoma**

|  |  |  |
| --- | --- | --- |
| **Odgovor** | **Placebo**  **N=107** | **Humira**  **N=208** |
| ASASa 20 |  |  |
| 2. tjedan | 16% | 42%\*\*\* |
| 12. tjedan | 21% | 58%\*\*\* |
| 24. tjedan | 19% | 51%\*\*\* |
| ASAS 50 |  |  |
| 2. tjedan | 3% | 16%\*\*\* |
| 12. tjedan | 10% | 38%\*\*\* |
| 24. tjedan | 11% | 35%\*\*\* |
| ASAS 70 |  |  |
| 2. tjedan | 0% | 7%\*\* |
| 12. tjedan | 5% | 23%\*\*\* |
| 24. tjedan | 8% | 24%\*\*\* |
|  |  |  |
| BASDAIb 50 |  |  |
| 2. tjedan | 4% | 20%\*\*\* |
| 12. tjedan | 16% | 45%\*\*\* |
| 24. tjedan | 15% | 42%\*\*\* |

\*\*\*, \*\*Statistički značajno uz p<0,001, p<0,01 za sve usporedbe lijeka Humira s placebom u 2., 12. i 24. tjednu

a Procjena kod ankilozantnogspondilitisa (engl. *Assessments in Ankylosing Spondylitis*, ASAS)

bBath indeks aktivnosti ankilozantnog spondilitisa (engl. *Bath Ankylosing Spondylitis Disease Activity Index*)

U bolesnika koji su primali lijek Humira zabilježeno je značajno veće poboljšanje kvalitete života u 12. tjednu, koje se održalo do 24. tjedna, prema upitniku SF36 i upitniku za ocjenu kvalitete života kod ankilozantnog spondilitisa (engl. *Ankylosing Spondylitis Quality of Life Questionnaire*, ASQoL).

Slični trendovi (ne svi statistički značajni) viđeni su i u manjem, randomiziranom, dvostruko slijepom ispitivanju kontroliranom placebom AS II, u kojem su sudjelovala 82 odrasla bolesnika s aktivnim ankilozantnim spondilitisom.

*Aksijalni spondiloartritis bez radiološkog dokaza AS-a*

Sigurnost i djelotvornost lijeka Humira ocjenjivale su se u dva randomizirana, dvostruko slijepa, placebom kontrolirana ispitivanja, provedena u bolesnika s aksijalnim spondiloartritisom bez radiološkog dokaza AS-a (nr‑axSpA). U ispitivanju nr‑axSpA I ocjenjivali su se bolesnici koji su imali aktivan nr‑axSpA. U ispitivanju nr‑axSpA II ocjenjivalo se ukidanje terapije u bolesnika s aktivnim nr‑axSpA koji su postigli remisiju tijekom otvorenog liječenja lijekom Humira.

Ispitivanje nr‑axSpA I

Ispitivanje nr‑axSpA I bilo je randomizirano, dvostruko slijepo, placebom kontrolirano ispitivanje u kojem se kroz 12 tjedana ispitivalo djelovanje lijeka Humira u dozi od 40 mg svaka dva tjedna u 185 bolesnika s aktivnim nr‑axSpA (srednja početna vrijednost aktivnost bolesti [BASDAI] bila je 6,4 u skupini bolesnika koji su primali lijek Humira i 6,5 u skupini koja je primala placebo) koji nisu imali zadovoljavajući odgovor na ≥ 1 NSAIL ili ga nisu podnosili, ili su imali kontraindikaciju za primjenu NSAIL-ova.

Na početku je 33 bolesnika (18%) istodobno bilo liječeno antireumatskim lijekovima koji modificiraju tijek bolesti, a 146 (79%) NSAIL-ovima. Nakon dvostruko slijepog dijela ispitivanja slijedio je otvoreni dio ispitivanja u kojem su bolesnici svaki drugi tjedan dobivali 40 mg lijeka Humira supkutano kroz dodatna 144 tjedna. Rezultati u 12. tjednu pokazali su statistički značajno poboljšanje znakova i simptoma aktivnog nr‑axSpA u bolesnika koji su liječeni lijekom Humira u odnosu na placebo (Tablica 13).

**Tablica 13**

**Djelotvornost u placebom kontroliranom ispitivanju nr‑axSpA I**

|  |  |  |
| --- | --- | --- |
| **Dvostruko slijepo**  **Odgovor u 12. tjednu** | **Placebo**  **N=94** | **Humira**  **N=91** |
| ASASa 40 | 15% | 36%\*\*\* |
| ASAS 20 | 31% | 52%\*\* |
| ASAS 5/6 | 6% | 31%\*\*\* |
| ASAS djelomična remisija | 5% | 16%\* |
| BASDAIb 50 | 15% | 35%\*\* |
| ASDASc,d,e | -0,3 | -1,0\*\*\* |
| ASDAS neaktivna bolest | 4% | 24%\*\*\* |
| hs-CRPd,f,g | -0,3 | -4,7\*\*\* |
| SPARCCh MR sakroilijakalnih zglobovad,i | -0,6 | -3,2\*\* |
| SPARCC MR kralježniced,j | -0,2 | -1,8\*\* |
| a Međunarodno društvo za ocjenu spondiloartritisa (engl. *Assessment of Spondyloarthritis International Society*)  b Bath indeks aktivnosti ankilozantnog spondilitisa (engl. *Bath Ankylosing Spondylitis Disease Activity Index*)  c Rezultat za aktivnost ankilozantnog spondilitisa (engl. *Ankylosing Spondylitis Disease Activity Score*)  d Srednja promjena od početne vrijednosti  e n=91 za placebo i n=87 za lijek Humira  f C‑reaktivni protein visoke osjetljivosti (engl. *high sensitivity C‑Reactive Protein*) (mg/l)  g n=73 za placebo i n=70 za lijek Humira  h Kanadski konzorcij za istraživanje spondiloartritisa (engl. *Spondyloarthritis Research Consortium of Canada*)  i n=84 za placebo i lijek Humira  j n=82 za placebo i n=85 za lijek Humira  \*\*\*, \*\*, \* Statistički značajno kod p<0,001, p<0,01 odnosno p<0,05, za sve usporedbe lijeka Humira s placebom. | | |

U otvorenom produžetku ispitivanja poboljšanje znakova i simptoma održalo se uz terapiju lijekom Humira do 156. tjedna.

Inhibicija upale

Među bolesnicima liječenima lijekom Humira, značajno poboljšanje znakova upale, određeno razinom C‑reaktivnog proteina visoke osjetljivosti (hs‑CRP) i MR oslikavanjem i sakroilijakalnih zglobova i kralježnice, održalo se do 156. odnosno 104. tjedna.

Kvaliteta života i fizička funkcija

Kvaliteta života vezana uz zdravlje i fizička funkcija ocjenjivale su se uz pomoć upitnika HAQ-S i SF-36. Humira je u 12. tjednu u odnosu na početne vrijednosti pokazala statistički značajno veće poboljšanje ukupnog rezultata HAQ-S i rezultata za fizičku komponentu (engl. *Physical Component Score*, PCS) upitnika SF-36 u usporedbi s placebom. Poboljšanje kvalitete života vezane uz zdravlje i fizičke funkcije održalo se tijekom otvorenog produžetka ispitivanja do 156. tjedna.

Ispitivanje nr‑axSpA II

673 bolesnika s aktivnim nr‑axSpA (srednja početna vrijednost aktivnosti bolesti [BASDAI] iznosila je 7,0) koja nisu imala zadovoljavajući odgovor na ≥ 2 NSAIL-a, nisu podnosila NSAIL‑ove ili su imala kontraindikaciju za primjenu NSAIL‑ova uključena su u otvoreno razdoblje ispitivanja nr‑axSpA II, u kojem su primali lijek Humira u dozi od 40 mg svaka dva tjedna tijekom 28 tjedana. Ti su bolesnici imali i objektivne dokaze upale sakroilijakalnih zglobova ili kralježnice na MR snimkama ili povišene razine hs‑CRP‑a. Bolesnici koji su tijekom razdoblja otvorene primjene postigli remisiju koja se održala tijekom najmanje 12 tjedana (N=305) (ASDAS rezultat < 1,3 u 16., 20., 24. i 28. tjednu) zatim su bili randomizirani za nastavak liječenja lijekom Humira u dozi od 40 mg svaka dva tjedna (N=152) ili za primanje placeba (N=153) tijekom dodatnih 40 tjedana u dvostruko slijepom, placebom kontroliranom razdoblju (ukupno trajanje ispitivanja: 68 tjedana). Ispitanicima kod kojih je došlo do razbuktavanja bolesti tijekom dvostruko slijepog razdoblja bilo je dopušteno primati spasonosnu terapiju lijekom Humira u dozi od 40 mg svaka dva tjedna tijekom najmanje 12 tjedana.

Primarna mjera ishoda za djelotvornost bio je udio bolesnika kod kojih nije došlo do razbuktavanja bolesti do 68. tjedna ispitivanja. Razbuktavanje bolesti definiralo se kao ASDAS rezultat ≥ 2,1 pri dva uzastopna posjeta u razmaku od četiri tjedna. Razbuktavanje bolesti tijekom dvostruko slijepog razdoblja izostalo je kod većeg udjela bolesnika liječenih lijekom Humira nego onih koji su primali placebo (70,4% naspram 47,1%, p<0,001) (Slika 1).

**Slika 1: Kaplan‑Meierove krivulje koje sažeto prikazuju vrijeme do**

**razbuktavanja bolesti u ispitivanju nr‑axSpA II**

|  |  |  |  |
| --- | --- | --- | --- |
| **VJEROJATNOST DA NEĆE DOĆI DO RAZBUKTAVANJA** | | 1 | |
|  | **VRIJEME (TJEDNI)** | |
| Liječenje Placebo Humira ∆ Cenzurirano | | |

Napomena: P = Placebo (Broj bolesnika pod rizikom [bolesnici s razbuktavanjem]); A = HUMIRA (Broj bolesnika pod rizikom [bolesnici s razbuktavanjem]).

Među 68 bolesnika kod kojih je došlo do razbuktavanja bolesti u skupini u kojoj je terapija ukinuta, 65 bolesnika primilo je 12 tjedana spasonosne terapije lijekom Humira, od kojih je njih 37 (56,9%) ponovno postiglo remisiju bolesti (ASDAS rezultat < 1,3) 12 tjedana nakon ponovnog započinjanja otvorenog liječenja.

Bolesnici koji su neprekidno primali lijek Humira su do 68. tjedna pokazali statistički značajno veće poboljšanje znakova i simptoma aktivnog nr‑axSpA u usporedbi s bolesnicima kojima je terapija ukinuta tijekom dvostruko slijepog razdoblja ispitivanja (Tablica 14).

**Tablica 14**

**Djelotvornost u placebom kontroliranom razdoblju ispitivanja nr‑axSpA II**

|  |  |  |
| --- | --- | --- |
| **Dvostruko slijepo**  **Odgovor u 68. tjednu** | **Placebo**  **N=153** | **Humira**  **N=152** |
| ASASa,b 20 | 47,1% | 70,4%\*\*\* |
| ASASa,b 40 | 45,8% | 65,8%\*\*\* |
| ASASa djelomična remisija | 26,8% | 42,1%\*\* |
| ASDASc neaktivna bolest | 33,3% | 57,2%\*\*\* |
| Djelomično razbuktavanje bolestid | 64,1% | 40,8%\*\*\* |
| a Međunarodno društvo za ocjenu spondiloartritisa  b Početna vrijednost definirala se kao vrijednost na početku razdoblja otvorenog liječenja kada bolesnici imaju aktivnu bolest.  c Rezultat za aktivnost ankilozantnog spondilitisa  d Djelomično razbuktavanje bolesti definiralo se kao ASDAS rezultat ≥ 1,3, ali < 2,1 pri dva uzastopna posjeta.  \*\*\*, \*\* Statistički značajno kod p < 0,001 odnosno p < 0,01 za sve usporedbe lijeka Humira s placebom. | | |

*Psorijatični artritis*

Djelovanje lijeka Humira u dozi od 40 mg svaka dva tjedna ispitivano je u bolesnika s umjereno teškim do teškim aktivnimpsorijatičnim artritisom u dva placebomkontrolirana ispitivanja, ispitivanja PsA I i II. Ispitivanjem PsA I u trajanju od 24 tjedna obuhvaćeno je 313 odraslih bolesnika koji nisu ostvarili odgovarajući odgovor na prethodno liječenje nesteroidnim protuupalnim lijekovima. Približno 50% tih bolesnika uzimalo je metotreksat. Ispitivanjem PsA II u trajanju od 12 tjedana obuhvaćeno je 100 odraslih bolesnika koji nisu ostvarili odgovarajući odgovor na prethodno liječenje antireumatskim lijekovima koji modificiraju tijek bolesti. Nakon završetka oba ispitivanja, 383 bolesnika uključena su u otvoreni produžetakispitivanja u kojem su dobivala 40 mg lijeka Humira svaki drugi tjedan.

Zbog premalog broja bolesnika uključenih u ispitivanje, nema dovoljno dokaza o djelotvornosti lijeka Humira u liječenju bolesnika s psorijatičnom artropatijom sličnoj ankilozantnom spondilitisu.

**Tablica 15**

**ACR odgovor u placebom kontroliranim ispitivanjima kod psorijatičnog artritisa**

**(postotak bolesnika)**

|  |  |  |  |  |
| --- | --- | --- | --- | --- |
|  | Ispitivanje PsA I | | Ispitivanje PsA II | |
| Odgovor | Placebo  N=162 | Humira  N=151 | Placebo  N=49 | Humira  N=51 |
| ACR 20 |  |  |  |  |
| 12. tjedan | 14% | 58%\*\*\* | 16% | 39%\* |
| 24. tjedan | 15% | 57%\*\*\* | N/P | N/P |
| ACR 50 |  |  |  |  |
| 12. tjedan | 4% | 36%\*\*\* | 2% | 25%\*\*\* |
| 24. tjedan | 6% | 39%\*\*\* | N/P | N/P |
| ACR 70 |  |  |  |  |
| 12. tjedan | 1% | 20%\*\*\* | 0% | 14% \* |
| 24. tjedan | 1% | 23%\*\*\* | N/P | N/P |
| \*\*\* p < 0,001 za sve usporedbe lijeka Humira s placebom  \* p < 0,05 za sve usporedbe lijeka Humira s placebom  N/P nije primjenjivo | | | | |

ACR odgovori bolesnika u ispitivanju PsA I bili su slični neovisno o tome jesu li istodobno dobivali metotreksat ili nisu. U otvorenom produžetku ispitivanja ACR odgovori održali su se tijekom do 136 tjedana.

U ispitivanjima kod psorijatičnog artritisa ocjenjivale su se radiološke promjene. Zglobovi šaka, zapešća i stopala radiološki su snimljeni na početku ispitivanja, u 24. tjednu tijekom dvostruko slijepog dijela ispitivanja, kada su bolesnici primali lijek Humira ili placebo, te u 48. tjednu ispitivanja, kada su svi bolesnici otvoreno primali lijek Humira. Korišten je modificirani TSS (mTSS), koji je uključivao i distalne interfalangealne zglobove (tj. nije jednak TSS-u korištenom u ispitivanjima kod reumatoidnog artritisa).

Terapija lijekom Humira je u usporedbi s placebom smanjila brzinu progresije oštećenja perifernih zglobova. Bolesnici koji su primali placebo imali su promjenu mTSS‑a u odnosu na početnu vrijednost (srednja vrijednost ± standardno odstupanje) od 0,8 ± 2,5 (24. tjedan), a bolesnici liječeni lijekom Humira 0,0 ± 1,9 (p<0,001) (48. tjedan).

84% ispitanika liječenih lijekom Humira koji nisu imali radiološku progresiju od početka ispitivanja do 48. tjedna ispitivanja (n=102) nije imalo radiološku progresiju bolesti ni nakon 144 tjedna terapije.

Nakon 24 tjedna u bolesnika liječenih lijekom Humira je u odnosu na bolesnike koji su primali placebo zabilježeno statistički značajno poboljšanje fizičke funkcije, koja se ocjenjivala uz pomoć upitnika HAQ i kratke zdravstvene ankete SF 36. Poboljšana fizička funkcija održala se i u otvorenom produžetku ispitivanja do 136. tjedna.

*Psorijaza*

Sigurnost i djelotvornost lijeka Humira ispitivale su se u odraslih bolesnika s kroničnom plak psorijazom (zahvaćeno ≥ 10% površine tijela i rezultat prema ljestvici za ocjenjivanje zahvaćenosti kože i težine kliničke slike [engl. *Psoriasis Area and Severity Index*, PASI] ≥ 12 ili ≥ 10) koji su bili kandidati za sistemsku terapiju ili fototerapiju u randomiziranim, dvostruko slijepim ispitivanjima. U ispitivanjima Psoriasis Study I i II 73% uključenih bolesnika prethodno je primalo sistemsku terapiju ili fototerapiju. Sigurnost i djelotvornost lijeka Humira također se ispitivala u odraslih bolesnika s umjerenom do teškom kroničnom plak psorijazom i istodobnom psorijazom šaka i/ili stopala koji su bili kandidati za sistemsku terapiju u randomiziranom, dvostruko slijepom ispitivanju (Psoriasis Study III).

U ispitivanju Psoriasis Study I (REVEAL) ocijenjeno je 1212 bolesnika u tri razdoblja liječenja. U razdoblju A bolesnici su primali placebo ili lijek Humira u početnoj dozi od 80 mg, a potom po 40 mg svaka dva tjedna, počevši tjedan dana nakon početne doze. Nakon 16 tjedana terapije, bolesnici u kojih je postignut barem odgovor PASI 75 (poboljšanje PASI rezultata za barem 75% u odnosu na početak terapije) ušli su u razdoblje B (otvoreni dio ispitivanja) i primali po 40 mg lijeka Humira svaki drugi tjedan. Bolesnici u kojih se do 33. tjedna održao odgovor ≥ PASI 75, a koji su u razdoblju A bili randomizirani za terapiju aktivnim lijekom, ponovno su randomizirani u razdoblju C tako da su tijekom dodatnih 19 tjedana primali ili lijek Humira 40 mg svaki drugi tjedan ili placebo. Srednja početna vrijednost PASI rezultata u svim ispitivanim skupinama iznosila je 18,9, a rezultat prema općoj procjeni liječnika (engl. *Physician’s Global Assessment*, PGA) kretao se u rasponu od „umjerenog“ (53% uključenih ispitanika) do „teškog“ (41%) i „vrlo teškog“ (6%).

U ispitivanju Psoriasis Study II (CHAMPION) uspoređivale su se djelotvornost i sigurnost lijeka Humira u odnosu na metotreksat i placebo u 271 bolesnika. Bolesnici su primali placebo ili MTX u početnoj dozi od 7,5 mg, nakon čega se ona povećavala do 12. tjedna do maksimalne doze od 25 mg, ili lijek Humira u početnoj dozi od 80 mg, a potom po 40 mg svaki drugi tjedan (počevši tjedan dana nakon početne doze) tijekom 16 tjedana. Nema dostupnih podataka o usporedbi lijeka Humira i MTX‑a za razdoblje terapije duže od 16 tjedana. Bolesnicima koji su primali MTX i koji su u 8. i/ili 12. tjednu postigli odgovor ≥ PASI 50 doza se nije dalje povećavala. Srednja početna vrijednost PASI rezultata u svim ispitanim skupinama iznosila je 19,7 a početni PGA rezultat kretao se u rasponu od „blagog“ (< 1%), preko „umjerenog“ (48%) do „teškog“ (46%) i „vrlo teškog“ (6%).

Bolesnici koji su sudjelovali u svim ispitivanjima faze II i III kod psorijaze ispunili su kriterije za uključivanje u otvoreni produžetak ispitivanja, gdje se Humira primjenjivala još najmanje dodatnih 108 tjedana.

U ispitivanjima Psoriasis Study I i II primarna mjera ishoda bio je udio bolesnika u kojih je od početka ispitivanja do 16. tjedna postignut odgovor PASI 75 (vidjeti Tablice 16 i 17).

|  |  |  |
| --- | --- | --- |
| **Tablica 16**  **Ispitivanje Ps I (REVEAL) - Rezultati djelotvornosti u 16. tjednu** | | |
|  | **Placebo**  **N=398**  **n (%)** | **Humira 40 mg svaki drugi tjedan, N=814**  **n (%)** |
| **≥PASI 75a** | 26 (6,5) | 578 (70,9)b |
| **PASI 100** | 3 (0,8) | 163 (20,0)b |
| **PGA: bez bolesti/minimalno** | 17 (4,3) | 506 (62,2)b |
| a Postotak bolesnika s rezultatom PASI 75 izražen kao stopa prilagođena istraživačkom centru  b p<0,001, Humira naspram placeba | | |

|  |  |  |  |
| --- | --- | --- | --- |
| **Tablica 17**  **Ispitivanje Ps II (CHAMPION) - Rezultati djelotvornosti u 16. tjednu** | | | |
|  | **Placebo**  **N=53**  **n (%)** | **MTX**  **N=110**  **n (%)** | **Humira 40 mg svaki drugi tjedan, N=108**  **n (%)** |
| **≥PASI 75** | 10 (18,9) | 39 (35,5) | 86 (79,6) a, b |
| **PASI 100** | 1 (1,9) | 8 (7,3) | 18 (16,7) c, d |
| **PGA: bez bolesti/minimalno** | 6 (11,3) | 33 (30,0) | 79 (73,1) a, b |
| a p<0,001 Humira naspram placeba  b p<0,001 Humira naspram metotreksata  c p<0,01 Humira naspram placeba  d p<0,05 Humira naspram metotreksata | | | |

U ispitivanju Psoriasis Study I, u 28% bolesnika s odgovorom PASI 75 kojima je u 33. tjednu pri ponovnoj randomizaciji dodijeljen placebo, u usporedbi s 5% bolesnika koji su nastavili primjenjivati lijek Humira (p<0,001), uočen je „gubitak primjerenog odgovora“ (PASI rezultat nakon 33. tjedna te u 52. tjednu ili prije njega koji je rezultirao odgovorom < PASI 50 u odnosu na početak terapije, uz porast PASI rezultata za najmanje 6 bodova u odnosu na 33. tjedan). Među bolesnicima u kojih je nastupio gubitak primjerenog odgovora nakon ponovne randomizacije u skupinu koja je primala placebo, a koji su potom uključeni u otvoreni produžetak ispitivanja, odgovor PASI 75 ponovno je postignut u 38% (25/66) bolesnika nakon 12 tjedana terapije, odnosno u 55% (36/66) bolesnika nakon 24 tjedna terapije.

Ukupno su 233 bolesnika s odgovorom PASI 75 u 16. i 33. tjednu primala kontinuiranu terapiju lijekom Humira kroz 52 tjedna u ispitivanju Psoriasis Study I te su nastavila s primanjem lijeka Humira u otvorenom produžetku ispitivanja. Stopa odgovora PASI 75 i PGA rezultata “bez bolesti” i “minimalno” je u tih bolesnika iznosila 74,7%, odnosno 59,0% nakon dodatnih 108 tjedana otvorene terapije (ukupno 160 tjedana). U analizi u kojoj su se svi bolesnici koji su izašli iz ispitivanja zbog štetnih događaja ili nedostatka djelotvornosti ili kojima je doza povećavana smatrali bolesnicima bez odgovora na terapiju, stopa odgovora PASI 75 i PGA rezultata“bez bolesti” ili “minimalno” nakon dodatnih 108 tjedana otvorene terapije (ukupno 160 tjedana) iznosila je 69,6%, odnosno 55,7%.

Ukupno je 347 bolesnika sa stabilnim odgovorom na terapiju sudjelovalo u procjeni ukidanja i ponovnog uvođenja terapije u otvorenom produžetku ispitivanja. U razdoblju kada je terapija bila ukinuta, simptomi psorijaze su se s vremenom vratili, uz medijan vremena do relapsa od oko 5 mjeseci (pogoršanje na PGA rezultat “umjereno” ili gore). Niti jedan od tih bolesnika nije doživio povrat (*rebound*) bolesti u razdoblju kada je terapija bila ukinuta. Ukupno je 76,5% (218/285) bolesnika kojima je liječenje ponovno uvedeno imalo PGA odgovor “bez bolesti” ili “minimalno” nakon 16 tjedana ponovnog liječenja, bez obzira na to jesu li doživjeli relaps u razdoblju kada je liječenje bilo ukinuto (69,1% [123/178] za bolesnike s relapsom odnosno 88,8% [95/107] za bolesnike bez relapsa u razdoblju kada je liječenje bilo ukinuto). Tijekom ponovnog liječenja uočen je sličan profil sigurnosti kao i prije ukidanja liječenja.

Nakon 16 tjedana terapije postignuto je značajno poboljšanje u odnosu na početak, mjereno indeksom kvalitete života kod dermatoloških bolesti (engl. *Dermatology Life Quality Index*, DLQI), u usporedbi s placebom (ispitivanja I i II) i u usporedbi s MTX‑om (ispitivanje II). U ispitivanju I uočeno je i značajno poboljšanje rezultata za cjelokupnu fizičku i mentalnu komponentu iz upitnika SF-36 u usporedbi s placebom.

U otvorenom produžetku ispitivanja, među bolesnicima čija je doza zbog PASI odgovora manjeg od 50% povećana s 40 mg svaka dva tjedna na 40 mg svaki tjedan, odgovor PASI 75 postignut je u 12. tjednu u 26,4% (92/349) bolesnika i u 24. tjednu u 37,8% (132/349) bolesnika.

U ispitivanju Psoriasis Study III (REACH) uspoređivale su se djelotvornost i sigurnost lijeka Humira u odnosu na placebo u 72 bolesnika s umjerenom do teškom kroničnom plak psorijazom i psorijazom šaka i/ili stopala. Bolesnici su primili lijek Humira u početnoj dozi od 80 mg, a potom po 40 mg svaki drugi tjedan (počevši tjedan dana nakon početne doze) ili placebo tijekom 16 tjedana. U 16. tjednu je statistički značajno veći udio bolesnika koji su primali lijek Humira postigao PGA rezultat „bez bolesti“ ili „gotovo bez bolesti“ za šake i/ili stopala u usporedbi s bolesnicima koji su primali placebo (30,6% u odnosu na 4,3% [P = 0,014]).

U ispitivanju Psoriasis Study IV uspoređivale su se djelotvornost i sigurnost lijeka Humira u odnosu na placebo u 217 odraslih bolesnika s umjerenom do teškom psorijazom noktiju. Bolesnici su primili lijek Humira u početnoj dozi od 80 mg, a potom po 40 mg svaki drugi tjedan (počevši tjedan dana nakon početne doze) ili placebo tijekom 26 tjedana, nakon čega je slijedilo otvoreno liječenje lijekom Humira tijekom dodatnih 26 tjedana. Ocjena psorijaze noktiju uključivala je modificirani indeks težine psorijaze noktiju (engl. *Modified Nail Psoriasis Severity Index*, mNAPSI), liječnikovu opću procjenu psorijaze noktiju na rukama (engl. *Physician's Global Assessment of Fingernail Psoriasis*, PGA‑F) te indeks težine psorijaze noktiju (engl. *Nail Psoriasis Severity Index*, NAPSI) (vidjeti Tablicu 18). Humira je ostvarila povoljan terapijski učinak u bolesnika s psorijazom noktiju i različitim stupnjevima zahvaćenosti kože (≥ 10% tjelesne površine [60% bolesnika] te < 10% i ≥ 5% tjelesne površine [40% bolesnika]).

**Tablica 18: Rezultati djelotvornosti u 16., 26. i 52. tjednu ispitivanja Ps IV**

|  |  |  |  |  |  |
| --- | --- | --- | --- | --- | --- |
| Mjera ishoda | 16. tjedan  Placebom kontrolirano | | 26. tjedan  Placebom kontrolirano | | 52. tjedan  Otvoreno |
| Placebo N=108 | Humira  40 mg svaki drugi tjedan  N=109 | Placebo N=108 | Humira  40 mg svaki drugi tjedan  N=109 | Humira  40 mg svaki drugi tjedan N=80 |
| ≥ mNAPSI 75 (%) | 2,9 | 26,0a | 3,4 | 46,6a | 65,0 |
| PGA-F: bez bolesti/minimalno i poboljšanje za ≥ 2 stupnja (%) | 2,9 | 29,7a | 6,9 | 48,9a | 61,3 |
| Postotna promjena ukupnog NAPSI rezultata za psorijazu noktiju na rukama (%) | -7,8 | -44,2 a | -11,5 | -56,2a | -72,2 |
| a p < 0,001, Humira naspram placeba | | | | | |

Bolesnici liječeni lijekom Humira pokazali su statistički značajna poboljšanja DLQI rezultata u 26. tjednu u odnosu na placebo.

*Gnojni hidradenitis (Hidradenitis suppurativa)*

Sigurnost i djelotvornost lijeka Humira ocjenjivale su se u randomiziranim, dvostruko slijepim, placebom kontroliranim ispitivanjima i jednom otvorenom produžetku ispitivanja u odraslih bolesnika s umjerenim do teškim gnojnim hidradenitisom (*Hidradenitis suppurativa*,HS) koji nisu podnosili sistemske antibiotike, koji su imali kontraindikacije za njihovu primjenu ili nisu postigli zadovoljavajući odgovor na liječenje sistemskim antibioticima tijekom najmanje 3 mjeseca. Bolesnici u ispitivanjima HS‑I i HS‑II imali su bolest stadija II ili III prema Hurleyevoj klasifikaciji te najmanje 3 apscesa ili upalna nodula.

Ispitivanje HS‑I (PIONEER I) ocjenjivalo je 307 bolesnika tijekom 2 razdoblja liječenja. Tijekom razdoblja A bolesnici su primali placebo ili lijek Humira u početnoj dozi od 160 mg u nultom tjednu i 80 mg u 2. tjednu, a zatim u dozi od 40 mg svaki tjedan, počevši od 4. tjedna pa sve do 11. tjedna. Tijekom ispitivanja nije bila dopuštena istodobna primjena antibiotika. Nakon 12 tjedana terapije, bolesnici koji su tijekom razdoblja A primali lijek Humira ponovno su randomizirani u razdoblju B u jednu od 3 terapijske skupine (Humira u dozi od 40 mg svaki tjedan, Humira u dozi od 40 mg svaki drugi tjedan ili placebo od 12. do 35. tjedna). Bolesnicima koji su u razdoblju A bili randomizirani za primanje placeba je u razdoblju B dodijeljeno liječenje lijekom Humira u dozi od 40 mg svaki tjedan.

Ispitivanje HS‑II (PIONEER II) ocjenjivalo je 326 bolesnika tijekom 2 razdoblja liječenja. Tijekom razdoblja A bolesnici su primali placebo ili lijek Humira u početnoj dozi od 160 mg u nultom tjednu i 80 mg u 2. tjednu, a zatim u dozi od 40 mg svaki tjedan, počevši od 4. tjedna pa sve do 11. tjedna. Tijekom ispitivanja, 19,3% bolesnika nastavilo je terapiju oralnim antibioticima koje su uzimali pri uključivanju u ispitivanje. Nakon 12 tjedana terapije, bolesnici koji su tijekom razdoblja A primali lijek Humira ponovno su randomizirani u razdoblju B u jednu od 3 terapijske skupine (Humira u dozi od 40 mg svaki tjedan, Humira u dozi od 40 mg svaki drugi tjedan ili placebo od 12. do 35. tjedna). Bolesnici koji su u razdoblju A bili randomizirani za primanje placeba nastavili su primati placebo i u razdoblju B.

Bolesnici koji su sudjelovali u ispitivanjima HS‑I i HS‑II mogli su sudjelovati u otvorenom produžetku ispitivanja u kojem se Humira primjenjivala svaki tjedan u dozi od 40 mg. Srednja vrijednost izloženosti u cjelokupnoj populaciji liječenoj adalimumabom iznosila je 762 dana. Tijekom sva 3 ispitivanja bolesnici su svakodnevno koristili topikalnu antiseptičku tekućinu.

*Klinički odgovor*

Smanjenje upalnih lezija i prevencija pogoršanja apscesa i drenirajućih fistula ocjenjivali su se na temelju kliničkog odgovora gnojnog hidradenitisa (engl. *Hidradenitis Suppurativa Clinical Response* [HiSCR]; smanjenje ukupnog broja apscesa i upalnih nodula za najmanje 50%, bez povećanja broja apscesa i bez povećanja broja drenirajućih fistula u odnosu na početnu vrijednost). Smanjenje kožne boli uzrokovane gnojnim hidradenitisom ocjenjivalo se uz pomoć brojčane ocjenske ljestvice u bolesnika koji su pri uključivanju u ispitivanje imali početni rezultat od 3 ili više na ljestvici od 11 bodova.

U 12. tjednu HiSCR je postigao značajno veći udio bolesnika liječenih lijekom Humira naspram onih koji su primali placebo. U 12. je tjednu značajno veći udio bolesnika u ispitivanju HS‑II doživio klinički značajno smanjenje kožne boli uzrokovane gnojnim hidradenitisom (vidjeti Tablicu 19). U bolesnika liječenih lijekom Humira rizik od razbuktavanja bolesti značajno se smanjio tijekom prvih 12 tjedana liječenja.

**Tablica 19: Rezultati djelotvornosti u 12. tjednu, ispitivanja HS I i II**

|  |  |  |  |  |
| --- | --- | --- | --- | --- |
|  | **Ispitivanje HS I** | | **Ispitivanje HS II** | |
| **Placebo** | **Humira 40 mg svaki tjedan** | **Placebo** | **Humira 40 mg svaki tjedan** |
| Klinički odgovor gnojnog hidradenitisa (HiSCR)a | N = 154 40 (26,0%) | N = 153 64 (41,8%) \* | N=163  45 (27,6%) | N=163  96 (58,9%) \*\*\* |
| Smanjenje kožne boli za ≥30%b | N = 109 27 (24,8%) | N = 122 34 (27,9%) | N=111  23 (20,7%) | N=105  48 (45,7%) \*\*\* |
| \* *P* < 0,05, \*\*\**P* < 0,001, Humira naspram placeba   1. Među svim randomiziranim bolesnicima. 2. Među bolesnicima s procijenjenom početnom kožnom boli uzrokovanom gnojnim hidradenitisom ≥ 3 prema brojčanoj ocjenskoj ljestvici od 0 – 10; 0 = bez kožne boli, 10 = nezamislivo jaka kožna bol. | | | | |

Liječenje lijekom Humira u dozi od 40 mg svaki tjedan značajno je smanjilo rizik od pogoršanja apscesa i drenirajućih fistula. Približno dvostruko veći udio bolesnika u skupini koja je u prvih 12 tjedana ispitivanja HS-I i HS-II primala placebo, naspram onih koji su liječeni lijekom Humira, doživio je pogoršanje apscesa (23,0% naspram 11,4%) i drenirajućih fistula (30,0% naspram 13,9%).

Veća poboljšanja od početka ispitivanja do 12. tjedna u odnosu na placebo zabilježena su za kvalitetu života vezanu uz zdravlje specifičnu za kožne bolesti, koja se određivala indeksom kvalitete života kod dermatoloških bolesti (engl. *Dermatology Life Quality Index* [DLQI]; ispitivanja HS-I i HS-II), opće zadovoljstvo bolesnika farmakološkim liječenjem, koje se određivalo upitnikom za ocjenjivanje zadovoljstva farmakološkim liječenjem (engl. *Treatment Satisfaction Questionnaire - medication* [TSQM]; ispitivanja HS-I i HS-II) i fizičko zdravlje, koje se određivalo na temelju rezultata za cjelokupnu fizičku komponentu upitnika SF‑36 (ispitivanje HS-I).

Među bolesnicima koji su u 12. tjednu ostvarili barem djelomičan odgovor na liječenje lijekom Humira u dozi od 40 mg svaki tjedan, stopa HiSCR‑a zabilježena u 36. tjednu bila je veća u onih bolesnika koji su nastavili primati lijek Humira svaki tjedan nego u bolesnika kojima je učestalost doziranja smanjena na jednom svaki drugi tjedan ili onih kojima je liječenje ukinuto (vidjeti Tablicu 20).

**Tablica 20: Udio bolesnikaa koji su postigli HiSCRb u 24. i 36. tjednu nakon preraspodjele liječenja u 12. tjednu, do kada su primali lijek Humira svaki tjedan**

|  | **Placebo (ukidanje liječenja) N = 73** | **Humira 40 mg svaki drugi tjedan N = 70** | **Humira 40 mg svaki tjedan N = 70** |
| --- | --- | --- | --- |
| 24. tjedan | 24 (32,9%) | 36 (51,4%) | 40 (57,1%) |
| 36. tjedan | 22 (30,1%) | 28 (40,0%) | 39 (55,7%) |
| 1. Bolesnici koji su ostvarili barem djelomičan odgovor na liječenje lijekom Humira u dozi od 40 mg svaki tjedan nakon 12 tjedana liječenja. 2. Bolesnici koji su ispunjavali protokolom utvrđene kriterije za gubitak odgovora ili izostanak poboljšanja morali su prekinuti sudjelovanje u ispitivanjima i vodili su se kao bolesnici bez odgovora | | | |

Među bolesnicima koji su u 12. tjednu ostvarili barem djelomičan odgovor i koji su nastavili terapiju lijekom Humira svaki tjedan, stopa HiSCR-a u 48. tjednu iznosila je 68,3%, a u 96. tjednu 65,1%. Pri dugoročnijem liječenju lijekom Humira u dozi od 40 mg svaki tjedan tijekom 96 tjedana nisu otkriveni novi nalazi povezani sa sigurnošću.

Među bolesnicima kojima je liječenje lijekom Humira ukinuto u 12. tjednu u ispitivanjima HS-I i HS-II, stopa HiSCR-a zabilježena 12 tjedana nakon ponovnog uvođenja lijeka Humira u dozi od 40 mg svaki tjedan vratila se na razine slične onima prije prekida liječenja (56,0%).

*Crohnova bolest*

Sigurnost i djelotvornost lijeka Humira ocjenjivale su se u randomiziranim, dvostruko slijepim, placebom kontroliranim ispitivanjima u više od 1500 bolesnika s umjerenom do teškom aktivnom Crohnovom bolešću (indeks aktivnosti Chronove bolesti [engl. *Crohn’s Disease Activity Index*, CDAI] ≥ 220 i ≤ 450). Istodobne stabilne doze aminosalicilata, kortikosteroida i/ili imunomodulatora bile su dozvoljene te je 80% bolesnika nastavilo uzimati barem jedan od ovih lijekova.

Indukcija kliničke remisije (definirana kao CDAI < 150) ispitivala se u dva ispitivanja, CD I (CLASSIC I) i CD II (GAIN). U ispitivanju CD I, 299 bolesnika koji nikad nisu primali terapiju antagonistima TNF-a randomizirani su u jednu od 4 terapijske skupine: placebo u nultom tjednu i nakon 2 tjedna, Humira 160 mg u nultom tjednu i 80 mg nakon 2 tjedna, Humira 80 mg u nultom tjednu i 40 mg nakon 2 tjedna, Humira 40 mg u nultom tjednu i 20 mg nakon 2 tjedna. U ispitivanju CD II, 325 bolesnika koji su izgubili odgovor ili nisu podnosili terapiju infliksimabom randomizirani su u dvije skupine: jedna je primila 160 mg lijeka Humira u nultom tjednu i 80 mg lijeka Humira dva tjedna kasnije, a druga skupina je primila placebo u nultom tjednu i 2. tjednu. Bolesnici u kojih nije bilo odgovora nakon prve doze isključeni su iz daljnjeg tijeka ispitivanja i stoga ti bolesnici nisu bili dalje procjenjivani.

Održavanje kliničke remisije ispitivalo se u ispitivanju CD III (CHARM), u kojem su 854 bolesnika otvoreno primila 80 mg lijeka Humira u nultom tjednu i 40 mg dva tjedna kasnije. U četvrtom tjednu bolesnici su randomizirani u skupine koje su primale 40 mg lijeka Humira svaki drugi tjedan, 40 mg lijeka Humira svaki tjedan ili placebo kroz ukupno razdoblje ispitivanja od 56 tjedana. Bolesnici s kliničkim odgovorom (smanjenje CDAI rezultata od ≥ 70) u 4. tjednu stratificirani su i analizirani odvojeno od bolesnika bez kliničkog odgovora u 4. tjednu. Postupno smanjenje doze kortikosteroida bilo je dopušteno nakon 8 tjedana.

Stope indukcije remisije i stope odgovora u ispitivanjima CD I i II nalaze se u Tablici 21.

|  |  |  |  |  |  |
| --- | --- | --- | --- | --- | --- |
| **Tablica 21**  **Indukcija kliničke remisije i kliničkog odgovora**  **(postotak bolesnika)** | | | | | |
|  | **Ispitivanje CD I: bolesnici koji nisu prije uzimali infliksimab** | | | **Ispitivanje CD II: bolesnici koji su uzimali infliksimab** | |
|  | **Placebo**  **N=74** | **Humira**  **80/40 mg**  **N = 75** | **Humira**  **160/80 mg N=76** | **Placebo**  **N=166** | **Humira**  **160/80 mg**  **N=159** |
| 4. tjedan |  |  |  |  |  |
| Klinička remisija | 12% | 24% | 36%\* | 7% | 21%\* |
| Klinički odgovor (CR‑100) | 24% | 37% | 49%\*\* | 25% | 38%\*\* |
| Sve p‑vrijednosti odnose se na sparene usporedbe udjela uz lijek Humira naspram placeba  \* p < 0,001  \*\* p < 0,01 | | | | | |

U skupinama koje su primale indukcijske režime od 160/80 mg i 80/40 mg uočene su slične stope remisije do 8. tjedna, dok su štetni događaji zabilježeni češće u skupini koja je primala lijek Humira 160/80 mg.

U 4. tjednu ispitivanja CD III 58% bolesnika (499/854) imalo je klinički odgovor i bilo je uvršteno u primarnu analizu. 48% bolesnika koji su imali klinički odgovor u 4. tjednu već je prije koristilo neki drugi antagonist TNF-a. Stope održavanja remisije i stope odgovora nalaze se u Tablici 22. Rezultati kliničke remisije održali su se relativno stalnim bez obzira na prethodno liječenje antagonistima TNF-a.

U 56. tjednu, broj hospitalizacija i operacija povezanih s bolešću bio je statistički značajno smanjen u bolesnika koji su primali adalimumab u odnosu na skupinu bolesnika koja je primala placebo.

|  |  |  |  |
| --- | --- | --- | --- |
| **Tablica 22**  **Održavanje kliničke remisije i kliničkog odgovora**  **(postotak bolesnika)** | | | |
|  | **Placebo** | **Humira 40 mg svaki drugi tjedan** | **Humira 40 mg svaki tjedan** |
| **26. tjedan** | **N=170** | **N=172** | **N=157** |
| Klinička remisija | 17% | 40%\* | 47%\* |
| Klinički odgovor (CR-100) | 27% | 52%\* | 52%\* |
| Bolesnici u remisiji bez primjene steroida >= 90 danaa | 3% (2/66) | 19% (11/58)\*\* | 15% (11/74)\*\* |
| **56. tjedan** | **N=170** | **N=172** | **N=157** |
| Klinička remisija | 12% | 36%\* | 41%\* |
| Klinički odgovor (CR-100) | 17% | 41%\* | 48%\* |
| Bolesnici u remisiji bez primjene steroida >= 90 danaa | 5% (3/66) | 29% (17/58)\* | 20% (15/74)\*\* |
| \* p < 0,001 za lijek Humira naspram placeba, sparena usporedba udjela  \*\* p < 0,02 za lijek Humira naspram placeba, sparena usporedba udjela  a Onih koji su na početku uzimali kortikosteroide | | | |

Među bolesnicima koji u 4. tjednu nisu imali odgovor, 43% bolesnika koji su primali dozu održavanja lijeka Humira imalo je klinički odgovor do 12. tjedna u odnosu na 30% u skupini bolesnika koji su uzimali placebo kao terapiju održavanja. To pokazuje da neki bolesnici koji u 4. tjednu nisu imali klinički odgovor mogu imati koristi ako se terapija nastavi do 12. tjedna. Produljenje terapije na dulje od 12 tjedana nije dovelo do značajno većeg postotka odgovora (vidjeti dio 4.2).

117/276 bolesnika iz ispitivanja CD I i 272/777 bolesnika iz ispitivanja CD II i III praćeno je tijekom najmanje 3 godine otvorene terapije adalimumabom. 88 odnosno 189 bolesnika i dalje je bilo u kliničkoj remisiji. Klinički odgovor (CR-100) se održao u 102 odnosno 233 bolesnika.

*Kvaliteta života*

U 4. tjednu ispitivanja CD I i CD II, u bolesnika koji su randomizirani za primanje lijeka Humira 80/40 mg i lijeka Humira 160/80 mg došlo je do statistički značajnog poboljšanja ukupnog rezultata prema upitniku o upalnoj bolesti crijeva (engl*. Inflammatory Bowel Disease Questionnaire;* IBDQ) za specifičnu bolest u odnosu na skupinu bolesnika koji su uzimali placebo. Isto je zabilježeno u ispitivanju CD III u 26. i 52. tjednu, kao i u skupinama bolesnika koji su primali adalimumab u odnosu na skupinu koja je primala placebo.

*Ulcerozni kolitis*

Sigurnost i djelotvornost višestrukih doza lijeka Humira ispitivane su u randomiziranim, dvostruko slijepim, placebom kontroliranim ispitivanjima u odraslih bolesnika s umjerenim do teškim oblikom aktivnog ulceroznog kolitisa (Mayo rezultat od 6 do 12 uz endoskopski podrezultat od 2 do 3).

U ispitivanju UC-I, 390 bolesnika koji nikad nisu primali terapiju antagonistima TNF-a randomizirani su tako da primaju placebo u nultom tjednu i u drugom tjednu, lijek Humira u dozi od 160 mg u nultom tjednu i 80 mg u drugom tjednu ili lijek Humira u dozi 80 mg u nultom tjednu i 40 mg u drugom tjednu. Nakon drugog tjedna, bolesnici u obje skupine liječene adalimumabom primali su 40 mg svaki drugi tjedan. Klinička remisija (definirana kao Mayo rezultat ≤ 2 bez podrezultata > 1) ocjenjivala se u osmom tjednu.

U ispitivanju UC-II, 248 bolesnika primalo je lijek Humira u dozi od 160 mg u nultom tjednu, 80 mg u drugom tjednu i zatim 40 mg svaka dva tjedna, a 246 bolesnika primalo je placebo. Klinički rezultati ocjenjivali su se radi određivanja indukcije remisije u osmom tjednu i održavanja remisije u 52. tjednu.

Bolesnici koji su primili indukciju lijekom Humira u dozi od 160/80 mg u osmom su tjednu postigli kliničku remisiju u značajno većem postotku u odnosu na placebo i u ispitivanju UC-I (18%, odnosno 9%, p=0,031) i u ispitivanju UC-II (17%, odnosno 9%, p=0,019). U ispitivanju UC-II, među onima koji su uz lijek Humira bili u remisiji u osmom tjednu, njih 21/41 (51%) bilo je u remisiji u 52. tjednu.

Rezultati za ukupnu populaciju iz ispitivanja UC-II prikazani su u Tablici 23.

**Tablica 23**

**Odgovor, remisija i cijeljenje sluznice u ispitivanju UC-II**

**(postotak bolesnika)**

|  |  |  |
| --- | --- | --- |
|  | **Placebo** | **Humira 40 mg svaki drugi tjedan** |
| 52. tjedan | **N=246** | **N=248** |
| Klinički odgovor | 18% | 30%\* |
| Klinička remisija | 9% | 17%\* |
| Cijeljenje sluznice | 15% | 25%\* |
| Bolesnici u remisiji bez primjene steroida ≥ 90 danaa | 6%  (N=140) | 13%\*  (N=150) |
| 8. i 52. tjedan |  |  |
| Održani odgovor | 12% | 24%\*\* |
| Održana remisija | 4% | 8%\* |
| Održano cijeljenje sluznice | 11% | 19%\* |
| Klinička remisija je Mayo rezultat ≤ 2 bez podrezultata > 1;  Klinički odgovor je smanjenje početnog Mayo rezultata za ≥ 3 boda i ≥ 30%, uz smanjenje podrezultata rektalnog krvarenja [engl. *rectal bleeding subscore*, RBS] za ≥1 ili apsolutni RBS od 0 ili 1;  \* p<0,05 za lijek Humira naspram placeba, sparena usporedba udjela  \*\* p<0,001 za lijek Humira naspram placeba, sparena usporedba udjela  a onih koji su na početku uzimali kortikosteroide | | |

Od bolesnika koji su imali odgovor u 8. tjednu, u 52. tjednu je njih 47% imalo klinički odgovor, 29% ih je bilo u remisiji, 41% je imalo zacjeljivanje sluznice, a 20% bilo je u remisiji bez primjene steroida ≥ 90 dana.

Oko 40% bolesnika u ispitivanju UC-II nije imalo uspjeha s prethodnim liječenjem antagonistom TNF-a infliksimabom. Djelotvornost adalimumaba je u tih bolesnika bila smanjena u odnosu na bolesnike koji nisu prethodno bili liječeni antagonistima TNF-a. Među bolesnicima koji nisu imali uspjeha s prethodnim liječenjem antagonistima TNF-a remisiju je u 52. tjednu postiglo 3% u skupini koja je primala placebo i 10% u skupini koja je primala adalimumab.

Bolesnici iz ispitivanja UC-I i UC-II imali su mogućnost prijeći u otvoreni dugotrajni produžetak ispitivanja (UC III). Nakon 3 godine terapije adalimumabom, 75% (301/402) je i dalje bilo u kliničkoj remisiji prema djelomičnom Mayo rezultatu.

*Stope hospitalizacije*

Tijekom 52 tjedna ispitivanja UC-I i UC-II, zamijećene su niže stope hospitalizacija zbog bilo kojeg uzroka i hospitalizacija povezanih s ulceroznim kolitisom u skupini liječenoj adalimumabom u odnosu na skupinu koja je primala placebo. Broj hospitalizacija zbog bilo kojeg uzroka u skupini liječenoj adalimumabom bio je 0,18 po bolesnik-godini u odnosu na 0,26 po bolesnik-godini u skupini koja je primala placebo, a odgovarajuće vrijednosti za hospitalizaciju povezanu s ulceroznim kolitisom bile su 0,12 po bolesnik-godini u odnosu na 0,22 po bolesnik-godini.

*Kvaliteta života*

U ispitivanju UC-II liječenje adalimumabom rezultiralo je poboljšanjem rezultata upitnika o upalnoj bolesti crijeva (IBDQ).

*Uveitis*

Sigurnost i djelotvornost lijeka Humira ocjenjivale su se u odraslih bolesnika s neinfektivnim intermedijarnim, posteriornim i panuveitisom, isključujući bolesnike s izoliranim anteriornim uveitisom, u dvama randomiziranim, dvostruko maskiranim, placebom kontroliranim ispitivanjima (UV I i II). Bolesnici su primali placebo ili lijek Humira u početnoj dozi od 80 mg, nakon koje je slijedila doza od 40 mg svaki drugi tjedan, počevši tjedan dana nakon početne doze. Bila je dopuštena istodobna primjena stabilnih doza jednog nebiološkog imunosupresiva.

Ispitivanje UV I ocjenjivalo je 217 bolesnika s aktivnim uveitisom unatoč liječenju kortikosteroidima (oralni prednizon u dozi od 10 do 60 mg/dan). Svi su bolesnici pri uključivanju u ispitivanje 2 tjedna primali standardiziranu dozu prednizona od 60 mg/dan, nakon čega je uslijedilo obavezno postupno smanjivanje doze, uz potpuni prestanak primjene kortikosteroida do 15. tjedna.

Ispitivanje UV II ocjenjivalo je 226 bolesnika s neaktivnim uveitisom kojima je na početku ispitivanja za kontrolu bolesti bilo potrebno kronično liječenje kortikosteroidima (oralni prednizon u dozi od 10 do 35 mg/dan). Nakon toga je uslijedilo obavezno postupno smanjivanje doze i potpuni prestanak primjene kortikosteroida do 19. tjedna.

Primarna mjera ishoda za djelotvornost u oba ispitivanja bilo je 'vrijeme do neuspjeha liječenja'. Neuspjeh liječenja definirao se višekomponentnim ishodom koji se temeljio na upalnim korioretinalnim i/ili upalnim retinalnim vaskularnim lezijama, stupnju prema broju stanica u prednjoj očnoj komori (engl. *anterior chamber [AC] cell grade*), stupnju prema zamućenju staklovine (engl. *vitreous haze [VH] grade*) te najboljoj korigiranoj oštrini vida (engl. *best corrected visual acuity*, BCVA).

Bolesnici koji su dovršili ispitivanja UV I i UV II zadovoljavali su kriterije za uključivanje u nekontrolirani dugoročni produžetak ispitivanja čije je planirano vrijeme trajanja bilo 78 tjedana. Bolesnici su smjeli nastaviti liječenje ispitivanim lijekom nakon 78. tjedna do trenutka kada im je omogućen pristup lijeku Humira.

*Klinički odgovor*

Rezultati iz obaju ispitivanja pokazali su statistički značajno smanjenje rizika od neuspjeha liječenja u bolesnika liječenih lijekom Humira u odnosu na one koji su primali placebo (vidjeti Tablicu 24). Oba su ispitivanja pokazala rani i održan učinak lijeka Humira na stopu neuspjeha liječenja u odnosu na placebo (vidjeti Sliku 2).

**Tablica 24**

**Vrijeme do neuspjeha liječenja u ispitivanjima UV I i UV II**

|  |  |  |  |  |  |  |
| --- | --- | --- | --- | --- | --- | --- |
| **Analiza**  **Liječenje** | **N** | **Neuspjeh N (%)** | **Medijan vremena do neuspjeha (mjeseci)** | **HRa** | **95% CI za HRa** | ***P*-vrijednost** b |
| **Vrijeme do neuspjeha liječenja u 6. tjednu ili nakon njega u ispitivanju UV I** | | | | | | |
| Primarna analiza (ITT) | |  |  |  |  |  |
| Placebo | 107 | 84 (78,5) | 3,0 | -- | -- | -- |
| Adalimumab | 110 | 60 (54,5) | 5,6 | 0,50 | 0,36; 0,70 | < 0,001 |
| **Vrijeme do neuspjeha liječenja u 2. tjednu ili nakon njega u ispitivanju UV II** | | | | | | |
| Primarna analiza (ITT) | |  |  |  |  |  |
| Placebo | 111 | 61 (55,0) | 8,3 | -- | -- | -- |
| Adalimumab | 115 | 45 (39,1) | NPc | 0,57 | 0,39; 0,84 | 0,004 |

Napomena: Neuspjeh liječenja u 6. tjednu ili nakon njega (ispitivanje UV I) odnosno u 2. tjednu ili nakon njega (ispitivanje UV II) smatrao se događajem. Bolesnici koji su izašli iz ispitivanja zbog razloga koji nisu bili neuspjeh liječenja bili su cenzurirani u trenutku izlaska iz ispitivanja.

1. HR za adalimumab naspram placeba iz regresije proporcionalnih hazarda, uz liječenje kao faktor.
2. Dvostrana *P*-vrijednost iz log rang testa.
3. NP = ne može se procijeniti. Manje od polovice bolesnika pod rizikom imalo je događaj.

**Slika 2: Kaplan-Meierove krivulje koje sažeto prikazuju vrijeme do neuspjeha liječenja u 6. tjednu ili nakon njega (ispitivanje UV I) odnosno u 2. tjednu ili nakon njega (ispitivanje UV II)**

|  |  |  |  |  |  |
| --- | --- | --- | --- | --- | --- |
| **STOPA NEUSPJEHA LIJEČENJA (%)** | Humira Uveitis Figure 5_6 | | | | |
|  | **VRIJEME (MJESECI)** | | | | |
|  | Ispitivanje UV I Liječenje | Humira Uveitis Figure 5_2 | Placebo | Humira Uveitis Figure 5_2 | Adalimumab |
| **STOPA NEUSPJEHA LIJEČENJA(%)** | Humira Uveitis Figure 5_7 | | | | |
|  | **VRIJEME (MJESECI)** | | | | |
|  | Ispitivanje UV II Liječenje | Humira Uveitis Figure 5_2 | Placebo | Humira Uveitis Figure 5_2 | Adalimumab |
| Napomena: P# = Placebo (broj događaja/broj bolesnika pod rizikom); A# = HUMIRA (broj događaja/broj bolesnika pod rizikom). | | | | | |

U ispitivanju UV I primijećene su statistički značajne razlike u korist adalimumaba naspram placeba za svaku komponentu neuspjeha liječenja. U ispitivanju UV II, statistički značajne razlike primijećene su samo za oštrinu vida, ali su druge komponentne brojčano bile u korist adalimumaba.

Od 424 ispitanika uključena u nekontrolirani dugoročni produžetak ispitivanja UV I i UV II, 60 ispitanika nije zadovoljavalo kriterije (npr. zbog odstupanja ili zbog komplikacija koje su se razvile kao posljedica dijabetičke retinopatije, zbog operacije katarakte ili vitrektomije) i stoga nisu bili uključeni u primarnu analizu djelotvornosti. Od preostala 364 bolesnika, 269 ocjenjivih bolesnika (74%) sudjelovalo je u otvorenom liječenju adalimumabom tijekom 78 tjedana. Prema pristupu utemeljenom na opaženim podacima, u 216 (80,3%) bolesnika bolest je bila u mirovanju (bez aktivnih upalnih lezija, stupanj prema broju stanica u prednjoj očnoj komori ≤ 0,5+, stupanj prema zamućenju staklovine ≤ 0,5+) uz istodobnu primjenu steroida u dozi od ≤ 7,5 mg na dan, dok je u njih 178 (66,2%) bolest bila u mirovanju bez primjene steroida. U 78. tjednu BCVA se ili poboljšao ili održao na istoj razini (pogoršanje za < 5 slova) u 88,6% očiju. Podaci koji su dobiveni nakon 78. tjedna uglavnom su bili usklađeni s ovim rezultatima, ali se broj uključenih ispitanika smanjio nakon 78. tjedna. Sveukupno, među bolesnicima koji su prekinuli sudjelovanje u ispitivanju, njih 18% to je učinilo zbog štetnih događaja, a njih 8% zbog nedovoljno dobrog odgovora na liječenje adalimumabom.

*Kvaliteta života*

U oba su se klinička ispitivanja upitnikom NEI VFQ-25 određivali ishodi s obzirom na funkcioniranje povezano s vidom koje su prijavljivali bolesnici. Većina podrezultata brojčano je išla u prilog lijeku Humira, a srednje vrijednosti razlike bile su statistički značajne za opći vid, bol u oku, vid na blizinu, mentalno zdravlje i ukupan rezultat u ispitivanju UV I te za opći vid i mentalno zdravlje u ispitivanju UV II. Učinci povezani s vidom koji nisu brojčano išli u prilog lijeku Humira bili su učinci na vid u boji u ispitivanju UV I, odnosno učinci na vid u boji, periferni vid i vid na blizinu u ispitivanju UV II.

Imunogenost

Stvaranje protutijela na adalimumab povezano je s bržim klirensom i smanjenom djelotvornošću adalimumaba. Nema očite korelacije prisutnosti protutijela na adalimumab s pojavom štetnih događaja.

U bolesnika u ispitivanjima kod reumatoidnog artritisa I, II i III, između 6. i 12. mjeseca terapije u više vremenskih točaka vršene su pretrage kako bi se utvrdila prisutnost protutijela na adalimumab. U pivotalnim ispitivanjima, protutijela na adalimumab nađena su u 5,5% (58/1053) bolesnika koji su primali adalimumab u odnosu na 0,5% (2/370) bolesnika koji su primali placebo. U bolesnika koji nisu istodobno primali metotreksat incidencija je bila 12,4% u odnosu na 0,6% u bolesnika koji su primali adalimumab uz metotreksat.

U bolesnika s poliartikularnim juvenilnim idiopatskim artritisom u dobi od 4 do 17 godina, protutijela na adalimumab identificirana su u 15,8% (27/171) bolesnika liječenih adalimumabom. U bolesnika koji nisu istodobno primali metotreksat incidencija je bila 25,6% (22/86), u usporedbi s 5,9% (5/85) u bolesnika koji su primali adalimumab uz metotreksat. U bolesnika s poliartikularnim juvenilnim idiopatskim artritisom u dobi od 2 do < 4 godine ili onih u dobi od 4 i više godina i tjelesne težine < 15 kg, protutijela na adalimumab nađena su u 7% (1/15) bolesnika, a taj je jedan bolesnik istodobno primao metotreksat.

U bolesnika s artritisom povezanim s entezitisom, protutijela na adalimumab identificirana su u 10,9% (5/46) bolesnika liječenih adalimumabom. U bolesnika koji nisu istodobno primali metotreksat incidencija je bila 13,6% (3/22), u usporedbi s 8,3% (2/24) u bolesnika koji su primali adalimumab uz metotreksat.

U bolesnika sa psorijatičnim artritisom protutijela na adalimumab nađena su u 38/376 ispitanika (10%) liječenih adalimumabom. U bolesnika koji nisu istodobno uzimali metotreksat incidencija protutijela na adalimumab bila je 13,5% (24/178 ispitanika), u usporedbi sa 7% (14/198 ispitanika) u bolesnika koji su primali adalimumab uz metotreksat.

U bolesnika s ankilozantnim spondilitisom protutijela na adalimumab nađena su u 17/204 (8,3%) ispitanika koji su primali adalimumab. U bolesnika koji nisu istodobno primali metotreksat incidencija protutijela na adalimumab bila je 16/185 (8,6%) u usporedbi s 1/19 (5,3%) bolesnika koji su primali adalimumab uz metotreksat.

U bolesnika s aksijalnim spondiloartritisom bez radiološkog dokaza AS‑a, protutijela na adalimumab pronađena su u 8/152 ispitanika (5,3%) koji su bili kontinuirano liječeni adalimumabom.

Protutijela na adalimumab nađena su u 7/269 ispitanika (2,6%) s Crohnovom bolešću i 19/487 ispitanika (3,9%) s ulceroznim kolitisom.

U odraslih bolesnika sa psorijazom protutijela na adalimumab nađena su u 77/920 ispitanika (8,4%) liječenih adalimumabom kao monoterapijom.

U odraslih bolesnika s plak psorijazom dugotrajno liječenih monoterapijom adalimumabom koji su sudjelovali u ispitivanju prekida i ponovnog uvođenja terapije, stopa protutijela na adalimumab nakon ponovnog uvođenja terapije (11 od 482 ispitanika, 2,3%) bila je slična stopi zabilježenoj prije prekida terapije (11 od 590 ispitanika, 1,9%).

U pedijatrijskih bolesnika s psorijazom, protutijela na adalimumab nađena su u 5/38 ispitanika (13%) liječenih monoterapijom adalimumabom u dozi od 0,8 mg/kg.

U bolesnika s umjerenim do teškim gnojnim hidradenitisom, protutijela na adalimumab nađena su u 10/99 ispitanika (10,1%) liječenih adalimumabom.

U bolesnika s umjerenim do teškim oblikom aktivne Crohnove bolesti, stopa stvaranja protutijela na adalimumab u bolesnika koji su primali adalimumab bila je 3,3%.

U odraslih bolesnika s neinfektivnim uveitisom, protutijela na adalimumab nađena su u 4,8% (12/249) bolesnika liječenih adalimumabom.

U pedijatrijskih bolesnika s umjerenim do teškim oblikom aktivnog ulceroznog kolitisa, stopa stvaranja protutijela na adalimumab u bolesnika koji su primali adalimumab bila je 3%.

Zbog toga što je analiza imunogenosti specifična za svaki lijek, nije prikladno uspoređivati stope protutijela kod različitih lijekova.

Pedijatrijska populacija

*Juvenilni idiopatski artritis (JIA)*

*Poliartikularni juvenilni idiopatski artritis (pJIA)*

Sigurnost i djelotvornost lijeka Humira ocijenjene su u dvama ispitivanjima (pJIA I i II) u djece s aktivnim poliartikularnim ili poliartikularnim tijekom juvenilnog idiopatskog artritisa i raznim vrstama početka JIA (najčešće negativni reumatoidni faktor ili pozitivni poliartritis i prošireni oligoartritis).

pJIA-I

Sigurnost i djelotvornost lijeka Humira ocijenjene su u multicentričnom, randomiziranom, dvostruko slijepom ispitivanju s paralelnim skupinama koje je uključivalo 171 dijete (u dobi od 4 do 17 godina) s poliartikularnim JIA. U otvorenoj uvodnoj fazi ispitivanja bolesnici su podijeljeni u dvije skupine, jednu koja je uzimala metotreksat (označena s MTX) i onu koja nije (označena s ne-MTX). Bolesnici u ne-MTX skupini ili nikad nisu uzimali metotreksat ili su ga prestali uzimati bar dva tjedna prije uzimanja ispitivanog lijeka. Bolesnici su i dalje uzimali stabilne doze NSAIL‑ova i/ili prednizona (≤0,2 mg/kg/dan ili najviše 10 mg/dan). U ovoj otvorenoj uvodnoj fazi ispitivanja svi bolesnici su primali 24 mg/m2 lijeka Humira do maksimalne doze od 40 mg lijeka Humira, svaki drugi tjedan kroz 16 tjedana. Raspodjela bolesnika prema dobi te minimalnoj i maksimalnoj dozi i medijanu doze tijekom ove faze prikazan je u Tablici 25.

**Tablica 25**

**Raspodjela bolesnika prema dobi i dozi adalimumaba primljenoj u otvorenoj uvodnoj fazi ispitivanja**

|  |  |  |
| --- | --- | --- |
| Dobne skupine | Početni broj bolesnika, n (%) | Minimalna doza, medijan doze i maksimalna doza |
| 4 do 7 godina | 31 (18,1) | 10, 20 i 25 mg |
| 8 do 12 godina | 71 (41,5) | 20, 25 i 40 mg |
| 13 do 17 godina | 69 (40,4) | 25, 40 i 40 mg |

Bolesnici koji su u 16. tjednu pokazali pedijatrijski odgovor ACR 30(*American College of Rheumatology 30*) mogli su biti randomizirani u dvostruko slijepu fazu ispitivanja i primati ili 24 mg/m2 lijeka Humira, do maksimalne doze od 40 mg, ili placebo, svaki drugi tjedan kroz 32 tjedna ili do razbuktavanja bolesti. Razbuktavanje bolesti definiralo se kao pogoršanje za ≥ 30% od početnog stanja u ≥ 3 od 6 ključnih kriterija za pedijatrijskiACR, prisutnošću ≥ 2 aktivna zgloba i poboljšanjem za > 30% u najviše 1 od 6 kriterija. Nakon 32 tjedna ili nakon razbuktavanja bolesti bolesnici su mogli biti uključeni u otvoreni produžetak ispitivanja.

**Tablica 26**

**Pedijatrijski odgovori ACR 30 u ispitivanju kod JIA**

|  |  |  |  |  |
| --- | --- | --- | --- | --- |
| **Skupina** | **MTX** | | **Bez MTX‑a** | |
| **Faza** |  | |  | |
| Otvorena uvodna – 16 tjedana |  | |  | |
| Pedijatrijski odgovor ACR 30 (n/N) | 94,1% (80/85) | | 74,4% (64/86) | |
|  | Ishodi za djelotvornost | | | |
| Dvostruko slijepa – 32 tjedna | Humira/MTX (N=38) | Placebo/MTX  (N=37) | Humira  (N=30) | Placebo  (N=28) |
| Razbuktavanje bolesti na kraju razdoblja od 32 tjednaa (n/N) | 36,8% (14/38) | 64,9% (24/37)b | 43,3% (13/30) | 71,4% (20/28)c |
| Medijan vremena do razbuktavanja bolesti | >32 tjedna | 20 tjedana | >32 tjedna | 14 tjedana |

a Pedijatrijski odgovori ACR 30/50/70 nakon 48 tjedana bili su značajno veći nego u skupini koja je uzimala placebo

bp=0,015

cp=0,031

Među bolesnicima koji su imali odgovor u 16. tjednu (n=144), pedijatrijski odgovori ACR 30/50/70/90 održali su se i do šest godina u otvorenom produžetku ispitivanja u bolesnika koji su uzimali lijek Humira tijekom cijeloga ispitivanja. Ukupno je 19 ispitanika, od kojih 11 iz skupine koja je na početku ispitivanja bila u dobi od 4 do 12 godina i 8 iz skupine koja je na početku ispitivanja bila u dobi od 13 do 17 godina, liječeno 6 ili više godina.

Ukupni odgovori uglavnom su bili bolji i manje je bolesnika razvilo protutijela uz kombiniranu terapiju lijekom Humira i metotreksatom nego uz monoterapiju lijekom Humira. Uzimajući to u obzir, preporučuje se da se Humira daje u kombinaciji s metotreksatom, a u monoterapiji samo u onih bolesnika u kojih primjena metotreksata nije prikladna (vidjeti dio 4.2).

pJIA II

Sigurnost i djelotvornost lijeka Humira ocijenjene su u otvorenom, multicentričnom ispitivanju koje je uključivalo 32 djece (u dobi od 2 do manje od 4 godine ili u dobi od 4 godine i više i tjelesne težine manje od 15 kg) s umjerenim do teškim aktivnim poliartikularnim JIA. Bolesnici su primali 24 mg/m2 tjelesne površine lijeka Humira, do maksimalne doze od 20 mg, svaki drugi tjedan kao pojedinačnu dozu s.c. injekcijom kroz najmanje 24 tjedna. Tijekom ispitivanja, većina ispitanika je istodobno uzimala metotreksat, a manje njih je prijavilo primjenu kortikosteroida ili NSAIL-a.

U 12. i 24. tjednu, pedijatrijski odgovor ACR30 bio je 93,5%, odnosno 90,0%, što je utvrđeno na temelju zabilježenih podataka. Udio ispitanika s pedijatrijskim odgovorom ACR50/70/90 u 12. i 24. tjednu bio je 90,3%/61,3%/38,7%, odnosno 83,3%/73,3%/36,7%. Među onima koji su odgovorili na terapiju (pedijatrijski odgovor ACR 30) u 24. tjednu (n=27 od 30 bolesnika), pedijatrijski odgovori ACR 30 održali su se do 60 tjedana u otvorenom produžetku ispitivanja u bolesnika koji su primali lijek Humira kroz ovo razdoblje. Ukupno, 20 ispitanika je liječeno 60 tjedana ili duže.

*Artritis povezan s entezitisom*

Sigurnost i djelotvornost lijeka Humira ocijenjene su u multicentričnom, randomiziranom, dvostruko slijepom ispitivanju koje je uključivalo 46 pedijatrijskih bolesnika (u dobi od 6 do 17 godina) s umjerenim artritisom povezanim s entezitisom. Bolesnici su bili randomizirani i primali su ili 24 mg/m2 tjelesne površine lijeka Humira do maksimalne doze od 40 mg ili placebo svaki drugi tjedan tijekom 12 tjedana. Nakon dvostruko slijepog razdoblja uslijedilo je otvoreno razdoblje tijekom kojeg su bolesnici primali 24 mg/m2 tjelesne površine lijeka Humira do maksimalne doze od 40 mg svaki drugi tjedan supkutano tijekom najviše 192 dodatna tjedna. Primarna mjera ishoda bila je postotna promjena broja aktivnih zglobova zahvaćenih artritisom (oticanje koje nije posljedica deformacije ili zglobovi smanjene pokretljivosti uz bol i/ili osjetljivost) od početka ispitivanja do 12. tjedna, koja je postignuta uz srednji postotak smanjenja od -62,6% (medijan postotka promjene -88,9%) u bolesnika u skupini liječenoj lijekom Humira u usporedbi s -11,6% (medijan postotka promjene -50,0%) u bolesnika u skupini koja je primala placebo. Poboljšanje rezultata za broj aktivnih zglobova zahvaćenih artritisom održalo se tijekom otvorenog razdoblja kroz 156 tjedana ispitivanja za 26 od 31 (84%) bolesnika u skupini liječenoj lijekom Humira koji su ostali u ispitivanju. Iako nije statistički značajno, većina bolesnika pokazala je kliničko poboljšanje sekundarnih mjera ishoda kao što su broj mjesta zahvaćenih entezitisom, broj osjetljivih zglobova, broj otečenih zglobova, pedijatrijski odgovor ACR 50 i pedijatrijski odgovor ACR 70.

*Plak psorijaza u djece*

Djelotvornost lijeka Humira ocjenjivala se u randomiziranom, dvostruko slijepom, kontroliranom ispitivanju provedenom u 114 pedijatrijskih bolesnika u dobi od 4 ili više godina s teškom kroničnom plak psorijazom (koja se definirala kao PGA rezultat od ≥ 4 ili zahvaćenost površine tijela od > 20% ili zahvaćenost površine tijela od > 10% uz vrlo debele lezije ili PASI rezultat od ≥ 20 ili ≥ 10 uz klinički značajnu zahvaćenost lica, genitalija ili šaka/stopala) u kojih bolest nije bila dovoljno dobro kontrolirana topikalnom terapijom i helioterapijom ili fototerapijom.

Bolesnici su primali lijek Humira u dozi od 0,8 mg/kg svaki drugi tjedan (do najviše 40 mg), 0,4 mg/kg svaki drugi tjedan (do najviše 20 mg) ili metotreksat u dozi od 0,1 ‑ 0,4 mg/kg jednom tjedno (do najviše 25 mg). U 16. tjednu, pozitivan odgovor s obzirom na djelotvornost (npr. PASI 75) postigao je veći broj bolesnika randomiziranih za liječenje lijekom Humira u dozi od 0,8 mg/kg nego onih randomiziranih za primanje doze od 0,4 mg/kg svaki drugi tjedan ili za liječenje MTX‑om.

|  |  |  |
| --- | --- | --- |
| Tablica 27: **Rezultati djelotvornosti u pedijatrijskih bolesnika s plak psorijazom u 16. tjednu** | | |
|  | MTXa N=37 | Humira 0,8 mg/kg svaki drugi tjedan N=38 |
| PASI 75b | 12 (32,4%) | 22 (57,9%) |
| PGA: bez bolesti/minimalnoc | 15 (40,5%) | 23 (60,5%) |
| a MTX = metotreksat  b P=0,027, Humira 0,8 mg/kg naspram MTX-a  c P=0,083, Humira 0,8 mg/kg naspram MTX-a | | |

U bolesnika koji su postigli PASI 75 ili PGA rezultat 'bez bolesti' ili 'minimalno', liječenje je prekinuto tijekom razdoblja do najviše 36 tjedana te se pratio gubitak kontrole bolesti (tj. pogoršanje PGA rezultata za najmanje 2 stupnja). Bolesnici su zatim ponovno započeli liječenje adalimumabom u dozi od 0,8 mg/kg svaki drugi tjedan tijekom dodatnih 16 tjedana, a stope odgovora primijećene tijekom ponovnog liječenja bile su slične onima prethodno zabilježenima tijekom razdoblja dvostruko slijepog liječenja: odgovor PASI 75 postiglo je 78,9% (15 od 19 ispitanika), a PGA rezultat 'bez bolesti' ili 'minimalno' njih 52,6% (10 od 19 ispitanika).

U otvorenom razdoblju ispitivanja, odgovor PASI 75 i PGA rezultat 'bez bolesti' ili 'minimalno' održali su se tijekom dodatna 52 tjedna, bez novih nalaza povezanih sa sigurnošću.

*Adolescentni gnojni hidradenitis*

Nisu provedena klinička ispitivanja lijeka Humira u adolescentnih bolesnika s gnojnim hidradenitisom. Djelotvornost adalimumaba u liječenju adolescentnih bolesnika s gnojnim hidradenitisom predviđa se na temelju dokazane djelotvornosti i povezanosti izloženosti i odgovora u odraslih bolesnika s gnojnim hidradenitisom kao i vjerojatnosti da su tijek bolesti, patofiziologija i učinici lijeka u suštini slični kao u odraslih osoba pri istim razinama izloženosti. Sigurnost preporučene doze adalimumaba u adolescentnoj populaciji s gnojnim hidradenitisom temelji se na sigurnosnom profilu adalimumaba u drugim indikacijama i u odraslih i u pedijatrijskih bolesnika pri sličnoj ili većoj učestalosti doziranja (vidjeti dio 5.2).

*Crohnova bolest u djece*

Djelotvornost i sigurnost lijeka Humira ispitivane su u multicentričnom, randomiziranom, dvostruko slijepom kliničkom ispitivanju indukcijske terapije i terapije održavanja dozama ovisnim o tjelesnoj težini (< 40 kg ili ≥ 40 kg) u 192 pedijatrijska ispitanika u dobi između (i uključujući) 6 i 17 godina s umjerenom do teškom Crohnovom bolešću (engl. *Crohn's disease*, CD), definiranom rezultatom prema Indeksu aktivnosti Crohnove bolesti u djece (engl. *Paediatric Crohn’s Disease Activity Index*, PCDAI) > 30. Bolesnici su bili pogodni za ispitivanje ako je ranije konvencionalno liječenje Crohnove bolesti bilo neuspješno (uključujući kortikosteroid i/ili imunomodulator). Sudjelovati su mogli i bolesnici koji su izgubili odgovor na prethodno liječenje infliksimabom ili koji ga nisu podnosili.

Svi ispitanici su primali otvorenu indukcijsku terapiju u dozi određenoj prema njihovoj početnoj tjelesnoj težini: 160 mg u nultom tjednu i 80 mg u drugom tjednu za ispitanike tjelesne težine ≥ 40 kg, odnosno 80 mg i 40 mg za ispitanike tjelesne težine < 40 kg.

U četvrtom tjednu su ispitanici randomizirani u omjeru 1:1 na temelju njihove tjelesne težine u tom trenutku za liječenje niskom dozom ili standardnom dozom održavanja, kako je prikazano u Tablici 28.

|  |  |  |
| --- | --- | --- |
| **Tablica 28**  **Režim održavanja** | | |
| **Tjelesna težina bolesnika** | **Niska doza** | **Standardna doza** |
| < 40 kg | 10 mg svaki drugi tjedan | 20 mg svaki drugi tjedan |
| ≥ 40 kg | 20 mg svaki drugi tjedan | 40 mg svaki drugi tjedan |

*Rezultati djelotvornosti*

Primarna mjera ishoda ispitivanja bila je klinička remisija u 26. tjednu, definirana kao PCDAI rezultat ≤ 10.

Stope kliničke remisije i kliničkog odgovora (definirano kao smanjenje PCDAI rezultata za barem 15 bodova od početne vrijednosti) prikazane su u Tablici 29. Stope prestanka uzimanja kortikosteroida ili imunomodulatora prikazane su u Tablici 30.

|  |  |  |  |
| --- | --- | --- | --- |
| **Tablica 29**  **Ispitivanje kod Crohnove bolesti u djece**  **PCDAI klinička remisija i odgovor** | | | |
|  | **Standardna doza**  **40/20 mg svaki drugi tjedan**  **N = 93** | **Niska doza**  **20/10 mg svaki drugi tjedan**  **N = 95** | **P vrijednost**\* |
| **26. tjedan** |  |  |  |
| Klinička remisija | 38,7% | 28,4% | 0,075 |
| Klinički odgovor | 59,1% | 48,4% | 0,073 |
| **52. tjedan** |  |  |  |
| Klinička remisija | 33,3% | 23,2% | 0,100 |
| Klinički odgovor | 41,9% | 28,4% | 0,038 |
| \* p vrijednost za standardnu dozu u usporedbi s niskom dozom. | | | |

|  |  |  |  |
| --- | --- | --- | --- |
| **Tablica 30**  **Ispitivanje kod Crohnove bolesti u djece**  **Prestanak uzimanja kortikosteroida ili imunomodulatora i remisija fistula** | | | |
|  | **Standardna doza**  **40/20 mg svaki drugi tjedan** | **Niska doza**  **20/10 mg svaki drugi tjedan** | **P vrijednost1** |
| **Prekinuta primjena kortikosteroida** | **N= 33** | **N=38** |  |
| 26. tjedan | 84,8% | 65,8% | 0,066 |
| 52. tjedan | 69,7% | 60,5% | 0,420 |
| **Prekinuta primjena imunomodulatora2** | **N=60** | **N=57** |  |
| 52. tjedan | 30,0% | 29,8% | 0,983 |
| **Remisija fistula3** | **N=15** | **N=21** |  |
| 26. tjedan | 46,7% | 38,1% | 0,608 |
| 52. tjedan | 40,0% | 23,8% | 0,303 |
| 1 p vrijednost za standardnu dozu u usporedbi s niskom dozom.  2 Imunosupresivna terapija mogla se obustaviti samo u 26. tjednu ili kasnije, prema slobodnoj procjeni ispitivača ako je ispitanik ispunio kriterij kliničkog odgovora  3 definirano kao zatvaranje svih fistula iz kojih se na početku cijedio sadržaj, održano kroz barem 2 uzastopna posjeta nakon početka liječenja | | | |

U obje skupine su zabilježena statistički značajna povećanja (poboljšanja) indeksa tjelesne mase i brzine rasta u 26. i 52. tjednu u odnosu na početne vrijednosti.

Također su u obje skupine u odnosu na početne vrijednosti zabilježena statistički i klinički značajna poboljšanja parametara kvalitete života (uključujući IMPACT III).

Stotinu bolesnika (n=100) iz ispitivanja pedijatrijskih bolesnika s Crohnovom bolešću (engl. *Paediatric CD Study*) nastavilo je sudjelovanje u otvorenom dugotrajnom produžetku ispitivanja. Nakon 5 godina terapije adalimumabom, 74,0% (37/50) od 50 bolesnika koji su ostali u ispitivanju i dalje je bilo u kliničkoj remisiji dok je 92,0% (46/50) bolesnika i dalje imalo klinički odgovor prema PCDAI rezultatu.

*Ulcerozni kolitis u djece*

Sigurnost i djelotvornost lijeka Humira ocjenjivale su se u multicentričnom, randomiziranom, dvostruko slijepom ispitivanju provedenom u 93 pedijatrijska bolesnika u dobi od 5 do 17 godina s umjerenim do teškim oblikom ulceroznog kolitisa (Mayo rezultat od 6 do 12 uz endoskopski podrezultat od 2 do 3 boda, potvrđen centralno očitanim rezultatima endoskopije) koji nisu postigli zadovoljavajući odgovor ili nisu podnosili konvencionalnu terapiju. Oko 16% bolesnika u ispitivanju nije imalo uspjeha s prethodnim liječenjem antagonistom TNF-a. Bolesnicima koji su primali kortikosteroide pri uključivanju bilo je dopušteno postupno smanjenje doze kortikosteroida nakon 4. tjedna.

U indukcijskom razdoblju ispitivanja 77 bolesnika bilo je randomizirano u omjeru 3:2 za primanje dvostruko slijepog liječenja lijekom Humira u indukcijskoj dozi od 2,4 mg/kg (maksimalno 160 mg) u nultom tjednu i 1. tjednu te 1,2 mg/kg (maksimalno 80 mg) u 2. tjednu ili u indukcijskoj dozi od 2,4 mg/kg (maksimalno 160 mg) u nultom tjednu te placeba u 1. tjednu i 1,2 mg/kg (maksimalno 80 mg) u 2. tjednu. Obje su skupine primile 0,6 mg/kg (maksimalno 40 mg) u 4. tjednu i u 6. tjednu. Nakon izmjene i dopune plana ispitivanja, preostalih 16 bolesnika koji su se uključili u indukcijsko razdoblje primilo je otvoreno liječenje lijekom Humira u indukcijskoj dozi od 2,4 mg/kg (maksimalno 160 mg) u nultom tjednu i 1. tjednu te 1,2 mg/kg (maksimalno 80 mg) u 2. tjednu.

U 8. tjednu 62 bolesnika koja su pokazala klinički odgovor prema djelomičnom Mayo rezultatu (engl. *Partial Mayo Score*, PMS; definiran kao smanjenje PMS-a ≥ 2 boda i ≥ 30% u odnosu na početne vrijednosti) ravnomjerno su randomizirana za primanje dvostruko slijepog liječenja održavanja lijekom Humira u dozi od 0,6 mg/kg (maksimalno 40 mg) svaki tjedan ili doze održavanja od 0,6 mg/kg (maksimalno 40 mg) svaki drugi tjedan. Prije izmjene i dopune plana ispitivanja 12 dodatnih bolesnika koji su pokazali klinički odgovor prema PMS-u randomizirano je za primanje placeba, no nije uključeno u potvrdnu analizu djelotvornosti.

Razbuktavanje bolesti definirano je kao povećanje PMS-a od barem 3 boda (za bolesnike s PMS-om od 0 do 2 u 8. tjednu), barem 2 boda (za bolesnike s PMS-om od 3 do 4 u 8. tjednu) ili barem 1 bod (za bolesnike s PMS-om od 5 do 6 u 8. tjednu).

Bolesnici koji su ispunili kriterije za razbuktavanje bolesti u 12. tjednu ili kasnije, randomizirani su za primanje ponovne indukcijske doze od 2,4 mg/kg (maksimalno 160 mg) ili doze od 0,6 mg/kg (maksimalno 40 mg) i nakon toga su nastavili primati svoje doze prema režimu održavanja.

*Rezultati djelotvornosti*

Koprimarne mjere ishoda ispitivanja bile su klinička remisija prema PMS-u (definirana kao PMS ≤ 2 bez pojedinačnog podrezultata > 1) u 8. tjednu i klinička remisija prema ukupnom Mayo rezultatu (engl. *Full Mayo Score*, FMS) (definirana kao rezultat Mayo ≤ 2 bez pojedinačnog podrezultata > 1) u 52. tjednu u bolesnika koji su postigli klinički odgovor prema PMS-u u 8. tjednu.

Stope kliničke remisije prema PMS-u u 8. tjednu za pojedine dvostruko slijepe indukcijske skupine bolesnika koje su primale lijek Humira prikazane su u Tablici 31.

**Tablica 31: Klinička remisija prema PMS-u u 8. tjednu**

|  |  |  |
| --- | --- | --- |
|  | **Humiraa**  **Maksimalno 160 mg u nultom tjednu / placebo u 1. tjednu**  N = 30 | **Humirab, c**  **Maksimalno 160 mg u nultom tjednu i 1. tjednu**  N = 47 |
| Klinička remisija | 13/30 (43,3%) | 28/47 (59,6%) |
| aHumira 2,4 mg/kg (maksimalno 160 mg) u nultom tjednu, placebo u 1. tjednu te 1,2 mg/kg (maksimalno 80 mg) u 2. tjednu  bHumira 2,4 mg/kg (maksimalno 160 mg) u nultom tjednu i 1. tjednu te 1,2 mg/kg (maksimalno 80 mg) u 2. tjednu  c Ne uključujući otvorenu indukcijsku dozu lijeka Humira od 2,4 mg/kg (maksimalno 160 mg) u nultom tjednu i 1. tjednu te 1,2 mg/kg (maksimalno 80 mg) u 2. tjednu  Napomena 1: obje su indukcijske skupine primile 0,6 mg/kg (maksimalno 40 mg) u 4. tjednu i u 6. tjednu  Napomena 2: za bolesnike čije su vrijednosti nedostajale u 8. tjednu smatralo se da nisu ispunili mjeru ishoda | | |

U 52. tjednu klinička remisija prema FMS-u u bolesnika s odgovorom u 8. tjednu, klinički odgovor prema FMS-u (definiran kao smanjenje rezultata Mayo ≥ 3 boda i ≥ 30% u odnosu na početne vrijednosti) u bolesnika s odgovorom u 8. tjednu, cijeljenje sluznice (definirano kao Mayo endoskopski podrezultat ≤ 1) u bolesnika s odgovorom u 8. tjednu, klinička remisija prema FMS-u u bolesnika u remisiji u 8. tjednu i udio ispitanika s remisijom bez kortikosteroida prema FMS-u u bolesnika s odgovorom u 8. tjednu procijenjeni su za bolesnike koji su primali lijek Humira u dvostruko slijepim dozama održavanja od maksimalno 40 mg svaki drugi tjedan (0,6 mg/kg) i 40 mg svaki tjedan (0,6 mg/kg) (Tablica 32).

**Tablica 32: Rezultati djelotvornosti u 52. tjednu**

|  |  |  |
| --- | --- | --- |
|  | **Humiraa**  **Maksimalno 40 mg svaki drugi tjedan**  N=31 | **Humirab**  **Maksimalno 40 mg svaki tjedan**  N=31 |
| Klinička remisija u bolesnika s odgovorom prema PMS-u u 8. tjednu | 9/31 (29,0%) | 14/31 (45,2%) |
| Klinički odgovor u bolesnika s odgovorom prema PMS-u u 8. tjednu | 19/31 (61,3%) | 21/31 (67,7%) |
| Cijeljenje sluznice u bolesnika s odgovorom prema PMS-u u 8. tjednu | 12/31 (38,7%) | 16/31 (51,6%) |
| Klinička remisija u bolesnika u remisiji prema PMS-u u 8. tjednu | 9/21 (42,9 %) | 10/22 (45,5 %) |
| Remisija bez kortikosteroida u bolesnika s odgovorom prema PMS-u u 8. tjednuc | 4/13 (30,8%) | 5/16 (31,3%) |
| aHumira 0,6 mg/kg (maksimalno 40 mg) svaki drugi tjedan  bHumira 0,6 mg/kg (maksimalno 40 mg) svaki tjedan  c U bolesnika koji su na početku ispitivanja primali istodobnu terapiju kortikosteroidima  Napomena: za bolesnike čije su vrijednosti nedostajale u 52. tjednu ili koji su randomizirani za ponovno indukcijsko liječenje ili liječenje održavanja smatralo se da nemaju odgovora za mjere ishoda u 52. tjednu | | |

Dodatne istraživačke mjere ishoda djelotvornosti uključivale su klinički odgovor prema indeksu aktivnosti ulceroznog kolitisa u pedijatrijskih bolesnika (engl. *Paediatric Ulcerative Colitis Activity Index*, PUCAI) (definiran kao smanjenje rezultata PUCAI ≥ 20 bodova u odnosu na početne vrijednosti) i kliničku remisiju prema PUCAI-u (definirana kao PUCAI < 10) u 8. i 52. tjednu (Tablica 33).

|  |  |  |
| --- | --- | --- |
| **Tablica 33: Rezultati istraživačkih mjera ishoda prema PUCAI-u** | | |
|  | **8. tjedan** | |
| **Humiraa**  **Maksimalno 160 mg u nultom tjednu / placebo u 1. tjednu** N = 30 | **Humirab,c**  **Maksimalno 160 mg u nultom tjednu i 1. tjednu**  N = 47 |
| Klinička remisija prema PUCAI-u | 10/30 (33,3%) | 22/47 (46,8%) |
| Klinički odgovor prema PUCAI-u | 15/30 (50,0%) | 32/47 (68,1%) |
|  | **52. tjedan** | |
| **Humirad**  **Maksimalno 40 mg svaki drugi tjedan**  N = 31 | **Humirae**  **Maksimalno 40 mg svaki tjedan**  N = 31 |
| Klinička remisija prema PUCAI-u u bolesnika s odgovorom prema PMS-u u 8. tjednu | 14/31 (45,2%) | 18/31 (58,1%) |
| Klinički odgovor prema PUCAI-u u bolesnika s odgovorom prema PMS-u u 8. tjednu | 18/31 (58,1%) | 16/31 (51,6%) |
| a Humira 2,4 mg/kg (maksimalno 160 mg) u nultom tjednu, placebo u 1. tjednu te 1,2 mg/kg (maksimalno 80 mg) u 2. tjednu  b Humira 2,4 mg/kg (maksimalno 160 mg) u nultom tjednu i 1. tjednu te 1,2 mg/kg (maksimalno 80 mg) u 2. tjednu  c Ne uključujući otvorenu indukcijsku dozu lijeka Humira od 2,4 mg/kg (maksimalno 160 mg) u nultom tjednu i 1. tjednu te 1,2 mg/kg (maksimalno 80 mg) u 2. tjednu  d Humira 0,6 mg/kg (maksimalno 40 mg) svaki drugi tjedan  e Humira 0,6 mg/kg (maksimalno 40 mg) svaki tjedan  Napomena 1: obje su indukcijske skupine primile 0,6 mg/kg (maksimalno 40 mg) u 4. tjednu i u 6. tjednu  Napomena 2: za bolesnike čije su vrijednosti nedostajale u 8. tjednu smatralo se da nisu ispunili mjere ishoda  Napomena 3: za bolesnike čije su vrijednosti nedostajale u 52. tjednu ili koji su randomizirani za ponovno indukcijsko liječenje ili liječenje održavanja smatralo se da nemaju odgovora za mjere ishoda u 52. tjednu | | |

Među bolesnicima koji su liječeni lijekom Humira i koji su primili ponovno indukcijsko liječenje tijekom razdoblja održavanja, 2/6 (33%) postiglo je klinički odgovor prema FMS-u u 52. tjednu.

*Kvaliteta života*

U skupinama liječenim lijekom Humira zabilježena su klinički značajna poboljšanja u odnosu na početne vrijednosti u rezultatima IMPACT III upitnika i u rezultatima upitnika o radnoj učinkovitosti i smetnjama u radu (engl. *Work Productivity and Activity Impairment*, WPAI) kojeg su popunjavali njegovatelji.

Klinički značajno povećanje (poboljšanje) brzine rasta u odnosu na početne vrijednosti primijećeno je za skupine liječene adalimumabom, a klinički značajno povećanje (poboljšanje) indeksa tjelesne mase u odnosu na početne vrijednosti zabilježeno je u ispitanika koji su primali visoku dozu održavanja od maksimalno 40 mg (0,6 mg/kg) svaki tjedan.

*Uveitis u djece*

Sigurnost i djelotvornost lijeka Humira ocjenjivale su se u randomiziranom, dvostruko maskiranom, kontroliranom ispitivanju provedenom u 90 pedijatrijskih bolesnika u dobi od 2 do < 18 godina koji su imali aktivan neinfektivni anteriorni uveitis povezan s JIA i koji su bili refraktorni na najmanje 12 tjedana liječenja metotreksatom. Bolesnici su primali ili placebo ili 20 mg adalimumaba (ako su bili tjelesne težine < 30 kg) odnosno 40 mg adalimumaba (ako su bili tjelesne težine ≥ 30 kg) svaki drugi tjedan u kombinaciji s metotreksatom u dozi koju su primali na početku ispitivanja.

Primarna mjera ishoda bilo je 'vrijeme do neuspjeha liječenja'. Kriteriji koji su određivali neuspjeh liječenja bili su pogoršanje ili dugotrajan izostanak poboljšanja upale oka, djelomično poboljšanje uz razvoj dugotrajnih popratnih očnih bolesti ili pogoršanje popratnih očnih bolesti, nedopuštena istodobna primjena drugih lijekova te prekid liječenja na dulje razdoblje.

*Klinički odgovor*

Adalimumab je značajno odgodio vrijeme do neuspjeha liječenja u odnosu na placebo (vidjeti Sliku 3, P < 0,0001 iz log‑rang testa). Medijan vremena do neuspjeha liječenja iznosio je 24,1 tjedan u ispitanika koji su primali placebo, dok se u ispitanika liječenih adalimumabom medijan vremena do neuspjeha liječenja nije mogao procijeniti jer je do neuspjeha liječenja došlo u manje od polovice tih ispitanika. Adalimumab je značajno smanjio rizik od neuspjeha liječenja za 75% u odnosu na placebo, što pokazuje omjer hazarda (HR = 0,25 [95% CI: 0,12; 0,49]).

**Slika 3: Kaplan‑Meierove krivulje koje sažeto prikazuju vrijeme do neuspjeha liječenja u ispitivanju liječenja uveitisa u djece**

|  |  |  |  |  |  |
| --- | --- | --- | --- | --- | --- |
| **VJEROJATNOST NEUSPJEHA LIJEČENJA** | 1 | | | | |
|  | **VRIJEME (TJEDNI)** | | | | |
|  | Liječenje | Humira PED UV KM Curve 11 | Placebo | Humira PED UV KM Curve 11 | Adalimumab |
|  | Napomena: P = Placebo (broj bolesnika pod rizikom); H = HUMIRA (broj bolesnika pod rizikom). | | | | |

**5.2 Farmakokinetička svojstva**

Apsorpcija i distribucija

Nakon supkutane primjene jednokratne doze od 40 mg, adalimumab se sporo apsorbira i raspodjeljuje, a vršne koncentracije u serumu postižu se približno 5 dana nakon primjene. Prosječna apsolutna bioraspoloživost adalimumaba procijenjena nakon primjene jednokratne supkutane doze od 40 mg u tri ispitivanja bila je 64%. Nakon pojedinačnih intravenskih doza koje su se kretale od 0,25 do 10 mg/kg, koncentracije su bile proporcionalne dozi. Nakon primjene doza od 0,5 mg/kg (~40 mg) klirens je bio u rasponu od 11 do 15 ml/sat, a volumen raspodjele (Vss) je iznosio od 5 do 6 litara. Srednji poluvijek u terminalnoj fazi iznosi približno dva tjedna. Koncentracije adalimumaba u sinovijalnoj tekućini nekolicine bolesnika s reumatoidnim artritisom iznosile su 31‑96% koncentracija u serumu.

Nakon supkutane primjene adalimumaba u dozi od 40 mg svaka dva tjedna u odraslih bolesnika s reumatoidnim artritisom srednje vrijednosti najniže koncentracije lijeka u stanju dinamičke ravnoteže bile su približno 5 μg/ml (bez istodobne primjene metotreksata), odnosno 8 do 9 μg/ml (uz metotreksat). Najniže koncentracije adalimumaba u serumu u stanju dinamičke ravnoteže povećavale su se uglavnom razmjerno dozi nakon supkutane primjene 20, 40 i 80 mg svaka dva tjedna, odnosno svakog tjedna.

Nakon primjene 24 mg/m2 (maksimalno 40 mg) supkutano svaki drugi tjedan u bolesnika s poliartikularnim juvenilnim idiopatskim artritisom (JIA) u dobi od 4 do 17 godina, srednja vrijednost najniže koncentracije adalimumaba u serumu u stanju dinamičke ravnoteže (vrijednosti mjerene od 20. do 48. tjedna) bila je 5,6 ± 5,6 µg/ml (102% CV) za adalimumab bez istodobne primjene metotreksata i 10,9 ± 5,2 µg/ml (47,7% CV) uz istodobnu primjenu metotreksata.

U bolesnika s poliartikularnim JIA u dobi od 2 do manje od 4 godine ili u dobi od 4 godine i starijih i tjelesne težine manje od 15 kg, nakon primjene 24 mg/m2 adalimumaba srednja vrijednost najniže koncentracije adalimumaba u serumu u stanju dinamičke ravnoteže bila je 6,0 ± 6,1 µg/ml (101% CV) za adalimumab bez istodobne primjene metotreksata i 7,9 ± 5,6 µg/ml (71,2% CV) uz istodobnu primjenu metotreksata.

Nakon primjene 24 mg/m2 (maksimalno 40 mg) supkutano svaki drugi tjedan u bolesnika s artritisom povezanim s entezitisom u dobi od 6 do 17 godina, srednja vrijednost najniže koncentracije adalimumaba u serumu u stanju dinamičke ravnoteže (vrijednosti mjerene u 24. tjednu) bila je 8,8 ± 6,6 µg/ml za adalimumab bez istodobne primjene metotreksata i 11,8 ± 4,3 µg/ml uz istodobnu primjenu metotreksata.

Nakon supkutane primjene 40 mg adalimumaba svaki drugi tjedan u odraslih bolesnika s aksijalnim spondiloartritisom bez radiološkog dokaza AS‑a, srednja vrijednost (± SD) najniže koncentracije u stanju dinamičke ravnoteže u 68. tjednu iznosila je 8,0 ± 4,6 µg/ml.

U odraslih bolesnika sa psorijazom, srednja vrijednost najniže koncentracije u stanju dinamičke ravnoteže bila je 5 μg/ml tijekom primjene monoterapije dozom adalimumaba od 40 mg svaki drugi tjedan.

Nakon supkutano primijenjene doze od 0,8 mg/kg (maksimalno 40 mg) svaki drugi tjedan u pedijatrijskih bolesnika s kroničnom plak psorijazom, srednja vrijednost ± SD najniže koncentracije adalimumaba u stanju dinamičke ravnoteže iznosila je približno 7,4 ± 5,8 µg/ml (79% CV).

Nakon primjene lijeka Humira u dozi od 160 mg u nultom tjednu i 80 mg u 2. tjednu u odraslih bolesnika s gnojnim hidradenitisom, najniže koncentracije adalimumaba u serumu u 2. i 4. tjednu iznosile su približno 7 do 8 µg/ml. Kada se adalimumab primjenjivao u dozi od 40 mg svaki tjedan, srednja vrijednost najniže koncentracije u stanju dinamičke ravnoteže od 12. do 36. tjedna iznosila je približno 8 do 10 µg/ml.

Izloženost adalimumabu u adolescentnih bolesnika s gnojnim hidradenitisom predviđena je uz pomoć populacijskog farmakokinetičkog modeliranja i simulacije na temelju farmakokinetike u ostalim indikacijama u drugih pedijatrijskih bolesnika (psorijaza u djece, juvenilni idiopatski artritis, Crohnova bolest u djece i artritis povezan s entezitisom). Preporučeni režim doziranja za adolescente s gnojnim hidradenitisom je 40 mg svaki drugi tjedan. Budući da veličina tijela može utjecati na izloženost adalimumabu, adolescenti s većom tjelesnom težinom u kojih nije postignut zadovoljavajući odgovor mogli bi imati koristi od primjene preporučene doze za odrasle od 40 mg svaki tjedan.

Tijekom razdoblja indukcije u bolesnika s Crohnovom bolešću, nakon udarne doze od 80 mg lijeka Humira u nultom tjednu i zatim 40 mg u drugom tjednu postignute su najniže serumske koncentracije adalimumaba od oko 5,5 μg/ml, odnosno 12 μg/ml ako je udarna doza bila 160 mg lijeka Humira u nultom tjednu i zatim 80 mg u drugom tjednu. U bolesnika s Crohnovom bolešću koji su primali dozu održavanja od 40 mg lijeka Humira svaki drugi tjedan, srednja vrijednost najnižih koncentracija u stanju dinamičke ravnoteže iznosila je približno 7 μg/ml.

U pedijatrijskih bolesnika s umjerenom do teškom Crohnovom bolešću, otvorena indukcijska doza adalimumaba bila je 160/80 mg ili 80/40 mg u nultom, odnosno drugom tjednu, ovisno o graničnoj vrijednosti za tjelesnu težinu od 40 kg. U četvrtom su tjednu bolesnici na temelju tjelesne težine randomizirani u omjeru 1:1 u skupinu koja je dobivala standardnu dozu (40/20 mg svaki drugi tjedan) ili nisku dozu (20/10 mg svaki drugi tjedan) kao terapiju održavanja. Srednje vrijednosti (±SD) najnižih koncentracija adalimumaba u serumu u 4. tjednu bile su 15,7 ± 6,6 μg/ml u bolesnika tjelesne težine ≥ 40 kg (160/80 mg) i 10,6 ± 6,1 μg/ml u bolesnika tjelesne težine < 40 kg (80/40 mg).

U bolesnika koji su nastavili terapiju na koju su randomizirani, srednje vrijednosti (±SD) najnižih koncentracija adalimumaba u 52. tjednu bile su 9,5 ± 5,6 μg/ml za skupinu koja je primala standardnu dozu i 3,5 ± 2,2 μg/ml za skupinu koja je primala nisku dozu. Srednje vrijednosti najniže koncentracije održale su se u bolesnika koji su nastavili primati adalimumab svaki drugi tjedan kroz 52 tjedna. U bolesnika čija je učestalost doziranja povišena sa svaka dva tjedna na svaki tjedan, srednje vrijednosti (±SD) koncentracija adalimumaba u serumu u 52. tjednu bile su 15,3 ± 11,4 μg/ml (40/20 mg, tjedno) i 6,7 ± 3,5 μg/ml (20/10 mg, tjedno).

Tijekom razdoblja indukcije u bolesnika s ulceroznim kolitisom, nakon udarne doze od 160 mg lijeka Humira u nultom tjednu i zatim 80 mg u drugom tjednu postignute su najniže serumske koncentracije adalimumaba od oko 12 μg/ml. U bolesnika s ulceroznim kolitisom koji su primali terapiju održavanja dozom lijeka Humira od 40 mg svaki drugi tjedan, srednja vrijednost najniže koncentracije adalimumaba u serumu u stanju dinamičke ravnoteže bila je oko 8 μg/ml.

Nakon supkutane primjene doze određene na temelju tjelesne težine od 0,6 mg/kg (maksimalno 40 mg) svaki drugi tjedan u pedijatrijskih bolesnika s ulceroznim kolitisom, srednja vrijednost najniže koncentracije adalimumaba u serumu u stanju dinamičke ravnoteže bila je 5,01 ± 3,28 µg/ml u 52. tjednu. Za bolesnike koji su primali 0,6 mg/kg (maksimalno 40 mg) svaki tjedan, srednja vrijednost (± SD) najniže koncentracije adalimumaba u serumu u stanju dinamičke ravnoteže bila je 15,7 ± 5,60 μg/ml u 52. tjednu.

U odraslih bolesnika s uveitisom, udarna doza adalimumaba od 80 mg u nultom tjednu i zatim 40 mg svaki drugi tjedan, počevši od 1. tjedna, dovela je do srednje vrijednosti koncentracija u stanju dinamičke ravnoteže od približno 8 – 10 µg/ml.

Izloženost adalimumabu u pedijatrijskih bolesnika s uveitisom predviđena je uz pomoć populacijskog farmakokinetičkog modeliranja i simulacije na temelju farmakokinetike u ostalim indikacijama u drugih pedijatrijskih bolesnika (psorijaza u djece, juvenilni idiopatski artritis, Crohnova bolest u djece i artritis povezan s entezitisom). Nema dostupnih kliničkih podataka o izloženosti kod primjene udarne doze u djece u dobi od < 6  godina. Predviđene razine izloženosti ukazuju na to da u odsutnosti metotreksata udarna doza može dovesti do početnog povećanja sistemske izloženosti.

Populacijskim farmakokinetičkim i farmakokinetičkim/farmakodinamičkim modeliranjem i simulacijom predviđena je usporediva izloženost adalimumabu i djelotvornost adalimumaba u bolesnika liječenih dozom od 80 mg svaki drugi tjedan i u onih liječenih dozom od 40 mg svaki tjedan (uključujući odrasle bolesnike s reumatoidnim artritisom, gnojnim hidradenitisom, ulceroznim kolitisom, Crohnovom bolešću ili psorijazom, bolesnike s adolescentnim gnojnim hidradenitisom i pedijatrijske bolesnike tjelesne težine ≥ 40 kg s Crohnovom bolešću i ulceroznim kolitisom).

Veza između izloženosti i odgovora na liječenje u pedijatrijskoj populaciji

Na temelju podataka iz kliničkih ispitivanja u bolesnika s juvenilnim idiopatskim artritisom (poliartikularnim juvenilnim idiopatskim artritisom i artritisom povezanim s entezitisom), utvrđena je veza između plazmatskih koncentracija i odgovora PedACR 50. Prividna plazmatska koncentracija adalimumaba uz koju se postiže polovica maksimalne vjerojatnosti za odgovor PedACR 50 (EC50) bila je 3 μg/ml (95% CI: 1‑6 μg/ml).

Veza između izloženosti i odgovora na liječenje, odnosno između koncentracije adalimumaba i njegove djelotvornosti u pedijatrijskih bolesnika s teškom kroničnom plak psorijazom utvrđena je za odgovor PASI 75 i PGA rezultat 'bez bolesti' ili 'minimalno'. S povećanjem koncentracija adalimumaba povećavale su se i stope odgovora PASI 75 i PGA rezultata 'bez bolesti' ili 'minimalno', u oba slučaja uz sličan prividan EC50 od približno 4,5 μg/ml (95% CI: 0,4-47,6 odnosno 1,9-10,5).

Eliminacija

Populacijske farmakokinetičke analize na temelju podataka dobivenih u više od 1300 bolesnika s reumatoidnim artritisom pokazale su tendenciju da se prividni klirens adalimumaba povećava s bolesnikovom tjelesnom težinom. Nakon prilagodbe za razlike u tjelesnoj težini, činilo se da spol i dob imaju minimalnog učinka na klirens adalimumaba. Primijećeno je da su razine slobodnog adalimumaba u serumu (onoga koji nije vezan za protutijela na adalimumab) niže u bolesnika s mjerljivim razinama protutijela na adalimumab.

Oštećenje funkcije jetre ili bubrega

Humira nije ispitivana u bolesnika s oštećenom funkcijom jetre ili bubrega.

**5.3 Neklinički podaci o sigurnosti primjene**

Neklinički podaci ne upućuju na poseban rizik za ljude na temelju ispitivanja toksičnosti pojedinačne doze, toksičnosti ponovljenih doza i genotoksičnosti.

Ispitivanje embriofetalne i perinatalne razvojne toksičnosti provedeno na makaki majmunima pri dozama od 0, 30 i 100 mg/kg (9‑17 majmuna po skupini) nije pokazalo znakove oštećenja fetusa uslijed primjene adalimumaba. Nisu provedena ispitivanja kancerogenog potencijala ni standardna procjena toksičnosti za plodnost i postnatalne toksičnosti adalimumaba zbog nepostojanja odgovarajućih modela za protutijelo s ograničenom križnom reaktivnošću s TNF-om glodavaca i stvaranja neutralizirajućih protutijela u glodavaca.

**6. FARMACEUTSKI PODACI**

**6.1 Popis pomoćnih tvari**

manitol

polisorbat 80

voda za injekcije

**6.2 Inkompatibilnosti**

Zbog nedostatka ispitivanja kompatibilnosti, ovaj lijek se ne smije miješati s drugim lijekovima.

**6.3 Rok valjanosti**

2 godine.

**6.4 Posebne mjere pri čuvanju lijeka**

Čuvati u hladnjaku (2°C – 8°C). Ne zamrzavati. Napunjenu štrcaljku ili napunjenu brizgalicu čuvati u vanjskom pakiranju radi zaštite od svjetlosti.

Jedna napunjena štrcaljka ili napunjena brizgalica lijeka Humira može se čuvati na temperaturama do maksimalno 25°C u trajanju do 14 dana. Štrcaljku ili brizgalicu mora se zaštiti od svjetlosti i zbrinuti ako se ne iskoristi unutar 14 dana.

**6.5 Vrsta i sadržaj spremnika**

Humira 40 mg otopina za injekciju u napunjenoj štrcaljki

Humira 40 mg otopina za injekciju u napunjenoj štrcaljki za jednokratnu primjenu (staklo tipa I), s čepom klipa (bromobutilna guma) i iglom sa zaštitom za iglu (termoplastični elastomer).

Pakiranja:

* 1 napunjena štrcaljka (0,4 ml sterilne otopine) s 1 jastučićem natopljenim alkoholom, u blisteru.
* 2 napunjene štrcaljke (0,4 ml sterilne otopine), svaka s 1 jastučićem natopljenim alkoholom, u blisteru.
* 4 napunjene štrcaljke (0,4 ml sterilne otopine), svaka s 1 jastučićem natopljenim alkoholom, u blisteru.
* 6 napunjenih štrcaljki (0,4 ml sterilne otopine), svaka s 1 jastučićem natopljenim alkoholom, u blisteru.

Humira 40 mg otopina za injekciju u napunjenoj brizgalici

Humira 40 mg otopina za injekciju u napunjenoj brizgalici za jednokratnu primjenu od strane bolesnika koja sadrži napunjenu štrcaljku. Štrcaljka koja se nalazi unutar brizgalice je izrađena od stakla tipa I, s čepom klipa (bromobutilna guma) i iglom sa zaštitom za iglu (termoplastični elastomer).

Pakiranja:

* 1 napunjena brizgalica (0,4 ml sterilne otopine) s 2 jastučića natopljena alkoholom, u blisteru.
* 2 napunjene brizgalice (0,4 ml sterilne otopine), svaka s 1 jastučićem natopljenim alkoholom, u blisteru.
* 4 napunjene brizgalice (0,4 ml sterilne otopine), svaka s 1 jastučićem natopljenim alkoholom, u blisteru.
* 6 napunjenih brizgalica (0,4 ml sterilne otopine), svaka s 1 jastučićem natopljenim alkoholom, u blisteru.

Na tržištu se ne moraju nalaziti svi oblici i veličine pakiranja.

6.6 Posebne mjere za zbrinjavanje

Neiskorišteni lijek ili otpadni materijal potrebno je zbrinuti sukladno nacionalnim propisima.

**7. NOSITELJ ODOBRENJA ZA STAVLJANJE LIJEKA U PROMET**

AbbVie Deutschland GmbH & Co. KG

Knollstrasse

67061 Ludwigshafen

Njemačka

**8. BROJEVI ODOBRENJA ZA STAVLJANJE LIJEKA U PROMET**

Humira 40 mg otopina za injekciju u napunjenoj štrcaljki

EU/1/03/256/012

EU/1/03/256/013

EU/1/03/256/014

EU/1/03/256/015

Humira 40 mg otopina za injekciju u napunjenoj brizgalici

EU/1/03/256/016

EU/1/03/256/017

EU/1/03/256/018

EU/1/03/256/019

**9. DATUM PRVOG ODOBRENJA / DATUM OBNOVE ODOBRENJA**

Datum prvog odobrenja: 8. rujna 2003.

Datum posljednje obnove odobrenja: 8. rujna 2008.

**10. DATUM REVIZIJE TEKSTA**

Detaljnije informacije o ovom lijeku dostupne su na internetskoj stranici Europske agencije za lijekove <https://www.ema.europa.eu>.

**1. NAZIV LIJEKA**

Humira 80 mg otopina za injekciju u napunjenoj štrcaljki

Humira 80 mg otopina za injekciju u napunjenoj brizgalici

**2. KVALITATIVNI I KVANTITATIVNI SASTAV**

Humira 80 mg otopina za injekciju u napunjenoj štrcaljki

Jedna napunjena štrcaljka s jednokratnom dozom od 0,8 ml sadrži 80 mg adalimumaba.

Humira 80 mg otopina za injekciju u napunjenoj brizgalici

Jedna napunjena brizgalica s jednokratnom dozom od 0,8 ml sadrži 80 mg adalimumaba.

Adalimumab je rekombinantno humano monoklonsko protutijelo koje se proizvodi u stanicama jajnika kineskog hrčka.

Pomoćne tvari s poznatim učinkom

Ovaj lijek sadrži 0,8 mg polisorbata 80 u svakoj dozi od 80 mg.

Za cjeloviti popis pomoćnih tvari vidjeti dio 6.1.

**3. FARMACEUTSKI OBLIK**

Otopina za injekciju. (injekcija)

Bistra, bezbojna otopina.

**4. KLINIČKI PODACI**

**4.1 Terapijske indikacije**

Reumatoidni artritis

U kombinaciji s metotreksatom, Humira je indicirana za:

* liječenje umjereno teškog do teškog oblika reumatoidnog artritisa u aktivnoj fazi u odraslih bolesnika u kojih prethodnim liječenjem antireumaticima koji modificiraju tijek bolesti, uključujući metotreksat, nije postignut zadovoljavajući odgovor.
* liječenje teškog oblika aktivnog i progresivnog reumatoidnog artritisa u odraslih bolesnika koji nisu bili prethodno liječeni metotreksatom.

Humira se može davati i kao monoterapija ako bolesnik ne podnosi metotreksat ili kada nastavak terapije metotreksatom nije prikladan.

Radiološke su pretrage pokazale da Humira usporava brzinu progresije oštećenja zglobova i poboljšava fizičku funkciju kada se daje u kombinaciji s metotreksatom.

Psorijaza

Humira je indicirana za liječenje umjerene do teške kronične plak psorijaze u odraslih bolesnika koji su kandidati za sistemsko liječenje.

Gnojni hidradenitis (*Hidradenitis suppurativa*)

Humira je indicirana za liječenje umjerenog do teškog oblika aktivnog gnojnog hidradenitisa (*acne inversa*) u odraslih i adolescenata u dobi od 12 godina i starijih u kojih nije postignut zadovoljavajući odgovor na konvencionalno sistemsko liječenje gnojnog hidradenitisa (vidjeti dijelove 5.1 i 5.2).

Crohnova bolest

Humira je indicirana za liječenje umjerenog do teškog oblika aktivne Crohnove bolesti u odraslih bolesnika u kojih unatoč prethodnom potpunom i odgovarajućem tijeku liječenja kortikosteroidima i/ili imunosupresivima nije postignut odgovor, ili u bolesnika koji ne podnose takve terapije ili su im one kontraindicirane.

Crohnova bolest u djece

Humira je indicirana za liječenje umjerenog do teškog oblika aktivne Crohnove bolesti u pedijatrijskih bolesnika (u dobi od 6 godina i starijih) u kojih nije postignut zadovoljavajući odgovor na konvencionalnu terapiju, uključujući primarnu nutritivnu terapiju i liječenje kortikosteroidom i/ili imunomodulatorom, ili u onih koji ne podnose takve vrste terapija ili su im one kontraindicirane.

Ulcerozni kolitis

Humira je indicirana za liječenje umjerenog do teškog oblika aktivnog ulceroznog kolitisa u odraslih bolesnika u kojih nije postignut zadovoljavajući odgovor na konvencionalno liječenje, uključujući kortikosteroide i 6-merkaptopurin (6-MP) ili azatioprin (AZA), ili u onih koji ne podnose ili imaju medicinske kontraindikacije za takve terapije.

Ulcerozni kolitis u djece

Humira je indicirana za liječenje umjerenog do teškog oblika aktivnog ulceroznog kolitisa u pedijatrijskih bolesnika (u dobi od 6 godina i starijih) u kojih nije postignut zadovoljavajući odgovor na konvencionalnu terapiju, uključujući liječenje kortikosteroidima i/ili 6-merkaptopurinom (6-MP) ili azatioprinom (AZA), ili u onih koji ne podnose ili imaju medicinske kontraindikacije za takve terapije.

Uveitis

Humira je indicirana za liječenje neinfektivnog intermedijarnog, posteriornog i panuveitisa u odraslih bolesnika u kojih nije postignut zadovoljavajući odgovor na kortikosteroide, kojima je potrebna poštedna primjena kortikosteroida ili u kojih liječenje kortikosteroidima nije prikladno.

Uveitis u djece

Humira je indicirana za liječenje kroničnog neinfektivnog anteriornog uveitisa u djece u dobi od 2 godine i starije u koje nije postignut zadovoljavajući odgovor na konvencionalno liječenje, koji ne podnose konvencionalno liječenje ili u kojih konvencionalno liječenje nije prikladno.

**4.2 Doziranje i način primjene**

Liječenje lijekom Humira moraju započeti i nadzirati liječnici specijalisti s iskustvom u dijagnosticiranju i liječenju stanja za koja je Humira indicirana. Oftalmolozima se preporučuje da se posavjetuju s odgovarajućim specijalistom prije nego što započnu liječenje lijekom Humira (vidjeti dio 4.4). Bolesnicima koji se liječe lijekom Humira treba dati Karticu s podsjetnikom za bolesnika.

Nakon odgovarajuće poduke o tehnici injiciranja, bolesnici mogu sami sebi davati injekcije lijeka Humira ako njihov liječnik procijeni da je to prikladno, uz medicinsko praćenje po potrebi.

Tijekom liječenja lijekom Humira potrebno je optimizirati druge istodobno primijenjene terapije (npr. kortikosteroide i/ili imunomodulatore).

Doziranje

*Reumatoidni artritis*

U odraslih bolesnika s reumatoidnim artritisom preporučena doza adalimumaba iznosi 40 mg, a daje se kao jednokratna doza svaka dva tjedna supkutanom injekcijom. Za vrijeme liječenja lijekom Humira treba nastaviti primjenu metotreksata.

Za vrijeme liječenja lijekom Humira može se nastaviti s primjenom glukokortikoida, salicilata, nesteroidnih protuupalnih lijekova (NSAIL-ova) ili analgetika. Za informacije o istodobnoj primjeni s antireumatskim lijekovima koji modificiraju tijek bolesti, a nisu metotreksat, vidjeti dijelove 4.4 i 5.1.

U slučaju monoterapije, u nekih bolesnika u kojih je došlo do slabljenja odgovora na liječenje lijekom Humira u dozi od 40 mg svaki drugi tjedan možda će biti korisno povećati doziranje adalimumaba na 40 mg svaki tjedan ili 80 mg svaki drugi tjedan.

Dostupni podaci pokazuju da se klinički odgovor obično postiže unutar 12 tjedana liječenja. Ako se unutar tog razdoblja ne postigne terapijski odgovor, valja razmotriti nastavak liječenja takvog bolesnika.

Humira može biti dostupna i u drugim jačinama i/ili oblicima pakiranja, ovisno o terapijskim potrebama pojedinog bolesnika.

*Psorijaza*

U odraslih bolesnika preporučena početna doza lijeka Humira je 80 mg supkutano, nakon čega slijedi 40 mg supkutano svaka dva tjedna, počevši jedan tjedan nakon početne doze. Za dozu održavanja dostupna je Humira 40 mg otopina za injekciju u napunjenoj štrcaljki i/ili napunjenoj brizgalici.

U slučaju da ni nakon 16 tjedana nema odgovora na liječenje, potrebno je pomno razmotriti nastavak liječenja takvog bolesnika.

U bolesnika u kojih nije postignut zadovoljavajući odgovor na lijek Humira u dozi od 40 mg svaki drugi tjedan nakon 16 tjedana, možda će biti korisno povećati doziranje na 40 mg lijeka svaki tjedan ili 80 mg svaki drugi tjedan. Potrebno je pažljivo ponovno razmotriti koristi i rizike nastavka liječenja lijekom Humira u dozi od 40 mg jednom tjedno ili 80 mg svaki drugi tjedan u bolesnika u kojih nije postignut zadovoljavajući odgovor nakon povećanja doziranja (vidjeti dio 5.1). Ako se dozom od 40 mg svaki tjedan ili 80 mg svaki drugi tjedan postigne zadovoljavajući odgovor, doziranje se potom može smanjiti na 40 mg svaki drugi tjedan.

Humira može biti dostupna i u drugim jačinama i/ili oblicima pakiranja, ovisno o terapijskim potrebama pojedinog bolesnika.

*Gnojni hidradenitis (Hidradenitis suppurativa)*

Preporučen režim doziranja lijeka Humira za odrasle bolesnike s gnojnim hidradenitisom je početna doza od 160 mg prvoga dana (primijenjena u obliku dvije injekcije od 80 mg u jednom danu ili jedne injekcije od 80 mg na dan tijekom dva uzastopna dana), nakon koje slijedi doza od 80 mg dva tjedna kasnije, 15. dana. Dva tjedna kasnije (29. dan) liječenje se nastavlja dozom od 40 mg svaki tjedan ili 80 mg svaki drugi tjedan. Ako je potrebno, primjena antibiotika može se nastaviti i tijekom liječenja lijekom Humira. Preporučuje se da bolesnik tijekom liječenja lijekom Humira svakodnevno koristi topikalnu antiseptičku tekućinu za ispiranje lezija uzrokovanih gnojnim hidradenitisom.

U slučaju da ni nakon 12 tjedana nema poboljšanja, potrebno je pomno razmotriti nastavak liječenja takvog bolesnika.

Ako liječenje treba privremeno prekinuti, Humira se kasnije može ponovno uvesti u dozi od 40 mg svaki tjedan ili 80 mg svaki drugi tjedan (vidjeti dio 5.1).

Potrebno je periodički ocjenjivati koristi i rizike kontinuiranog dugotrajnog liječenja (vidjeti dio 5.1).

Humira može biti dostupna i u drugim jačinama i/ili oblicima pakiranja, ovisno o terapijskim potrebama pojedinog bolesnika.

*Crohnova bolest*

Preporučena indukcijska doza lijeka Humira u odraslih bolesnika s umjerenom do teškom aktivnom Crohnovom bolešću je 80 mg u nultom tjednu, a zatim 40 mg u drugom tjednu. U slučaju da postoji potreba za bržim odgovorom na terapiju, terapija se može započeti dozom od 160 mg u nultom tjednu (primijenjenom u obliku dvije injekcije od 80 mg u jednom danu ili kao jedna injekcija od 80 mg na dan kroz dva uzastopna dana), a zatim 80 mg u drugom tjednu, uz napomenu da je rizik od razvoja nuspojava veći prilikom indukcije.

Nakon indukcije, preporučena doza je 40 mg svaki drugi tjedan supkutanom injekcijom. Alternativno, ako je bolesnik prestao uzimati lijek Humira, a znakovi i simptomi bolesti su se opet pojavili, Humira se može ponovno primijeniti. Postoji malo podataka o ponovnoj primjeni lijeka Humira kad je prekid terapije trajao duže od 8 tjedana.

Tijekom terapije održavanja, doza kortikosteroida može se postupno smanjivati u skladu s kliničkim smjernicama.

U nekih bolesnika u kojih dođe do slabljenja odgovora na terapiju lijekom Humira u dozi od 40 mg svaki drugi tjedan možda će biti korisno povećati doziranje na 40 mg lijeka Humira svaki tjedan ili 80 mg svaki drugi tjedan.

Nekim bolesnicima koji ne odgovore na terapiju do 4. tjedna mogao bi koristiti nastavak terapije održavanja do 12. tjedna. U slučaju da ni u tom vremenskom razdoblju nema odgovora na liječenje, potrebno je pomno razmotriti nastavak liječenja takvog bolesnika.

Humira može biti dostupna i u drugim jačinama i/ili oblicima pakiranja, ovisno o terapijskim potrebama pojedinog bolesnika.

*Ulcerozni kolitis*

Preporučena indukcijska doza lijeka Humira u odraslih bolesnika s umjerenim do teškim ulceroznim kolitisom je 160 mg u nultom tjednu (primijenjena u obliku dvije injekcije od 80 mg u jednom danu ili kao jedna injekcija od 80 mg na dan kroz dva uzastopna dana) i 80 mg u drugom tjednu. Nakon indukcije, preporučena doza je 40 mg svaki drugi tjedan supkutanom injekcijom.

Tijekom terapije održavanja, doza kortikosteroida može se postupno smanjivati u skladu s kliničkim smjernicama.

U nekih bolesnika u kojih dođe do slabljenja odgovora na terapiju u dozi od 40 mg svaki drugi tjedan možda će biti korisno povećati doziranje na 40 mg lijeka Humira svaki tjedan ili 80 mg svaki drugi tjedan.

Dostupni podaci upućuju na to da se klinički odgovor obično postiže unutar 2-8 tjedana liječenja. U bolesnika u kojih u ovom razdoblju ne bude odgovora, liječenje lijekom Humira ne treba nastaviti.

Humira može biti dostupna i u drugim jačinama i/ili oblicima pakiranja, ovisno o terapijskim potrebama pojedinog bolesnika.

*Uveitis*

Preporučena doza lijeka Humira u odraslih bolesnika s uveitisom je početna doza od 80 mg, nakon koje slijedi doza od 40 mg svaki drugi tjedan, počevši tjedan dana nakon početne doze. Za dozu održavanja dostupna je Humira 40 mg otopina za injekciju u napunjenoj štrcaljki i/ili napunjenoj brizgalici. Iskustvo sa započinjanjem liječenja samo lijekom Humira je ograničeno. Liječenje lijekom Humira može se započeti u kombinaciji s kortikosteroidima i/ili drugim nebiološkim imunomodulatorima. Doza istodobno primijenjenih kortikosteroida može se postupno smanjivati u skladu s kliničkom praksom, počevši dva tjedna nakon započinjanja liječenja lijekom Humira.

Preporučuje se svake godine ocijeniti omjer koristi i rizika kontinuiranog dugotrajnog liječenja (vidjeti dio 5.1).

Humira može biti dostupna i u drugim jačinama i/ili oblicima pakiranja, ovisno o terapijskim potrebama pojedinog bolesnika.

Posebne populacije

Starije osobe

Nije potrebno prilagođavati dozu.

Oštećenje bubrega i/ili jetre

Nije ispitivano djelovanje lijeka Humira u toj populaciji bolesnika te se ne mogu dati preporuke za doziranje.

Pedijatrijska populacija

*Plak psorijaza u djece*

Sigurnost i djelotvornost lijeka Humira u djece u dobi od 4 do 17 godina ustanovljene su za plak psorijazu. Preporučena doza lijeka Humira iznosi do najviše 40 mg po dozi.

*Adolescentni gnojni hidradenitis (u dobi od 12 i više godina, tjelesne težine najmanje 30 kg)*

Nisu provedena klinička ispitivanja lijeka Humira u adolescentnih bolesnika s gnojnim hidradenitisom. Doziranje lijeka Humira u tih bolesnika utvrđeno je na temelju farmakokinetičkog modeliranja i simulacije (vidjeti dio 5.2).

Preporučena doza lijeka Humira je 80 mg u nultom tjednu, nakon koje se primjenjuje doza od 40 mg svaki drugi tjedan, počevši od prvog tjedna, supkutanom injekcijom.

U adolescentnih bolesnika u kojih nije postignut zadovoljavajući odgovor na lijek Humira u dozi od 40 mg svaki drugi tjedan može se razmotriti povećanje doziranja na 40 mg svaki tjedan ili 80 mg svaki drugi tjedan.

Ako je potrebno, primjena antibiotika može se nastaviti i tijekom liječenja lijekom Humira. Preporučuje se da bolesnik tijekom liječenja lijekom Humira svakodnevno koristi topikalnu antiseptičku tekućinu za ispiranje lezija uzrokovanih gnojnim hidradenitisom.

U slučaju da ni nakon 12 tjedana nema poboljšanja, potrebno je pomno razmotriti nastavak liječenja takvog bolesnika.

Ako liječenje treba privremeno prekinuti, Humira se kasnije po potrebi može ponovno uvesti.

Potrebno je periodički ocjenjivati koristi i rizike kontinuiranog dugotrajnog liječenja (vidjeti podatke za odrasle u dijelu 5.1).

Nema relevantne primjene lijeka Humira u djece mlađe od 12 godina za ovu indikaciju.

Humira može biti dostupna i u drugim jačinama i/ili oblicima pakiranja, ovisno o terapijskim potrebama pojedinog bolesnika.

*Crohnova bolest u djece*

Preporučena doza lijeka Humira za bolesnike s Crohnovom bolešću u dobi od 6 do 17 godina određuje se na temelju tjelesne težine (Tablica 1). Humira se primjenjuje supkutanom injekcijom.

**Tablica 1. Doza lijeka Humira za pedijatrijske bolesnike s Crohnovom bolešću**

| **Tjelesna težina bolesnika** | **Indukcijska doza** | **Doza održavanja počevši od 4. tjedna** |
| --- | --- | --- |
| < 40 kg | * 40 mg u nultom tjednu i 20 mg u drugom tjednu   U slučaju kada je potreban brži odgovor na liječenje, imajući na umu da rizik od nuspojava može biti veći kod primjene više indukcijske doze, može se primijeniti sljedeća doza:   * 80 mg u nultom tjednu i 40 mg u drugom tjednu | 20 mg svaki drugi tjedan |
| ≥ 40 kg | * 80 mg u nultom tjednu i 40 mg u drugom tjednu   U slučaju kada je potreban brži odgovor na liječenje, imajući na umu da rizik od nuspojava može biti veći kod primjene više indukcijske doze, može se primijeniti sljedeća doza:   * 160 mg u nultom tjednu i 80 mg u drugom tjednu | 40 mg svaki drugi tjedan |

Bolesnici u kojih se ne postigne zadovoljavajući odgovor mogli bi imati koristi od povećanja doziranja:

* < 40 kg: 20 mg svaki tjedan
* ≥ 40 kg: 40 mg svaki tjedan ili 80 mg svaki drugi tjedan

U slučaju da nema odgovora na liječenje do 12. tjedna, potrebno je pomno razmotriti nastavak liječenja takvog bolesnika.

Humira može biti dostupna i u drugim jačinama i/ili oblicima pakiranja, ovisno o terapijskim potrebama pojedinog bolesnika.

Nema relevantne primjene lijeka Humira u djece mlađe od 6 godina za ovu indikaciju.

*Ulcerozni kolitis u djece*

Preporučena doza lijeka Humira za bolesnike s ulceroznim kolitisom u dobi od 6 do 17 godina određuje se na temelju tjelesne težine (Tablica 2). Humira se primjenjuje supkutanom injekcijom.

**Tablica 2. Doza lijeka Humira za pedijatrijske bolesnike s ulceroznim kolitisom**

|  |  |  |
| --- | --- | --- |
| **Tjelesna težina bolesnika** | **Indukcijska doza** | **Doza održavanja**  **počevši od 4. tjedna\*** |
| < 40 kg | * 80 mg u nultom tjednu (primijenjeno u obliku jedne injekcije od 80 mg) i * 40 mg u drugom tjednu (primijenjeno kao jedna injekcija od 40 mg) | * 40 mg svaki drugi tjedan |
| ≥ 40 kg | * 160 mg u nultom tjednu (primijenjeno u obliku dvije injekcije od 80 mg u jednom danu ili jedna injekcija od 80 mg na dan tijekom dva uzastopna dana) i * 80 mg u drugom tjednu (primijenjeno u obliku jedne injekcije od 80 mg) | * 80 mg svaki drugi tjedan |
| \* Pedijatrijski bolesnici koji navrše 18 godina dok uzimaju lijek Humira trebali bi nastaviti primati propisanu dozu održavanja. | | |

Ako bolesnik ne pokazuje znakove terapijskog odgovora unutar 8 tjedana, nastavak liječenja nakon tog razdoblja potrebno je pažljivo razmotriti.

Nema relevantne primjene lijeka Humira u djece mlađe od 6 godina za ovu indikaciju.

Humira može biti dostupna u različitim jačinama i/ili oblicima pakiranja, ovisno o terapijskim potrebama pojedinog bolesnika.

*Uveitis u djece*

Preporučena doza lijeka Humira za pedijatrijske bolesnike s uveitisom u dobi od 2 i više godina određuje se na temelju tjelesne težine (Tablica 3). Humira se primjenjuje supkutanom injekcijom.

Kod uveitisa u djece nema iskustva s liječenjem lijekom Humira bez istodobnog liječenja metotreksatom.

**Tablica 3. Doza lijeka Humira za pedijatrijske bolesnike s uveitisom**

| **Tjelesna težina bolesnika** | **Režim doziranja** |
| --- | --- |
| < 30 kg | 20 mg svaki drugi tjedan u kombinaciji s metotreksatom |
| ≥ 30 kg | 40 mg svaki drugi tjedan u kombinaciji s metotreksatom |

Kad se uvodi liječenje lijekom Humira može se primijeniti udarna doza od 40 mg za bolesnike tjelesne težine < 30 kg ili 80 mg za bolesnike tjelesne težine ≥ 30 kg tjedan dana prije početka terapije održavanja. Nisu dostupni klinički podaci o primjeni udarne doze lijeka Humira u djece u dobi od < 6 godina (vidjeti dio 5.2).

Nema relevantne primjene lijeka Humira u djece mlađe od 2 godine za ovu indikaciju.

Preporučuje se svake godine ocijeniti omjer koristi i rizika kontinuiranog dugotrajnog liječenja (vidjeti dio 5.1).

Humira može biti dostupna i u drugim jačinama i/ili oblicima pakiranja, ovisno o terapijskim potrebama pojedinog bolesnika.

Način primjene

Humira se primjenjuje supkutanom injekcijom. Cjelovite upute za uporabu nalaze se u uputi o lijeku.

Humira je dostupna i u drugim jačinama i oblicima pakiranja.

**4.3 Kontraindikacije**

Preosjetljivost na djelatnu tvar ili neku od pomoćnih tvari navedenih u dijelu 6.1.

Aktivna tuberkuloza ili druge teške infekcije, poput sepse, i oportunističke infekcije (vidjeti dio 4.4).

Umjereno do teško zatajenje srca (NYHA razred III/IV) (vidjeti dio 4.4).

**4.4 Posebna upozorenja i mjere opreza pri uporabi**

Sljedivost

Kako bi se poboljšala sljedivost bioloških lijekova, naziv i broj serije primijenjenog lijeka potrebno je jasno navesti u zdravstvenom kartonu bolesnika.

Infekcije

Za vrijeme terapije antagonistima TNF-a bolesnici su podložniji ozbiljnim infekcijama. Oštećena funkcija pluća može povisiti rizik od nastanka infekcija. Bolesnike se stoga mora pomno pratiti prije, za vrijeme i nakon završetka liječenja lijekom Humira zbog moguće pojave infekcija, uključujući tuberkulozu. Budući da eliminacija adalimumaba može trajati i do četiri mjeseca, praćenje je potrebno nastaviti za vrijeme cijelog tog razdoblja.

Liječenje lijekom Humira ne smije se započeti u bolesnika s aktivnim infekcijama, uključujući kronične ili lokalizirane infekcije, sve dok se te infekcije ne stave pod kontrolu. U bolesnika koji su bili izloženi tuberkulozi ili bolesnika koji su putovali u područja visokog rizika od tuberkuloze ili endemskih mikoza, kao što su histoplazmoza, kokcidioidomikoza ili blastomikoza, prije započinjanja liječenja treba razmotriti rizike i koristi liječenja lijekom Humira (vidjeti *Druge oportunističke infekcije*).

Bolesnike u kojih se za vrijeme liječenja lijekom Humira razviju nove infekcije potrebno je pozorno pratiti i podvrgnuti kompletnoj dijagnostičkoj procjeni. Primjena lijeka Humira mora se obustaviti ako bolesnik razvije novu ozbiljnu infekciju ili sepsu te je potrebno započeti odgovarajuću antimikrobnu ili antifungalnu terapiju sve dok se infekcija ne stavi pod kontrolu. Liječnici trebaju oprezno razmotriti liječenje lijekom Humira u bolesnika s ponavljajućim infekcijama u anamnezi ili podležećim stanjima koja pogoduju razvoju infekcija u bolesnika, uključujući istodobnu primjenu imunosupresivnih lijekova.

*Ozbiljne infekcije*

U bolesnika koji su primali lijek Humira zabilježene su ozbiljne infekcije, uključujući sepsu, uzrokovane bakterijama, mikobakterijama, invazivnim gljivicama, parazitima, virusima, ili druge oportunističke infekcije poput listerioze, legioneloze i pneumocistisa.

Ostale ozbiljne infekcije primijećene u kliničkim ispitivanjima uključuju pneumoniju, pijelonefritis, septički artritis i septikemiju. Prijavljene su hospitalizacije ili smrtni ishodi povezani s infekcijama.

*Tuberkuloza*

U bolesnika liječenih lijekom Humira prijavljeni su slučajevi tuberkuloze, uključujući reaktivaciju i razvoj tuberkuloze. Prijave su obuhvaćale slučajeve pulmonalne i ekstrapulmonalne (tj. diseminirane) tuberkuloze.

Prije početka liječenja lijekom Humira sve bolesnike se mora podvrgnuti pretragama za otkrivanje i aktivnog i neaktivnog (“latentnog“) oblika tuberkuloze. Te pretrage moraju obuhvaćati detaljnu ocjenu bolesnikove anamneze s obzirom na tuberkulozu ili eventualne ranije izloženosti osobama s aktivnom tuberkulozom te prijašnje i/ili sadašnje liječenje imunosupresivnim lijekovima. U svih bolesnika treba provesti odgovarajuće probirne testove (tj. tuberkulinski kožni test i rendgen pluća, uz pridržavanje lokalnih preporuka). Preporučuje se provođenje i rezultate tih pretraga upisati u Karticu s podsjetnikom za bolesnika. Pritom liječnici koji propisuju lijek trebaju imati na umu da tuberkulinski kožni test može dati lažno negativne rezultate, pogotovo u teško bolesnih ili imunokompromitiranih bolesnika.

Ako se dijagnosticira aktivna tuberkuloza, ne smije se započeti liječenje lijekom Humira (vidjeti dio 4.3).

U svim niže opisanim situacijama potrebno je vrlo pažljivo razmotriti omjer koristi i rizika liječenja.

Ako se sumnja na latentnu tuberkulozu, potrebno je konzultirati liječnika s iskustvom u liječenju tuberkuloze.

Ako se dijagnosticira latentna tuberkuloza, prije početka liječenja lijekom Humira mora se započeti odgovarajuća profilaksa tuberkuloze, u skladu s lokalnim preporukama.

Primjenu profilakse tuberkuloze također treba razmotriti prije početka liječenja lijekom Humira u bolesnika s nekoliko faktora rizika ili sa značajnim faktorima rizika od tuberkuloze unatoč negativnom nalazu na tuberkulozu i u bolesnika s latentnom ili aktivnom tuberkulozom u anamnezi u kojih se ne može utvrditi adekvatan tijek liječenja.

Unatoč profilaksi tuberkuloze, zabilježeni su slučajevi reaktivacije tuberkuloze u bolesnika liječenih lijekom Humira. U nekih bolesnika koji su bili uspješno liječeni zbog aktivne tuberkuloze, za vrijeme liječenja lijekom Humira ponovno se razvila tuberkuloza.

Bolesnike se mora upozoriti da se obrate liječniku ako se za vrijeme ili nakon liječenja lijekom Humira pojave znakovi/simptomi koji upućuju na tuberkuloznu infekciju (npr. perzistirajući kašalj, progresivno propadanje/gubljenje težine, blago povišena tjelesna temperatura, bezvoljnost).

*Druge oportunističke infekcije*

U bolesnika koji primaju lijek Humira zabilježene su oportunističke infekcije, uključujući invazivne gljivične infekcije. Ove infekcije nisu uvijek bile prepoznate u bolesnika koji su primali antagoniste TNF-a, što je rezultiralo kašnjenjem s primjerenim liječenjem i ponekad dovelo do smrtnog ishoda.

Ako se u bolesnika pojave znakovi i simptomi kao što su vrućica, malaksalost, gubitak težine, znojenje, kašalj, dispneja i/ili plućni infiltrati ili druge ozbiljne sistemske bolesti praćene istodobnim šokom ili bez njega, treba posumnjati na invazivnu gljivičnu infekciju te odmah prekinuti primjenu lijeka Humira. U ovih bolesnika dijagnozu i primjenu empirijske antifungalne terapije potrebno je provesti uz savjetovanje s liječnikom koji ima iskustva u liječenju bolesnika s invazivnim gljivičnim infekcijama.

Reaktivacija hepatitisa B

Zabilježena je reaktivacija hepatitisa B u bolesnika koji su primali antagoniste TNF-a, uključujući lijek Humira, i koji su bili su kronični nositelji tog virusa (tj. pozitivni na površinski antigen), a bilo je i slučajeva sa smrtnim ishodom. Bolesnike je potrebno prije početka terapije lijekom Humira testirati na HBV infekciju. U bolesnika koji su pozitivni na infekciju virusom hepatitisa B, preporučuje se potražiti savjet liječnika s iskustvom u liječenju hepatitisa B.

Nositelje HBV-a u kojih je nužna primjena lijeka Humira mora se pomno pratiti zbog moguće pojave znakova i simptoma aktivne HBV infekcije tijekom cijelog trajanja terapije te nekoliko mjeseci nakon njezina prekida. Nisu dostupni odgovarajući podaci o kombiniranom liječenju antivirusnom terapijom i antagonistom TNF-a u svrhu prevencije reaktivacije HBV-a u bolesnika koji su nositelji HBV-a. U bolesnika u kojih se javi reaktivacija HBV infekcije mora se prekinuti terapija lijekom Humira i započeti učinkovita antivirusna terapija uz odgovarajuće potporno liječenje.

Neurološki događaji

U rijetkim su slučajevima antagonisti TNF-a, uključujući lijek Humira, bili povezani s pojavom novih ili pogoršanjem postojećih kliničkih simptoma i/ili radioloških dokaza demijelinizirajuće bolesti središnjeg živčanog sustava, uključujući multiplu sklerozu i optički neuritis, i periferne demijelinizirajuće bolesti, uključujući Guillain-Barréov sindrom. Propisivači moraju biti oprezni prilikom razmatranja liječenja lijekom Humira u bolesnika s otprije postojećim ili nedavno nastalim demijelinizirajućim poremećajima središnjeg ili perifernog živčanog sustava; ako se razvije bilo koji od tih poremećaja, treba razmotriti prekid liječenja lijekom Humira. Poznato je da postoji povezanost između intermedijarnog uveitisa i demijelinizirajućih poremećaja središnjeg živčanog sustava. U bolesnika s neinfektivnim intermedijarnim uveitisom treba provesti neurološku procjenu prije početka liječenja lijekom Humira i redovito tijekom liječenja kako bi se utvrdili otprije postojeći ili novorazvijeni demijelinizirajući poremećaji središnjeg živčanog sustava.

Alergijske reakcije

Tijekom kliničkih ispitivanja rijetko su prijavljivane ozbiljne alergijske reakcije povezane s primjenom lijeka Humira. Manje često su u kliničkim ispitivanjima zabilježene alergijske reakcije povezane s lijekom Humira koje nisu bile ozbiljne. Ozbiljne alergijske reakcije, uključujući anafilaksiju, prijavljivane su nakon primjene lijeka Humira. Ako se pojavi anafilaktička reakcija ili kakva druga ozbiljna alergijska reakcija, primjenu lijeka Humira treba odmah obustaviti i započeti odgovarajuću terapiju.

Imunosupresija

U ispitivanju 64 bolesnika s reumatoidnim artritisom liječena lijekom Humira nije zabilježeno smanjenje odgođene preosjetljivosti, sniženje razina imunoglobulina niti promjene broja efektorskih T i B stanica, NK stanica, monocita/makrofaga i neutrofila.

Zloćudne bolesti i limfoproliferativni poremećaji

U kontroliranim dijelovima kliničkih ispitivanja antagonista TNF-a zabilježeno je više slučajeva zloćudnih bolesti, uključujući i limfome, u bolesnika liječenih antagonistima TNF-a nego u kontrolnoj skupini. Međutim, učestalost je bila rijetka. Nakon stavljanja lijeka u promet prijavljeni su slučajevi leukemije u bolesnika liječenih antagonistima TNF-a. Procjenu rizika otežava i inače povećani rizik od razvoja limfoma i leukemije u bolesnika s reumatoidnim artritisom s dugotrajnom, izrazito aktivnom upalnom bolešću. Prema postojećim saznanjima, mogući rizik od razvoja limfoma, leukemija i ostalih zloćudnih bolesti u bolesnika liječenih antagonistima TNF-a ne može se isključiti.

Nakon stavljanja lijeka u promet zabilježene su zloćudne bolesti, neke sa smrtnim ishodom, u djece, adolescenata i mlađih odraslih osoba (u dobi do 22 godine) liječenih antagonistima TNF-a (početak terapije u 18. godini života ili ranije), uključujući adalimumab. Otprilike polovica slučajeva su bili limfomi. Ostali slučajevi predstavljali su mnoštvo različitih zloćudnih bolesti, uključujući i rijetke zloćudne bolesti obično povezane s imunosupresijom. Rizik od pojave zloćudnih bolesti u djece i adolescenata liječenih antagonistima TNF-a ne može se isključiti.

U bolesnika liječenih adalimumabom prijavljeni su rijetki slučajevi hepatospleničnog T-staničnog limfoma nakon stavljanja lijeka u promet. Ovaj rijedak oblik T-staničnog limfoma ima izrazito agresivan tijek i uglavnom je smrtonosan. Neki od tih hepatospleničnih T-staničnih limfoma povezanih s primjenom lijeka Humira javili su se u mladih odraslih bolesnika koji su istodobno bili liječeni azatioprinom ili 6‑merkaptopurinom zbog upalne bolesti crijeva. Potrebno je pažljivo razmotriti mogući rizik kod primjene kombinacije azatioprina ili 6-merkaptopurina i lijeka Humira. Rizik od pojave hepatospleničnog T‑staničnog limfoma u bolesnika liječenih lijekom Humira ne može se isključiti (vidjeti dio 4.8).

Nisu provedena ispitivanja u bolesnika sa zloćudnim bolestima u anamnezi ili u bolesnika koji su nastavili liječenje lijekom Humira nakon obolijevanja od zloćudne bolesti. Zbog toga je potreban dodatan oprez prilikom razmatranja liječenja lijekom Humira u takvih bolesnika (vidjeti dio 4.8).

Sve bolesnike, a posebno one koji u anamnezi imaju opsežnu imunosupresivnu terapiju ili bolesnike s psorijazom i PUVA liječenjem u anamnezi, potrebno je prije i za vrijeme liječenja lijekom Humira pregledavati u svrhu otkrivanja nemelanomskog karcinoma kože. Melanom i karcinom Merkelovih stanica su također prijavljeni u bolesnika liječenih antagonistima TNF-a, uključujući adalimumab (vidjeti dio 4.8).

U eksploracijskom kliničkom ispitivanju primjene drugog antagonista TNF-a, infliksimaba, u bolesnika s umjerenom do teškom kroničnom opstruktivnom plućnom bolešću (KOPB), prijavljen je veći broj zloćudnih bolesti, uglavnom na plućima ili glavi i vratu, u bolesnika liječenih infliksimabom nego u bolesnika u kontrolnoj skupini. Svi bolesnici bili su teški pušači. Zbog toga je potreban oprez kod primjene antagonista TNF-a u bolesnika s KOPB-om, kao i u bolesnika koji imaju povećan rizik od razvoja zloćudnih bolesti zbog teškog pušenja.

Prema trenutnim podacima nije poznato utječe li liječenje adalimumabom na rizik od pojave displazije ili raka debelog crijeva. Sve bolesnike s ulceroznim kolitisom u kojih je povećan rizik od displazije ili karcinoma debelog crijeva (na primjer, bolesnici s dugotrajnim ulceroznim kolitisom ili primarnim sklerozirajućim kolangitisom) ili bolesnike koji su imali displaziju ili karcinom debelog crijeva treba kontrolirati zbog mogućeg razvoja displazije u redovitim intervalima prije početka liječenja i tijekom čitavog trajanja bolesti. Ti bi pregledi trebali uključivati kolonoskopiju i biopsije u skladu s lokalnim preporukama.

Hematološke reakcije

U rijetkim je slučajevima za vrijeme liječenja antagonistima TNF-a zabilježena pojava pancitopenije, uključujući i aplastičnu anemiju. U bolesnika liječenih lijekom Humira prijavljeni su štetni događaji u hematološkom sustavu, uključujući medicinski značajne citopenije (npr. trombocitopenija, leukopenija). Bolesnike treba upozoriti da se odmah obrate liječniku ako se za vrijeme liječenja lijekom Humira pojave znakovi i simptomi koji upućuju na krvne diskrazije (npr. stalna vrućica, nastanak modrica, krvarenje, bljedilo). Ako se dokažu značajne hematološke abnormalnosti, potrebno je razmisliti o prekidu liječenja lijekom Humira u takvih bolesnika.

Cijepljenje

Sličan odgovor protutijela na standardno 23-valentno pneumokokno cjepivo i trovalentno cjepivo protiv gripe zamijećen je u ispitivanju 226 odraslih ispitanika s reumatoidnim artritisom koji su primali adalimumab ili placebo. Nema dostupnih podataka o sekundarnom prijenosu infekcije živim cjepivima u bolesnika liječenih lijekom Humira.

Preporučuje se da se pedijatrijske bolesnike, ako je moguće, cijepi u skladu sa svim važećim smjernicama za cijepljenje prije započinjanja liječenja lijekom Humira.

Bolesnici koji primaju lijek Humira mogu istodobno primiti cjepiva, ali ne živa cjepiva. Djeci koja su u maternici bila izložena adalimumabu ne preporučuje se davati živa cjepiva (npr. cjepivo BCG) najmanje 5 mjeseci otkad je majka u trudnoći primila zadnju injekciju adalimumaba.

Kongestivno zatajenje srca

U kliničkom ispitivanju jednog drugog antagonista TNF-a zabilježeno je pogoršanje kongestivnog zatajenja srca i povećana smrtnost zbog kongestivnog zatajenja srca. Slučajevi pogoršanja kongestivnog zatajenja srca također su prijavljeni i u bolesnika liječenih lijekom Humira. Bolesnicima s blagim zatajenjem srca (NYHA razred I/II) Humira se mora davati oprezno. Primjena lijeka Humira je kontraindicirana u bolesnika s umjerenim do teškim zatajenjem srca (vidjeti dio 4.3). Ako se pojave novi ili pogoršaju postojeći simptomi kongestivnog zatajenja srca, mora se obustaviti liječenje lijekom Humira.

Autoimuni procesi

Liječenje lijekom Humira može dovesti do razvoja autoimunih protutijela. Utjecaj dugotrajnog liječenja lijekom Humira na razvoj autoimunih bolesti nije poznat. Ako bolesnik nakon primjene lijeka Humira razvije simptome koji upućuju na sindrom nalik lupusu i pozitivan je na protutijela usmjerena protiv dvolančane DNK, terapija lijekom Humira ne smije se nastaviti (vidjeti dio 4.8).

Istodobna primjena bioloških antireumatika koji modificiraju tijek bolesti ili antagonista TNF-a

U kliničkim ispitivanjima istodobne primjene anakinre i drugog antagonista TNF-a, etanercepta, zabilježene su ozbiljne infekcije, a pritom nije bilo dodatne kliničke koristi u odnosu na monoterapiju etanerceptom. S obzirom na prirodu štetnih događaja primijećenih pri istodobnoj primjeni anakinre i etanercepta, slične toksičnosti se također mogu pojaviti i za vrijeme liječenja anakinrom u kombinaciji s drugim antagonistima TNF-a. Stoga se istodobna primjena adalimumaba i anakinre ne preporučuje (vidjeti dio 4.5).

Istodobna primjena adalimumaba i drugih bioloških antireumatika koji modificiraju tijek bolesti (npr. anakinra i abatacept) ili drugih antagonista TNF-a se ne preporučuje zbog mogućeg povećanog rizika od razvoja infekcija, uključujući ozbiljne infekcije, i drugih potencijalnih farmakoloških interakcija (vidjeti dio 4.5).

Kirurški zahvati

Raspoloživi podaci o sigurnosti kirurških zahvata u bolesnika liječenih lijekom Humira su ograničeni. Pri planiranju operacija treba voditi računa o dugom poluvijeku adalimumaba. Bolesnike kojima je za vrijeme liječenja lijekom Humira potreban operativni zahvat potrebno je pomno pratiti zbog moguće pojave infekcija i poduzeti odgovarajuće mjere. Raspoloživi podaci o sigurnosti provedbe artroplastike u bolesnika liječenih lijekom Humira su ograničeni.

Opstrukcija tankog crijeva

Neuspješan odgovor na terapiju za Crohnovu bolest može biti znak fiksne fibrozne strikture koju je možda potrebno kirurški liječiti. Dostupni podaci pokazuju da Humira ne uzrokuje i ne pogoršava strikture.

Starije osobe

Učestalost ozbiljnih infekcija među bolesnicima liječenima lijekom Humira bila je veća u osoba starijih od 65 godina (3,7%) nego u osoba mlađih od 65 godina (1,5%). Neke od tih infekcija imale su smrtni ishod. Tijekom liječenja starijih osoba mora se obratiti posebna pažnja na mogući rizik od infekcije.

Pedijatrijska populacija

Vidjeti iznad dio 'Cijepljenje'.

Pomoćne tvari s poznatim učinkom

Ovaj lijek sadrži 0,8 mg polisorbata 80 u svakoj dozi od 80 mg. Polisorbati mogu uzrokovati alergijske reakcije.

**4.5 Interakcije s drugim lijekovima i drugi oblici interakcija**

Djelovanje lijeka Humira ispitivano je u bolesnika s reumatoidnim artritisom, poliartikularnim juvenilnim idiopatskim artritisom i psorijatičnim artritisom koji su dobivali lijek Humira kao monoterapiju i u onih koji su istodobno uzimali i metotreksat. Stvaranje protutijela bilo je manje kada se Humira davala zajedno s metotreksatom nego kada se primjenjivala kao monoterapija. Primjena lijeka Humira bez metotreksata rezultirala je povećanim stvaranjemprotutijela, povećanim klirensom i smanjenom djelotvornošću adalimumaba (vidjeti dio 5.1).

Kombinirana terapija lijekom Humira i anakinrom se ne preporučuje (vidjeti dio 4.4 “Istodobna primjena bioloških antireumatika koji modificiraju tijek bolesti ili antagonista TNF-a“).

Kombinirana terapija lijekom Humira i abataceptom se ne preporučuje (vidjeti dio 4.4 “Istodobna primjena bioloških antireumatika koji modificiraju tijek bolesti ili antagonista TNF-a“).

**4.6 Plodnost, trudnoća i dojenje**

Žene reproduktivne dobi

Žene reproduktivne dobi trebaju razmotriti korištenje odgovarajuće kontracepcije kako bi spriječile trudnoću i trebale bi je nastaviti koristiti još najmanje pet mjeseci nakon posljednje doze lijeka Humira.

Trudnoća

Prospektivno prikupljeni podaci o velikom broju trudnoća izloženih adalimumabu (približno 2100) koje su završile živorođenjem s poznatim ishodom, uključujući više od 1500 trudnoća izloženih tijekom prvog tromjesečja, ne ukazuju na povećanu stopu malformacija u novorođenčeta.

U prospektivan kohortni registar uključeno je 257 žena s reumatoidnim artritisom ili Crohnovom bolešću koje su se liječile adalimumabom najmanje tijekom prvog tromjesečja te 120 žena s reumatoidnim artritisom ili Crohnovom bolešću koje se nisu liječile adalimumabom. Primarna mjera ishoda bila je prevalencija značajnih urođenih mana pri porođaju. Stopa trudnoća koje su završile najmanje jednim živorođenim djetetom s velikom urođenom manom iznosila je 6/69 (8,7%) među ženama liječenima adalimumabom koje su imale reumatoidni artritis i 5/74 (6,8%) među ženama s reumatoidnim artritisom koje nisu primale liječenje (neprilagođen OR: 1,31; 95% CI: 0,38 ‑ 4,52) te 16/152 (10,5%) među ženama liječenima adalimumabom koje su imale Crohnovu bolest i 3/32 (9,4%) među ženama s Crohnovom bolešću koje nisu primale liječenje (neprilagođen OR: 1,14; 95% CI: 0,31 ‑ 4,16). Prilagođen OR (kod kojega su uzete u obzir početne razlike) iznosio je 1,10 (95% CI: 0,45 ‑ 2,73) za reumatoidni artritis i Crohnovu bolest zajedno. Nije bilo velikih razlika između žena liječenih adalimumabom i onih koje ga nisu primale s obzirom na sekundarne mjere ishoda – spontane pobačaje, manje urođene mane, prijevremeni porođaj, porođajnu veličinu i ozbiljne ili oportunističke infekcije, a nije prijavljeno nijedno mrtvorođenje ni zloćudna bolest. Na interpretaciju podataka mogu utjecati metodološka ograničenja ispitivanja, uključujući malu veličinu uzorka i dizajn koji nije uključivao randomizaciju.

U ispitivanju razvojne toksičnosti kod majmuna nisu zabilježeni znakovi toksičnosti za majku, embriotoksičnosti ni teratogenosti. Nisu dostupni pretklinički podaci o postnatalnoj toksičnosti adalimumaba (vidjeti dio 5.3).

Zbog inhibicije faktora tumorske nekroze α (TNFα), adalimumab primijenjen u trudnoći mogao bi utjecati na normalne imunološke odgovore u novorođenčeta. Adalimumab se tijekom trudnoće smije primjenjivati samo ako je to posve neophodno.

Adalimumab može prijeći preko posteljice u serum djece čije su majke tijekom trudnoće liječene adalimumabom. Zbog toga ta djeca mogu imati povećan rizik od infekcija. Djeci koja su u maternici bila izložena adalimumabu ne preporučuje se davati živa cjepiva (npr. cjepivo BCG) najmanje 5 mjeseci otkad je majka u trudnoći primila zadnju injekciju adalimumaba.

Dojenje

Ograničeni podaci iz objavljene literature ukazuju na to da se adalimumab izlučuje u majčino mlijeko u vrlo maloj koncentraciji te da koncentracije adalimumaba u majčinom mlijeku iznose 0,1% do 1% razine u serumu majke. Kada se primjenjuju peroralno, imunoglobulin G proteini prolaze proteolizu u crijevima te imaju malu bioraspoloživost. Ne očekuju se učinci na dojenu novorođenčad/dojenčad. Stoga se Humira može primjenjivati tijekom dojenja.

Plodnost

Nisu dostupni pretklinički podaci o utjecaju adalimumaba na plodnost.

**4.7 Utjecaj na sposobnost upravljanja vozilima i rada sa strojevima**

Humira može malo utjecati na sposobnost upravljanja vozilima i rada sa strojevima. Nakon primjene lijeka Humira mogu se pojaviti vrtoglavica i poremećaji vida (vidjeti dio 4.8).

**4.8 Nuspojave**

Sažetak sigurnosnog profila

Humira je ispitivana u 9506 bolesnika u pivotalnim kontroliranim i otvorenim ispitivanjima tijekom razdoblja do 60 mjeseci ili dulje. Ispitivanjima su obuhvaćeni bolesnici s nedavnom pojavom reumatoidnog artritisa i oni s dugotrajnom bolešću te bolesnici s juvenilnim idiopatskim artritisom (poliartikularnim juvenilnim idiopatskim artritisom i artritisom povezanim s entezitisom), kao i oni s aksijalnim spondiloartritisom (ankilozantnim spondilitisom i aksijalnim spondiloartritisom bez radiološkog dokaza AS-a), psorijatičnim artritisom, Crohnovom bolešću, ulceroznim kolitisom, psorijazom, gnojnim hidradenitisom i uveitisom. Pivotalna kontrolirana ispitivanja uključivala su 6089 bolesnika liječenih lijekom Humira i 3801 bolesnika koji je primao placebo ili neki aktivni usporedni lijek tijekom kontroliranog razdoblja.

U dvostruko slijepim, kontroliranim dijelovima pivotalnih ispitivanja, liječenje je zbog štetnih događaja prekinuto u 5,9% bolesnika koji su dobivali lijek Humira, odnosno 5,4% bolesnika iz kontrolne skupine.

Najčešće prijavljene nuspojave su infekcije (kao što su nazofaringitis, infekcija gornjih dišnih putova i sinusitis), reakcije na mjestu primjene (eritem, svrbež, krvarenje, bol ili oticanje), glavobolja i bol u mišićno-koštanom sustavu.

Uz lijek Humira prijavljene su ozbiljne nuspojave. Antagonisti TNF-a, kao što je Humira, djeluju na imunološki sustav te njihova primjena može utjecati na obranu tijela od infekcija i raka.

Kod primjene lijeka Humira također su prijavljene infekcije sa smrtnim ishodom i po život opasne infekcije (uključujući sepsu, oportunističke infekcije i tuberkulozu), reaktivacija HBV-a i razne zloćudne bolesti (uključujući leukemiju, limfom i hepatosplenični T-stanični limfom).

Također su prijavljene ozbiljne hematološke, neurološke i autoimune reakcije. One uključuju rijetke prijave pancitopenije, aplastične anemije, demijelinizirajućih događaja u središnjem i perifernom živčanom sustavu te prijave lupusa, stanja povezanih s lupusom i Stevens-Johnsonova sindroma.

Pedijatrijska populacija

Općenito su štetni događaji u pedijatrijskih bolesnika prema učestalosti i tipu bili slični onima u odraslih bolesnika.

Tablični popis nuspojava

Sljedeći popis nuspojava temelji se na iskustvu iz kliničkih ispitivanja i nakon stavljanja lijeka u promet, a prikazane su dolje u Tablici 4 prema organskom sustavu i učestalosti: vrlo često (≥ 1/10); često (≥1/100 i <1/10); manje često (≥1/1000 i <1/100); rijetko (≥1/10 000 i <1/1000) i nepoznato (ne može se procijeniti iz dostupnih podataka). Unutar svake skupine učestalosti nuspojave su prikazane u padajućem nizu prema ozbiljnosti. Navedena je najviša primijećena kategorija učestalosti neovisno o indikaciji. Zvjezdica (\*) u stupcu 'Organski sustav' znači da se detaljnije informacije mogu pronaći u dijelovima 4.3, 4.4 i 4.8.

**Tablica 4**

**Nuspojave**

| **Organski sustav** | **Učestalost** | **Nuspojava** |
| --- | --- | --- |
| Infekcije i infestacije\* | vrlo često | infekcije dišnih putova (uključujući infekcije donjih i gornjih dišnih putova, pneumoniju, sinusitis, faringitis, nazofaringitis i pneumoniju uzrokovanu virusom herpesa) |
| često | sistemske infekcije (uključujući sepsu, kandidijazu i gripu),  intestinalne infekcije (uključujući virusni gastroenteritis),  infekcije kože i mekog tkiva (uključujući paronihiju, celulitis, impetigo, nekrotizirajući fasciitis i herpes zoster),  infekcije uha,  infekcije usne šupljine (uključujući herpes simpleks, herpes usne šupljine i infekcije zuba),  infekcije reproduktivnog sustava (uključujući vulvovaginalne mikoze),  infekcije mokraćnog sustava (uključujući pijelonefritis),  gljivične infekcije,  infekcije zglobova |
| manje često | neurološke infekcije (uključujući virusni meningitis),  oportunističke infekcije i tuberkuloza (uključujući kokcidioidomikozu, histoplazmozu i infekciju kompleksom *mycobacterium avium*),  bakterijske infekcije,  infekcije oka,  divertikulitis1) |
| Dobroćudne, zloćudne i nespecificirane novotvorine (uključujući ciste i polipe)\* | često | rak kože, isključujući melanom (uključujući bazocelularni karcinom i karcinom skvamoznih stanica),  benigne neoplazme |
| manje često | limfom\*\*,  novotvorine na solidnim organima (uključujući rak dojke, novotvorine na plućima i štitnjači),  melanom\*\* |
| rijetko | leukemija1) |
| nepoznato | hepatosplenični T-stanični limfom1)  karcinom Merkelovih stanica (neuroendokrini karcinom kože)1), Kaposijev sarkom |
| Poremećaj krvi i limfnog sustava\* | vrlo često | leukopenija (uključujući neutropeniju i agranulocitozu),  anemija |
| često | leukocitoza,  trombocitopenija |
| manje često | idiopatska trombocitopenična purpura |
| rijetko | pancitopenija |
| Poremećaji imunološkog sustava\* | često | preosjetljivost,  alergije (uključujući sezonske alergije) |
| manje često | sarkoidoza1),  vaskulitis |
| rijetko | anafilaksija1) |
| Poremećaji metabolizma i prehrane | vrlo često | povišena razina lipida |
| često | hipokalijemija,  povišene razine mokraćne kiseline,  odstupanja u razinama natrija u krvi,  hipokalcijemija,  hiperglikemija,  hipofosfatemija,  dehidracija |
| Psihijatrijski poremećaji | često | promjene raspoloženja (uključujući depresiju), anksioznost,  nesanica |
| Poremećaji živčanog sustava\* | vrlo često | glavobolja |
| često | parestezije (uključujući hipoesteziju),  migrena,  kompresija korijena živca |
| manje često | cerebrovaskularni događaj1),  tremor,  neuropatija |
| rijetko | multipla skleroza,  demijelinizirajući poremećaji (npr. optički neuritis, Guillain-Barréov sindrom) 1) |
| Poremećaji oka | često | oštećenje vida,  konjunktivitis,  blefaritis,  oticanje očiju |
| manje često | diplopija |
| Poremećaji uha i labirinta | često | vertigo |
| manje često | gluhoća,  tinitus |
| Srčani poremećaji\* | često | tahikardija |
| manje često | infarkt miokarda1),  aritmija,  kongestivno zatajenje srca |
| rijetko | zastoj srca |
| Krvožilni poremećaji | često | hipertenzija,  navale crvenila,  hematomi |
| manje često | aneurizma aorte,  okluzije arterijskih žila,  tromboflebitis |
| Poremećaji dišnog sustava, prsišta i sredoprsja\* | često | astma,  dispneja,  kašalj |
| manje često | plućna embolija1),  intersticijska plućna bolest,  kronična opstruktivna plućna bolest,  pneumonitis  pleuralna efuzija1) |
| rijetko | plućna fibroza1) |
| Poremećaji probavnog sustava | vrlo često | bol u abdomenu,  mučnina i povraćanje |
| često | krvarenje u probavnom sustavu,  dispepsija,  gastroezofagusna refluksna bolest,  *sicca* sindrom |
| manje često | pankreatitis,  disfagija,  edem lica |
| rijetko | intestinalna perforacija1) |
| Poremećaji jetre i žuči\* | vrlo često | povišena razina jetrenih enzima |
| manje često | kolecistitis i kolelitijaza,  steatoza jetre,  povišena razina bilirubina |
| rijetko | hepatitis  reaktivacija hepatitisa B1)  autoimuni hepatitis1) |
| nepoznato | zatajenje jetre1) |
| Poremećaji kože i potkožnog tkiva | vrlo često | osip (uključujući eksfolijativni osip) |
| često | pogoršanje ili nova pojava psorijaze (uključujući palmoplantarnu pustuloznu psorijazu)1),  urtikarija,  stvaranje modrica (uključujući purpuru),  dermatitis (uključujući ekcem),  pucanje noktiju,  hiperhidroza,  alopecija1),  pruritus |
| manje često | noćno znojenje,  ožiljci |
| rijetko | multiformni eritem1),  Stevens-Johnsonov sindrom1),  angioedem1),  kutani vaskulitis1)  lihenoidne kožne reakcije1) |
| nepoznato | pogoršanje simptoma dermatomiozitisa1) |
| Poremećaji mišićno-koštanog sustava i vezivnog tkiva | vrlo često | mišićno-koštana bol |
| često | spazmi mišića (uključujući povećanje razine kreatin fosfokinaze u krvi) |
| manje često | rabdomioliza,  sistemski eritemski lupus |
| rijetko | sindrom sličan lupusu1) |
| Poremećaji bubrega i mokraćnog sustava | često | oštećenje funkcije bubrega,  hematurija |
| manje često | nokturija |
| Poremećaji reproduktivnog sustava i dojki | manje često | erektilna disfunkcija |
| Opći poremećaji i reakcije na mjestu primjene\* | vrlo često | reakcije na mjestu primjene (uključujući eritem na mjestu primjene) |
| često | bol u prsištu,  edem  pireksija1) |
| manje često | upala |
| Pretrage\* | često | poremećaji koagulacije i krvarenja (uključujući produljenje aktiviranog parcijalnog tromboplastinskog vremena),  pozitivan nalaz testa na autoprotutijela (uključujući protutijela na dvolančanu DNK),  povišena razina laktat dehidrogenaze u krvi |
| nepoznato | porast tjelesne težine2) |
| Ozljede, trovanja i proceduralne komplikacije | često | otežano cijeljenje |

\* detaljnije informacije mogu se pronaći u dijelovima 4.3, 4.4 i 4.8

\*\* uključujući otvorene produžetke ispitivanja

1) uključujući podatke iz spontanog prijavljivanja

2) Srednja vrijednost promjene tjelesne težine od početne vrijednosti za adalimumab bila je u rasponu od 0,3 kg do 1,0 kg u indikacijama za odrasle osobe u usporedbi s (minus) –0,4 kg do 0,4 kg za placebo tijekom razdoblja liječenja od 4 do 6 mjeseci. Porast težine za 5 do 6 kg također je primijećen u dugoročnim produžecima ispitivanjima sa srednjim vrijednostima izloženosti od otprilike 1 – 2 godine bez kontrolne skupine, posebice u bolesnika s Crohnovom bolešću i ulceroznim kolitisom. Mehanizam u pozadini tog učinka nije jasan, ali bi mogao biti povezan s protuupalnim učinkom adalimumaba.

Gnojni hidradenitis (*Hidradenitis suppurativa*)

Sigurnosni profil lijeka Humira u bolesnika s gnojnim hidradenitisom liječenih jednom tjedno bio je u skladu s poznatim sigurnosnim profilom lijeka Humira.

Uveitis

Sigurnosni profil lijeka Humira u bolesnika s uveitisom liječenih svaki drugi tjedan bio je u skladu s poznatim sigurnosnim profilom lijeka Humira.

Opis odabranih nuspojava

*Reakcije na mjestu primjene*

U pivotalnim kontroliranim ispitivanjima u odraslih i djece, reakcije na mjestu primjene (eritem i/ili svrbež, krvarenje, bol ili oticanje) pojavile su se u 12,9% bolesnika liječenih lijekom Humira u usporedbi sa 7,2% bolesnika koji su dobivali placebo ili aktivni kontrolni lijek. Liječenje obično nije trebalo prekidati zbog reakcija na mjestu primjene.

*Infekcije*

U pivotalnim kontroliranim ispitivanjima u odraslih i djece, stopa infekcija bila je 1,51 po bolesnik-godini u bolesnika liječenih lijekom Humira, odnosno 1,46 po bolesnik-godini u bolesnika koji su primali placebo ili aktivni kontrolni lijek. Infekcije su prvenstveno uključivale nazofaringitis, infekciju gornjeg dišnog sustava i sinusitis. Većina bolesnika nastavila je primjenjivati lijek Humira nakon što je infekcija izliječena.

Incidencija ozbiljnih infekcija bila je 0,04 po bolesnik-godini u bolesnika liječenih lijekom Humira, odnosno 0,03 po bolesnik-godini u onih koji su primali placebo ili aktivni kontrolni lijek.

U kontroliranim i otvorenim ispitivanjima lijeka Humira u odraslih i djece zabilježene su ozbiljne infekcije (u rijetkim slučajevima i sa smrtnim ishodom), među kojima i tuberkuloza (uključujući njezin milijarni oblik i izvanplućne lokalizacije) te invazivne oportunističke infekcije (npr. diseminirana ili ekstrapulmonalna histoplazmoza, blastomikoza, kokcidioidomikoza, pneumocistis, kandidijaza, aspergiloza i listerioza). Većina slučajeva tuberkuloze nastupila je u prvih osam mjeseci liječenja, što može biti posljedica aktivacije postojećeg latentnog oblika bolesti.

*Zloćudne bolesti i limfoproliferativni poremećaji*

U 249 pedijatrijskih bolesnika s izloženošću od 655,6 bolesnik-godina tijekom ispitivanja lijeka Humira u bolesnika s juvenilnim idiopatskim artritisom (poliartikularnim juvenilnim idiopatskim artritisom i artritisom povezanim s entezitisom) nisu primijećene zloćudne bolesti. Dodatno, nisu primijećene zloćudne bolesti u 192 pedijatrijska bolesnika s izloženošću od 498,1 bolesnik-godine u ispitivanjima lijeka Humira u pedijatrijskih bolesnika s Crohnovom bolešću. Zloćudne bolesti nisu primijećene ni u 77 pedijatrijskih bolesnika s izloženošću od 80,0 bolesnik‑godina u ispitivanju lijeka Humira provedenom u pedijatrijskih bolesnika s kroničnom plak psorijazom. Zloćudne bolesti nisu primijećene u 93 pedijatrijska bolesnika s izloženošću od 65,3 bolesnik-godine u ispitivanju lijeka Humira u pedijatrijskih bolesnika s ulceroznim kolitisom. Zloćudne bolesti nisu primijećene u 60 pedijatrijskih bolesnika s izloženošću od 58,4 bolesnik‑godine u ispitivanju lijeka Humira provedenom u pedijatrijskih bolesnika s uveitisom.

U kontroliranim dijelovima pivotalnih ispitivanja terapije lijekom Humira koja su trajala barem 12 tjedana u odraslih bolesnika s umjerenim do teškim aktivnim reumatoidnim artritisom, ankilozantnim spondilitisom, aksijalnim spondiloartritisom bez radiološkog dokaza AS-a, psorijatičnim artritisom, psorijazom, gnojnim hidradenitisom, Crohnovom bolešću, ulceroznim kolitisom i uveitisom, primijećene su zloćudne bolesti, isključujući limfome i nemelanomske tumore kože, uz stopu od 6,8 (4,4; 10,5) na 1000 bolesnik-godina (interval pouzdanosti od 95%) u 5291 bolesnika liječenog lijekom Humira, naspram 6,3 (3,4; 11,8) na 1000 bolesnik‑godina u 3444 bolesnika iz kontrolne skupine (medijan trajanja terapije bio je 4,0 mjeseci u bolesnika liječenih lijekom Humira i 3,8 mjeseci u kontrolnoj skupini bolesnika). Stopa nemelanomskih tumora kože (interval pouzdanosti od 95%) bila je 8,8 (6,0; 13,0) na 1000 bolesnik-godina u bolesnika liječenih lijekom Humira, odnosno 3,2 (1,3; 7,6) na 1000 bolesnik-godina u kontrolnoj skupini bolesnika. Od tih tumora kože, karcinom skvamoznih stanica javljao se (interval pouzdanosti od 95%) uz stopu od 2,7 (1,4; 5,4) na 1000 bolesnik-godina u bolesnika liječenih lijekom Humira i stopu od 0,6 (0,1; 4,5) na 1000 bolesnik-godina u kontrolnoj skupini. Limfomi su se javljali uz stopu (interval pouzdanosti od 95%) od 0,7 (0,2; 2,7) na 1000 bolesnik-godina u bolesnika liječenih lijekom Humira, odnosno stopu od 0,6 (0,1; 4,5) na 1000 bolesnik-godina u kontrolnoj skupini.

Kada se objedine rezultati kontroliranih dijelova tih ispitivanja te otvorenih produžetaka ispitivanja koji su u tijeku ili dovršeni, s ukupno 6427 bolesnika i više od 26 439 bolesnik-godina terapije te medijanom trajanja od 3,3 godine, primijećena stopa zloćudnih bolesti, isključujući limfome i nemelanomske tumore kože, iznosi približno 8,5 na 1000 bolesnik-godina. Primijećena stopa nemelanomskih tumora kože je približno 9,6 na 1000 bolesnik-godina, a limfoma 1,3 na 1000 bolesnik-godina.

Nakon stavljanja lijeka u promet, od siječnja 2003. godine do prosinca 2010. godine, pretežito u bolesnika s reumatoidnim artritisom, stopa zloćudnih bolesti iz spontanih prijava je približno 2,7 na 1000 bolesnik-godina liječenja. Stope nemelanomskih tumora kože i limfoma iz spontanih prijava bile su oko 0,2 odnosno 0,3 na 1000 bolesnik-godina liječenja (vidjeti dio 4.4).

Prijavljeni su i rijetki slučajevi hepatospleničnog T-staničnog limfoma u bolesnika liječenih adalimumabom nakon stavljanja lijeka u promet (vidjeti dio 4.4).

*Autoprotutijela*

U ispitivanjima (I – V) kod reumatoidnog artritisa, uzorci seruma bolesnika u više su vremenskih točaka testirani na prisutnost autoprotutijela. U tim ispitivanjima,u 11,9% bolesnika liječenih lijekom Humira i 8,1% bolesnika koji su primali placebo i aktivni kontrolni lijek i koji su prije početka liječenja imali negativan titar antinuklearnih protutijela zabilježen je pozitivan titar nakon 24 tjedna primjene lijeka. Klinički simptomi koji upućuju na razvoj sindroma sličnog lupusu zabilježeni su u dva od ukupno 3441 bolesnika liječenog lijekom Humira iz svih ispitivanja kod reumatoidnog artritisa i psorijatičnog artritisa. Ti su se bolesnici oporavili nakon prekida liječenja. Ni u jednog bolesnika nije se razvio lupusni nefritis niti su se pojavili simptomi u središnjem živčanom sustavu.

*Hepatobilijarni događaji*

U kontroliranim ispitivanjima faze III u kojima se Humira primjenjivala u bolesnika s reumatoidnim artritisom i psorijatičnim artritisom, s kontrolnim razdobljem koje je trajalo u rasponu od 4 do 104 tjedna, povišenje razine ALT-a ≥ 3 x GGN (gornja granica normalnog raspona) zabilježeno je u 3,7% bolesnika liječenih lijekom Humira i 1,6% bolesnika iz kontrolne skupine.

U kontroliranim ispitivanjima faze III u kojima se Humira primjenjivala u bolesnika u dobi od 4 do 17 godina s poliartikularnim juvenilnim idiopatskim artritisom i u bolesnika u dobi od 6 do 17 godina s artritisom povezanim s entezitisom, povišenje razine ALT-a ≥ 3 x GGN zabilježeno je u 6,1% bolesnika liječenih lijekom Humira i 1,3% bolesnika iz kontrolne skupine. Većinom je povišenje razine ALT-a zabilježeno pri istodobnoj primjeni s metotreksatom. Nije zabilježeno povišenje razine ALT-a ≥ 3 x GGN u ispitivanju faze III u kojem se Humira primjenjivala u bolesnika s poliartikularnim juvenilnim idiopatskim artritisom u dobi od 2 do <4 godine.

U kontroliranim ispitivanjima faze III u kojima se Humira primjenjivala u bolesnika s Crohnovom bolešću i ulceroznim kolitisom, s kontrolnim razdobljem koje je trajalo u rasponu od 4 do 52 tjedna, povišenje razine ALT-a ≥ 3 x GGN zabilježeno je u 0,9% bolesnika liječenih lijekom Humira i 0,9% bolesnika iz kontrolne skupine.

U ispitivanju faze III lijeka Humira u pedijatrijskih bolesnika s Chronovom bolešću, koje je ocijenilo djelotvornost i sigurnost dvaju režima terapije održavanja dozom prilagođenom tjelesnoj težini nakon indukcijske terapije prilagođene tjelesnoj težini u trajanju do 52 tjedna, povišenje razine ALT-a ≥ 3 x GGN javilo se u 2,6% (5/192) bolesnika, od kojih je njih četvero na početku liječenja primalo istodobnu terapiju imunosupresivima.

U kontroliranim ispitivanjima faze III u kojima se Humira primjenjivala u bolesnika s plak psorijazom, s kontrolnim razdobljem koje je trajalo u rasponu od 12 do 24 tjedna, povišenja razine ALT-a ≥ 3 x GGN zabilježena su u 1,8% bolesnika liječenih lijekom Humira i 1,8% bolesnika iz kontrolne skupine.

U ispitivanju faze III u kojem se Humira primjenjivala u pedijatrijskih bolesnika s plak psorijazom, nisu primijećena povišenja razine ALT-a ≥ 3 x GGN.

U kontroliranim ispitivanjima lijeka Humira (početne doze od 160 mg u nultom tjednu i 80 mg u 2. tjednu, a zatim 40 mg svaki tjedan, počevši od 4. tjedna) u bolesnika s gnojnim hidradenitisom, uz kontrolno razdoblje u trajanju od 12 do 16 tjedana, povišenja razine ALT‑a ≥ 3 x GGN zabilježena su u 0,3% bolesnika liječenih lijekom Humira i 0,6% bolesnika iz kontrolne skupine.

U kontroliranim ispitivanjima lijeka Humira (početne doze od 80 mg u nultom tjednu, nakon kojih slijede doze od 40 mg svaki drugi tjedan, počevši od 1. tjedna) u odraslih bolesnika s uveitisom u trajanju do 80 tjedana, uz medijan izloženosti od 166,5 dana u bolesnika liječenih lijekom Humira te 105,0 dana u bolesnika iz kontrolne skupine, povišenja razine ALT‑a ≥ 3 x GGN zabilježena su u 2,4% bolesnika liječenih lijekom Humira i 2,4% bolesnika iz kontrolne skupine.

U kontroliranom ispitivanju faze III lijeka Humira u pedijatrijskih bolesnika s ulceroznim kolitisom (N = 93) kojim se procjenjivala djelotvornost i sigurnost doze održavanja od 0,6 mg/kg (maksimalno 40 mg) svaki drugi tjedan (N = 31) i doze održavanja od 0,6 mg/kg (maksimalno 40  mg) svaki tjedan (N = 32), nakon indukcijskog doziranja prilagođenog tjelesnoj težini od 2,4 mg/kg (maksimalno 160 mg) u nultom tjednu i 1. tjednu i 1,2 mg/kg (maksimalno 80 mg) u 2. tjednu (N = 63) ili indukcijske doze od 2,4 mg/kg (maksimalno 160 mg) u nultom tjednu, placeba u 1. tjednu i 1,2 mg/kg (maksimalno 80 mg) u 2. tjednu (N = 30), povišenja razine ALT-a ≥ 3 X GGN zabilježena su u 1,1% (1/93) bolesnika.

U kliničkim ispitivanjima kod svih indikacija, bolesnici s povišenim razinama ALT-a nisu imali simptome i u većini slučajeva povišenje je bilo prolazno i povuklo se s nastavkom liječenja. Ipak, nakon stavljanja lijeka u promet zaprimljene su prijave zatajenja jetre kao i manje teških poremećaja jetre koji mogu prethoditi zatajenju jetre, kao što je hepatitis, uključujući autoimuni hepatitis, u bolesnika koji su primali adalimumab.

Istodobna primjena azatioprina/6-merkaptopurina

U ispitivanjima kod Crohnove bolesti u odraslih, kod kombinacije lijeka Humira i azatioprina/6‑merkaptopurina primijećene su veće incidencije nuspojava povezanih sa zloćudnim bolestima i ozbiljnim infekcijama nego kod primjene samo lijeka Humira.

Prijavljivanje sumnji na nuspojavu

Nakon dobivanja odobrenja lijeka važno je prijavljivanje sumnji na njegove nuspojave. Time se omogućuje kontinuirano praćenje omjera koristi i rizika lijeka. Od zdravstvenih radnikase traži da prijave svaku sumnju na nuspojavu lijeka putem nacionalnog sustava prijave nuspojava: navedenog u [Dodatku V](http://www.ema.europa.eu/docs/en_GB/document_library/Template_or_form/2013/03/WC500139752.doc).

**4.9 Predoziranje**

U kliničkim ispitivanjima nisu primijećene toksične reakcije koje bi ograničavale dozu. Najveća ispitivana doza bila je višestruka intravenska doza od 10 mg/kg, koja je oko 15 puta veća od preporučene doze.

**5. FARMAKOLOŠKA SVOJSTVA**

**5.1 Farmakodinamička svojstva**

Farmakoterapijska skupina: Imunosupresivi, Inhibitori faktora tumorske nekroze alfa (TNF‑α). ATK oznaka: L04AB04

Mehanizam djelovanja

Adalimumab se specifično veže za TNF (faktor tumorske nekroze) i neutralizira biološku funkciju TNF-a blokirajući njegovu interakciju s površinskim staničnim TNF-receptorima p55 i p75.

Adalimumab također modulira biološke odgovore koje inducira ili regulira TNF, uključujući promjene u razinama adhezijskih molekula koje su odgovorne za migraciju leukocita (ELAM-1, VCAM-1 i ICAM-1, uz IC50 od 0,1-0,2 nM).

Farmakodinamički učinci

Nakon liječenja lijekom Humira u bolesnika s reumatoidnim artritisom primijećeno je naglo snižavanje razina reaktanata akutne faze upale (C-reaktivni protein [CRP] i brzina sedimentacije eritrocita [SE]) i serumskih citokina (IL-6) u usporedbi s početnim vrijednostima. Serumske razine matriksnih metaloproteinaza (MMP-1 i MMP-3) koje uzrokuju preoblikovanje tkiva odgovorno za uništenje hrskavice također su se smanjile nakon primjene lijeka Humira. Bolesnici liječeni lijekom Humira obično pokazuju poboljšanje hematoloških znakova kronične upale.

U bolesnika s poliartikularnim juvenilnim idiopatskim artritisom, Crohnovom bolešću, ulceroznim kolitisom i gnojnim hidradenitisom također je primijećeno naglo smanjenje razina CRP-a nakon liječenja lijekom Humira. U bolesnika s Crohnovom bolešću primijećeno je smanjenje broja stanica u debelom crijevu koje eksprimiraju markere upale, uključujući i značajno sniženje ekspresije TNFα. Endoskopska ispitivanja intestinalne mukoze pokazala su znakove zacjeljivanja sluznice u bolesnika liječenih adalimumabom.

Klinička djelotvornost i sigurnost

*Reumatoidni artritis*

Djelovanje lijeka Humira ispitivano je u više od 3000 bolesnika u svim kliničkim ispitivanjima kod reumatoidnog artritisa (RA). Djelotvornost i sigurnost lijeka Humira ocijenjena je u pet randomiziranih, dvostruko slijepih, dobro kontroliranih ispitivanja. Neki su bolesnici liječeni kroz razdoblje i do 120 mjeseci. Bol na mjestu primjene lijeka Humira od 40 mg/0,4 ml ocjenjivala se u dvama randomiziranim, aktivnim lijekom kontroliranim, jednostruko slijepim, ukriženim ispitivanjima s dva razdoblja.

Ispitivanje RA I obuhvatilo je 271 bolesnika s umjereno teškim do teškim aktivnim reumatoidnim artritisom u dobi od 18 godina i starijih u kojeg prethodna terapija barem jednim antireumatskim lijekom koji modificira tijek bolesti nije bila uspješna, u kojih nije bio dovoljno djelotvoran metotreksat u dozi od 12,5 do 25 mg (10 mg ako bolesnik ne podnosi metotreksat) jednom tjedno i u kojih je doza metotreksata bila konstantno 10 do 25 mg jednomtjedno. Bolesnici su svaki drugi tjedan tijekom 24 tjedna dobivali lijek Humira ili placebo u dozi od 20, 40 ili 80 mg.

Ispitivanje RA II obuhvatilo je 544 bolesnika s umjereno teškim do teškim aktivnim reumatoidnim artritisom u dobi od 18 godina i starijih u kojih prethodna terapija barem jednim antireumatskim lijekom koji modificira tijek bolesti nije bila uspješna. Humira u dozi od 20 ili 40 mg primjenjivala se supkutanom injekcijom ili svaki drugi tjedan naizmjenično s placebom (jedan tjedan Humira, drugi tjedan placebo), ili svaki tjedan tijekom 26 tjedana; placebo se primjenjivao svaki tjedan tijekom istog razdoblja. Bolesnici nisu smjeli uzimati nikakve druge antireumatske lijekove koji modificiraju tijek bolesti.

Ispitivanje RA III obuhvatilo je 619 bolesnika s umjereno teškim do teškim aktivnim reumatoidnim artritisom u dobi ≥18 godina koji nisu učinkovito odgovorili na prethodnu terapiju metotreksatom u dozi od 12,5 do 25 mg ili koji nisu podnosili metotreksat u dozi od 10 mg jednom tjedno. Bolesnici su bili podijeljeni u tri skupine. Prva je dobivala injekcije placeba svaki tjedan tijekom 52 tjedna. Druga je dobivala 20 mg lijeka Humira svaki tjedan tijekom 52 tjedna, dok je treća skupina svaki tjedan naizmjenično dobivala 40 mg lijeka Humira ili injekcije placeba (jedan tjedan 40 mg lijeka Humira, drugi tjedan placebo). Po završetku prva 52 tjedna, 457 bolesnika uključeno je u otvoreni produžetak ispitivanja u kojem su se Humira u dozi od 40 mg/MTX primjenjivali svaka dva tjedna do 10 godina.

U ispitivanju RA IV prvenstveno se ocjenjivala sigurnost u 636 bolesnika u dobi ≥18 godina s umjereno teškim do teškim aktivnim reumatoidnim artritisom. U ispitivanje su mogli biti uključeni bolesnici koji prethodno nisu bili liječeni antireumatskim lijekovima koji modificiraju tijek bolesti i oni koji su već dobivali antireumatsku terapiju, pod uvjetom da je ta terapija bila stabilna najmanje 28 dana. Ove terapije uključuju metotreksat, leflunomid, hidroksiklorokin, sulfasalazin i/ili soli zlata. Bolesnici su nasumce podijeljeni u dvije skupine od kojih je jedna dobivala 40 mg lijeka Humira, a druga placebo svaki drugi tjedan tijekom 24 tjedna.

Ispitivanje RA V obuhvatilo je 799 odraslih bolesnika s umjerenim do teškim aktivnim ranim reumatoidnim artritisom (srednja vrijednost trajanja bolesti kraća od 9 mjeseci) koji do tada nisu bili liječeni metotreksatom. Tijekom 104 tjedna uspoređivana je djelotvornost kombiniranog liječenja (40 mg lijeka Humira svaka dva tjedna/metotreksat), monoterapije lijekom Humira (40 mg svaka dva tjedna) te monoterapije metotreksatom na smanjenje simptoma i znakova te brzinu progresije oštećenja zglobova kod reumatoidnog artritisa. Po završetku prva 104 tjedna, 497 bolesnika uključeno je u otvoreni produžetak ispitivanja u kojem se Humira u dozi od 40 mg primjenjivala svaka dva tjedna tijekom razdoblja do 10 godina.

U ispitivanjima RA VI i VII ocjenjivano je po 60 bolesnika s umjereno teškim do teškim aktivnim reumatoidnim artritisom u dobi od ≥18 godina. Uključeni bolesnici su ili već tada primali lijek Humira u dozi od 40 mg/0,8 ml i ocijenili prosječnu bol na mjestu primjene kao najmanje 3 cm (prema vizualnoj analognoj ljestvici [engl. *visual analogue scale*, VAS] od 0‑10 cm) ili prethodno nisu primali biološke lijekove i započeli su liječenje lijekom Humira u dozi od 40 mg/0,8 ml. Bolesnici su bili randomizirani za primanje jednokratne doze lijeka Humira od 40 mg/0,8 ml ili 40 mg/0,4 ml, nakon koje su pri sljedećoj primjeni primili jednu injekciju suprotne doze.

Primarna mjera ishoda ispitivanja RA I, II i III te sekundarna mjera ishoda ispitivanja RA IV bio je postotak bolesnika u kojih je postignut terapijski odgovor ACR 20 nakon 24 odnosno 26 tjedana liječenja. Primarna mjera ishoda ispitivanja RA V bio je postotak bolesnika u kojih je postignut terapijski odgovor ACR 50 nakon 52 tjedna liječenja. Dodatna primarna mjera ishoda ispitivanja RA III i V bilo je usporavanje progresije bolesti (na temelju radioloških nalaza) nakon 52 tjedna liječenja. Primarna mjera ishoda ispitivanja RA III bile su i promjene u kvaliteti života. Primarna mjera ishoda u ispitivanjima RA VI i VII bila je bol na mjestu injiciranja neposredno nakon injekcije, ocijenjena prema VAS ljestvici od 0‑10 cm.

*ACR odgovor*

Postotak bolesnika liječenih lijekom Humira u kojih je postignut terapijski odgovor ACR 20, 50 i 70 bio je podjednak u ispitivanjima RA I, II i III. Rezultati zabilježeni u skupini koja je dobivala 40 mg svaka dva tjedna prikazani su u Tablici 5.

|  |  |  |  |  |  |  |
| --- | --- | --- | --- | --- | --- | --- |
| **Tablica 5**  **ACR odgovori u ispitivanjima kontroliranim placebom**  **(postotak bolesnika)** | | | | | | |
| Odgovor | Ispitivanje RA Ia\*\* | | Ispitivanje RA IIa\*\* | | Ispitivanje RA IIIa\*\* | |
|  | Placebo/ MTXc  n=60 | Humirab/ MTXc  n=63 | Placebo  n=110 | Humirab  n=113 | Placebo/ MTXc  n=200 | Humirab/ MTXc  n=207 |
| ACR 20 |  |  |  |  |  |  |
| 6 mjeseci | 13,3% | 65,1% | 19,1% | 46,0% | 29,5% | 63,3% |
| 12 mjeseci | ND | ND | ND | ND | 24,0% | 58,9% |
| ACR 50 |  |  |  |  |  |  |
| 6 mjeseci | 6,7% | 52,4% | 8,2% | 22,1% | 9,5% | 39,1% |
| 12 mjeseci | ND | ND | ND | ND | 9,5% | 41,5% |
| ACR 70 |  |  |  |  |  |  |
| 6 mjeseci | 3.3% | 23,8% | 1,8% | 12,4% | 2,5% | 20,8% |
| 12 mjeseci | ND | ND | ND | ND | 4,5% | 23,2% |
| a Ispitivanje RA I nakon 24 tjedna, ispitivanje RA II nakon 26 tjedana, ispitivanje RA III nakon 24 tjedna i nakon 52 tjedna  b 40 mg lijeka Humira primijenjenog svaki drugi tjedan  c MTX = metotreksat  \*\*p<0,01, Humira u usporedbi s placebom | | | | | | |

U ispitivanjima RA I – IV sve pojedinačne komponente kriterija ACR odgovora (broj bolnih i otečenih zglobova, liječnikova i bolesnikova ocjena aktivnosti bolesti i boli, indeks onesposobljenosti (HAQ) i razine CRP-a (mg/dl)) pokazale su poboljšanje nakon 24 ili 26 tjedana u odnosu na placebo. U ispitivanju RA III to se poboljšanje održalo 52 tjedna.

U većine je bolesnika postignuti ACR odgovor održan u otvorenom produžetku ispitivanja RA III kada su praćeni do 10 godina. Kroz 5 godina, terapiju lijekom Humira 40 mg svaka dva tjedna nastavilo je 114 od 207 bolesnika koji su bili randomizirani u skupinu koja je primala lijek Humira 40 mg svaki drugi tjedan. Među njima je njih 86 (75,4%), 72 (63,2%) odnosno 41 (36%) imalo odgovor ACR 20, ACR 50 odnosno ACR 70. Kroz 10 godina, terapiju lijekom Humira 40 mg svaka dva tjedna nastavio je 81 od 207 bolesnika. Među njima je njih 64 (79,0%), 56 (69,1%), odnosno 43 (53,1%) imalo odgovor ACR 20, ACR 50 odnosno ACR 70.

U ispitivanju RA IV, odgovor ACR 20 u bolesnika liječenih lijekom Humira uz standardnu skrb bio je statistički značajno bolji nego u bolesnika koji su primali placebo uz standardnu skrb (p<0,001).

U ispitivanjima RA I – IV, bolesnici liječeni lijekom Humira postigli su statistički značajno bolje odgovore ACR 20 i 50 u usporedbi s placebom već jedan do dva tjedna nakon početka liječenja.

U ispitivanju RA V, u kojem su obuhvaćeni bolesnici u ranoj fazi reumatoidnog artritisa koji do tada nisu bili liječeni metotreksatom, kombiniranom primjenom lijeka Humira i metotreksata tijekom 52 tjedna postignut je brži i statistički značajno bolji ACR odgovor nego uz monoterapiju metotreksatom, odnosno lijekom Humira. Postignuti ACR odgovor održan je tijekom 104 tjedna liječenja (Tablica 6).

|  |  |  |  |  |  |  |  |
| --- | --- | --- | --- | --- | --- | --- | --- |
| **Tablica 6**  **ACR odgovori u ispitivanju RA V**  (postotak bolesnika) | | | | | | | |
| **Odgovor** | | **MTX**  **n=257** | **Humira**  **n=274** | **Humira/MTX**  **n=268** | **p-vrijednosta** | **p-vrijednostb** | **p-vrijednostc** |
| ACR 20 | |  |  |  |  |  |  |
| 52 tjedna | | 62,6% | 54,4% | 72,8% | 0,013 | < 0,001 | 0,043 |
| 104 tjedna | | 56,0% | 49,3% | 69,4% | 0,002 | < 0,001 | 0,140 |
| ACR 50 | |  |  |  |  |  |  |
| 52 tjedna | | 45,9% | 41,2% | 61,6% | < 0,001 | < 0,001 | 0,317 |
| 104 tjedna | | 42,8% | 36,9% | 59,0% | < 0,001 | < 0,001 | 0,162 |
| ACR 70 | |  |  |  |  |  |  |
| 52 tjedna | | 27,2% | 25,9% | 45,5% | < 0,001 | < 0,001 | 0,656 |
| 104 tjedna | | 28,4% | 28,1% | 46,6% | < 0,001 | < 0,001 | 0,864 |
| ap-vrijednost dobivena sparenom usporedbom monoterapije metotreksatom i kombinirane terapije lijekom Humira i metotreksatom uz primjenu Mann-Whitney U testa  bp-vrijednost dobivena sparenom usporedbom monoterapije lijekom Humira i kombinirane terapije lijekom Humira i metotreksatom uz primjenu Mann-Whitney U testa  cp-vrijednost dobivena sparenom usporedbom monoterapije lijekom Humira i monoterapije metotreksatom uz primjenu Mann-Whitney U testa | | | | | | | |

U otvorenom produžetku ispitivanja RA V, stope ACR odgovora održale su se tijekom praćenja u trajanju do 10 godina. Od 542 bolesnika randomizirana za primanje lijeka Humira u dozi od 40 mg svaka dva tjedna, njih 170 nastavilo je liječenje lijekom Humira u dozi od 40 mg svaka dva tjedna tijekom 10 godina. Među njima su 154 bolesnika (90,6%) imala odgovor ACR 20, 127 bolesnika (74,7%) odgovor ACR 50, a 102 bolesnika (60,0%) odgovor ACR 70.

Nakon 52 tjedna liječenja, klinička remisija (DAS28 [CRP] <2,6) postignuta je u 42,9% bolesnika liječenih kombinacijom lijeka Humira i metotreksata u usporedbi s 20,6% bolesnika koji su dobivali monoterapiju metotreksatom, odnosno 23,4% bolesnika koji su dobivali monoterapiju lijekom Humira. Kombinirana primjena lijeka Humira i metotreksata pokazala se klinički i statistički superiornom monoterapiji metotreksatom (p <0,001) i lijekom Humira (p <0,001) u postizanju niske aktivnosti bolesti u bolesnika s nedavno dijagnosticiranim umjerenim do teškim reumatoidnim artritisom. Odgovor bolesnika u dvjema skupinama liječenima monoterapijom bio je sličan (p=0,447). Od 342 ispitanika izvorno randomizirana za monoterapiju lijekom Humira ili liječenje kombinacijom lijeka Humira i metotreksata koji su ušli u otvoreni produžetak ispitivanja, 171 ispitanik završio je 10 godina liječenja lijekom Humira. Za 109 od tih ispitanika (63,7%) prijavljeno je da su bili u remisiji nakon 10 godina.

*Radiološki odgovor*

U ispitivanju RA III, u kojem je srednje trajanje reumatoidnog artritisa u bolesnika liječenih lijekom Humira bilo 11 godina, strukturno oštećenje zglobova procjenjivalo se radiološki, a izraženo je promjenom ukupnog zbroja bodova prema modificiranoj Sharpovoj ljestvici (engl. *Total Sharp Score*, TSS) i njezinih komponenti, rezultata za eroziju i rezultata za suženje zglobnih prostora. Radiološki nalazi u bolesnika liječenih kombinacijom lijeka Humira i metotreksata su nakon 6 i 12 mjeseci pokazali znatno manju progresiju strukturnih oštećenja zglobova nego u bolesnika liječenih samo metotreksatom (vidjeti Tablicu 7).

Iz otvorenog produžetka ispitivanja RA III vidi se da je smanjenje stope progresije strukturnog oštećenja u određenog dijela bolesnika održano kroz 8 i 10 godina. U 81 od 207 bolesnika koji su prvotno bili liječeni lijekom Humira 40 mg svaki drugi tjedan učinjena je radiološka kontrola nakon 8 godina. Njih 48 nije imalo znakove progresije strukturnog oštećenja, definirane kao promjena početne vrijednosti mTSS za 0,5 ili manje. U 79 od 207 bolesnika koji su prvotno bili liječeni lijekom Humira 40 mg svaki drugi tjedan učinjena je radiološka kontrola nakon 10 godina. Njih 40 nije imalo znakove progresije strukturnog oštećenja, definirane kao promjena početne vrijednosti mTSS za 0,5 ili manje.

**Tablica 7**

**Srednje vrijednosti promjena radioloških nalaza tijekom 12 mjeseci u ispitivanju RA III**

|  |  |  |  |  |
| --- | --- | --- | --- | --- |
|  | Placebo/MTXa | Humira/MTX  40 mg svaka dva tjedna | Placebo/MTX - Humira/MTX  (interval pouzdanosti od 95%b) | p-vrijednost |
| ukupan zbroj bodova prema Sharpu | 2,7 | 0,1 | 2,6 (1,4; 3,8) | <0,001c |
| rezultat za eroziju | 1,6 | 0,0 | 1,6 (0,9; 2,2) | <0,001 |
| JSNd rezultat | 1,0 | 0,1 | 0,9 (0,3; 1,4) | 0,002 |

ametotreksat

bintervali pouzdanosti od 95% za razlike između metotreksata i lijeka Humira s obzirom na promjene rezultata

cna osnovi analize ranga

dsuženje zglobnih prostora (eng. *Joint Space Narrowing*)

U ispitivanju RA V, strukturno oštećenje zglobova procjenjivalo se radiološki, a izraženo je promjenom ukupnog zbroja bodova prema Sharpu (Tablica 8).

**Tablica 8**

**Srednje vrijednosti promjena radioloških nalaza nakon 52 tjedna u ispitivanju RA V**

|  |  |  |  |  |  |  |
| --- | --- | --- | --- | --- | --- | --- |
|  | MTX  n=257  (interval pouzdanosti od 95%) | Humira  n=274  (interval pouzdanosti od 95%) | Humira/MTX  n=268  (interval pouzdanosti od 95%) | p-vrijednosta | p-vrijednostb | p-vrijednostc |
| ukupan zbroj bodova prema Sharpu | 5,7  (4,2 – 7,3) | 3,0 (1,7 – 4,3) | 1,3  (0,5 – 2,1) | <0,001 | 0,0020 | <0,001 |
| rezultat za eroziju | 3,7  (2,7 – 4,7) | 1,7 (1,0 – 2,4) | 0,8  (0,4 – 1,2) | <0,001 | 0,0082 | <0,001 |
| JSN rezultat | 2,0  (1,2 – 2,8) | 1,3 (0,5 – 2,1) | 0,5 (0 – 1,0) | <0,001 | 0,0037 | 0,151 |
| ap-vrijednost dobivena sparenom usporedbom monoterapije metotreksatom i kombinirane terapije lijekom Humira i metotreksatom uz primjenu Mann-Whitney U testa  bp-vrijednost dobivena sparenom usporedbom monoterapije lijekom Humira i kombinirane terapije lijekom Humira i metotreksatom uz primjenu Mann-Whitney U testa  cp-vrijednost dobivena sparenom usporedbom monoterapije lijekom Humira i monoterapije metotreksatom uz primjenu Mann-Whitney U testa | | | | | | |

Nakon 52 i 104 tjedna liječenja, postotak bolesnika bez progresije bolesti (promjena početnog ukupnog zbroja bodova prema Sharpu ≤0,5) bio je značajno veći u skupini liječenoj kombinacijom lijeka Humira i metotreksata (63,8% odnosno 61,2%) u usporedbi sa skupinom koja je dobivala monoterapiju metotreksatom (37,4% odnosno 33,5%, p < 0,001) i monoterapiju lijekom Humira (50,7%, p < 0,002 odnosno 44,5%, p < 0,001).

U otvorenom produžetku ispitivanja RA V, srednja vrijednost promjene ukupnog zbroja bodova prema modificiranoj Sharpovoj ljestvici od početka ispitivanja do 10. godine iznosila je 10,8 u bolesnika izvorno randomiziranih za monoterapiju metotreksatom, 9,2 u bolesnika izvorno randomiziranih za monoterapiju lijekom Humira te 3,9 u bolesnika izvorno randomiziranih za liječenje kombinacijom lijeka Humira i metotreksata. Odgovarajući udio bolesnika bez radiološke progresije iznosio je 31,3%, 23,7% odnosno 36,7%.

*Kvaliteta života i fizička funkcija*

Kvaliteta života vezana uz zdravlje i fizička funkcija ocjenjivale su se uz pomoć indeksa onesposobljenosti Upitnika za ocjenu zdravstvenog stanja (engl. *Health Assessment Questionnaire*, HAQ) u četiri originalna adekvatna i dobro kontrolirana klinička ispitivanja, a to je bila i unaprijed određena primarna mjera ishoda nakon 52 tjedna liječenja u ispitivanju RA III. U sva je četiri ispitivanja pri svim dozama/režimima davanja lijeka Humira zabilježeno statistički značajno veće poboljšanje indeksa onesposobljenosti HAQ od početka ispitivanja do 6. mjeseca nego kod placeba, a u ispitivanju RA III isto je primijećeno i u 52. tjednu. Rezultati Kratke zdravstvene ankete (engl. *Short Form Health Survey*, SF 36) podupiru te nalaze za sve doze/režime davanja lijeka Humira u sva četiri ispitivanja, sa statistički značajnim rezultatom za cjelokupnu fizičku komponentu (engl. *Physical Component Summary*, PCS) te statistički značajno boljom ocjenom boli i vitalnosti pri dozi od 40 mg svaki drugi tjedan. Statistički značajno smanjenje umora prema rezultatu dobivenom funkcionalnom ocjenom terapije kroničnih bolesti (engl. *Functional Assessment Of Chronic Illness Therapy*, FACIT) zabilježeno je u sva tri ispitivanja u kojima je taj parametar ispitivan (ispitivanja RA I, III, IV).

U ispitivanju RA III, kod većine ispitanika koji su postigli poboljšanje fizičke funkcije i nastavili liječenje održano je poboljšanje tijekom 520 tjedana (120 mjeseci) otvorenog liječenja. Poboljšanje kvalitete života mjereno je do 156. tjedna (36 mjeseci) i poboljšanje se održalo tijekom tog razdoblja.

U ispitivanju RA V, poboljšanje indeksa onesposobljenosti HAQ i fizičke komponente SF 36 nakon 52 tjedna bilo je veće u bolesnika liječenih kombinacijom lijeka Humira i metotreksata (p < 0,001) u usporedbi s bolesnicima koji su dobivali monoterapiju metotreksatom, odnosno lijekom Humira, i to se poboljšanje održalo tijekom 104 tjedna liječenja. Među 250 ispitanika koji su dovršili otvoreni produžetak ispitivanja, poboljšanja fizičke funkcije održala su se tijekom 10 godina liječenja.

*Bol na mjestu primjene*

Na temelju objedinjenih podataka iz ukriženih ispitivanja RA VI i VII utvrđena je statistički značajna razlika u boli na mjestu injiciranja neposredno nakon primjene između lijeka Humira u dozi od 40 mg/0,8 ml i lijeka Humira u dozi od 40 mg/0,4 ml (srednja vrijednost od 3,7 cm u odnosu na 1,2 cm prema VAS ljestvici od 0‑10 cm, P <0,001). To je predstavljalo medijan smanjenja boli na mjestu injiciranja od 84%.

*Psorijaza*

Sigurnost i djelotvornost lijeka Humira ispitivale su se u odraslih bolesnika s kroničnom plak psorijazom (zahvaćeno ≥ 10% površine tijela i rezultat prema ljestvici za ocjenjivanje zahvaćenosti kože i težine kliničke slike [engl. *Psoriasis Area and Severity Index*, PASI] ≥ 12 ili ≥ 10) koji su bili kandidati za sistemsku terapiju ili fototerapiju u randomiziranim, dvostruko slijepim ispitivanjima. U ispitivanjima Psoriasis Study I i II 73% uključenih bolesnika prethodno je primalo sistemsku terapiju ili fototerapiju. Sigurnost i djelotvornost lijeka Humira također se ispitivala u odraslih bolesnika s umjerenom do teškom kroničnom plak psorijazom i istodobnom psorijazom šaka i/ili stopala koji su bili kandidati za sistemsku terapiju u randomiziranom, dvostruko slijepom ispitivanju (Psoriasis Study III).

U ispitivanju Psoriasis Study I (REVEAL) ocijenjeno je 1212 bolesnika u tri razdoblja liječenja. U razdoblju A bolesnici su primali placebo ili lijek Humira u početnoj dozi od 80 mg, a potom po 40 mg svaka dva tjedna, počevši tjedan dana nakon početne doze. Nakon 16 tjedana terapije, bolesnici u kojih je postignut barem odgovor PASI 75 (poboljšanje PASI rezultata za barem 75% u odnosu na početak terapije) ušli su u razdoblje B (otvoreni dio ispitivanja) i primali po 40 mg lijeka Humira svaki drugi tjedan. Bolesnici u kojih se do 33. tjedna održao odgovor ≥ PASI 75, a koji su u razdoblju A bili randomizirani za terapiju aktivnim lijekom, ponovno su randomizirani u razdoblju C tako da su tijekom dodatnih 19 tjedana primali ili lijek Humira 40 mg svaki drugi tjedan ili placebo. Srednja početna vrijednost PASI rezultata u svim ispitivanim skupinama iznosila je 18,9, a rezultat prema općoj procjeni liječnika (engl. *Physician’s Global Assessment*, PGA) kretao se u rasponu od „umjerenog“ (53% uključenih ispitanika) do „teškog“ (41%) i „vrlo teškog“ (6%).

U ispitivanju Psoriasis Study II (CHAMPION) uspoređivale su se djelotvornost i sigurnost lijeka Humira u odnosu na metotreksat i placebo u 271 bolesnika. Bolesnici su primali placebo ili MTX u početnoj dozi od 7,5 mg, nakon čega se ona povećavala do 12. tjedna do maksimalne doze od 25 mg, ili lijek Humira u početnoj dozi od 80 mg, a potom po 40 mg svaki drugi tjedan (počevši tjedan dana nakon početne doze) tijekom 16 tjedana. Nema dostupnih podataka o usporedbi lijeka Humira i MTX‑a za razdoblje terapije duže od 16 tjedana. Bolesnicima koji su primali MTX i koji su u 8. i/ili 12. tjednu postigli odgovor ≥ PASI 50 doza se nije dalje povećavala. Srednja početna vrijednost PASI rezultata u svim ispitanim skupinama iznosila je 19,7 a početni PGA rezultat kretao se u rasponu od „blagog“ (< 1%), preko „umjerenog“ (48%) do „teškog“ (46%) i „vrlo teškog“ (6%).

Bolesnici koji su sudjelovali u svim ispitivanjima faze II i III kod psorijaze ispunili su kriterije za uključivanje u otvoreni produžetak ispitivanja, gdje se Humira primjenjivala još najmanje dodatnih 108 tjedana.

U ispitivanjima Psoriasis Study I i II primarna mjera ishoda bio je udio bolesnika u kojih je od početka ispitivanja do 16. tjedna postignut odgovor PASI 75 (vidjeti Tablice 9 i 10).

|  |  |  |
| --- | --- | --- |
| **Tablica 9**  **Ispitivanje Ps I (REVEAL) - Rezultati djelotvornosti u 16. tjednu** | | |
|  | **Placebo**  **N=398**  **n (%)** | **Humira 40 mg svaki drugi tjedan, N=814**  **n (%)** |
| **≥PASI 75a** | 26 (6,5) | 578 (70,9)b |
| **PASI 100** | 3 (0,8) | 163 (20,0)b |
| **PGA: bez bolesti/minimalno** | 17 (4,3) | 506 (62,2)b |
| a Postotak bolesnika s rezultatom PASI 75 izražen kao stopa prilagođena istraživačkom centru  b p<0,001, Humira naspram placeba | | |

|  |  |  |  |
| --- | --- | --- | --- |
| **Tablica 10**  **Ispitivanje Ps II (CHAMPION) - Rezultati djelotvornosti u 16. tjednu** | | | |
|  | **Placebo**  **N=53**  **n (%)** | **MTX**  **N=110**  **n (%)** | **Humira 40 mg svaki drugi tjedan, N=108**  **n (%)** |
| **≥PASI 75** | 10 (18,9) | 39 (35,5) | 86 (79,6) a, b |
| **PASI 100** | 1 (1,9) | 8 (7,3) | 18 (16,7) c, d |
| **PGA: bez bolesti/minimalno** | 6 (11,3) | 33 (30,0) | 79 (73,1) a, b |
| a p<0,001 Humira naspram placeba  b p<0,001 Humira naspram metotreksata  c p<0,01 Humira naspram placeba  d p<0,05 Humira naspram metotreksata | | | |

U ispitivanju Psoriasis Study I, u 28% bolesnika s odgovorom PASI 75 kojima je u 33. tjednu pri ponovnoj randomizaciji dodijeljen placebo, u usporedbi s 5% bolesnika koji su nastavili primjenjivati lijek Humira (p<0,001), uočen je „gubitak primjerenog odgovora“ (PASI rezultat nakon 33. tjedna te u 52. tjednu ili prije njega koji je rezultirao odgovorom < PASI 50 u odnosu na početak terapije, uz porast PASI rezultata za najmanje 6 bodova u odnosu na 33. tjedan). Među bolesnicima u kojih je nastupio gubitak primjerenog odgovora nakon ponovne randomizacije u skupinu koja je primala placebo, a koji su potom uključeni u otvoreni produžetak ispitivanja, odgovor PASI 75 ponovno je postignut u 38% (25/66) bolesnika nakon 12 tjedana terapije, odnosno u 55% (36/66) bolesnika nakon 24 tjedna terapije.

Ukupno su 233 bolesnika s odgovorom PASI 75 u 16. i 33. tjednu primala kontinuiranu terapiju lijekom Humira kroz 52 tjedna u ispitivanju Psoriasis Study I te su nastavila s primanjem lijeka Humira u otvorenom produžetku ispitivanja. Stopa odgovora PASI 75 i PGA rezultata “bez bolesti” i “minimalno” je u tih bolesnika iznosila 74,7%, odnosno 59,0% nakon dodatnih 108 tjedana otvorene terapije (ukupno 160 tjedana). U analizi u kojoj su se svi bolesnici koji su izašli iz ispitivanja zbog štetnih događaja ili nedostatka djelotvornosti ili kojima je doza povećavana smatrali bolesnicima bez odgovora na terapiju, stopa odgovora PASI 75 i PGA rezultata“bez bolesti” ili “minimalno” nakon dodatnih 108 tjedana otvorene terapije (ukupno 160 tjedana) iznosila je 69,6%, odnosno 55,7%.

Ukupno je 347 bolesnika sa stabilnim odgovorom na terapiju sudjelovalo u procjeni ukidanja i ponovnog uvođenja terapije u otvorenom produžetku ispitivanja. U razdoblju kada je terapija bila ukinuta, simptomi psorijaze su se s vremenom vratili, uz medijan vremena do relapsa od oko 5 mjeseci (pogoršanje na PGA rezultat “umjereno” ili gore). Niti jedan od tih bolesnika nije doživio povrat (*rebound*) bolesti u razdoblju kada je terapija bila ukinuta. Ukupno je 76,5% (218/285) bolesnika kojima je liječenje ponovno uvedeno imalo PGA odgovor “bez bolesti” ili “minimalno” nakon 16 tjedana ponovnog liječenja, bez obzira na to jesu li doživjeli relaps u razdoblju kada je liječenje bilo ukinuto (69,1% [123/178] za bolesnike s relapsom odnosno 88,8% [95/107] za bolesnike bez relapsa u razdoblju kada je liječenje bilo ukinuto). Tijekom ponovnog liječenja uočen je sličan profil sigurnosti kao i prije ukidanja liječenja.

Nakon 16 tjedana terapije postignuto je značajno poboljšanje u odnosu na početak, mjereno indeksom kvalitete života kod dermatoloških bolesti (engl. *Dermatology Life Quality Index*, DLQI), u usporedbi s placebom (ispitivanja I i II) i u usporedbi s MTX‑om (ispitivanje II). U ispitivanju I uočeno je i značajno poboljšanje rezultata za cjelokupnu fizičku i mentalnu komponentu iz upitnika SF-36 u usporedbi s placebom.

U otvorenom produžetku ispitivanja, među bolesnicima čija je doza zbog PASI odgovora manjeg od 50% povećana s 40 mg svaka dva tjedna na 40 mg svaki tjedan, odgovor PASI 75 postignut je u 12. tjednu u 26,4% (92/349) bolesnika i u 24. tjednu u 37,8% (132/349) bolesnika.

U ispitivanju Psoriasis Study III (REACH) uspoređivale su se djelotvornost i sigurnost lijeka Humira u odnosu na placebo u 72 bolesnika s umjerenom do teškom kroničnom plak psorijazom i psorijazom šaka i/ili stopala. Bolesnici su primili lijek Humira u početnoj dozi od 80 mg, a potom po 40 mg svaki drugi tjedan (počevši tjedan dana nakon početne doze) ili placebo tijekom 16 tjedana. U 16. tjednu je statistički značajno veći udio bolesnika koji su primali lijek Humira postigao PGA rezultat „bez bolesti“ ili „gotovo bez bolesti“ za šake i/ili stopala u usporedbi s bolesnicima koji su primali placebo (30,6% u odnosu na 4,3% [P = 0,014]).

U ispitivanju Psoriasis Study IV uspoređivale su se djelotvornost i sigurnost lijeka Humira u odnosu na placebo u 217 odraslih bolesnika s umjerenom do teškom psorijazom noktiju. Bolesnici su primili lijek Humira u početnoj dozi od 80 mg, a potom po 40 mg svaki drugi tjedan (počevši tjedan dana nakon početne doze) ili placebo tijekom 26 tjedana, nakon čega je slijedilo otvoreno liječenje lijekom Humira tijekom dodatnih 26 tjedana. Ocjena psorijaze noktiju uključivala je modificirani indeks težine psorijaze noktiju (engl. *Modified Nail Psoriasis Severity Index*, mNAPSI), liječnikovu opću procjenu psorijaze noktiju na rukama (engl. *Physician's Global Assessment of Fingernail Psoriasis*, PGA‑F) te indeks težine psorijaze noktiju (engl. *Nail Psoriasis Severity Index*, NAPSI) (vidjeti Tablicu 11). Humira je ostvarila povoljan terapijski učinak u bolesnika s psorijazom noktiju i različitim stupnjevima zahvaćenosti kože (≥ 10% tjelesne površine [60% bolesnika] te < 10% i ≥ 5% tjelesne površine [40% bolesnika]).

**Tablica 11**

**Rezultati djelotvornosti u 16., 26. i 52. tjednu ispitivanja Ps IV**

|  |  |  |  |  |  |
| --- | --- | --- | --- | --- | --- |
| Mjera ishoda | 16. tjedan  Placebom kontrolirano | | 26. tjedan  Placebom kontrolirano | | 52. tjedan  Otvoreno |
| Placebo N=108 | Humira  40 mg svaki drugi tjedan  N=109 | Placebo N=108 | Humira  40 mg svaki drugi tjedan  N=109 | Humira  40 mg svaki drugi tjedan N=80 |
| ≥ mNAPSI 75 (%) | 2,9 | 26,0a | 3,4 | 46,6a | 65,0 |
| PGA-F: bez bolesti/minimalno i poboljšanje za ≥ 2 stupnja (%) | 2,9 | 29,7a | 6,9 | 48,9a | 61,3 |
| Postotna promjena ukupnog NAPSI rezultata za psorijazu noktiju na rukama (%) | -7,8 | -44,2 a | -11,5 | -56,2a | -72,2 |
| a p < 0,001, Humira naspram placeba | | | | | |

Bolesnici liječeni lijekom Humira pokazali su statistički značajna poboljšanja DLQI rezultata u 26. tjednu u odnosu na placebo.

*Gnojni hidradenitis* (*Hidradenitis suppurativa*)

Sigurnost i djelotvornost lijeka Humira ocjenjivale su se u randomiziranim, dvostruko slijepim, placebom kontroliranim ispitivanjima i jednom otvorenom produžetku ispitivanja u odraslih bolesnika s umjerenim do teškim gnojnim hidradenitisom (*Hidradenitis suppurativa*,HS) koji nisu podnosili sistemske antibiotike, koji su imali kontraindikacije za njihovu primjenu ili nisu postigli zadovoljavajući odgovor na liječenje sistemskim antibioticima tijekom najmanje 3 mjeseca. Bolesnici u ispitivanjima HS‑I i HS‑II imali su bolest stadija II ili III prema Hurleyevoj klasifikaciji te najmanje 3 apscesa ili upalna nodula.

Ispitivanje HS‑I (PIONEER I) ocjenjivalo je 307 bolesnika tijekom 2 razdoblja liječenja. Tijekom razdoblja A bolesnici su primali placebo ili lijek Humira u početnoj dozi od 160 mg u nultom tjednu i 80 mg u 2. tjednu, a zatim u dozi od 40 mg svaki tjedan, počevši od 4. tjedna pa sve do 11. tjedna. Tijekom ispitivanja nije bila dopuštena istodobna primjena antibiotika. Nakon 12 tjedana terapije, bolesnici koji su tijekom razdoblja A primali lijek Humira ponovno su randomizirani u razdoblju B u jednu od 3 terapijske skupine (Humira u dozi od 40 mg svaki tjedan, Humira u dozi od 40 mg svaki drugi tjedan ili placebo od 12. do 35. tjedna). Bolesnicima koji su u razdoblju A bili randomizirani za primanje placeba je u razdoblju B dodijeljeno liječenje lijekom Humira u dozi od 40 mg svaki tjedan.

Ispitivanje HS‑II (PIONEER II) ocjenjivalo je 326 bolesnika tijekom 2 razdoblja liječenja. Tijekom razdoblja A bolesnici su primali placebo ili lijek Humira u početnoj dozi od 160 mg u nultom tjednu i 80 mg u 2. tjednu, a zatim u dozi od 40 mg svaki tjedan, počevši od 4. tjedna pa sve do 11. tjedna. Tijekom ispitivanja, 19,3% bolesnika nastavilo je terapiju oralnim antibioticima koje su uzimali pri uključivanju u ispitivanje. Nakon 12 tjedana terapije, bolesnici koji su tijekom razdoblja A primali lijek Humira ponovno su randomizirani u razdoblju B u jednu od 3 terapijske skupine (Humira u dozi od 40 mg svaki tjedan, Humira u dozi od 40 mg svaki drugi tjedan ili placebo od 12. do 35. tjedna). Bolesnici koji su u razdoblju A bili randomizirani za primanje placeba nastavili su primati placebo i u razdoblju B.

Bolesnici koji su sudjelovali u ispitivanjima HS‑I i HS‑II mogli su sudjelovati u otvorenom produžetku ispitivanja u kojem se Humira primjenjivala svaki tjedan u dozi od 40 mg. Srednja vrijednost izloženosti u cjelokupnoj populaciji liječenoj adalimumabom iznosila je 762 dana. Tijekom sva 3 ispitivanja bolesnici su svakodnevno koristili topikalnu antiseptičku tekućinu.

*Klinički odgovor*

Smanjenje upalnih lezija i prevencija pogoršanja apscesa i drenirajućih fistula ocjenjivali su se na temelju kliničkog odgovora gnojnog hidradenitisa (engl. *Hidradenitis Suppurativa Clinical Response* [HiSCR]; smanjenje ukupnog broja apscesa i upalnih nodula za najmanje 50%, bez povećanja broja apscesa i bez povećanja broja drenirajućih fistula u odnosu na početnu vrijednost). Smanjenje kožne boli uzrokovane gnojnim hidradenitisom ocjenjivalo se uz pomoć brojčane ocjenske ljestvice u bolesnika koji su pri uključivanju u ispitivanje imali početni rezultat od 3 ili više na ljestvici od 11 bodova.

U 12. tjednu HiSCR je postigao značajno veći udio bolesnika liječenih lijekom Humira naspram onih koji su primali placebo. U 12. je tjednu značajno veći udio bolesnika u ispitivanju HS‑II doživio klinički značajno smanjenje kožne boli uzrokovane gnojnim hidradenitisom (vidjeti Tablicu 12). U bolesnika liječenih lijekom Humira rizik od razbuktavanja bolesti značajno se smanjio tijekom prvih 12 tjedana liječenja.

**Tablica 12: Rezultati djelotvornosti u 12. tjednu, ispitivanja HS I i II**

|  |  |  |  |  |
| --- | --- | --- | --- | --- |
|  | **Ispitivanje HS I** | | **Ispitivanje HS II** | |
| **Placebo** | **Humira 40 mg svaki tjedan** | **Placebo** | **Humira 40 mg svaki tjedan** |
| Klinički odgovor gnojnog hidradenitisa (HiSCR)a | N = 154 40 (26,0%) | N = 153 64 (41,8%) \* | N=163  45 (27,6%) | N=163  96 (58,9%) \*\*\* |
| Smanjenje kožne boli za ≥30%b | N = 109 27 (24,8%) | N = 122 34 (27,9%) | N=111  23 (20,7%) | N=105  48 (45,7%) \*\*\* |
| \* *P* < 0,05, \*\*\**P* < 0,001, Humira naspram placeba   1. Među svim randomiziranim bolesnicima. 2. Među bolesnicima s procijenjenom početnom kožnom boli uzrokovanom gnojnim hidradenitisom ≥ 3 prema brojčanoj ocjenskoj ljestvici od 0 – 10; 0 = bez kožne boli, 10 = nezamislivo jaka kožna bol. | | | | |

Liječenje lijekom Humira u dozi od 40 mg svaki tjedan značajno je smanjilo rizik od pogoršanja apscesa i drenirajućih fistula. Približno dvostruko veći udio bolesnika u skupini koja je u prvih 12 tjedana ispitivanja HS-I i HS-II primala placebo, naspram onih koji su liječeni lijekom Humira, doživio je pogoršanje apscesa (23,0% naspram 11,4%) i drenirajućih fistula (30,0% naspram 13,9%).

Veća poboljšanja od početka ispitivanja do 12. tjedna u odnosu na placebo zabilježena su za kvalitetu života vezanu uz zdravlje specifičnu za kožne bolesti, koja se određivala indeksom kvalitete života kod dermatoloških bolesti (engl. *Dermatology Life Quality Index* [DLQI]; ispitivanja HS-I i HS-II), opće zadovoljstvo bolesnika farmakološkim liječenjem, koje se određivalo upitnikom za ocjenjivanje zadovoljstva farmakološkim liječenjem (engl. *Treatment Satisfaction Questionnaire - medication* [TSQM]; ispitivanja HS-I i HS-II) i fizičko zdravlje, koje se određivalo na temelju rezultata za cjelokupnu fizičku komponentu upitnika SF‑36 (ispitivanje HS-I).

Među bolesnicima koji su u 12. tjednu ostvarili barem djelomičan odgovor na liječenje lijekom Humira u dozi od 40 mg svaki tjedan, stopa HiSCR‑a zabilježena u 36. tjednu bila je veća u onih bolesnika koji su nastavili primati lijek Humira svaki tjedan nego u bolesnika kojima je učestalost doziranja smanjena na jednom svaki drugi tjedan ili onih kojima je liječenje ukinuto (vidjeti Tablicu 13).

**Tablica 13: Udio bolesnikaa koji su postigli HiSCRb u 24. i 36. tjednu nakon preraspodjele liječenja u 12. tjednu, do kada su primali lijek Humira svaki tjedan**

|  | **Placebo (ukidanje liječenja) N = 73** | **Humira 40 mg svaki drugi tjedan N = 70** | **Humira 40 mg svaki tjedan N = 70** |
| --- | --- | --- | --- |
| 24. tjedan | 24 (32,9%) | 36 (51,4%) | 40 (57,1%) |
| 36. tjedan | 22 (30,1%) | 28 (40,0%) | 39 (55,7%) |
| 1. Bolesnici koji su ostvarili barem djelomičan odgovor na liječenje lijekom Humira u dozi od 40 mg svaki tjedan nakon 12 tjedana liječenja. 2. Bolesnici koji su ispunjavali protokolom utvrđene kriterije za gubitak odgovora ili izostanak poboljšanja morali su prekinuti sudjelovanje u ispitivanjima i vodili su se kao bolesnici bez odgovora | | | |

Među bolesnicima koji su u 12. tjednu ostvarili barem djelomičan odgovor i koji su nastavili terapiju lijekom Humira svaki tjedan, stopa HiSCR-a u 48. tjednu iznosila je 68,3%, a u 96. tjednu 65,1%. Pri dugoročnijem liječenju lijekom Humira u dozi od 40 mg svaki tjedan tijekom 96 tjedana nisu otkriveni novi nalazi povezani sa sigurnošću.

Među bolesnicima kojima je liječenje lijekom Humira ukinuto u12. tjednu u ispitivanjima HS-I i HS-II, stopa HiSCR-a zabilježena 12 tjedana nakon ponovnog uvođenja lijeka Humira u dozi od 40 mg svaki tjedan vratila se na razine slične onima prije prekida liječenja (56,0%).

*Crohnova bolest*

Sigurnost i djelotvornost lijeka Humira ocjenjivale su se u randomiziranim, dvostruko slijepim, placebom kontroliranim ispitivanjima u više od 1500 bolesnika s umjerenom do teškom aktivnom Crohnovom bolešću (indeks aktivnosti Chronove bolesti [engl. *Crohn’s Disease Activity Index*, CDAI] ≥ 220 i ≤ 450). Istodobne stabilne doze aminosalicilata, kortikosteroida i/ili imunomodulatora bile su dozvoljene te je 80% bolesnika nastavilo uzimati barem jedan od ovih lijekova.

Indukcija kliničke remisije (definirana kao CDAI < 150) ispitivala se u dva ispitivanja, CD I (CLASSIC I) i CD II (GAIN). U ispitivanju CD I, 299 bolesnika koji nikad nisu primali terapiju antagonistima TNF-a randomizirani su u jednu od 4 terapijske skupine: placebo u nultom tjednu i nakon 2 tjedna, Humira 160 mg u nultom tjednu i 80 mg nakon 2 tjedna, Humira 80 mg u nultom tjednu i 40 mg nakon 2 tjedna, Humira 40 mg u nultom tjednu i 20 mg nakon 2 tjedna. U ispitivanju CD II, 325 bolesnika koji su izgubili odgovor ili nisu podnosili terapiju infliksimabom randomizirani su u dvije skupine: jedna je primila 160 mg lijeka Humira u nultom tjednu i 80 mg lijeka Humira dva tjedna kasnije, a druga skupina je primila placebo u nultom tjednu i 2. tjednu. Bolesnici u kojih nije bilo odgovora nakon prve doze isključeni su iz daljnjeg tijeka ispitivanja i stoga ti bolesnici nisu bili dalje procjenjivani.

Održavanje kliničke remisije ispitivalo se u ispitivanju CD III (CHARM), u kojem su 854 bolesnika otvoreno primila 80 mg lijeka Humira u nultom tjednu i 40 mg dva tjedna kasnije. U četvrtom tjednu bolesnici su randomizirani u skupine koje su primale 40 mg lijeka Humira svaki drugi tjedan, 40 mg lijeka Humira svaki tjedan ili placebo kroz ukupno razdoblje ispitivanja od 56 tjedana. Bolesnici s kliničkim odgovorom (smanjenje CDAI rezultata od ≥ 70) u 4. tjednu stratificirani su i analizirani odvojeno od bolesnika bez kliničkog odgovora u 4. tjednu. Postupno smanjenje doze kortikosteroida bilo je dopušteno nakon 8 tjedana.

Stope indukcije remisije i stope odgovora u ispitivanjima CD I i II nalaze se u Tablici 14.

|  |  |  |  |  |  |
| --- | --- | --- | --- | --- | --- |
| **Tablica 14**  **Indukcija kliničke remisije i kliničkog odgovora**  **(postotak bolesnika)** | | | | | |
|  | **Ispitivanje CD I: bolesnici koji nisu prije uzimali infliksimab** | | | **Ispitivanje CD II: bolesnici koji su uzimali infliksimab** | |
|  | **Placebo**  **N=74** | **Humira**  **80/40 mg**  **N = 75** | **Humira**  **160/80 mg N=76** | **Placebo**  **N=166** | **Humira**  **160/80 mg**  **N=159** |
| 4. tjedan |  |  |  |  |  |
| Klinička remisija | 12% | 24% | 36%\* | 7% | 21%\* |
| Klinički odgovor (CR‑100) | 24% | 37% | 49%\*\* | 25% | 38%\*\* |
| Sve p‑vrijednosti odnose se na sparene usporedbe udjela uz lijek Humira naspram placeba  \* p < 0,001  \*\* p < 0,01 | | | | | |

U skupinama koje su primale indukcijske režime od 160/80 mg i 80/40 mg uočene su slične stope remisije do 8. tjedna, dok su štetni događaji zabilježeni češće u skupini koja je primala lijek Humira 160/80 mg.

U 4. tjednu ispitivanja CD III 58% bolesnika (499/854) imalo je klinički odgovor i bilo je uvršteno u primarnu analizu. 48% bolesnika koji su imali klinički odgovor u 4. tjednu već je prije koristilo neki drugi antagonist TNF-a. Stope održavanja remisije i stope odgovora nalaze se u Tablici 15. Rezultati kliničke remisije održali su se relativno stalnim bez obzira na prethodno liječenje antagonistima TNF-a.

U 56. tjednu, broj hospitalizacija i operacija povezanih s bolešću bio je statistički značajno smanjen u bolesnika koji su primali adalimumab u odnosu na skupinu bolesnika koja je primala placebo.

|  |  |  |  |
| --- | --- | --- | --- |
| **Tablica 15**  **Održavanje kliničke remisije i kliničkog odgovora**  **(postotak bolesnika)** | | | |
|  | **Placebo** | **Humira 40 mg svaki drugi tjedan** | **Humira 40 mg svaki tjedan** |
| **26. tjedan** | **N=170** | **N=172** | **N=157** |
| Klinička remisija | 17% | 40%\* | 47%\* |
| Klinički odgovor (CR-100) | 27% | 52%\* | 52%\* |
| Bolesnici u remisiji bez primjene steroida >= 90 danaa | 3% (2/66) | 19% (11/58)\*\* | 15% (11/74)\*\* |
| **56. tjedan** | **N=170** | **N=172** | **N=157** |
| Klinička remisija | 12% | 36%\* | 41%\* |
| Klinički odgovor (CR-100) | 17% | 41%\* | 48%\* |
| Bolesnici u remisiji bez primjene steroida >= 90 danaa | 5% (3/66) | 29% (17/58)\* | 20% (15/74)\*\* |
| \* p < 0,001 za lijek Humira naspram placeba, sparena usporedba udjela  \*\* p < 0,02 za lijek Humira naspram placeba, sparena usporedba udjela  a Onih koji su na početku uzimali kortikosteroide | | | |

Među bolesnicima koji u 4. tjednu nisu imali odgovor, 43% bolesnika koji su primali dozu održavanja lijeka Humira imalo je klinički odgovor do 12. tjedna u odnosu na 30% u skupini bolesnika koji su uzimali placebo kao terapiju održavanja. To pokazuje da neki bolesnici koji u 4. tjednu nisu imali klinički odgovor mogu imati koristi ako se terapija nastavi do 12. tjedna. Produljenje terapije na dulje od 12 tjedana nije dovelo do značajno većeg postotka odgovora (vidjeti dio 4.2).

117/276 bolesnika iz ispitivanja CD I i 272/777 bolesnika iz ispitivanja CD II i III praćeno je tijekom najmanje 3 godine otvorene terapije adalimumabom. 88 odnosno 189 bolesnika i dalje je bilo u kliničkoj remisiji. Klinički odgovor (CR-100) se održao u 102 odnosno 233 bolesnika.

*Kvaliteta života*

U 4. tjednu ispitivanja CD I i CD II, u bolesnika koji su randomizirani za primanje lijeka Humira 80/40 mg i lijeka Humira 160/80 mg došlo je do statistički značajnog poboljšanja ukupnog rezultata prema upitniku o upalnoj bolesti crijeva (engl*. Inflammatory Bowel Disease Questionnaire;* IBDQ) za specifičnu bolest u odnosu na skupinu bolesnika koji su uzimali placebo. Isto je zabilježeno u ispitivanju CD III u 26. i 52. tjednu, kao i u skupinama bolesnika koji su primali adalimumab u odnosu na skupinu koja je primala placebo.

*Ulcerozni kolitis*

Sigurnost i djelotvornost višestrukih doza lijeka Humira ispitivane su u randomiziranim, dvostruko slijepim, placebom kontroliranim ispitivanjima u odraslih bolesnika s umjerenim do teškim oblikom aktivnog ulceroznog kolitisa (Mayo rezultat od 6 do 12 uz endoskopski podrezultat od 2 do 3).

U ispitivanju UC-I, 390 bolesnika koji nikad nisu primali terapiju antagonistima TNF-a randomizirani su tako da primaju placebo u nultom tjednu i u drugom tjednu, lijek Humira u dozi od 160 mg u nultom tjednu i 80 mg u drugom tjednu ili lijek Humira u dozi 80 mg u nultom tjednu i 40 mg u drugom tjednu. Nakon drugog tjedna, bolesnici u obje skupine liječene adalimumabom primali su 40 mg svaki drugi tjedan. Klinička remisija (definirana kao Mayo rezultat ≤ 2 bez podrezultata > 1) ocjenjivala se u osmom tjednu.

U ispitivanju UC-II, 248 bolesnika primalo je lijek Humira u dozi od 160 mg u nultom tjednu, 80 mg u drugom tjednu i zatim 40 mg svaka dva tjedna, a 246 bolesnika primalo je placebo. Klinički rezultati ocjenjivali su se radi određivanja indukcije remisije u osmom tjednu i održavanja remisije u 52. tjednu.

Bolesnici koji su primili indukciju lijekom Humira u dozi od 160/80 mg u osmom su tjednu postigli kliničku remisiju u značajno većem postotku u odnosu na placebo i u ispitivanju UC-I (18%, odnosno 9%, p=0,031) i u ispitivanju UC-II (17%, odnosno 9%, p=0,019). U ispitivanju UC-II, među onima koji su uz lijek Humira bili u remisiji u osmom tjednu, njih 21/41 (51%) bilo je u remisiji u 52. tjednu.

Rezultati za ukupnu populaciju iz ispitivanja UC-II prikazani su u Tablici 16.

**Tablica 16**

**Odgovor, remisija i cijeljenje sluznice u Ispitivanju UC-II**

**(postotak bolesnika)**

|  |  |  |
| --- | --- | --- |
|  | **Placebo** | **Humira 40 mg svaki drugi tjedan** |
| 52. tjedan | **N=246** | **N=248** |
| Klinički odgovor | 18% | 30%\* |
| Klinička remisija | 9% | 17%\* |
| Cijeljenje sluznice | 15% | 25%\* |
| Bolesnici u remisiji bez primjene steroida ≥ 90 danaa | 6%  (N=140) | 13%\*  (N=150) |
| 8. i 52. tjedan |  |  |
| Održani odgovor | 12% | 24%\*\* |
| Održana remisija | 4% | 8%\* |
| Održano cijeljenje sluznice | 11% | 19%\* |
| Klinička remisija je Mayo rezultat ≤ 2 bez podrezultata > 1;  Klinički odgovor je smanjenje početnog Mayo rezultata za ≥ 3 boda i ≥ 30%, uz smanjenje podrezultata rektalnog krvarenja [engl. *rectal bleeding subscore*, RBS] za ≥1 ili apsolutni RBS od 0 ili 1;  \* p<0,05 za lijek Humira naspram placeba, sparena usporedba udjela  \*\* p<0,001 za lijek Humira naspram placeba, sparena usporedba udjela  a onih koji su na početku uzimali kortikosteroide | | |

Od bolesnika koji su imali odgovor u 8. tjednu, u 52. tjednu je njih 47% imalo klinički odgovor, 29% ih je bilo u remisiji, 41% je imalo zacjeljivanje sluznice, a 20% bilo je u remisiji bez primjene steroida ≥ 90 dana.

Oko 40% bolesnika u ispitivanju UC-II nije imalo uspjeha s prethodnim liječenjem antagonistom TNF-a infliksimabom. Djelotvornost adalimumaba je u tih bolesnika bila smanjena u odnosu na bolesnike koji nisu prethodno bili liječeni antagonistima TNF-a. Među bolesnicima koji nisu imali uspjeha s prethodnim liječenjem antagonistima TNF-a remisiju je u 52. tjednu postiglo 3% u skupini koja je primala placebo i 10% u skupini koja je primala adalimumab.

Bolesnici iz ispitivanja UC-I i UC-II imali su mogućnost prijeći u otvoreni dugotrajni produžetak ispitivanja (UC III). Nakon 3 godine terapije adalimumabom, 75% (301/402) je i dalje bilo u kliničkoj remisiji prema djelomičnom Mayo rezultatu.

*Stope hospitalizacije*

Tijekom 52 tjedna ispitivanja UC-I i UC-II, zamijećene su niže stope hospitalizacija zbog bilo kojeg uzroka i hospitalizacija povezanih s ulceroznim kolitisom u skupini liječenoj adalimumabom u odnosu na skupinu koja je primala placebo. Broj hospitalizacija zbog bilo kojeg uzroka u skupini liječenoj adalimumabom bio je 0,18 po bolesnik-godini u odnosu na 0,26 po bolesnik-godini u skupini koja je primala placebo, a odgovarajuće vrijednosti za hospitalizaciju povezanu s ulceroznim kolitisom bile su 0,12 po bolesnik-godini u odnosu na 0,22 po bolesnik-godini.

*Kvaliteta života*

U ispitivanju UC-II liječenje adalimumabom rezultiralo je poboljšanjem rezultata upitnika o upalnoj bolesti crijeva (IBDQ).

*Uveitis*

Sigurnost i djelotvornost lijeka Humira ocjenjivale su se u odraslih bolesnika s neinfektivnim intermedijarnim, posteriornim i panuveitisom, isključujući bolesnike s izoliranim anteriornim uveitisom, u dvama randomiziranim, dvostruko maskiranim, placebom kontroliranim ispitivanjima (UV I i II). Bolesnici su primali placebo ili lijek Humira u početnoj dozi od 80 mg, nakon koje je slijedila doza od 40 mg svaki drugi tjedan, počevši tjedan dana nakon početne doze. Bila je dopuštena istodobna primjena stabilnih doza jednog nebiološkog imunosupresiva.

Ispitivanje UV I ocjenjivalo je 217 bolesnika s aktivnim uveitisom unatoč liječenju kortikosteroidima (oralni prednizon u dozi od 10 do 60 mg/dan). Svi su bolesnici pri uključivanju u ispitivanje 2 tjedna primali standardiziranu dozu prednizona od 60 mg/dan, nakon čega je uslijedilo obavezno postupno smanjivanje doze, uz potpuni prestanak primjene kortikosteroida do 15. tjedna.

Ispitivanje UV II ocjenjivalo je 226 bolesnika s neaktivnim uveitisom kojima je na početku ispitivanja za kontrolu bolesti bilo potrebno kronično liječenje kortikosteroidima (oralni prednizon u dozi od 10 do 35 mg/dan). Nakon toga je uslijedilo obavezno postupno smanjivanje doze i potpuni prestanak primjene kortikosteroida do 19. tjedna.

Primarna mjera ishoda za djelotvornost u oba ispitivanja bilo je 'vrijeme do neuspjeha liječenja'. Neuspjeh liječenja definirao se višekomponentnim ishodom koji se temeljio na upalnim korioretinalnim i/ili upalnim retinalnim vaskularnim lezijama, stupnju prema broju stanica u prednjoj očnoj komori (engl. *anterior chamber [AC] cell grade*), stupnju prema zamućenju staklovine (engl. *vitreous haze [VH] grade*) te najboljoj korigiranoj oštrini vida (engl. *best corrected visual acuity*, BCVA).

Bolesnici koji su dovršili ispitivanja UV I i UV II zadovoljavali su kriterije za uključivanje u nekontrolirani dugoročni produžetak ispitivanja čije je planirano vrijeme trajanja bilo 78 tjedana. Bolesnici su smjeli nastaviti liječenje ispitivanim lijekom nakon 78. tjedna do trenutka kada im je omogućen pristup lijeku Humira.

*Klinički odgovor*

Rezultati iz obaju ispitivanja pokazali su statistički značajno smanjenje rizika od neuspjeha liječenja u bolesnika liječenih lijekom Humira u odnosu na one koji su primali placebo (vidjeti Tablicu 17). Oba su ispitivanja pokazala rani i održan učinak lijeka Humira na stopu neuspjeha liječenja u odnosu na placebo (vidjeti Sliku 1).

**Tablica 17**

**Vrijeme do neuspjeha liječenja u ispitivanjima UV I i UV II**

|  |  |  |  |  |  |  |
| --- | --- | --- | --- | --- | --- | --- |
| **Analiza**  **Liječenje** | **N** | **Neuspjeh N (%)** | **Medijan vremena do neuspjeha (mjeseci)** | **HRa** | **95% CI za HRa** | ***P*-vrijednost** b |
| **Vrijeme do neuspjeha liječenja u 6. tjednu ili nakon njega u ispitivanju UV I** | | | | | | |
| Primarna analiza (ITT) | |  |  |  |  |  |
| Placebo | 107 | 84 (78,5) | 3,0 | -- | -- | -- |
| Adalimumab | 110 | 60 (54,5) | 5,6 | 0,50 | 0,36; 0,70 | < 0,001 |
| **Vrijeme do neuspjeha liječenja u 2. tjednu ili nakon njega u ispitivanju UV II** | | | | | | |
| Primarna analiza (ITT) | |  |  |  |  |  |
| Placebo | 111 | 61 (55,0) | 8,3 | -- | -- | -- |
| Adalimumab | 115 | 45 (39,1) | NPc | 0,57 | 0,39; 0,84 | 0,004 |

Napomena: Neuspjeh liječenja u 6. tjednu ili nakon njega (ispitivanje UV I) odnosno u 2. tjednu ili nakon njega (ispitivanje UV II) smatrao se događajem. Bolesnici koji su izašli iz ispitivanja zbog razloga koji nisu bili neuspjeh liječenja bili su cenzurirani u trenutku izlaska iz ispitivanja.

1. HR za adalimumab naspram placeba iz regresije proporcionalnih hazarda, uz liječenje kao faktor.
2. Dvostrana *P*-vrijednost iz log rang testa.
3. NP = ne može se procijeniti. Manje od polovice bolesnika pod rizikom imalo je događaj.

**Slika 1: Kaplan-Meierove krivulje koje sažeto prikazuju vrijeme do neuspjeha liječenja u 6. tjednu ili nakon njega (ispitivanje UV I) odnosno u 2. tjednu ili nakon njega (ispitivanje UV II)**

|  |  |  |  |  |  |  |
| --- | --- | --- | --- | --- | --- | --- |
| **STOPA NEUSPJEHA LIJEČENJA (%)** | | Humira Uveitis Figure 5_6 | | | | |
|  | **VRIJEME (MJESECI)** | | | | |
|  | Ispitivanje UV I Liječenje | Humira Uveitis Figure 5_2 | Placebo | Humira Uveitis Figure 5_2 | Adalimumab |
| **STOPA NEUSPJEHA LIJEČENJA(%)** | Humira Uveitis Figure 5_7 | | | | |
|  | **VRIJEME (MJESECI)** | | | | |
|  | Ispitivanje UV II Liječenje | Humira Uveitis Figure 5_2 | Placebo | Humira Uveitis Figure 5_2 | Adalimumab |
| Napomena: P# = Placebo (broj događaja/broj bolesnika pod rizikom); A# = HUMIRA (broj događaja/broj bolesnika pod rizikom). | | | | | |

U ispitivanju UV I primijećene su statistički značajne razlike u korist adalimumaba naspram placeba za svaku komponentu neuspjeha liječenja. U ispitivanju UV II, statistički značajne razlike primijećene su samo za oštrinu vida, ali su druge komponentne brojčano bile u korist adalimumaba.

Od 424 ispitanika uključena u nekontrolirani dugoročni produžetak ispitivanja UV I i UV II, 60 ispitanika nije zadovoljavalo kriterije (npr. zbog odstupanja ili zbog komplikacija koje su se razvile kao posljedica dijabetičke retinopatije, zbog operacije katarakte ili vitrektomije) i stoga nisu bili uključeni u primarnu analizu djelotvornosti. Od preostala 364 bolesnika, 269 ocjenjivih bolesnika (74%) sudjelovalo je u otvorenom liječenju adalimumabom tijekom 78 tjedana. Prema pristupu utemeljenom na opaženim podacima, u 216 (80,3%) bolesnika bolest je bila u mirovanju (bez aktivnih upalnih lezija, stupanj prema broju stanica u prednjoj očnoj komori ≤ 0,5+, stupanj prema zamućenju staklovine ≤ 0,5+) uz istodobnu primjenu steroida u dozi od ≤ 7,5 mg na dan, dok je u njih 178 (66,2%) bolest bila u mirovanju bez primjene steroida. U 78. tjednu BCVA se ili poboljšao ili održao na istoj razini (pogoršanje za < 5 slova) u 88,6% očiju. Podaci koji su dobiveni nakon 78. tjedna uglavnom su bili usklađeni s ovim rezultatima, ali se broj uključenih ispitanika smanjio nakon 78. tjedna. Sveukupno, među bolesnicima koji su prekinuli sudjelovanje u ispitivanju, njih 18% to je učinilo zbog štetnih događaja, a njih 8% zbog nedovoljno dobrog odgovora na liječenje adalimumabom.

*Kvaliteta života*

U oba su se klinička ispitivanja upitnikom NEI VFQ-25 određivali ishodi s obzirom na funkcioniranje povezano s vidom koje su prijavljivali bolesnici. Većina podrezultata brojčano je išla u prilog lijeku Humira, a srednje vrijednosti razlike bile su statistički značajne za opći vid, bol u oku, vid na blizinu, mentalno zdravlje i ukupan rezultat u ispitivanju UV I te za opći vid i mentalno zdravlje u ispitivanju UV II. Učinci povezani s vidom koji nisu brojčano išli u prilog lijeku Humira bili su učinci na vid u boji u ispitivanju UV I, odnosno učinci na vid u boji, periferni vid i vid na blizinu u ispitivanju UV II.

Imunogenost

Stvaranje protutijela na adalimumab povezano je s bržim klirensom i smanjenom djelotvornošću adalimumaba. Nema očite korelacije prisutnosti protutijela na adalimumab s pojavom štetnih događaja.

U bolesnika u ispitivanjima kod reumatoidnog artritisa I, II i III, između 6. i 12. mjeseca terapije u više vremenskih točaka vršene su pretrage kako bi se utvrdila prisutnost protutijela na adalimumab. U pivotalnim ispitivanjima, protutijela na adalimumab nađena su u 5,5% (58/1053) bolesnika koji su primali adalimumab u odnosu na 0,5% (2/370) bolesnika koji su primali placebo. U bolesnika koji nisu istodobno primali metotreksat incidencija je bila 12,4% u odnosu na 0,6% u bolesnika koji su primali adalimumab uz metotreksat.

Protutijela na adalimumab nađena su u 7/269 ispitanika (2,6%)s Crohnovom bolešću i 19/487 ispitanika (3,9%) s ulceroznim kolitisom.

U odraslih bolesnika sa psorijazom protutijela na adalimumab nađena su u 77/920 ispitanika (8,4%) liječenih adalimumabom kao monoterapijom.

U odraslih bolesnika s plak psorijazom dugotrajno liječenih monoterapijom adalimumabom koji su sudjelovali u ispitivanju prekida i ponovnog uvođenja terapije, stopa protutijela na adalimumab nakon ponovnog uvođenja terapije (11 od 482 ispitanika, 2,3%) bila je slična stopi zabilježenoj prije prekida terapije (11 od 590 ispitanika, 1,9%).

U bolesnika s umjerenim do teškim gnojnim hidradenitisom, protutijela na adalimumab nađena su u 10/99 ispitanika (10,1%) liječenih adalimumabom.

U bolesnika s umjerenim do teškim oblikom aktivne Crohnove bolesti, stopa stvaranja protutijela na adalimumab u bolesnika koji su primali adalimumab bila je 3,3%.

U odraslih bolesnika s neinfektivnim uveitisom, protutijela na adalimumab nađena su u 4,8% (12/249) bolesnika liječenih adalimumabom.

U pedijatrijskih bolesnika s umjerenim do teškim oblikom aktivnog ulceroznog kolitisa, stopa stvaranja protutijela na adalimumab u bolesnika koji su primali adalimumab bila je 3%.

Zbog toga što je analiza imunogenosti specifična za svaki lijek, nije prikladno uspoređivati stope protutijela kod različitih lijekova.

Pedijatrijska populacija

*Adolescentni gnojni hidradenitis*

Nisu provedena klinička ispitivanja lijeka Humira u adolescentnih bolesnika s gnojnim hidradenitisom. Djelotvornost adalimumaba u liječenju adolescentnih bolesnika s gnojnim hidradenitisom predviđa se na temelju dokazane djelotvornosti i povezanosti izloženosti i odgovora u odraslih bolesnika s gnojnim hidradenitisom kao i vjerojatnosti da su tijek bolesti, patofiziologija i učinici lijeka u suštini slični kao u odraslih osoba pri istim razinama izloženosti. Sigurnost preporučene doze adalimumaba u adolescentnoj populaciji s gnojnim hidradenitisom temelji se na sigurnosnom profilu adalimumaba u drugim indikacijama i u odraslih i u pedijatrijskih bolesnika pri sličnoj ili većoj učestalosti doziranja (vidjeti dio 5.2).

*Crohnova bolest u djece*

Djelotvornost i sigurnost lijeka Humira ispitivane su u multicentričnom, randomiziranom, dvostruko slijepom kliničkom ispitivanju indukcijske terapije i terapije održavanja dozama ovisnim o tjelesnoj težini (< 40 kg ili ≥ 40 kg) u 192 pedijatrijska ispitanika u dobi između (i uključujući) 6 i 17 godina s umjerenom do teškom Crohnovom bolešću (engl. *Crohn's disease*, CD), definiranom rezultatom prema Indeksu aktivnosti Crohnove bolesti u djece (engl. *Paediatric Crohn’s Disease Activity Index*, PCDAI) > 30. Bolesnici su bili pogodni za ispitivanje ako je ranije konvencionalno liječenje Crohnove bolesti bilo neuspješno (uključujući kortikosteroid i/ili imunomodulator). Sudjelovati su mogli i bolesnici koji su izgubili odgovor na prethodno liječenje infliksimabom ili koji ga nisu podnosili.

Svi ispitanici su primali otvorenu indukcijsku terapiju u dozi određenoj prema njihovoj početnoj tjelesnoj težini: 160 mg u nultom tjednu i 80 mg u drugom tjednu za ispitanike tjelesne težine ≥ 40 kg, odnosno 80 mg i 40 mg za ispitanike tjelesne težine < 40 kg.

U četvrtom tjednu su ispitanici randomizirani u omjeru 1:1 na temelju njihove tjelesne težine u tom trenutku za liječenje niskom dozom ili standardnom dozom održavanja, kako je prikazano u Tablici 18.

|  |  |  |
| --- | --- | --- |
| **Tablica 18**  **Režim održavanja** | | |
| **Tjelesna težina bolesnika** | **Niska doza** | **Standardna doza** |
| < 40 kg | 10 mg svaki drugi tjedan | 20 mg svaki drugi tjedan |
| ≥ 40 kg | 20 mg svaki drugi tjedan | 40 mg svaki drugi tjedan |

*Rezultati djelotvornosti*

Primarna mjera ishoda ispitivanja bila je klinička remisija u 26. tjednu, definirana kao PCDAI rezultat ≤ 10.

Stope kliničke remisije i kliničkog odgovora (definirano kao smanjenje PCDAI rezultata za barem 15 bodova od početne vrijednosti) prikazane su u Tablici 19. Stope prestanka uzimanja kortikosteroida ili imunomodulatora prikazane su u Tablici 20.

|  |  |  |  |
| --- | --- | --- | --- |
| **Tablica 19**  **Ispitivanje kod Crohnove bolesti u djece**  **PCDAI klinička remisija i odgovor** | | | |
|  | **Standardna doza**  **40/20 mg svaki drugi tjedan**  **N = 93** | **Niska doza**  **20/10 mg svaki drugi tjedan**  **N = 95** | **P vrijednost**\* |
| **26. tjedan** |  |  |  |
| Klinička remisija | 38,7% | 28,4% | 0,075 |
| Klinički odgovor | 59,1% | 48,4% | 0,073 |
| **52. tjedan** |  |  |  |
| Klinička remisija | 33,3% | 23,2% | 0,100 |
| Klinički odgovor | 41,9% | 28,4% | 0,038 |
| \* p vrijednost za standardnu dozu u usporedbi s niskom dozom. | | | |

|  |  |  |  |
| --- | --- | --- | --- |
| **Tablica 20**  **Ispitivanje kod Crohnove bolesti u djece**  **Prestanak uzimanja kortikosteroida ili imunomodulatora i remisija fistula** | | | |
|  | **Standardna doza**  **40/20 mg svaki drugi tjedan** | **Niska doza**  **20/10 mg svaki drugi tjedan** | **P vrijednost1** |
| **Prekinuta primjena kortikosteroida** | **N= 33** | **N=38** |  |
| 26. tjedan | 84,8% | 65,8% | 0,066 |
| 52. tjedan | 69,7% | 60,5% | 0,420 |
| **Prekinuta primjena imunomodulatora2** | **N=60** | **N=57** |  |
| 52. tjedan | 30,0% | 29,8% | 0,983 |
| **Remisija fistula3** | **N=15** | **N=21** |  |
| 26. tjedan | 46,7% | 38,1% | 0,608 |
| 52. tjedan | 40,0% | 23,8% | 0,303 |
| 1 p vrijednost za standardnu dozu u usporedbi s niskom dozom.  2 Imunosupresivna terapija mogla se obustaviti samo u 26. tjednu ili kasnije, prema slobodnoj procjeni ispitivača ako je ispitanik ispunio kriterij kliničkog odgovora  3 definirano kao zatvaranje svih fistula iz kojih se na početku cijedio sadržaj, održano kroz barem 2 uzastopna posjeta nakon početka liječenja | | | |

U obje skupine su zabilježena statistički značajna povećanja (poboljšanja) indeksa tjelesne mase i brzine rasta u 26. i 52. tjednu u odnosu na početne vrijednosti.

Također su u obje skupine u odnosu na početne vrijednosti zabilježena statistički i klinički značajna poboljšanja parametara kvalitete života (uključujući IMPACT III).

Stotinu bolesnika (n=100) iz ispitivanja pedijatrijskih bolesnika s Crohnovom bolešću (engl. *Paediatric CD Study*) nastavilo je sudjelovanje u otvorenom dugotrajnom produžetku ispitivanja. Nakon 5 godina terapije adalimumabom, 74,0% (37/50) od 50 bolesnika koji su ostali u ispitivanju i dalje je bilo u kliničkoj remisiji dok je 92,0% (46/50) bolesnika i dalje imalo klinički odgovor prema PCDAI rezultatu.

*Ulcerozni kolitis u djece*

Sigurnost i djelotvornost lijeka Humira ocjenjivale su se u multicentričnom, randomiziranom, dvostruko slijepom ispitivanju provedenom u 93 pedijatrijska bolesnika u dobi od 5 do 17 godina s umjerenim do teškim oblikom ulceroznog kolitisa (Mayo rezultat od 6 do 12 uz endoskopski podrezultat od 2 do 3 boda, potvrđen centralno očitanim rezultatima endoskopije) koji nisu postigli zadovoljavajući odgovor ili nisu podnosili konvencionalnu terapiju. Oko 16% bolesnika u ispitivanju nije imalo uspjeha s prethodnim liječenjem antagonistom TNF-a. Bolesnicima koji su primali kortikosteroide pri uključivanju bilo je dopušteno postupno smanjenje doze kortikosteroida nakon 4. tjedna.

U indukcijskom razdoblju ispitivanja 77 bolesnika bilo je randomizirano u omjeru 3:2 za primanje dvostruko slijepog liječenja lijekom Humira u indukcijskoj dozi od 2,4 mg/kg (maksimalno 160 mg) u nultom tjednu i 1. tjednu te 1,2 mg/kg (maksimalno 80 mg) u 2. tjednu ili u indukcijskoj dozi od 2,4 mg/kg (maksimalno 160 mg) u nultom tjednu te placeba u 1. tjednu i 1,2 mg/kg (maksimalno 80 mg) u 2. tjednu. Obje su skupine primile 0,6 mg/kg (maksimalno 40 mg) u 4. tjednu i u 6. tjednu. Nakon izmjene i dopune plana ispitivanja, preostalih 16 bolesnika koji su se uključili u indukcijsko razdoblje primilo je otvoreno liječenje lijekom Humira u indukcijskoj dozi od 2,4 mg/kg (maksimalno 160 mg) u nultom tjednu i 1. tjednu te 1,2 mg/kg (maksimalno 80 mg) u 2. tjednu.

U 8. tjednu 62 bolesnika koja su pokazala klinički odgovor prema djelomičnom Mayo rezultatu (engl. *Partial Mayo Score*, PMS; definiran kao smanjenje PMS-a ≥ 2 boda i ≥ 30% u odnosu na početne vrijednosti) ravnomjerno su randomizirana za primanje dvostruko slijepog liječenja održavanja lijekom Humira u dozi od 0,6 mg/kg (maksimalno 40 mg) svaki tjedan ili doze održavanja od 0,6 mg/kg (maksimalno 40 mg) svaki drugi tjedan. Prije izmjene i dopune plana ispitivanja 12 dodatnih bolesnika koji su pokazali klinički odgovor prema PMS-u randomizirano je za primanje placeba, no nije uključeno u potvrdnu analizu djelotvornosti.

Razbuktavanje bolesti definirano je kao povećanje PMS-a od barem 3 boda (za bolesnike s PMS-om od 0 do 2 u 8. tjednu), barem 2 boda (za bolesnike s PMS-om od 3 do 4 u 8. tjednu) ili barem 1 bod (za bolesnike s PMS-om od 5 do 6 u 8. tjednu).

Bolesnici koji su ispunili kriterije za razbuktavanje bolesti u 12. tjednu ili kasnije, randomizirani su za primanje ponovne indukcijske doze od 2,4 mg/kg (maksimalno 160 mg) ili doze od 0,6 mg/kg (maksimalno 40 mg) i nakon toga su nastavili primati svoje doze prema režimu održavanja.

*Rezultati djelotvornosti*

Koprimarne mjere ishoda ispitivanja bile su klinička remisija prema PMS-u (definirana kao PMS ≤ 2 bez pojedinačnog podrezultata > 1) u 8. tjednu i klinička remisija prema ukupnom Mayo rezultatu (engl. *Full Mayo Score*, FMS) (definirana kao rezultat Mayo ≤ 2 bez pojedinačnog podrezultata > 1) u 52. tjednu u bolesnika koji su postigli klinički odgovor prema PMS-u u 8. tjednu.

Stope kliničke remisije prema PMS-u u 8. tjednu za pojedine dvostruko slijepe indukcijske skupine bolesnika koje su primale lijek Humira prikazane su u Tablici 21.

**Tablica 21: Klinička remisija prema PMS-u u 8. tjednu**

|  |  |  |
| --- | --- | --- |
|  | **Humiraa**  **Maksimalno 160 mg u nultom tjednu / placebo u 1. tjednu**  N = 30 | **Humirab, c**  **Maksimalno 160 mg u nultom tjednu i 1. tjednu**  N = 47 |
| Klinička remisija | 13/30 (43,3%) | 28/47 (59,6%) |
| aHumira 2,4 mg/kg (maksimalno 160 mg) u nultom tjednu, placebo u 1. tjednu te 1,2 mg/kg (maksimalno 80 mg) u 2. tjednu  bHumira 2,4 mg/kg (maksimalno 160 mg) u nultom tjednu i 1. tjednu te 1,2 mg/kg (maksimalno 80 mg) u 2. tjednu  c Ne uključujući otvorenu indukcijsku dozu lijeka Humira od 2,4 mg/kg (maksimalno 160 mg) u nultom tjednu i 1. tjednu te 1,2 mg/kg (maksimalno 80 mg) u 2. tjednu  Napomena 1: obje su indukcijske skupine primile 0,6 mg/kg (maksimalno 40 mg) u 4. tjednu i u 6. tjednu  Napomena 2: za bolesnike čije su vrijednosti nedostajale u 8. tjednu smatralo se da nisu ispunili mjeru ishoda | | |

U 52. tjednu klinička remisija prema FMS-u u bolesnika s odgovorom u 8. tjednu, klinički odgovor prema FMS-u (definiran kao smanjenje rezultata Mayo ≥ 3 boda i ≥ 30% u odnosu na početne vrijednosti) u bolesnika s odgovorom u 8. tjednu, cijeljenje sluznice (definirano kao Mayo endoskopski podrezultat ≤ 1) u bolesnika s odgovorom u 8. tjednu, klinička remisija prema FMS-u u bolesnika u remisiji u 8. tjednu i udio ispitanika s remisijom bez kortikosteroida prema FMS-u u bolesnika s odgovorom u 8. tjednu procijenjeni su za bolesnike koji su primali lijek Humira u dvostruko slijepim dozama održavanja od maksimalno 40 mg svaki drugi tjedan (0,6 mg/kg) i 40 mg svaki tjedan (0,6 mg/kg) (Tablica 22).

**Tablica 22: Rezultati djelotvornosti u 52. tjednu**

|  |  |  |
| --- | --- | --- |
|  | **Humiraa**  **Maksimalno 40 mg svaki drugi tjedan**  N=31 | **Humirab**  **Maksimalno 40 mg svaki tjedan**  N=31 |
| Klinička remisija u bolesnika s odgovorom prema PMS-u u 8. tjednu | 9/31 (29,0%) | 14/31 (45,2%) |
| Klinički odgovor u bolesnika s odgovorom prema PMS-u u 8. tjednu | 19/31 (61,3%) | 21/31 (67,7%) |
| Cijeljenje sluznice u bolesnika s odgovorom prema PMS-u u 8. tjednu | 12/31 (38,7%) | 16/31 (51,6%) |
| Klinička remisija u bolesnika u remisiji prema PMS-u u 8. tjednu | 9/21 (42,9%) | 10/22 (45,5%) |
| Remisija bez kortikosteroida u bolesnika s odgovorom prema PMS-u u 8. tjednuc | 4/13 (30,8%) | 5/16 (31,3%) |
| aHumira 0,6 mg/kg (maksimalno 40 mg) svaki drugi tjedan  bHumira 0,6 mg/kg (maksimalno 40 mg) svaki tjedan  c U bolesnika koji su na početku ispitivanja primali istodobnu terapiju kortikosteroidima  Napomena: za bolesnike čije su vrijednosti nedostajale u 52. tjednu ili koji su randomizirani za ponovno indukcijsko liječenje ili liječenje održavanja smatralo se da nemaju odgovora za mjere ishoda u 52. tjednu | | |

Dodatne istraživačke mjere ishoda djelotvornosti uključivale su klinički odgovor prema indeksu aktivnosti ulceroznog kolitisa u pedijatrijskih bolesnika (engl. *Paediatric Ulcerative Colitis Activity Index*, PUCAI) (definiran kao smanjenje rezultata PUCAI ≥ 20 bodova u odnosu na početne vrijednosti) i kliničku remisiju prema PUCAI-u (definirana kao PUCAI < 10) u 8. i 52. tjednu (Tablica 23).

|  |  |  |
| --- | --- | --- |
| **Tablica 23: Rezultati istraživačkih mjera ishoda prema PUCAI-u** | | |
|  | **8. tjedan** | |
| **Humiraa**  **Maksimalno 160 mg u nultom tjednu / placebo u 1. tjednu** N = 30 | **Humirab,c**  **Maksimalno 160 mg u nultom tjednu i 1. tjednu**  N = 47 |
| Klinička remisija prema PUCAI-u | 10/30 (33,3%) | 22/47 (46,8%) |
| Klinički odgovor prema PUCAI-u | 15/30 (50,0%) | 32/47 (68,1%) |
|  | **52. tjedan** | |
| **Humirad**  **Maksimalno 40 mg svaki drugi tjedan**  N = 31 | **Humirae**  **Maksimalno 40 mg svaki tjedan**  N = 31 |
| Klinička remisija prema PUCAI-u u bolesnika s odgovorom prema PMS-u u 8. tjednu | 14/31 (45,2%) | 18/31 (58,1%) |
| Klinički odgovor prema PUCAI-u u bolesnika s odgovorom prema PMS-u u 8. tjednu | 18/31 (58,1%) | 16/31 (51,6%) |
| a Humira 2,4 mg/kg (maksimalno 160 mg) u nultom tjednu, placebo u 1. tjednu te 1,2 mg/kg (maksimalno 80 mg) u 2. tjednu  b Humira 2,4 mg/kg (maksimalno 160 mg) u nultom tjednu i 1. tjednu te 1,2 mg/kg (maksimalno 80 mg) u 2. tjednu  c Ne uključujući otvorenu indukcijsku dozu lijeka Humira od 2,4 mg/kg (maksimalno 160 mg) u nultom tjednu i 1. tjednu te 1,2 mg/kg (maksimalno 80 mg) u 2. tjednu  d Humira 0,6 mg/kg (maksimalno 40 mg) svaki drugi tjedan  e Humira 0,6 mg/kg (maksimalno 40 mg) svaki tjedan  Napomena 1: obje su indukcijske skupine primile 0,6 mg/kg (maksimalno 40 mg) u 4. tjednu i u 6. tjednu  Napomena 2: za bolesnike čije su vrijednosti nedostajale u 8. tjednu smatralo se da nisu ispunili mjere ishoda  Napomena 3: za bolesnike čije su vrijednosti nedostajale u 52. tjednu ili koji su randomizirani za ponovno indukcijsko liječenje ili liječenje održavanja smatralo se da nemaju odgovora za mjere ishoda u 52. tjednu | | |

Među bolesnicima koji su liječeni lijekom Humira i koji su primili ponovno indukcijsko liječenje tijekom razdoblja održavanja, 2/6 (33%) postiglo je klinički odgovor prema FMS-u u 52. tjednu.

*Kvaliteta života*

U skupinama liječenim lijekom Humira zabilježena su klinički značajna poboljšanja u odnosu na početne vrijednosti u rezultatima IMPACT III upitnika i u rezultatima upitnika o radnoj učinkovitosti i smetnjama u radu (engl. *Work Productivity and Activity Impairment*, WPAI) kojeg su popunjavali njegovatelji.

Klinički značajno povećanje (poboljšanje) brzine rasta u odnosu na početne vrijednosti primijećeno je za skupine liječene adalimumabom, a klinički značajno povećanje (poboljšanje) indeksa tjelesne mase u odnosu na početne vrijednosti zabilježeno je u ispitanika koji su primali visoku dozu održavanja od maksimalno 40 mg (0,6 mg/kg) svaki tjedan.

*Uveitis u djece*

Sigurnost i djelotvornost lijeka Humira ocjenjivale su se u randomiziranom, dvostruko maskiranom, kontroliranom ispitivanju provedenom u 90 pedijatrijskih bolesnika u dobi od 2 do < 18 godina koji su imali aktivan neinfektivni anteriorni uveitis povezan s JIA i koji su bili refraktorni na najmanje 12 tjedana liječenja metotreksatom. Bolesnici su primali ili placebo ili 20 mg adalimumaba (ako su bili tjelesne težine < 30 kg) odnosno 40 mg adalimumaba (ako su bili tjelesne težine ≥ 30 kg) svaki drugi tjedan u kombinaciji s metotreksatom u dozi koju su primali na početku ispitivanja.

Primarna mjera ishoda bilo je 'vrijeme do neuspjeha liječenja'. Kriteriji koji su određivali neuspjeh liječenja bili su pogoršanje ili dugotrajan izostanak poboljšanja upale oka, djelomično poboljšanje uz razvoj dugotrajnih popratnih očnih bolesti ili pogoršanje popratnih očnih bolesti, nedopuštena istodobna primjena drugih lijekova te prekid liječenja na dulje razdoblje.

*Klinički odgovor*

Adalimumab je značajno odgodio vrijeme do neuspjeha liječenja u odnosu na placebo (vidjeti Sliku 2, P < 0,0001 iz log‑rang testa). Medijan vremena do neuspjeha liječenja iznosio je 24,1 tjedan u ispitanika koji su primali placebo, dok se u ispitanika liječenih adalimumabom medijan vremena do neuspjeha liječenja nije mogao procijeniti jer je do neuspjeha liječenja došlo u manje od polovice tih ispitanika. Adalimumab je značajno smanjio rizik od neuspjeha liječenja za 75% u odnosu na placebo, što pokazuje omjer hazarda (HR = 0,25 [95% CI: 0,12; 0,49]).

**Slika 2: Kaplan‑Meierove krivulje koje sažeto prikazuju vrijeme do neuspjeha liječenja u ispitivanju liječenja uveitisa u djece**

|  |  |  |  |  |  |
| --- | --- | --- | --- | --- | --- |
| **VJEROJATNOST NEUSPJEHA LIJEČENJA** | 1 | | | | |
|  | **VRIJEME (TJEDNI)** | | | | |
|  | Liječenje | Humira PED UV KM Curve 11 | Placebo | Humira PED UV KM Curve 11 | Adalimumab |
|  | Napomena: P = Placebo (broj bolesnika pod rizikom); H = HUMIRA (broj bolesnika pod rizikom). | | | | |

**5.2 Farmakokinetička svojstva**

Apsorpcija i distribucija

Nakon supkutane primjene jednokratne doze od 40 mg, adalimumab se sporo apsorbira i raspodjeljuje, a vršne koncentracije u serumu postižu se približno 5 dana nakon primjene. Prosječna apsolutna bioraspoloživost adalimumaba procijenjena nakon primjene jednokratne supkutane doze od 40 mg u tri ispitivanja bila je 64%. Nakon pojedinačnih intravenskih doza koje su se kretale od 0,25 do 10 mg/kg, koncentracije su bile proporcionalne dozi. Nakon primjene doza od 0,5 mg/kg (~40 mg) klirens je bio u rasponu od 11 do 15 ml/sat, a volumen raspodjele (Vss) je iznosio od 5 do 6 litara. Srednji poluvijek u terminalnoj fazi iznosi približno dva tjedna. Koncentracije adalimumaba u sinovijalnoj tekućini nekolicine bolesnika s reumatoidnim artritisom iznosile su 31‑96% koncentracija u serumu.

Nakon supkutane primjene adalimumaba u dozi od 40 mg svaka dva tjedna u odraslih bolesnika s reumatoidnim artritisom srednje vrijednosti najniže koncentracije lijeka u stanju dinamičke ravnoteže bile su približno 5 μg/ml (bez istodobne primjene metotreksata), odnosno 8 do 9 μg/ml (uz metotreksat). Najniže koncentracije adalimumaba u serumu u stanju dinamičke ravnoteže povećavale su se uglavnom razmjerno dozi nakon supkutane primjene 20, 40 i 80 mg svaka dva tjedna, odnosno svakog tjedna.

U odraslih bolesnika sa psorijazom, srednja vrijednost najniže koncentracije u stanju dinamičke ravnoteže bila je 5 μg/ml tijekom primjene monoterapije dozom adalimumaba od 40 mg svaki drugi tjedan.

Nakon primjene lijeka Humira u dozi od 160 mg u nultom tjednu i 80 mg u 2. tjednu u odraslih bolesnika s gnojnim hidradenitisom, najniže koncentracije adalimumaba u serumu u 2. i 4. tjednu iznosile su približno 7 do 8 µg/ml. Kada se adalimumab primjenjivao u dozi od 40 mg svaki tjedan, srednja vrijednost najniže koncentracije u stanju dinamičke ravnoteže od 12. do 36. tjedna iznosila je približno 8 do 10 µg/ml.

Izloženost adalimumabu u adolescentnih bolesnika s gnojnim hidradenitisom predviđena je uz pomoć farmakokinetičkog modeliranja i simulacije na temelju farmakokinetike u ostalim indikacijama u drugih pedijatrijskih bolesnika (psorijaza u djece, juvenilni idiopatski artritis, Crohnova bolest u djece i artritis povezan s entezitisom). Preporučeni režim doziranja za adolescente s gnojnim hidradenitisom je 40 mg svaki drugi tjedan. Budući da veličina tijela može utjecati na izloženost adalimumabu, adolescenti s većom tjelesnom težinom u kojih nije postignut zadovoljavajući odgovor mogli bi imati koristi od primjene preporučene doze za odrasle od 40 mg svaki tjedan.

Tijekom razdoblja indukcije u bolesnika s Crohnovom bolešću, nakon udarne doze od 80 mg lijeka Humira u nultom tjednu i zatim 40 mg u drugom tjednu postignute su najniže serumske koncentracije adalimumaba od oko 5,5 μg/ml, odnosno 12 μg/ml ako je udarna doza bila 160 mg lijeka Humira u nultom tjednu i zatim 80 mg u drugom tjednu. U bolesnika s Crohnovom bolešću koji su primali dozu održavanja od 40 mg lijeka Humira svaki drugi tjedan, srednja vrijednost najnižih koncentracija u stanju dinamičke ravnoteže iznosila je približno 7 μg/ml.

U pedijatrijskih bolesnika s umjerenom do teškom Crohnovom bolešću, otvorena indukcijska doza adalimumaba bila je 160/80 mg ili 80/40 mg u nultom, odnosno drugom tjednu, ovisno o graničnoj vrijednosti za tjelesnu težinu od 40 kg. U četvrtom su tjednu bolesnici na temelju tjelesne težine randomizirani u omjeru 1:1 u skupinu koja je dobivala standardnu dozu (40/20 mg svaki drugi tjedan) ili nisku dozu (20/10 mg svaki drugi tjedan) kao terapiju održavanja. Srednje vrijednosti (±SD) najnižih koncentracija adalimumaba u serumu u 4. tjednu bile su 15,7 ± 6,6 μg/ml u bolesnika tjelesne težine ≥ 40 kg (160/80 mg) i 10,6 ± 6,1 μg/ml u bolesnika tjelesne težine < 40 kg (80/40 mg).

U bolesnika koji su nastavili terapiju na koju su randomizirani, srednje vrijednosti (±SD) najnižih koncentracija adalimumaba u 52. tjednu bile su 9,5 ± 5,6 μg/ml za skupinu koja je primala standardnu dozu i 3,5 ± 2,2 μg/ml za skupinu koja je primala nisku dozu. Srednje vrijednosti najniže koncentracije održale su se u bolesnika koji su nastavili primati adalimumab svaki drugi tjedan kroz 52 tjedna. U bolesnika čija je učestalost doziranja povišena sa svaka dva tjedna na svaki tjedan, srednje vrijednosti (±SD) koncentracija adalimumaba u serumu u 52. tjednu bile su 15,3 ± 11,4 μg/ml (40/20 mg, tjedno) i 6,7 ± 3,5 μg/ml (20/10 mg, tjedno).

Tijekom razdoblja indukcije u bolesnika s ulceroznim kolitisom, nakon udarne doze od 160 mg lijeka Humira u nultom tjednu i zatim 80 mg u drugom tjednu postignute su najniže serumske koncentracije adalimumaba od oko 12 μg/ml. U bolesnika s ulceroznim kolitisom koji su primali terapiju održavanja dozom lijeka Humira od 40 mg svaki drugi tjedan, srednja vrijednost najniže koncentracije adalimumaba u serumu u stanju dinamičke ravnoteže bila je oko 8 μg/ml.

Nakon supkutane primjene doze određene na temelju tjelesne težine od 0,6 mg/kg (maksimalno 40 mg) svaki drugi tjedan u pedijatrijskih bolesnika s ulceroznim kolitisom, srednja vrijednost najniže koncentracije adalimumaba u serumu u stanju dinamičke ravnoteže bila je 5,01 ± 3,28 µg/ml u 52. tjednu. Za bolesnike koji su primali 0,6 mg/kg (maksimalno 40 mg) svaki tjedan, srednja vrijednost (± SD) najniže koncentracije adalimumaba u serumu u stanju dinamičke ravnoteže bila je 15,7 ± 5,60 μg/ml u 52. tjednu.

U odraslih bolesnika s uveitisom, udarna doza adalimumaba od 80 mg u nultom tjednu nakon čega slijedi 40 mg svaki drugi tjedan, počevši od 1. tjedna, dovela je do srednje vrijednosti koncentracija u stanju dinamičke ravnoteže od približno 8 – 10 µg/ml.

Izloženost adalimumabu u pedijatrijskih bolesnika s uveitisom predviđena je uz pomoć populacijskog farmakokinetičkog modeliranja i simulacije na temelju farmakokinetike u ostalim indikacijama u drugih pedijatrijskih bolesnika (psorijaza u djece, juvenilni idiopatski artritis, Crohnova bolest u djece i artritis povezan s entezitisom). Nema dostupnih kliničkih podataka o izloženosti kod primjene udarne doze u djece u dobi od < 6 godina. Predviđene razine izloženosti ukazuju na to da u odsutnosti metotreksata udarna doza može dovesti do početnog povećanja sistemske izloženosti.

Populacijskim farmakokinetičkim i farmakokinetičkim/farmakodinamičkim modeliranjem i simulacijom predviđena je usporediva izloženost adalimumabu i djelotvornost adalimumaba u bolesnika liječenih dozom od 80 mg svaki drugi tjedan i u onih liječenih dozom od 40 mg svaki tjedan (uključujući odrasle bolesnike s reumatoidnim artritisom, gnojnim hidradenitisom, ulceroznim kolitisom, Crohnovom bolešću ili psorijazom, bolesnike s adolescentnim gnojnim hidradenitisom i pedijatrijske bolesnike tjelesne težine ≥ 40 kg s Crohnovom bolešću i ulceroznim kolitisom).

Veza između izloženosti i odgovora na liječenje u pedijatrijskoj populaciji

Na temelju podataka iz kliničkih ispitivanja u bolesnika s juvenilnim idiopatskim artritisom (poliartikularnim juvenilnim idiopatskim artritisom i artritisom povezanim s entezitisom), utvrđena je veza između plazmatskih koncentracija i odgovora PedACR 50. Prividna plazmatska koncentracija adalimumaba uz koju se postiže polovica maksimalne vjerojatnosti za odgovor PedACR 50 (EC50) bila je 3 μg/ml (95% CI: 1‑6 μg/ml).

Veza između izloženosti i odgovora na liječenje, odnosno između koncentracije adalimumaba i njegove djelotvornosti u pedijatrijskih bolesnika s teškom kroničnom plak psorijazom utvrđena je za odgovor PASI 75 i PGA rezultat 'bez bolesti' ili 'minimalno'. S povećanjem koncentracija adalimumaba povećavale su se i stope odgovora PASI 75 i PGA rezultata 'bez bolesti' ili 'minimalno', u oba slučaja uz sličan prividan EC50 od približno 4,5 μg/ml (95% CI: 0,4-47,6 odnosno 1,9-10,5).

Eliminacija

Populacijske farmakokinetičke analize na temelju podataka dobivenih u više od 1300 bolesnika s reumatoidnim artritisom pokazale su tendenciju da se prividni klirens adalimumaba povećava s bolesnikovom tjelesnom težinom. Nakon prilagodbe za razlike u tjelesnoj težini, činilo se da spol i dob imaju minimalnog učinka na klirens adalimumaba. Primijećeno je da su razine slobodnog adalimumaba u serumu (onoga koji nije vezan za protutijela na adalimumab) niže u bolesnika s mjerljivim razinama protutijela na adalimumab.

Oštećenje funkcije jetre ili bubrega

Humira nije ispitivana u bolesnika s oštećenom funkcijom jetre ili bubrega.

**5.3 Neklinički podaci o sigurnosti primjene**

Neklinički podaci ne upućuju na poseban rizik za ljude na temelju ispitivanja toksičnosti pojedinačne doze, toksičnosti ponovljenih doza i genotoksičnosti.

Ispitivanje embriofetalne i perinatalne razvojne toksičnosti provedeno na makaki majmunima pri dozama od 0, 30 i 100 mg/kg (9‑17 majmuna po skupini) nije pokazalo znakove oštećenja fetusa uslijed primjene adalimumaba. Nisu provedena ispitivanja kancerogenog potencijala ni standardna procjena toksičnosti za plodnost i postnatalne toksičnosti adalimumaba zbog nepostojanja odgovarajućih modela za protutijelo s ograničenom križnom reaktivnošću s TNF-om glodavaca i stvaranja neutralizirajućih protutijela u glodavaca.

**6. FARMACEUTSKI PODACI**

**6.1 Popis pomoćnih tvari**

manitol

polisorbat 80

voda za injekcije

**6.2 Inkompatibilnosti**

Zbog nedostatka ispitivanja kompatibilnosti, ovaj lijek se ne smije miješati s drugim lijekovima.

**6.3 Rok valjanosti**

2 godine

**6.4 Posebne mjere pri čuvanju lijeka**

Čuvati u hladnjaku (2°C – 8°C). Ne zamrzavati. Napunjenu štrcaljku ili napunjenu brizgalicu čuvati u vanjskom pakiranju radi zaštite od svjetlosti.

Jedna napunjena štrcaljka ili napunjena brizgalica lijeka Humira može se čuvati na temperaturama do maksimalno 25°C u trajanju do 14 dana. Štrcaljku odnosno brizgalicu mora se zaštiti od svjetlosti i zbrinuti ako se ne iskoristi unutar 14 dana.

**6.5 Vrsta i sadržaj spremnika**

Humira 80 mg otopina za injekciju u napunjenoj štrcaljki

Humira 80 mg otopina za injekciju u napunjenoj štrcaljki za jednokratnu primjenu (staklo tipa I), s čepom klipa (bromobutilna guma) i iglom sa zaštitom za iglu (termoplastični elastomer).

Pakiranja:

* 1 napunjena štrcaljka (0,8 ml sterilne otopine) s 1 jastučićem natopljenim alkoholom, u blisteru.

Humira 80 mg otopina za injekciju u napunjenoj brizgalici

Humira 80 mg otopina za injekciju u napunjenoj brizgalici za jednokratnu primjenu od strane bolesnika koja sadrži napunjenu štrcaljku. Štrcaljka koja se nalazi unutar brizgalice izrađena je od stakla tipa I, s čepom klipa (bromobutilna guma) i iglom sa zaštitom za iglu (termoplastični elastomer).

Pakiranja:

* 1 napunjena brizgalica (0,8 ml sterilne otopine) s 2 jastučića natopljena alkoholom, u blisteru.
* 3 napunjene brizgalice (0,8 ml sterilne otopine) s 4 jastučića natopljena alkoholom, u blisteru.

Na tržištu se ne moraju nalaziti svi oblici i veličine pakiranja.

6.6 Posebne mjere za zbrinjavanje

Neiskorišteni lijek ili otpadni materijal potrebno je zbrinuti sukladno nacionalnim propisima.

**7. NOSITELJ ODOBRENJA ZA STAVLJANJE LIJEKA U PROMET**

AbbVie Deutschland GmbH & Co. KG

Knollstrasse

67061 Ludwigshafen

Njemačka

**8. BROJ ODOBRENJA ZA STAVLJANJE LIJEKA U PROMET**

Humira 80 mg otopina za injekciju u napunjenoj štrcaljki

EU/1/03/256/020

Humira 80 mg otopina za injekciju u napunjenoj brizgalici

EU/1/03/256/021

EU/1/03/256/027

**9. DATUM PRVOG ODOBRENJA / DATUM OBNOVE ODOBRENJA**

Datum prvog odobrenja: 8. rujna 2003.

Datum posljednje obnove odobrenja: 8. rujna 2008.

**10. DATUM REVIZIJE TEKSTA**

Detaljnije informacije o ovom lijeku dostupne su na internetskoj stranici Europske agencije za lijekove <https://www.ema.europa.eu>.

**PRILOG II.**

**A. PROIZVOĐAČI BIOLOŠKE DJELATNE TVARI I PROIZVOĐAČI ODGOVORNI ZA PUŠTANJE SERIJE LIJEKA U PROMET**

**B. UVJETI ILI OGRANIČENJA VEZANI UZ OPSKRBU I PRIMJENU**

**C. OSTALI UVJETI I ZAHTJEVI ODOBRENJA ZA STAVLJANJE LIJEKA U PROMET**

**D. UVJETI ILI OGRANIČENJA VEZANI UZ SIGURNU I UČINKOVITU PRIMJENU LIJEKA**

A. PROIZVOĐAČI BIOLOŠKE DJELATNE TVARI I PROIZVOĐAČI ODGOVORNI ZA PUŠTANJE SERIJE LIJEKA U PROMET

Nazivi i adrese proizvođača biološke djelatne tvari

AbbVie Bioresearch Center

100 Research Drive

Worcester

MA 01605

SAD

i

AbbVie Biotechnology Ltd.

Road No. 2, Km. 59.2

Barceloneta

Portoriko 00617

i

Lonza Biologics Tuas PTE Ltd

35 Tuas South Ave 6

Singapur 637377

i

AbbVie Operations Singapore PTE Ltd

23 Tuas South Avenue 6

Singapur 637022

Naziv i adresa proizvođača odgovornog za puštanje serije lijeka u promet

AbbVie Biotechnology GmbH

Knollstrasse

67061 Ludwigshafen

Njemačka

B. UVJETI ILI OGRANIČENJA VEZANI UZ OPSKRBU I PRIMJENU

Lijek se izdaje na ograničeni recept (vidjeti Prilog I.: Sažetak opisa svojstava lijeka, dio 4.2).

C. OSTALI UVJETI I ZAHTJEVI ODOBRENJA ZA STAVLJANJE LIJEKA U PROMET

* **Periodička izvješća o neškodljivosti lijeka (PSUR-evi)**

Zahtjevi za podnošenje PSUR-eva za ovaj lijek definirani su u referentnom popisu datumaEU (EURD popis) predviđenom člankom 107.c stavkom 7. Direktive 2001/83/EZ i svim sljedećim ažuriranim verzijama objavljenima na europskom internetskom portalu za lijekove.

D. UVJETI ILI OGRANIČENJA VEZANI UZ SIGURNU I UČINKOVITU PRIMJENU LIJEKA

* **Plan upravljanja rizikom (RMP)**

Nositelj odobrenja obavljat će zadane farmakovigilancijske aktivnosti i intervencije, detaljno objašnjene u dogovorenom Planu upravljanja rizikom (RMP), koji se nalazi u Modulu 1.8.2 Odobrenja za stavljanje lijeka u promet, te svim sljedećim dogovorenim ažuriranim verzijama RMP‑a.

Ažurirani RMP treba dostaviti:

* na zahtjev Europske agencije za lijekove;
* prilikom svake izmjene sustava za upravljanje rizikom, a naročito kada je ta izmjena rezultat primitka novih informacija koje mogu voditi ka značajnim izmjenama omjera korist/rizik, odnosno kada je izmjena rezultat ostvarenja nekog važnog cilja (u smislu farmakovigilancije ili minimizacije rizika).
* **Dodatne mjere minimizacije rizika**

Kartica s podsjetnikom za bolesnika (odrasle i djecu) sadrži sljedeće ključne elemente

* infekcije, uključujući tuberkulozu
* rak
* problemi živčanog sustava
* cijepljenje

prilog III.

**OZNAČIVANJE I UPUTA O LIJEKU**

A. OZNAČIVANJE

**PODACI KOJI SE MORAJU NALAZITI NA VANJSKOM PAKIRANJU**

**VANJSKA KUTIJA**

1. NAZIV LIJEKA

Humira 20 mg otopina za injekciju u napunjenoj štrcaljki

adalimumab

2. NAVOĐENJE DJELATNE TVARI

Jedna napunjena štrcaljka od 0,2 ml sadrži 20 mg adalimumaba.

3. POPIS POMOĆNIH TVARI

Pomoćne tvari: manitol, polisorbat 80 i voda za injekcije. Vidjeti uputu o lijeku za dodatne informacije.

4. FARMACEUTSKI OBLIK I SADRŽAJ

Otopina za injekciju

2 napunjene štrcaljke

2 jastučića natopljena alkoholom

5. NAČIN I PUT PRIMJENE LIJEKA

Supkutana primjena

Prije uporabe pročitajte uputu o lijeku.

Samo za jednokratnu primjenu.

Za primjenu u djece

6. POSEBNO UPOZORENJE O ČUVANJU LIJEKA IZVAN POGLEDA I DOHVATA DJECE

Čuvati izvan pogleda i dohvata djece.

7. DRUGO POSEBNO UPOZORENJE, AKO JE POTREBNO

8. ROK VALJANOSTI

EXP

9. POSEBNE MJERE ČUVANJA

Čuvati u hladnjaku. Ne zamrzavati.

Pogledajte uputu o lijeku za detalje o alternativnim mjerama čuvanja.

Štrcaljku čuvati u vanjskom pakiranju radi zaštite od svjetlosti.

10. POSEBNE MJERE ZA ZBRINJAVANJE NEISKORIŠTENOG LIJEKA ILI OTPADNIH MATERIJALA KOJI POTJEČU OD LIJEKA, AKO JE POTREBNO

11. NAZIV I ADRESA NOSITELJA ODOBRENJA ZA STAVLJANJE LIJEKA U PROMET

AbbVie Deutschland GmbH & Co. KG

Knollstrasse

67061 Ludwigshafen

Njemačka

12. BROJ ODOBRENJA ZA STAVLJANJE LIJEKA U PROMET

EU/1/03/256/022

13. BROJ SERIJE

Lot

14. NAČIN IZDAVANJA LIJEKA

15. UPUTE ZA UPORABU

**16. PODACI NA BRAILLEOVOM PISMU**

Humira 20 mg

**17. JEDINSTVENI IDENTIFIKATOR – 2D BARKOD**

Sadrži 2D barkod s jedinstvenim identifikatorom.

**18. JEDINSTVENI IDENTIFIKATOR – PODACI ČITLJIVI LJUDSKIM OKOM**

PC

SN

NN

**PODACI KOJE MORA NAJMANJE SADRŽAVATI BLISTER ILI STRIP**

### TEKST NA SPREMNIKU

1. NAZIV LIJEKA

Humira 20 mg otopina za injekciju u napunjenoj štrcaljki

adalimumab

2. NAZIV NOSITELJA ODOBRENJA ZA STAVLJANJE LIJEKA U PROMET

AbbVie (kao logo)

3. ROK VALJANOSTI

Rok valjanosti

4. BROJ SERIJE

Broj serije

5. DRUGO

Za informacije o čuvanju, pogledajte uputu o lijeku.

Samo za jednokratnu primjenu.

Za primjenu u djece

**PODACI KOJE MORA NAJMANJE SADRŽAVATI MALO UNUTARNJE PAKIRANJE**

**NALJEPNICA NA ŠTRCALJKI**

1. NAZIV LIJEKA I PUT PRIMJENE lijeka

Humira 20 mg injekcija

adalimumab

s.c.

2. NAČIN PRIMJENE LIJEKA

3. ROK VALJANOSTI

EXP

4. BROJ SERIJE

Lot

5. SADRŽAJ PO TEŽINI, VOLUMENU ILI DOZNOJ JEDINICI LIJEKA

20 mg/0,2 ml

6. DRUGO

**PODACI KOJI SE MORAJU NALAZITI NA VANJSKOM PAKIRANJU**

**VANJSKA KUTIJA**

1. NAZIV LIJEKA

Humira 40 mg otopina za injekciju u napunjenoj štrcaljki

adalimumab

2. NAVOĐENJE DJELATNE TVARI

Jedna napunjena štrcaljka od 0,4 ml sadrži 40 mg adalimumaba.

3. POPIS POMOĆNIH TVARI

Pomoćne tvari: manitol, polisorbat 80 i voda za injekcije. Vidjeti uputu o lijeku za dodatne informacije.

4. FARMACEUTSKI OBLIK I SADRŽAJ

Otopina za injekciju

1 napunjena štrcaljka

1 jastučić natopljen alkoholom

2 napunjene štrcaljke

2 jastučića natopljena alkoholom

4 napunjene štrcaljke

4 jastučića natopljena alkoholom

6 napunjenih štrcaljki

6 jastučića natopljenih alkoholom

5. NAČIN I PUT PRIMJENE LIJEKA

Supkutana primjena

Prije uporabe pročitajte uputu o lijeku.

Samo za jednokratnu primjenu.

6. POSEBNO UPOZORENJE O ČUVANJU LIJEKA IZVAN POGLEDA I DOHVATA DJECE

Čuvati izvan pogleda i dohvata djece.

7. DRUGO POSEBNO UPOZORENJE, AKO JE POTREBNO

8. ROK VALJANOSTI

Rok valjanosti

9. POSEBNE MJERE ČUVANJA

Čuvati u hladnjaku. Ne zamrzavati.

Pogledajte uputu o lijeku za detalje o alternativnim mjerama čuvanja.

Štrcaljku čuvati u vanjskom pakiranju radi zaštite od svjetlosti.

10. POSEBNE MJERE ZA ZBRINJAVANJE NEISKORIŠTENOG LIJEKA ILI OTPADNIH MATERIJALA KOJI POTJEČU OD LIJEKA, AKO JE POTREBNO

11. NAZIV I ADRESA NOSITELJA ODOBRENJA ZA STAVLJANJE LIJEKA U PROMET

AbbVie Deutschland GmbH & Co. KG

Knollstrasse

67061 Ludwigshafen

Njemačka

12. BROJ ODOBRENJA ZA STAVLJANJE LIJEKA U PROMET

EU/1/03/256/012

EU/1/03/256/013

EU/1/03/256/014

EU/1/03/256/015

13. BROJ SERIJE

Broj serije

14. NAČIN IZDAVANJA LIJEKA

15. UPUTE ZA UPORABU

**16. PODACI NA BRAILLEOVOM PISMU**

Humira 40 mg

**17. JEDINSTVENI IDENTIFIKATOR – 2D BARKOD**

Sadrži 2D barkod s jedinstvenim identifikatorom.

**18. JEDINSTVENI IDENTIFIKATOR – PODACI ČITLJIVI LJUDSKIM OKOM**

PC

SN

NN

**PODACI KOJE MORA NAJMANJE SADRŽAVATI BLISTER ILI STRIP**

### TEKST NA SPREMNIKU

1. NAZIV LIJEKA

Humira 40 mg otopina za injekciju u napunjenoj štrcaljki

adalimumab

2. NAZIV NOSITELJA ODOBRENJA ZA STAVLJANJE LIJEKA U PROMET

AbbVie (kao logo)

3. ROK VALJANOSTI

Rok valjanosti

4. BROJ SERIJE

Broj serije

5. DRUGO

Za informacije o čuvanju, pogledajte uputu o lijeku.

Samo za jednokratnu primjenu.

40 mg/0,4 ml

**PODACI KOJE MORA NAJMANJE SADRŽAVATI MALO UNUTARNJE PAKIRANJE**

**NALJEPNICA NA ŠTRCALJKI**

1. NAZIV LIJEKA I PUT PRIMJENE lijeka

Humira 40 mg injekcija

adalimumab

s.c.

2. NAČIN PRIMJENE LIJEKA

3. ROK VALJANOSTI

EXP

4. BROJ SERIJE

Lot

5. SADRŽAJ PO TEŽINI, VOLUMENU ILI DOZNOJ JEDINICI LIJEKA

40 mg/0,4 ml

6. DRUGO

**PODACI KOJI SE MORAJU NALAZITI NA VANJSKOM PAKIRANJU**

**VANJSKA KUTIJA**

1. NAZIV LIJEKA

Humira 40 mg otopina za injekciju u napunjenoj brizgalici

adalimumab

2. NAVOĐENJE DJELATNE TVARI

Jedna napunjena brizgalica od 0,4 ml sadrži 40 mg adalimumaba.

3. POPIS POMOĆNIH TVARI

Pomoćne tvari: manitol, polisorbat 80 i voda za injekcije. Vidjeti uputu o lijeku za dodatne informacije.

4. FARMACEUTSKI OBLIK I SADRŽAJ

Otopina za injekciju

1 napunjena brizgalica

2 jastučića natopljena alkoholom

2 napunjene brizgalice

2 jastučića natopljena alkoholom

4 napunjene brizgalice

4 jastučića natopljena alkoholom

6 napunjenih brizgalica

6 jastučića natopljenih alkoholom

5. NAČIN I PUT PRIMJENE LIJEKA

Supkutana primjena

Prije uporabe pročitajte uputu o lijeku.

Samo za jednokratnu primjenu.

6. POSEBNO UPOZORENJE O ČUVANJU LIJEKA IZVAN POGLEDA I DOHVATA DJECE

Čuvati izvan pogleda i dohvata djece.

7. DRUGO POSEBNO UPOZORENJE, AKO JE POTREBNO

8. ROK VALJANOSTI

EXP

9. POSEBNE MJERE ČUVANJA

Čuvati u hladnjaku. Ne zamrzavati.

Pogledajte uputu o lijeku za detalje o alternativnim mjerama čuvanja.

Napunjenu brizgalicu čuvati u vanjskom pakiranju radi zaštite od svjetlosti.

10. POSEBNE MJERE ZA ZBRINJAVANJE NEISKORIŠTENOG LIJEKA ILI OTPADNIH MATERIJALA KOJI POTJEČU OD LIJEKA, AKO JE POTREBNO

11. NAZIV I ADRESA NOSITELJA ODOBRENJA ZA STAVLJANJE LIJEKA U PROMET

AbbVie Deutschland GmbH & Co. KG

Knollstrasse

67061 Ludwigshafen

Njemačka

12. BROJ ODOBRENJA ZA STAVLJANJE LIJEKA U PROMET

EU/1/03/256/016

EU/1/03/256/017

EU/1/03/256/018

EU/1/03/256/019

13. BROJ SERIJE

Lot

14. NAČIN IZDAVANJA LIJEKA

15. UPUTE ZA UPORABU

**16. PODACI NA BRAILLEOVOM PISMU**

Humira 40 mg

**17. JEDINSTVENI IDENTIFIKATOR – 2D BARKOD**

Sadrži 2D barkod s jedinstvenim identifikatorom.

**18. JEDINSTVENI IDENTIFIKATOR – PODACI ČITLJIVI LJUDSKIM OKOM**

PC

SN

NN

**PODACI KOJE MORA NAJMANJE SADRŽAVATI BLISTER ILI STRIP**

### TEKST NA SPREMNIKU

1. NAZIV LIJEKA

Humira 40 mg otopina za injekciju u napunjenoj brizgalici

adalimumab

2. NAZIV NOSITELJA ODOBRENJA ZA STAVLJANJE LIJEKA U PROMET

AbbVie (kao logo)

3. ROK VALJANOSTI

Rok valjanosti

4. BROJ SERIJE

Broj serije

5. DRUGO

Za informacije o čuvanju, pogledajte uputu o lijeku.

Samo za jednokratnu primjenu.

40 mg/0,4 ml

**PODACI KOJE MORA NAJMANJE SADRŽAVATI MALO UNUTARNJE PAKIRANJE**

**NALJEPNICA NA BRIZGALICI**

1. NAZIV LIJEKA I PUT PRIMJENE LIJeka

Humira 40 mg injekcija

adalimumab

s.c.

2. NAČIN PRIMJENE LIJEKA

3. ROK VALJANOSTI

EXP

4. BROJ SERIJE

Lot

5. SADRŽAJ PO TEŽINI, VOLUMENU ILI DOZNOJ JEDINICI LIJEKA

40 mg/0,4 ml

6. DRUGO

**PODACI KOJI SE MORAJU NALAZITI NA VANJSKOM PAKIRANJU**

**VANJSKA KUTIJA**

**1. NAZIV LIJEKA**

Humira 80 mg otopina za injekciju u napunjenoj štrcaljki

adalimumab

**2.** NAVOĐENJE DJELATNE **TVARI**

Jedna napunjena štrcaljka od 0,8 ml sadrži 80 mg adalimumaba.

**3. POPIS POMOĆNIH TVARI**

Pomoćne tvari: manitol, polisorbat 80 i voda za injekcije. Vidjeti uputu o lijeku za dodatne informacije.

**4. FARMACEUTSKI OBLIK I SADRŽAJ**

Otopina za injekciju

1 napunjena štrcaljka

1 jastučić natopljen alkoholom

**5. NAČIN I PUT PRIMJENE LIJEKA**

Supkutana primjena

Prije uporabe pročitajte uputu o lijeku.

Samo za jednokratnu primjenu.

**6. POSEBNO UPOZORENJE O ČUVANJU LIJEKA IZVAN POGLEDA I DOHVATA DJECE**

Čuvati izvan pogleda i dohvata djece.

**7. DRUGO POSEBNO UPOZORENJE, AKO JE POTREBNO**

**8. ROK VALJANOSTI**

Rok valjanosti

**9. POSEBNE MJERE ČUVANJA**

Čuvati u hladnjaku. Ne zamrzavati.

Pogledajte uputu o lijeku za detalje o alternativnim mjerama čuvanja.

Štrcaljku čuvati u vanjskom pakiranju radi zaštite od svjetlosti.

**10. POSEBNE MJERE ZA ZBRINJAVANJE NEISKORIŠTENOG LIJEKA ILI OTPADNIH MATERIJALA KOJI POTJEČU OD LIJEKA, AKO JE POTREBNO**

**11. NAZIV I ADRESA NOSITELJA ODOBRENJA ZA STAVLJANJE LIJEKA U PROMET**

AbbVie Deutschland GmbH & Co. KG

Knollstrasse

67061 Ludwigshafen

Njemačka

**12. BROJ ODOBRENJA ZA STAVLJANJE LIJEKA U PROMET**

EU/1/03/256/020

**13. BROJ SERIJE**

Broj serije

**14. NAČIN IZDAVANJA LIJEKA**

**15. UPUTE ZA UPORABU**

**16. PODACI NA BRAILLEOVOM PISMU**

Humira 80 mg

**17. JEDINSTVENI IDENTIFIKATOR – 2D BARKOD**

Sadrži 2D barkod s jedinstvenim identifikatorom.

**18. JEDINSTVENI IDENTIFIKATOR – PODACI ČITLJIVI LJUDSKIM OKOM**

PC

SN

NN

**PODACI KOJE MORA NAJMANJE SADRŽAVATI BLISTER ILI STRIP**

**TEKST NA SPREMNIKU**

**1. NAZIV LIJEKA**

Humira 80 mg otopina za injekciju u napunjenoj štrcaljki

adalimumab

**2. NAZIV NOSITELJA ODOBRENJA ZA STAVLJANJE LIJEKA U PROMET**

AbbVie (kao logo)

**3. ROK VALJANOSTI**

Rok valjanosti

**4. BROJ SERIJE**

Broj serije

**5. DRUGO**

Za informacije o čuvanju, pogledajte uputu o lijeku.

Samo za jednokratnu primjenu.

**PODACI KOJE MORA NAJMANJE SADRŽAVATI MALO UNUTARNJE PAKIRANJE**

**NALJEPNICA NA ŠTRCALJKI**

**1. NAZIV LIJEKA I PUT PRIMJENE lijeka**

Humira 80 mg injekcija

adalimumab

s.c.

**2. NAČIN PRIMJENE LIJEKA**

**3. ROK VALJANOSTI**

EXP

**4. BROJ SERIJE**

Lot

**5. SADRŽAJ PO TEŽINI, VOLUMENU ILI DOZNOJ JEDINICI LIJEKA**

80 mg/0,8 ml

**6. DRUGO**

**PODACI KOJI SE MORAJU NALAZITI NA VANJSKOM PAKIRANJU**

**VANJSKA KUTIJA**

1. NAZIV LIJEKA

Humira 80 mg otopina za injekciju u napunjenoj brizgalici

adalimumab

2. NAVOĐENJE DJELATNE TVARI

Jedna napunjena brizgalica od 0,8 ml sadrži 80 mg adalimumaba.

3. POPIS POMOĆNIH TVARI

Pomoćne tvari: manitol, polisorbat 80 i voda za injekcije. Vidjeti uputu o lijeku za dodatne informacije.

4. FARMACEUTSKI OBLIK I SADRŽAJ

Otopina za injekciju

1 napunjena brizgalica

2 jastučića natopljena alkoholom

3 napunjene brizgalice

4 jastučića natopljena alkoholom

5. NAČIN I PUT PRIMJENE LIJEKA

Supkutana primjena

Prije uporabe pročitajte uputu o lijeku.

Samo za jednokratnu primjenu.

6. POSEBNO UPOZORENJE O ČUVANJU LIJEKA IZVAN POGLEDA I DOHVATA DJECE

Čuvati izvan pogleda i dohvata djece.

7. DRUGO POSEBNO UPOZORENJE, AKO JE POTREBNO

8. ROK VALJANOSTI

Rok valjanosti

9. POSEBNE MJERE ČUVANJA

Čuvati u hladnjaku. Ne zamrzavati.

Pogledajte uputu o lijeku za detalje o alternativnim mjerama čuvanja.

Napunjenu brizgalicu čuvati u vanjskom pakiranju radi zaštite od svjetlosti.

10. POSEBNE MJERE ZA ZBRINJAVANJE NEISKORIŠTENOG LIJEKA ILI OTPADNIH MATERIJALA KOJI POTJEČU OD LIJEKA, AKO JE POTREBNO

11. NAZIV I ADRESA NOSITELJA ODOBRENJA ZA STAVLJANJE LIJEKA U PROMET

AbbVie Deutschland GmbH & Co. KG

Knollstrasse

67061 Ludwigshafen

Njemačka

12. BROJ ODOBRENJA ZA STAVLJANJE LIJEKA U PROMET

EU/1/03/256/021

EU/1/03/256/027

13. BROJ SERIJE

Broj serije

14. NAČIN IZDAVANJA LIJEKA

15. UPUTE ZA UPORABU

**16. PODACI NA BRAILLEOVOM PISMU**

Humira 80 mg

**17. JEDINSTVENI IDENTIFIKATOR – 2D BARKOD**

Sadrži 2D barkod s jedinstvenim identifikatorom.

**18. JEDINSTVENI IDENTIFIKATOR – PODACI ČITLJIVI LJUDSKIM OKOM**

PC

SN

NN

**PODACI KOJE MORA NAJMANJE SADRŽAVATI BLISTER ILI STRIP**

### TEKST NA SPREMNIKU

1. NAZIV LIJEKA

Humira 80 mg otopina za injekciju u napunjenoj brizgalici

adalimumab

2. NAZIV NOSITELJA ODOBRENJA ZA STAVLJANJE LIJEKA U PROMET

AbbVie (kao logo)

3. ROK VALJANOSTI

Rok valjanosti

4. BROJ SERIJE

Broj serije

5. DRUGO

Za informacije o čuvanju, pogledajte uputu o lijeku.

Samo za jednokratnu primjenu.

**PODACI KOJE MORA NAJMANJE SADRŽAVATI MALO UNUTARNJE PAKIRANJE**

**NALJEPNICA NA BRIZGALICI**

1. NAZIV LIJEKA I PUT PRIMJENE LIJeka

Humira 80 mg injekcija

adalimumab

s.c.

2. NAČIN PRIMJENE LIJEKA

3. ROK VALJANOSTI

EXP

4. BROJ SERIJE

Lot

5. SADRŽAJ PO TEŽINI, VOLUMENU ILI DOZNOJ JEDINICI LIJEKA

80 mg/0,8 ml

6. DRUGO

**TEKST NA** **NALJEPNICI ZA PODSJETNIK (uključeno u pakiranje)**

Humira

Priloženim naljepnicama označite na svome kalendaru datum kada trebate primiti sljedeću dozu.

B. UPUTA O LIJEKU

**Uputa o lijeku: Informacije za bolesnika**

**Humira** **20 mg otopina za injekciju u napunjenoj štrcaljki**

adalimumab

**Pažljivo pročitajte cijelu uputu prije nego Vaše dijete počne primjenjivati ovaj lijek jer sadrži važne podatke.**

* Sačuvajte ovu uputu. Možda ćete je trebati ponovno pročitati.
* Liječnik će Vam također dati **Karticu s podsjetnikom za bolesnika** koja sadrži važne podatke o sigurnosti s kojima morate biti upoznati prije i za vrijeme liječenja Vašeg djeteta lijekom Humira. **Karticu s podsjetnikom za bolesnika** držite kod sebe ili kod svog djeteta.
* Ako imate dodatnih pitanja, obratite se liječniku ili ljekarniku.
* Ovaj je lijek propisan samo Vašem djetetu. Nemojte ga davati drugima. Može im naškoditi, čak i ako su njihovi znakovi bolesti jednaki onima Vašeg djeteta.
* Ako primijetite bilo koju nuspojavu kod Vašeg djeteta, potrebno je obavijestiti liječnika ili ljekarnika. To uključuje i svaku moguću nuspojavu koja nije navedena u ovoj uputi. Pogledajte dio 4.

**Što se nalazi u ovoj uputi**:

1. Što je Humira i za što se koristi

2. Što morate znati prije nego Vaše dijete počne primati lijek Humira

3. Kako primjenjivati lijek Humira

4. Moguće nuspojave

5. Kako čuvati lijek Humira

6. Sadržaj pakiranja i druge informacije

7. Ubrizgavanje lijeka Humira

**1. Što je Humira i za što se koristi**

Humira sadrži djelatnu tvar adalimumab.

Humira je namijenjena liječenju upalnih bolesti opisanih u nastavku:

* poliartikularnog juvenilnog idiopatskog artritisa
* artritisa povezanog s entezitisom
* plak psorijaze u djece
* Crohnove bolesti u djece
* uveitisa u djece

Djelatna tvar u lijeku Humira, adalimumab, ljudsko je monoklonsko protutijelo. Monoklonska protutijela su proteini koji se vezuju za specifičnu ciljnu tvar.

Ciljna tvar za koju se vezuje adalimumab je protein pod nazivom faktor tumorske nekroze (TNFα), koji sudjeluje u radu imunološkog (obrambenog) sustava i čije su razine kod gore navedenih upalnih bolesti povišene. Vezivanjem za TNFα, Humira smanjuje upalni proces kod tih bolesti.

Poliartikularni juvenilni idiopatski artritis

Poliartikularni juvenilni idiopatski artritis je upalna bolest zglobova koja se obično javlja u djetinjstvu.

Humira je namijenjena liječenju poliartikularnog juvenilnog idiopatskog artritisa u bolesnika u dobi od 2 i više godina. Moguće je da će Vašem djetetu prvo biti propisani drugi lijekovi koji mijenjaju tijek bolesti, kao što je metotreksat. Ako ti lijekovi ne budu dovoljno djelotvorni, Vašem će djetetu za liječenje poliartikularnog juvenilnog idiopatskog artritisa biti propisan lijek Humira.

Vaš će liječnik odlučiti hoće li se Humira primjenjivati s metotreksatom ili sama.

Artritis povezan s entezitisom

Artritis povezan s entezitisom je upalna bolest zglobova i područja na kojima se tetive spajaju s kostima.

Humira je namijenjena liječenju artritisa povezanog s entezitisom u bolesnika u dobi od 6 i više godina. Moguće je da će Vašem djetetu prvo biti propisani drugi lijekovi koji mijenjaju tijek bolesti, kao što je metotreksat. Ako ti lijekovi ne budu dovoljno djelotvorni, Vašem će djetetu za liječenje artritisa povezanog s entezitisom biti propisan lijek Humira.

Plak psorijaza u djece

Plak psorijaza je kožna bolest koja uzrokuje crvene, perutave, krastave mrlje na koži prekrivene srebrnastim ljuskicama. Plak psorijaza može zahvatiti i nokte, uzrokujući njihovo mrvljenje, zadebljanje i odizanje od ležišta nokta, što može biti bolno. Smatra se da psorijazu uzrokuje problem s imunološkim sustavom tijela, zbog kojega se povećava proizvodnja kožnih stanica.

Humira se koristi za liječenje teške kronične plak psorijaze u djece i adolescenata u dobi od 4 do 17 godina u kojih topikalna terapija i fototerapije nisu djelovale dovoljno dobro ili nisu prikladne.

Crohnova bolest u djece

Crohnova bolest je upalna bolest probavnog sustava.

Humira se koristi za liječenje umjerene do teške Crohnove bolesti u djece i adolescenata u dobi od 6 do 17 godina.

Moguće je da će Vašem djetetu prvo biti propisani drugi lijekovi. Ako ti lijekovi ne budu dovoljno djelotvorni, Vašem će djetetu u svrhu smanjenja znakova i simptoma bolesti biti propisan lijek Humira.

Uveitis u djece

Nezarazni uveitis je upalna bolest koja zahvaća određene dijelove oka.

Humira je namijenjena liječenju djece u dobi od 2 i više godina s kroničnim nezaraznim uveitisom kod kojega upala zahvaća prednji dio oka.

Ta upala može dovesti do slabljenja vida i/ili prisutnosti plutajućih čestica u oku (crnih točkica ili tankih niti koje se kreću vidnim poljem). Humira djeluje tako da smanjuje tu upalu.

Moguće je da će Vašem djetetu prvo biti propisani drugi lijekovi. Ako ti lijekovi ne budu dovoljno djelotvorni, Vašem će djetetu u svrhu smanjenja znakova i simptoma bolesti biti propisan lijek Humira.

2. Što morate znati prije nego Vaše dijete počne primati lijek Humira

Nemojte primjenjivati lijek Humira:

* Ako je Vaše dijete alergično na adalimumab ili neki drugi sastojak ovog lijeka (naveden u dijelu 6).
* Ako Vaše dijete boluje od aktivne tuberkuloze ili drugih teških infekcija (pogledajte dio “Upozorenja i mjere opreza''). Ako Vaše dijete ima simptome infekcije, poput vrućice, rana, osjećaja umora, problema sa zubima važno je da to kažete svom liječniku.
* Ako Vaše dijete boluje od umjerenog ili teškog zatajenja srca. Ako je Vaše dijete bolovalo, ili boluje, od ozbiljne srčane bolesti, važno je da to kažete liječniku (pogledajte dio “Upozorenja i mjere opreza“).

Upozorenja i mjere opreza

Obratite se svom liječniku ili ljekarniku prije nego primijenite lijek Humira.

Alergijske reakcije

* Ako se u Vašeg djeteta pojave alergijske reakcije sa simptomima poput stezanja u prsnom košu, piskanja pri disanju, omaglice, oticanja ili osipa, nemojte više ubrizgavati lijek Humira i odmah se javite liječniku jer te reakcije u rijetkim slučajevima mogu biti opasne po život.

Infekcije

* Ako Vaše dijete ima infekciju, uključujući dugotrajnu infekciju ili infekciju jednog dijela tijela (primjerice, vrijed na nozi), obratite se liječniku prije nego počnete primjenjivati lijek Humira. Ako niste sigurni, obratite se svom liječniku.
* Tijekom liječenja lijekom Humira, Vaše dijete može biti podložnije infekcijama. Taj rizik može biti povećan ako dijete ima tegobe s plućima. Ove infekcije mogu biti ozbiljne i uključuju:
* tuberkulozu
* infekcije uzrokovane virusima, gljivicama, parazitima ili bakterijama
* tešku infekciju krvi (sepsu)

U rijetkim slučajevima te infekcije mogu biti opasne po život. Ako se u djeteta pojave simptomi poput vrućice, rana, osjećaja umora ili problema sa zubima, važno je da to kažete liječniku. Liječnik Vam može reći da na neko vrijeme prestanete primjenjivati lijek Humira.

* Recite svom liječniku ako Vaše dijete živi ili putuje u područja gdje su vrlo česte gljivične infekcije (primjerice histoplazmoza, kokcidioidomikoza ili blastomikoza).
* Recite svom liječniku ako je Vaše dijete nekada imalo infekcije koje su se ponavljale ili druga stanja koja povećavaju rizik od infekcija.
* Vaše dijete i njegov liječnik moraju obratiti posebnu pozornost na znakove infekcije tijekom liječenja lijekom Humira. Važno je da kažete liječniku ako se u djeteta pojave simptomi infekcije kao što su vrućica, rane, osjećaj umora i problemi sa zubima.

Tuberkuloza

* Budući da su u bolesnika liječenih lijekom Humira prijavljeni slučajevi tuberkuloze, prije početka liječenja, liječnik će provjeriti ima li Vaše dijete znakove i simptome tuberkuloze. To obuhvaća detaljnu medicinsku procjenu, uključujući uzimanje djetetove povijesti bolesti i provođenje odgovarajućih testova za otkrivanje bolesti (na primjer rendgenska snimka pluća i tuberkulinski test). Provođenje i rezultati ovih pretraga moraju se zabilježiti na djetetovoj **Kartici s podsjetnikom za bolesnika**.
* Vrlo je važno da liječniku kažete ako je Vaše dijete ikada bolovalo od tuberkuloze, odnosno ako je bilo u bliskom doticaju s nekim tko je od nje bolovao. Ako Vaše dijete ima aktivnu tuberkulozu, nemojte primjenjivati lijek Humira.
* Tuberkuloza se može razviti tijekom terapije čak i ako je Vaše dijete primilo liječenje za prevenciju tuberkuloze.
* Jave li se tijekom ili nakon terapije simptomi tuberkuloze (primjerice kašalj koji ne prolazi, gubitak tjelesne težine, manjak energije, blaga vrućica) ili neke druge infekcije, odmah obavijestite liječnika.

Hepatitis B

* Recite liječniku ako je Vaše dijete nositelj virusa hepatitisa B (HBV), ako ima aktivni HBV ili mislite da bi se mogao zaraziti HBV‑om.
* Liječnik treba provjeriti ima li Vaše dijete HBV. U nositelja HBV‑a Humira može uzrokovati ponovno aktiviranje virusa.
* U nekim rijetkim slučajevima, osobito ako Vaše dijete uzima druge lijekove koji potiskuju imunološki sustav, reaktivacija HBV‑a može biti opasna po život.

Kirurški ili stomatološki zahvat

* Ako se Vaše dijete priprema za kirurški ili stomatološki zahvat, recite liječniku da dijete uzima lijek Humira. Liječnik može preporučiti privremeni prekid terapije lijekom Humira.

Demijelinizirajuća bolest

* Ako Vaše dijete boluje ili oboli od demijelinizirajuće bolesti (bolesti koja zahvaća izolacijski sloj koji obavija živce, kao što je multipla skleroza), odluku o tome smije li uzimati ili nastaviti primati lijek Humira donijet će liječnik. Odmah recite liječniku ako se u djeteta pojave simptomi kao što su promjene vida, slabost u rukama ili nogama te utrnulost ili trnci u bilo kojem dijelu tijela.

Cijepljenje

* Za vrijeme liječenja lijekom Humira ne smiju se primiti određena cjepiva jer mogu uzrokovati infekcije.
* Posavjetujte se s liječnikom prije nego Vaše dijete primi bilo koje cjepivo.
* Ako je moguće, preporučuje se da djeca obave sva cijepljenja predviđena za njihovu dob prije započinjanja terapije lijekom Humira.
* Ako je Vaša kći lijek Humira primjenjivala tijekom trudnoće, njezino dijete može biti pod povećanim rizikom od dobivanja takve infekcije do približno pet mjeseci nakon primanja posljednje doze lijeka Humira u trudnoći. Važno je da liječnika njezina djeteta i druge zdravstvene radnike obavijestite o tome da je Vaša kći primjenjivala lijek Humira u trudnoći, kako bi oni mogli odlučiti kada njezino dijete treba primiti cjepivo.

Zatajenje srca

* Boluje li Vaše dijete od blagog zatajenja srca, a liječi se lijekom Humira, liječnik mora pomno nadzirati status zatajenja srca djeteta. Ako je Vaše dijete bolovalo, ili boluje, od ozbiljne srčane bolesti, važno je da to kažete svome liječniku. Jave li se novi simptomi zatajenja srca ili pogoršaju postojeći (npr. nedostatak zraka ili oticanje stopala), morate se odmah obratiti svome liječniku. Liječnik će odlučiti treba li dijete primiti lijek Humira.

Vrućica, nastanak modrica, krvarenje ili bljedilo

* U nekih bolesnika postoji mogućnost da tijelo ne uspije proizvesti dovoljne količine krvnih stanica koje se bore protiv infekcija ili pomažu u zaustavljanju krvarenja. Liječnik će možda odlučiti prekinuti liječenje. Ako Vaše dijete dobije vrućicu koja ne prolazi, blage modrice ili ako jako lako krvari ili izgleda jako blijedo, odmah nazovite liječnika.

Rak

* Vrlo se rijetko javljaju slučajevi određene vrste raka u djece i odraslih bolesnika liječenih lijekom Humira ili nekim drugim TNF blokatorom.
* U bolesnika koji već dulje vrijeme boluju od ozbiljnijeg oblika reumatoidnog artritisa, rizik obolijevanja od limfoma (raka koji zahvaća limfni sustav) i leukemije (raka koji zahvaća krv i koštanu srž) može biti veći od prosječnoga.
* Rizik obolijevanja od limfoma, leukemije ili druge vrste raka može se povećati ako Vaše dijete primjenjuje lijek Humira. U rijetkim je slučajevima u bolesnika koji su uzimali lijek Humira uočen rijedak i težak oblik limfoma. Neki od tih bolesnika također su liječeni azatioprinom ili 6-merkaptopurinom.
* Obavijestite liječnika ako Vaše dijete uz lijek Humira uzima i azatioprin ili 6‑merkaptopurin.
* U bolesnika koji primjenjuju lijek Humira zamijećeni su slučajevi nemelanomskog raka kože.
* Ako se za vrijeme terapije ili nakon nje na koži jave nova oštećenja ili ako se izgled postojećih oštećenja promijeni, javite se liječniku.
* U bolesnika koji boluju od specifične plućne bolesti koja se naziva kronična opstruktivna plućna bolest (KOPB) i koji su liječeni nekim drugim TNF blokatorom zabilježeni su slučajevi raka koji nije bio limfom. Ako Vaše dijete boluje od KOPB‑a ili ako je težak pušač, pitajte liječnika je li liječenje TNF blokatorom primjereno za njega.

Autoimuna bolest

* U rijetkim slučajevima liječenje lijekom Humira može dovesti do pojave sindroma sličnog lupusu. Obratite se liječniku ako primijetite simptome kao što su dugotrajan osip nepoznatog uzroka, vrućica, bol u zglobovima ili umor.

Drugi lijekovi i Humira

Obavijestite liječnika ili ljekarnika ako Vaše dijete uzima, nedavno je uzimalo ili bi moglo uzeti bilo koje druge lijekove.

Zbog povećanog rizika od ozbiljne infekcije, Vaše dijete ne smije primjenjivati lijek Humira s drugim lijekovima koji sadrže sljedeće djelatne tvari:

* anakinru
* abatacept.

Humira se može uzimati istodobno sa sljedećim lijekovima:

* metotreksatom
* nekim antireumaticima koji mijenjaju tijek bolesti (npr. sulfasalazinom, hidroksiklorokinom, leflunomidom i injekcijskim pripravcima zlata)
* steroidima ili lijekovima za ublažavanje boli, uključujući i nesteroidne protuupalne lijekove (NSAIL).

Ako imate pitanja, obratite se liječniku.

Trudnoća i dojenje

* Vaše dijete treba razmotriti korištenje odgovarajuće kontracepcije kako bi spriječilo trudnoću te bi je trebalo nastaviti koristiti najmanje 5 mjeseci nakon zadnje doze lijeka Humira.
* Ako je Vaša kći trudna, misli da bi mogla biti trudna ili planira imati dijete, obratite se njezinu liječniku za savjet o primjeni ovog lijeka.
* Humira se tijekom trudnoće smije primjenjivati samo ako je to neophodno.
* U ispitivanju provedenom u trudnica nije utvrđen povećan rizik od urođenih mana kada su majke primale lijek Humira tijekom trudnoće u odnosu na majke s istom bolešću koje nisu primale lijek Humira.
* Humira se može primjenjivati tijekom dojenja.
* Ako je Vaša kći primala lijek Humira tijekom trudnoće, njezino dijete može imati povećan rizik od dobivanja infekcije.
* Važno je da liječnika njezina djeteta i druge zdravstvene radnike obavijestite o tome da je Vaša kći primjenjivala lijek Humira u trudnoći prije nego što njezino dijete primi bilo kakvo cjepivo. Za više informacija o cjepivima pogledajte dio „Upozorenja i mjere opreza“.

##### **Upravljanje vozilima i strojevima**

Humira može malo utjecati na djetetovu sposobnost upravljanja vozilima, biciklom i strojevima. Nakon uzimanja lijeka Humira može se javiti osjećaj da se prostorija vrti te smetnje vida.

**Humira sadrži polisorbat**

Ovaj lijek sadrži 0,2 mg polisorbata 80 u svakoj dozi od 20 mg. Polisorbati mogu uzrokovati alergijske reakcije. Obavijestite svog liječnika ako Vaše dijete ima bilo koju alergiju za koju znate.

3. Kako primjenjivati lijek Humira

Uvijek primijenite ovaj lijek točno onako kako Vam je rekao liječnik ili ljekarnik. Provjerite s liječnikom ili ljekarnikom ako niste sigurni.

U sljedećoj tablici prikazane su preporučene doze lijeka Humira u svakoj odobrenoj primjeni. Ako je Vašem djetetu potrebna drugačija doza, liječnik može propisati drugu jačinu lijeka Humira.

|  |  |  |
| --- | --- | --- |
| **Poliartikularni juvenilni idiopatski artritis** | | |
| **Dob ili tjelesna težina** | **Koliko i koliko često primijeniti?** | **Napomene** |
| Djeca, adolescenti i odrasli u dobi od 2 i više godina, tjelesne težine 30 kg ili više | 40 mg svaki drugi tjedan | Nije primjenjivo |
| Djeca i adolescenti u dobi od 2 i više godina, tjelesne težine od 10 kg do manje od 30 kg | 20 mg svaki drugi tjedan | Nije primjenjivo |

|  |  |  |
| --- | --- | --- |
| **Artritis povezan s entezitisom** | | |
| **Dob ili tjelesna težina** | **Koliko i koliko često primijeniti?** | **Napomene** |
| Djeca, adolescenti i odrasli u dobi od 6 i više godina, tjelesne težine 30 kg ili više | 40 mg svaki drugi tjedan | Nije primjenjivo |
| Djeca i adolescenti u dobi od 6 i više godina, tjelesne težine od 15 kg do manje od 30 kg | 20 mg svaki drugi tjedan | Nije primjenjivo |

|  |  |  |
| --- | --- | --- |
| **Plak psorijaza u djece** | | |
| **Dob ili tjelesna težina** | **Koliko i koliko često primijeniti?** | **Napomene** |
| Djeca i adolescenti u dobi od 4 do 17 godina, tjelesne težine 30 kg ili više | Prva doza od 40 mg, nakon koje tjedan dana kasnije slijedi doza od 40 mg.  Nakon toga, uobičajena doza je 40 mg svaki drugi tjedan. | Nije primjenjivo |
| Djeca i adolescenti u dobi od 4 do 17 godina, tjelesne težine od 15 kg do manje od 30 kg | Prva doza od 20 mg, nakon koje tjedan dana kasnije slijedi doza od 20 mg.  Nakon toga, uobičajena doza je 20 mg svaki drugi tjedan. | Nije primjenjivo |

|  |  |  |
| --- | --- | --- |
| **Crohnova bolest u djece** | | |
| **Dob ili tjelesna težina** | **Koliko i koliko često primijeniti?** | **Napomene** |
| Djeca i adolescenti u dobi od 6 do 17 godina, tjelesne težine 40 kg ili više | Prva doza od 80 mg, nakon koje dva tjedna kasnije slijedi doza od 40 mg.  Ako je potreban brži odgovor na liječenje, liječnik Vašeg djeteta može propisati prvu dozu od 160 mg, nakon koje dva tjedna kasnije slijedi doza od 80 mg.  Nakon toga, uobičajena doza je 40 mg svaki drugi tjedan. | Liječnik Vašeg djeteta može povećati doziranje na 40 mg svaki tjedan ili 80 mg svaki drugi tjedan. |
| Djeca i adolescenti u dobi od 6 do 17 godina, tjelesne težine manje od 40 kg | Prva doza od 40 mg, nakon koje dva tjedna kasnije slijedi doza od 20 mg.  Ako je potreban brži odgovor na liječenje, liječnik može propisati početnu dozu od 80 mg, nakon koje dva tjedna kasnije slijedi doza od 40 mg.  Nakon toga, uobičajena doza je 20 mg svaki drugi tjedan. | Liječnik Vašeg djeteta može povećati učestalost doziranja na 20 mg svaki tjedan. |

|  |  |  |
| --- | --- | --- |
| **Uveitis u djece** | | |
| **Dob ili tjelesna težina** | **Koliko i koliko često primijeniti?** | **Napomene** |
| Djeca i adolescenti u dobi od 2 i više godina, tjelesne težine manje od 30 kg | 20 mg svaki drugi tjedan | Liječnik će možda propisati početnu dozu od 40 mg, koja će se primijeniti tjedan dana prije početka primjene uobičajene doze od 20 mg svaki drugi tjedan. Preporučuje se primjenjivati lijek Humira u kombinaciji s metotreksatom. |
| Djeca i adolescenti u dobi od 2 i više godina, tjelesne težine 30 kg ili više | 40 mg svaki drugi tjedan | Liječnik će možda propisati početnu dozu od 80 mg, koja će se primijeniti tjedan dana prije početka primjene uobičajene doze od 40 mg svaki drugi tjedan. Preporučuje se primjenjivati lijek Humira u kombinaciji s metotreksatom. |

**Način i put primjene**

Humira se primjenjuje injekcijom pod kožu (supkutanom injekcijom).

**Detaljne upute o tome kako ubrizgati lijek Humira nalaze se u dijelu 7 „Ubrizgavanje lijeka Humira“.**

Ako primijenite više lijeka Humira nego što ste trebali

Ako slučajno ubrizgate lijek Humira češće nego što je preporučio liječnik ili ljekarnik, nazovite liječnika ili ljekarnika i obavijestite ih da je Vaše dijete uzelo veću količinu lijeka. Vanjsko pakiranje lijeka uvijek ponesite sa sobom, čak i ako je prazno.

Ako ste zaboravili primijeniti lijek Humira

Ako zaboravite djetetu dati injekciju, sljedeću dozu lijeka Humira morate ubrizgati čim se sjetite. Zatim sljedeću dozu ubrizgajte djetetu onda kada je to prvotno bilo predviđeno, kao da niste zaboravili dozu.

**Ako prestanete uzimati lijek Humira**

Odluku o prekidu primjene lijeka Humira potrebno je raspraviti s liječnikom. Simptomi Vašeg djeteta mogu se vratiti ako prestane primjenjivati lijek Humira.

U slučaju bilo kakvih pitanja u vezi s primjenom ovog lijeka, obratite se liječniku ili ljekarniku.

4. Moguće nuspojave

Kao i svi lijekovi, ovaj lijek može uzrokovati nuspojave iako se one neće javiti kod svakoga. Većina je nuspojava blage do umjerene težine. No neke mogu biti ozbiljne i zahtijevati liječenje. Nuspojave se mogu javiti tijekom još najmanje 4 mjeseca nakon zadnje injekcije lijeka Humira.

**Primijetite li išta od dolje navedenog, odmah obavijestite liječnika**

* težak osip, koprivnjaču ili druge znakove alergijske reakcije
* otečeno lice, šake ili stopala
* otežano disanje i gutanje
* nedostatak zraka tijekom fizičke aktivnosti ili nakon lijeganja ili oticanje stopala

**Primijetite li išta od dolje navedenog, obavijestite liječnika što je prije moguće**

* znakove infekcije kao što su vrućica, mučnina, rane, problemi sa zubima, pečenje pri mokrenju
* osjećaj slabosti ili umora
* kašalj
* trnce
* utrnulost
* dvoslike
* slabost u rukama ili nogama
* oteklinu ili otvorenu ranu koja ne cijeli
* znakove i simptome koji upućuju na poremećaje u krvi poput uporne vrućice, stvaranja modrica, krvarenja, bljedila

Gore opisani simptomi mogu biti znakovi dolje nabrojenih nuspojava, uočenih pri primjeni lijeka Humira.

**Vrlo često** (mogu se javiti u više od 1 na 10 osoba)

* reakcije na mjestu ubrizgavanja (uključujući bol, oticanje, crvenilo ili svrbež)
* infekcije dišnog sustava (uključujući prehladu, curenje nosa, infekciju sinusa, upalu pluća)
* glavobolja
* bol u trbuhu
* mučnina i povraćanje
* osip
* mišićno-koštana bol

**Često** (mogu se javiti u do 1 na 10 osoba)

* + ozbiljne infekcije (uključujući trovanje krvi i gripu)
  + crijevne infekcije (uključujući gastroenteritis)
  + kožne infekcije (uključujući celulitis i herpes zoster)
  + infekcije uha
  + infekcije usne šupljine (uključujući infekcije zuba i herpes)
  + infekcije reproduktivnih organa
  + infekcije mokraćnih putova
  + gljivične infekcije
  + infekcije zglobova
  + benigni tumori
  + rak kože
  + alergijske reakcije (uključujući sezonsku alergiju)
  + dehidracija
  + promjene raspoloženja (uključujući depresiju)
  + tjeskoba
  + otežano spavanje
  + poremećaj osjeta kao što su trnci, bockanje ili utrnulost
  + migrena
  + kompresija korijena živca (uključujući bol u donjem dijelu leđa i nozi)
  + smetnje vida
  + upala oka
  + upala očnog kapka i oticanje oka
  + vrtoglavica (osjećaj omaglice ili vrtnje)
  + osjećaj brzog kucanja srca
  + visok krvni tlak
  + navale crvenila
  + hematom (nakupljanje krvi izvan krvnih žila)
  + kašalj
  + astma
  + nedostatak zraka
  + krvarenje u probavnom sustavu
  + dispepsija (probavne smetnje, nadutost, žgaravica)
  + bolest vraćanja kiselog sadržaja iz želuca
  + *sicca* (suhi) sindrom (uključujući suhoću očiju i suhoću usta)
  + svrbež
  + osip praćen svrbežom
  + stvaranje modrica
  + upala kože (primjerice ekcem)
  + lomljenje noktiju na rukama i nogama
  + pojačano znojenje
  + gubitak kose
  + nova pojava ili pogoršanje psorijaze
  + grčevi u mišićima
  + krv u mokraći
  + problemi s bubrezima
  + bol u prsnom košu
  + edem (oteklina)
  + vrućica
  + smanjen broj krvnih pločica, što povećava rizik od krvarenja i stvaranja modrica
  + poremećaj cijeljenja

**Manje često** (mogu se javiti u do 1 na 100 osoba)

* oportunističke infekcije (uključujući tuberkulozu i druge infekcije do kojih dolazi kod slabljenja otpornosti na bolest)
* infekcije živčanog sustava (uključujući virusni meningitis)
* infekcije oka
* bakterijske infekcije
* divertikulitis (upala i infekcija debelog crijeva)
* rak
* rak koji zahvaća limfni sustav
* melanom
* imunološki poremećaji koji mogu zahvatiti pluća, kožu i limfne čvorove (najčešće se očituje kao sarkoidoza)
* vaskulitis (upala krvnih žila)
* tremor (nevoljno drhtanje)
* neuropatija (poremećaj živaca)
* moždani udar
* gubitak sluha, zujanje
* osjećaj da srce kuca nepravilno, primjerice, preskakanje otkucaja
* problemi sa srcem koji mogu uzrokovati nedostatak zraka ili oticanje zglobova
* srčani udar
* stvaranje komore u stijenci velike arterije, upala i stvaranje ugruška u veni, začepljenje krvnih žila
* bolest pluća koja uzrokuje nedostatak zraka (uključujući upalu)
* plućna embolija (blokada u plućnoj arteriji)
* pleuralna efuzija (abnormalno nakupljanje tekućine u pleuralnom prostoru)
* upala gušterače, koja uzrokuje jaku bol u trbuhu i leđima
* otežano gutanje
* edem lica (oticanje lica)
* upala žučnog mjehura, žučni kamenci
* masna jetra
* noćno znojenje
* ožiljci
* abnormalno raspadanje mišića
* sistemski eritemski lupus (uključujući upalu kože, srca, pluća, zglobova i drugih organskih sustava)
* isprekidan san
* impotencija
* upale

**Rijetko** (mogu se javiti u do 1 na 1000 osoba)

* leukemija (rak koji zahvaća krv i koštanu srž)
* teška alergijska reakcija uz šok
* multipla skleroza
* poremećaji živaca (kao upala očnog živca i Guillain-Barréov sindrom koji može uzrokovati slabost mišića, abnormalne osjete, trnce u rukama i gornjem dijelu tijela)
* zastoj rada srca
* plućna fibroza (ožiljci na plućima)
* perforacija crijeva (proboj crijeva)
* hepatitis
* reaktivacija hepatitisa B
* autoimuni hepatitis (upala jetre uzrokovana vlastitim tjelesnim imunološkim sustavom)
* kožni vaskulitis (upala krvnih žila u koži)
* Stevens-Johnsonov sindrom (rani simptomi uključuju malaksalost, vrućicu, glavobolju i osip)
* edem lica (oticanje lica) povezan s alergijskim reakcijama
* multiformni eritem (upalni kožni osip)
* sindrom sličan lupusu
* angioedem (lokalizirano oticanje kože)
* lihenoidne kožne reakcije (crvenkasto-ljubičasti kožni osip koji svrbi)

**Nepoznato** (učestalost se ne može procijeniti iz dostupnih podataka)

* hepatosplenični T-stanični limfom (rijetki rak krvi često sa smrtnim ishodom)
* karcinom Merkelovih stanica (vrsta raka kože)
* Kaposijev sarkom, rijedak oblik raka povezan s infekcijom humanim herpes virusom 8. Kaposijev sarkom najčešće se očituje u obliku ljubičastih promjena (lezija) na koži
* zatajenje jetre
* pogoršanje stanja koje se naziva dermatomiozitis (zapaženo kao kožni osip praćen s mišićnom slabošću)
* porast tjelesne težine (za većinu bolesnika porast težine bio je malen)

Neke nuspojave zabilježene uz lijek Humira mogu biti bez simptoma te se mogu otkriti samo krvnim pretragama, a uključuju sljedeće:

**Vrlo često** (mogu se javiti u više od 1 na 10 osoba)

* niska razina bijelih krvnih stanica
* niska razina crvenih krvnih stanica
* povišena razina lipida u krvi
* povišena razina jetrenih enzima

**Često** (mogu se javiti u do 1 na 10 osoba)

* visoka razina bijelih krvnih stanica
* niska razina krvnih pločica u krvi
* povećana razina mokraćne kiseline u krvi
* razina natrija u krvi izvan normalnih vrijednosti
* niska razina kalcija u krvi
* niska razina fosfata u krvi
* visoke razine šećera u krvi
* visoka razina laktat dehidrogenaze u krvi
* pojava autoprotutijela u krvi
* niska razina kalija u krvi

**Manje često** (mogu se javiti u do 1 na 100 osoba)

* povišena razina bilirubina (vidljivo u nalazima krvne pretrage kojom se provjerava rad jetre)

**Rijetko** (mogu se javiti u do 1 na 1000 osoba)

* niska razina bijelih krvnih stanica, crvenih krvnih stanica i krvnih pločica

**Prijavljivanje nuspojava**

Ako primijetite bilo koju nuspojavu kod svog djeteta, potrebno je obavijestiti liječnika ili ljekarnika. To uključuje i svaku moguću nuspojavu koja nije navedena u ovoj uputi. Nuspojave možete prijaviti izravno putem nacionalnog sustava za prijavu nuspojava: navedenog u [Dodatku V](http://www.ema.europa.eu/docs/en_GB/document_library/Template_or_form/2013/03/WC500139752.doc). Prijavljivanjem nuspojava možete pridonijeti u procjeni sigurnosti ovog lijeka.

5. Kako čuvati lijek Humira

Lijek čuvajte izvan pogleda i dohvata djece.

Ovaj lijek se ne smije upotrijebiti nakon isteka roka valjanosti navedenog na naljepnici/blisteru/kutiji iza oznake „Rok valjanosti“ ili „EXP“.

Čuvati u hladnjaku (2°C – 8°C). Ne zamrzavati.

Napunjenu štrcaljku čuvati u vanjskom pakiranju radi zaštite od svjetlosti.

Alternativne mjere čuvanja:

Ako je potrebno (primjerice, ako putujete), pojedinačna napunjena štrcaljka lijeka Humira može se čuvati na sobnoj temperaturi (do 25°C) najviše do 14 dana – pazite da je zaštitite od svjetlosti. Nakon što ste je izvadili iz hladnjaka i čuvali na sobnoj temperaturi, štrcaljku **morate iskoristiti u roku od 14 dana ili je baciti**, čak i ako ste je vratili u hladnjak.

Zabilježite datum kada ste štrcaljku prvi put izvadili iz hladnjaka i datum nakon kojega je morate baciti.

Nikada nemojte nikakve lijekove bacati u otpadne vode ili kućni otpad. Pitajte svog ljekarnika kako baciti lijekove koje više ne koristite. Ove će mjere pomoći u očuvanju okoliša.

6. Sadržaj pakiranja i druge informacije

#### Što Humira sadrži

Djelatna tvar je adalimumab.

Drugi sastojci su manitol, polisorbat 80 i voda za injekcije.

**Kako napunjena štrcaljka lijeka Humira izgleda i sadržaj pakiranja**

Humira 20 mg otopina za injekciju u napunjenoj štrcaljki za pedijatrijsku uporabu dolazi kao sterilna otopina s 20 mg adalimumaba otopljenog u 0,2 ml otopine.

Napunjena štrcaljka lijeka Humira je staklena štrcaljka koja sadrži otopinu adalimumaba.

Napunjena štrcaljka lijeka Humira dostupna je u pakiranju koje sadrži 2 napunjene štrcaljke i 2 jastučića natopljena alkoholom.

#### Humira može biti dostupna u obliku bočice, napunjene štrcaljke i/ili napunjene brizgalice.

###### **Nositelj odobrenja za stavljanje lijeka u promet**

AbbVie Deutschland GmbH & Co. KG

Knollstrasse

67061 Ludwigshafen

Njemačka

**Proizvođač**

AbbVie Biotechnology GmbH

Knollstrasse

67061 Ludwigshafen

Njemačka

Za sve informacije o ovom lijeku obratite se lokalnom predstavniku nositelja odobrenja za stavljanje lijeka u promet:

|  |  |  |  |
| --- | --- | --- | --- |
| **België/Belgique/Belgien**  AbbVie SA  Tél/Tel: +32 10 477811 | | **Lietuva**  AbbVie UAB  Tel: +370 5 205 3023 | |
| **България**  АбВи ЕООД  Тел.:+359 2 90 30 430 | | **Luxembourg/Luxemburg**  AbbVie SA  Belgique/Belgien  Tél/Tel: +32 10 477811 | |
| **Česká republika**  AbbVie s.r.o.  Tel: +420 233 098 111 | | **Magyarország**  AbbVie Kft.  Tel.:+36 1 455 8600 | |
| **Danmark**  AbbVie A/S  Tlf: +45 72 30-20-28 | | **Malta**  V.J.Salomone Pharma Limited  Tel: +356 21220174 | |
| **Deutschland**  AbbVie Deutschland GmbH & Co. KG  Tel: 00800 222843 33 (gebührenfrei)  Tel: +49 (0) 611 / 1720-0 | | **Nederland**  AbbVie B.V.  Tel: +31 (0)88 322 2843 | |
| **Eesti**  AbbVie OÜ  Tel: +372 623 1011 | | **Norge**  AbbVie AS  Tlf: +47 67 81 80 00 | |
| **Ελλάδα**  AbbVie ΦΑΡΜΑΚΕΥΤΙΚΗ Α.Ε.  Τηλ: +30 214 4165 555 | | **Österreich**  AbbVie GmbH  Tel: +43 1 20589-0 | |
| **España**  AbbVie Spain, S.L.U.  Tel: +34 91 384 09 10 | | **Polska**  AbbVie Sp. z o.o.  Tel.: +48 22 372 78 00 |
| **France**  AbbVie  Tél: +33 (0) 1 45 60 13 00 | | | **Portugal**  AbbVie, Lda.  Tel: +351 (0)21 1908400 |
| **Hrvatska**  AbbVie d.o.o.  Tel + 385 (0)1 5625 501 | | **România**  AbbVie S.R.L.  Tel: +40 21 529 30 35 |
| **Ireland**  AbbVie Limited  Tel: +353 (0)1 4287900 | | **Slovenija**  AbbVie Biofarmacevtska družba d.o.o.  Tel: +386 (1)32 08 060 |
| **Ísland**  Vistor  Tel: +354 535 7000 | | **Slovenská republika**  AbbVie s.r.o.  Tel: +421 2 5050 0777 |
| **Italia**  AbbVie S.r.l.  Tel: +39 06 928921 | | **Suomi/Finland**  AbbVie Oy  Puh/Tel: +358 (0)10 2411 200 |
| **Κύπρος**  Lifepharma (Z.A.M.) Ltd  Τηλ.: +357 22 34 74 40 | | **Sverige**  AbbVie AB  Tel: +46 (0)8 684 44 600 |
| **Latvija**  AbbVie SIA  Tel: +371 67605000 | |  |

**Ova uputa je zadnji puta revidirana u**

Detaljnije informacije o ovom lijeku dostupne su na internetskoj stranici Europske agencije za lijekove: <https://www.ema.europa.eu>.

**Da biste preslušali ili zatražili primjerak ove upute <na Brailleovu pismu>, <u velikom fontu> ili <u obliku audio zapisa>, obratite se lokalnom predstavniku nositelja odobrenja za stavljanje lijeka u promet.**

**7. Ubrizgavanje lijeka Humira**

* + U sljedećim uputama objašnjeno je kako djetetu potkožno (supkutano) ubrizgati lijek Humira pomoću napunjene štrcaljke. Prvo pažljivo pročitajte cijele upute i zatim ih slijedite korak po korak.
  + U tehniku ubrizgavanja uputit će Vas liječnik, medicinska sestra ili ljekarnik.
  + Ne pokušavajte djetetu dati injekciju dok niste sigurni da razumijete kako je pripremiti i ubrizgati.
  + Nakon primjerene obuke, injekciju si dijete može dati samo ili mu je može dati druga osoba, primjerice član obitelji ili prijatelj.
  + Jednu napunjenu štrcaljku koristite samo za jednu injekciju.

**Humira napunjena štrcaljka**

**Klip Hvatište za prste Pokrov igle**



Nemojte upotrijebiti napunjenu štrcaljku i odmah se obratite liječniku ili ljekarniku

* ako je otopina mutna, obojena, sadrži pahuljice ili čestice
* ako je istekao navedeni rok valjanosti (Rok valjanosti, EXP)
* ako je otopina bila zamrznuta ili ako je stajala na izravnoj sunčevoj svjetlosti
* ako je napunjena štrcaljka pala ili se slomila

Pokrov igle uklonite tek neposredno prije primjene. Čuvajte lijek Humira izvan pogleda i dohvata djece.

|  |  |
| --- | --- |
| KORAK 1  Izvadite lijek Humira iz hladnjaka.  Ostavite lijek Humira na sobnoj temperaturi od 15 do 30 minuta prije ubrizgavanja.   * Nemojte uklanjati pokrov igle dok lijek Humira postiže sobnu temperaturu. * **Nemojte** zagrijavati lijek Humira ni na koji drugi način. Na primjer, **nemojte** ga zagrijavati u mikrovalnoj pećnici ili vrućoj vodi. | |
| **KORAK 2**  **Štrcaljka**    **Jastučić** | Provjerite rok valjanosti (Rok valjanosti, EXP). Nemojte upotrijebiti napunjenu štrcaljku nakon isteka roka valjanosti (Rok valjanosti, EXP).  Na čistu, ravnu radnu površinu postavite sljedeće   * 1 napunjenu štrcaljku za jednokratnu primjenu i * 1 alkoholom natopljeni jastučić   Operite i osušite ruke. |
| **KORAK 3**  **Mjesta za ubrizgavanje**  STEP3_grey  **Mjesta za ubrizgavanje** | Izaberite mjesto za ubrizgavanje:   * prednji dio djetetovih bedara ili * djetetov trbuh (abdomen) barem 5 cm od pupka * barem 3 cm od mjesta na kojem je djetetu ubrizgana prethodna injekcija   Mjesto na kojem ćete ubrizgati injekciju kružnim pokretima prebrišite jastučićem natopljenim alkoholom.   * Nemojte ubrizgavati preko odjeće * **Nemojte** ubrizgavati u područja bolne kože, modrica, crvenila, tvrde kože, ožiljaka, strija ili područja s plak psorijazom |
| **KORAK 4** | Držite napunjenu štrcaljku u jednoj ruci.  Pregledajte tekućinu u napunjenoj štrcaljki.   * Provjerite je li otopina bistra i bezbojna * Nemojte upotrijebiti napunjenu štrcaljku ako je otopina mutna ili sadrži čestice * **Nemojte** upotrijebiti napunjenu štrcaljkuako je pala ili se slomila   Drugom rukom nježno povucite i skinite pokrov igle. Bacite pokrov igle. Ne vraćajte ga natrag na iglu.   * **Nemojte** dodirivati iglu prstima niti dopustiti da igla dotakne išta drugo |
| **KORAK 5**  STEP_5_SYRINGE_IFU_FILLING_grey | Držite napunjenu štrcaljku s iglom okrenutom prema gore.   * Jednom rukom držite napunjenu štrcaljku u razini očiju da biste vidjeli zrak u njoj   Polako pritisnite klip da biste istisnuli zrak kroz iglu.   * Normalno je da se na vrhu igle pojavi kap tekućine |
| **KORAK 6**  STEP_6_SYRINGE_IFU_PRE-INJECTION_grey | Držite tijelo napunjene štrcaljke u jednoj ruci, između palca i kažiprsta, kao što biste držali olovku.  Drugom rukom uhvatite nabor kože na mjestu gdje ćete djetetu ubrizgati lijek kako biste dobili izbočinu i čvrsto ga držite. |
| **KORAK 7**STEP_7_SYRINGE_IFU_ABDOMEN-THIGH_grey | Jednim brzim, kratkim pokretom ubodite iglu cijelom dužinom u kožu pod kutom od približno 45 stupnjeva.   * Nakon što ubodete iglu, otpustite nabor kože   Polako pritisnite klip do kraja, dok ne ubrizgate svu otopinu i napunjena štrcaljka ostane prazna. |
| **KORAK 8**    **Vata** | Kada je ubrizgavanje završeno, polako izvucite iglu iz kože, držeći štrcaljku i dalje pod istim kutom.  Nakon završetka ubrizgavanja, možete vatom ili komadom gaze pritisnuti mjesto ubrizgavanja.   * Nemojte trljati * U redu je pojava oskudnog krvarenja na mjestu ubrizgavanja |
| **KORAK 9**  Uporabljenu napunjenu štrcaljku bacite u poseban spremnik za zbrinjavanje otpada, kako Vas je uputio Vaš liječnik, medicinska sestra ili ljekarnik. Nikada ne vraćajte pokrov na iglu.   * Nemojte reciklirati niti bacati napunjenu štrcaljku u kućni otpad. * **Uvijek** držite napunjenu štrcaljku i posebni spremnik za zbrinjavanje otpada izvan pogleda i dohvata djece   Pokrov igle, alkoholom natopljeni jastučić, vata ili gaza, blister i pakiranje mogu se baciti u kućni otpad. | |































**Uputa o lijeku: Informacije za bolesnika**

**Humira** **40 mg otopina za injekciju u napunjenoj štrcaljki**

adalimumab

**Pažljivo pročitajte cijelu uputu prije nego počnete primjenjivati ovaj lijek jer sadrži Vama važne podatke.**

* Sačuvajte ovu uputu. Možda ćete je trebati ponovno pročitati.
* Liječnik će Vam također dati **Karticu s podsjetnikom za bolesnika**, koja sadrži važne podatke o sigurnosti s kojima morate biti upoznati prije i za vrijeme liječenja lijekom Humira. **Karticu s podsjetnikom za bolesnika** držite kod sebe.
* Ako imate dodatnih pitanja, obratite se liječniku ili ljekarniku.
* Ovaj je lijek propisan samo Vama. Nemojte ga davati drugima. Može im naškoditi, čak i ako su njihovi znakovi bolesti jednaki Vašima.
* Ako primijetite bilo koju nuspojavu, potrebno je obavijestiti liječnika ili ljekarnika. To uključuje i svaku moguću nuspojavu koja nije navedena u ovoj uputi. Pogledajte dio 4.

**Što se nalazi u ovoj uputi**:

1. Što je Humira i za što se koristi

2. Što morate znati prije nego počnete primjenjivati lijek Humira

3. Kako primjenjivati lijek Humira

4. Moguće nuspojave

5. Kako čuvati lijek Humira

6. Sadržaj pakiranja i druge informacije

7. Ubrizgavanje lijeka Humira

**1. Što je Humira i za što se koristi**

Humira sadrži djelatnu tvar adalimumab.

Humira je namijenjena liječenju

* reumatoidnog artritisa
* poliartikularnog juvenilnog idiopatskog artritisa
* artritisa povezanog s entezitisom
* ankilozantnog spondilitisa
* aksijalnog spondiloartritisa bez radiološkog dokaza ankilozantnog spondilitisa
* psorijatičnog artritisa
* plak psorijaze
* gnojnog hidradenitisa (*Hidradenitis suppurativa*)
* Crohnove bolesti
* ulceroznog kolitisa
* nezaraznog uveitisa

Djelatna tvar u lijeku Humira, adalimumab, ljudsko je monoklonsko protutijelo. Monoklonska protutijela su proteini koji se vezuju za specifičnu ciljnu tvar.

Ciljna tvar za koju se vezuje adalimumab je protein pod nazivom faktor tumorske nekroze (TNFα), koji sudjeluje u radu imunološkog (obrambenog) sustava i čije su razine kod gore navedenih upalnih bolesti povišene. Vezivanjem za TNFα, Humira smanjuje upalni proces kod tih bolesti.

**Reumatoidni artritis**

Reumatoidni artritis je upalna bolest zglobova.

Humira je namijenjena liječenju umjerenog do teškog oblika reumatoidnog artritisa u odraslih. Moguće je da će Vam prvo biti propisani drugi lijekovi koji mijenjaju tijek bolesti, kao što je metotreksat. Ukoliko na njih ne reagirate dovoljno dobro, bit će Vam propisan lijek Humira.

U svrhu liječenja teškog, aktivnog i progresivnog reumatoidnog artritisa, lijek Humira se može primijeniti i bez prethodnog liječenja metotreksatom.

Humira može usporiti oštećenje zglobova uzrokovano upalnom bolešću i može poboljšati njihovu pokretljivost.

Vaš liječnik će odlučiti hoće li se Humira primijeniti s metotreksatom ili sama.

**Poliartikularni juvenilni idiopatski artritis**

Poliartikularni juvenilni idiopatski artritis je upalna bolest zglobova.

Humira je namijenjena liječenju poliartikularnog juvenilnog idiopatskog artritisa u bolesnika u dobi od 2 godine i starijih. Moguće je da će Vam prvo biti propisani drugi lijekovi koji mijenjaju tijek bolesti, kao što je metotreksat. Ukoliko na njih ne reagirate dovoljno dobro, bit će Vam propisan lijek Humira.

Vaš liječnik će odlučiti hoće li se Humira primijeniti s metotreksatom ili sama.

**Artritis povezan s entezitisom**

Artritis povezan s entezitisom je upalna bolest zglobova i područja na kojima se tetive spajaju na kost.

Humira je namijenjena liječenju artritisa povezanog s entezitisom u bolesnika u dobi od 6 godina i starijih. Moguće je da će Vam prvo biti propisani drugi lijekovi koji mijenjaju tijek bolesti, kao što je metotreksat. Ukoliko na njih ne reagirate dovoljno dobro, bit će Vam propisan lijek Humira.

**Ankilozantni spondilitis i aksijalni spondiloartritis bez radiološkog dokaza ankilozantnog spondilitisa**

Ankilozantni spondilitis i aksijalni spondiloartritis bez radiološkog dokaza ankilozantnog spondilitisa upalne su bolesti kralježnice.

Humira je namijenjena liječenju teškog oblika ankilozantnog spondilitisa i aksijalnog spondiloartritisa bez radiološkog dokaza ankilozantnog spondilitisa u odraslih. Moguće je da će Vam prvo biti propisani drugi lijekovi. Ukoliko na njih ne reagirate dovoljno dobro, bit će Vam propisan lijek Humira.

**Psorijatični artritis**

Psorijatični artritis je upalna bolest zglobova koja je obično povezana s psorijazom.

Humira je namijenjena liječenju psorijatičnog artritisa u odraslih. Humira može usporiti oštećenje zglobova uzrokovano bolešću i može poboljšati njihovu pokretljivost. Moguće je da će Vam prvo biti propisani drugi lijekovi. Ukoliko na njih ne reagirate dovoljno dobro, bit će Vam propisan lijek Humira.

**Plak psorijaza**

Plak psorijaza je kožna bolest koja uzrokuje crvene, perutave, krastave mrlje na koži prekrivene srebrnastim ljuskicama. Plak psorijaza može zahvatiti i nokte, uzrokujući njihovo mrvljenje, zadebljanje i odizanje od ležišta nokta, što može biti bolno.

Humira je namijenjena liječenju

* umjerene do teške kronične plak psorijaze u odraslih i
* teškog oblika kronične plak psorijaze u djece i adolescenata u dobi od 4 do 17 godina u kojih topikalna terapija i fototerapije nisu djelovale jako dobro ili nisu prikladne.

**Gnojni hidradenitis (*Hidradenitis suppurativa*)**

Gnojni hidradenitis (koji se ponekad naziva inverznim aknama) je kronična i često bolna upalna bolest kože. Simptomi mogu uključivati nodule (kvržice) koji su bolni na dodir i apscese (čireve) iz kojih može istjecati gnoj. Najčešće zahvaća specifične dijelove kože, poput područja ispod dojki i pazuha te područja na unutarnjem dijelu bedara, preponama i stražnjici. Na zahvaćenim mjestima mogu nastati i ožiljci.

Humira se koristi za liječenje

* umjerenog do teškog oblika gnojnog hidradenitisa u odraslih i
* umjerenog do teškog oblika gnojnog hidradenitisa u adolescenata u dobi od 12 do 17 godina.

Humira može smanjiti broj nodula i apscesa koje uzrokuje bolest te ublažiti bol koja često prati ovu bolest. Moguće je da će Vam prvo biti propisani drugi lijekovi. Ukoliko na njih ne reagirate dovoljno dobro, bit će Vam propisan lijek Humira.

**Crohnova bolest**

Crohnova bolest je upalna bolest probavnog sustava.

Humira je namijenjena liječenju

* umjerene do teške Crohnove bolesti u odraslih i
* umjerene do teške Crohnove bolesti u djece i adolescenata u dobi od 6 do 17 godina.

Moguće je da će Vam prvo biti propisani drugi lijekovi. Ukoliko na njih ne reagirate dovoljno dobro, bit će Vam propisan lijek Humira.

**Ulcerozni kolitis**

Ulcerozni kolitis je upalna bolest debelog crijeva.

Humira je namijenjena liječenju

* umjerenog do teškog oblika ulceroznog kolitisa u odraslih i
* umjerenog do teškog oblika ulceroznog kolitisa u djece i adolescenata u dobi od 6 do 17 godina.

Moguće je da će Vam prvo biti propisani drugi lijekovi. Ukoliko na njih ne reagirate dovoljno dobro, bit će Vam propisan lijek Humira.

**Nezarazni uveitis**

Nezarazni uveitis je upalna bolest koja zahvaća određene dijelove oka.

Humira je namijenjena liječenju

* odraslih osoba s nezaraznim uveitisom kod kojega upala zahvaća stražnji dio oka
* djece u dobi od 2 i više godina s kroničnim nezaraznim uveitisom kod kojega upala zahvaća prednji dio oka

Ta upala može dovesti do slabljenja vida i/ili prisutnosti plutajućih čestica u oku (crnih točkica ili tankih niti koje se kreću vidnim poljem). Humira djeluje tako da smanjuje tu upalu.

Moguće je da će Vam prvo biti propisani drugi lijekovi. Ako na njih ne odgovorite dovoljno dobro, bit će Vam propisan lijek Humira.

**2. Što morate znati prije nego počnete primjenjivati lijek Humira**

**Nemojte primjenjivati lijek Humira:**

* ako ste alergični na adalimumab ili neki drugi sastojak ovog lijeka (naveden u dijelu 6).
* ako bolujete od aktivne tuberkuloze ili drugih teških infekcija (pogledajte dio “Upozorenja i mjere opreza“). Ako imate simptome infekcije, poput vrućice, rana, osjećaja umora, problema sa zubima, važno je da to kažete svom liječniku.
* ako bolujete od umjerenog ili teškog zatajenja srca. Ako ste bolovali ili bolujete od ozbiljne srčane bolesti, važno je da to kažete liječniku (pogledajte dio “Upozorenja i mjere opreza“).

**Upozorenja i mjere opreza**

Obratite se svom liječniku ili ljekarniku prije nego primijenite lijek Humira.

Alergijske reakcije

* Razvijete li alergijske reakcije sa simptomima poput stezanja u prsištu, piskanja pri disanju, omaglice, oticanja ili osipa, nemojte više ubrizgavati lijek Humira i odmah se javite liječniku, jer te reakcije u rijetkim slučajevima mogu biti opasne po život.

Infekcije

* Bolujete li od infekcije, uključujući dugotrajnu infekciju ili infekciju jednog dijela tijela (primjerice, vrijed na nozi), obratite se liječniku prije nego počnete primjenjivati lijek Humira. Ako niste sigurni, obratite se svom liječniku.
* Dok primate lijek Humira, možete biti podložniji infekcijama. Taj rizik može biti povećan ako imate tegobe s plućima. Ove infekcije mogu biti ozbiljne i uključuju:
* tuberkulozu
* infekcije uzrokovane virusima, gljivicama, parazitima ili bakterijama
* tešku infekciju krvi (sepsu)

U rijetkim slučajevima te infekcije mogu biti opasne po život. Ako primijetite simptome poput vrućice, rana, osjećaja umora ili problema sa zubima, važno je da to kažete liječniku. Vaš liječnik Vam može reći da neko vrijeme prestanete primjenjivati lijek Humira.

* Recite svom liječniku ako živite ili putujete u područjima gdje su vrlo česte gljivične infekcije (primjerice histoplazmoza, kokcidioidomikoza ili blastomikoza).
* Recite svom liječniku ako ste ranije imali infekcije koje su se ponavljale ili druga stanja koja povećavaju rizik od infekcija.
* Ako ste stariji od 65 godina, postoji veća mogućnost da dobijete infekciju dok primjenjujete lijek Humira. Vi i Vaš liječnik morate obratiti posebnu pozornost na znakove infekcije tijekom liječenja lijekom Humira. Važno je da kažete svom liječniku ako primijetite simptome infekcije kao što su vrućica, rane, osjećaj umora i problemi sa zubima.

Tuberkuloza

* Vrlo je važno da liječniku kažete ako ste ikada bolovali od tuberkuloze, odnosno jeste li bili u bliskom doticaju s nekim tko je od nje bolovao. Ako imate aktivnu tuberkulozu, nemojte primjenjivati lijek Humira.
* Budući da su u bolesnika liječenih lijekom Humira prijavljeni slučajevi tuberkuloze, prije nego počnete s liječenjem, liječnik će provjeriti imate li znakove i simptome tuberkuloze. To obuhvaća detaljnu medicinsku procjenu, uključujući uzimanje povijesti bolesti i provođenje odgovarajućih testova za otkrivanje bolesti (na primjer rendgenska snimka pluća i tuberkulinski test). Provođenje i rezultati ovih pretraga moraju se zabilježiti na Vašoj **Kartici s podsjetnikom za bolesnika**.
* Tuberkuloza se može razviti tijekom terapije čak i ako ste primili liječenje za prevenciju tuberkuloze.
* Jave li se tijekom ili nakon terapije simptomi tuberkuloze (primjerice kašalj koji ne prolazi, gubitak tjelesne težine, manjak energije, blaga vrućica) ili neke druge infekcije, javite odmah svom liječniku.

Hepatitis B

* Recite svom liječniku ako ste nositelj virusa hepatitisa B (HBV), ako imate aktivni HBV ili mislite da biste se mogli zaraziti HBV-om.
* Liječnik treba provjeriti imate li HBV. U nositelja HBV‑a Humira može uzrokovati ponovno aktiviranje virusa.
* U nekim rijetkim slučajevima, osobito ako uzimate druge lijekove koji potiskuju imunološki sustav, reaktivacija HBV-a može biti opasna po život.

Kirurški ili stomatološki zahvat

* Ako se spremate imati kirurški ili stomatološki zahvat, obavijestite svog liječnika o tome da primjenjujete lijek Humira. Liječnik može preporučiti privremeni prekid terapije lijekom Humira.

Demijelinizirajuća bolest

* Ako bolujete ili obolite od demijelinizirajuće bolesti (bolesti koja zahvaća zaštitni sloj koji obavija živce, kao što je multipla skleroza), odluku o tome smijete li početi ili nastaviti primati lijek Humira donijet će Vaš liječnik. Odmah recite svom liječniku ako se pojave simptomi kao što su promjene vida, slabost u rukama ili nogama ili utrnulost ili trnci u bilo kojem dijelu tijela.

Cijepljenje

* Za vrijeme liječenja lijekom Humira ne smiju se primiti određena cjepiva jer mogu uzrokovati infekcije.
* Posavjetujte se sa svojim liječnikom prije nego primite bilo koje cjepivo.
* Ako je moguće, preporučuje se da djeca obave sva cijepljenja predviđena za njihovu dob prije započinjanja terapije lijekom Humira.
* Ako ste lijek Humira uzimali tijekom trudnoće, Vaše dijete može biti pod povećanim rizikom od dobivanja takve infekcije i do približno pet mjeseci nakon što ste primili posljednju dozu lijeka Humira u trudnoći. Važno je da liječnika svoga djeteta i druge zdravstvene radnike obavijestite o tome da ste u trudnoći uzimali lijek Humira kako bi oni mogli odlučiti kada Vaše dijete treba primiti cjepivo.

Zatajenje srca

* Bolujete li od blagog zatajenja srca, a liječite se lijekom Humira, liječnik mora pomno nadzirati status zatajenja srca. Ako ste bolovali ili bolujete od ozbiljne srčane bolesti, važno je da to kažete svome liječniku. Jave li se novi simptomi zatajenja srca ili pogoršaju postojeći (npr. nedostatak zraka ili oticanje stopala), morate se odmah obratiti svome liječniku. Liječnik će odlučiti trebate li primiti lijek Humira.

Vrućica, nastanak modrica, krvarenje ili bljedilo

* U nekih bolesnika postoji mogućnost da tijelo ne uspije proizvesti dovoljne količine krvnih stanica koje se bore protiv infekcija ili pomažu u zaustavljanju krvarenja. Vaš liječnik će možda odlučiti prekinuti liječenje. Ako dobijete vrućicu koja ne prolazi, blage modrice ili ako jako lako krvarite ili izgledate jako blijedo, odmah nazovite liječnika.

Rak

* Vrlo se rijetko javljaju slučajevi određene vrste raka u djece i odraslih bolesnika liječenih lijekom Humira ili nekim drugim TNF blokatorom.
* U bolesnika koji već dulje vrijeme boluju od ozbiljnijeg oblika reumatoidnog artritisa, rizik obolijevanja od limfoma (raka koji zahvaća limfni sustav) i leukemije (raka koji zahvaća krv i koštanu srž) može biti veći od prosječnoga.
* Rizik obolijevanja od limfoma, leukemije ili druge vrste raka može se povećati ako primjenjujete lijek Humira. U rijetkim je slučajevima u bolesnika koji su uzimali lijek Humira uočen rijedak i težak oblik limfoma. Neki od tih bolesnika su također liječeni azatioprinom ili 6-merkaptopurinom.
* Obavijestite liječnika ako istodobno uz lijek Humira uzimate azatioprin ili 6-merkaptopurin.
* U bolesnika koji primjenjuju lijek Humira zamijećeni su slučajevi nemelanomskog raka kože.
* Ako se za vrijeme terapije ili nakon nje na koži jave nova oštećenja ili ako se izgled postojećih oštećenja promijeni, javite se svom liječniku.
* U bolesnika koji boluju od specifične plućne bolesti koja se naziva kronična opstruktivna plućna bolest (KOPB) i koji su liječeni nekim drugim TNF blokatorom, zabilježeni su slučajevi raka koji nije bio limfom. Ako bolujete od KOPB-a ili ste težak pušač, provjerite kod liječnika je li liječenje TNF blokatorom primjereno za Vas.

Autoimuna bolest

* U rijetkim slučajevima liječenje lijekom Humira može dovesti do pojave sindroma sličnog lupusu. Obratite se liječniku ako primijetite simptome kao što su dugotrajan osip nepoznatog uzroka, vrućica, bol u zglobovima ili umor.

**Djeca i adolescenti**

* Cijepljenje: ako je moguće, preporučuje se da djeca obave sva cijepljenja prema važećim smjernicama prije započinjanja terapije lijekom Humira.

**Drugi lijekovi i Humira**

Obavijestite svog liječnika ili ljekarnika ako uzimate, nedavno ste uzeli ili biste mogli uzeti bilo koje druge lijekove.

Zbog povećanog rizika od ozbiljne infekcije, Humira se ne smije primjenjivati s lijekovima koji sadrže sljedeće djelatne tvari:

* + anakinru
  + abatacept.

Humira se može primjenjivati istodobno s:

* metotreksatom
* nekim antireumaticima koji mijenjaju tijek bolesti (primjerice sulfasalazinom, hidroksiklorokinom, leflunomidom i injekcijskim pripravcima zlata)
* steroidima ili lijekovima za ublažavanje boli, uključujući i nesteroidne protuupalne lijekove (NSAIL).

Ako imate kakvih pitanja, upitajte svog liječnika.

**Trudnoća i dojenje**

* Trebate razmotriti korištenje odgovarajuće kontracepcije kako biste spriječili trudnoću te biste je trebali nastaviti koristiti najmanje 5 mjeseci nakon zadnje doze lijeka Humira.
* Ako ste trudni, mislite da biste mogli biti trudni ili planirate imati dijete, obratite se svom liječniku za savjet o primjeni ovog lijeka.
* Humira se tijekom trudnoće smije primjenjivati samo ako je to neophodno.
* U ispitivanju provedenom u trudnica nije utvrđen povećan rizik od urođenih mana kada su majke primale lijek Humira tijekom trudnoće u odnosu na majke s istom bolešću koje nisu primale lijek Humira.
* Humira se može primjenjivati tijekom dojenja.
* Ako primate lijek Humira tijekom trudnoće, Vaše dijete može imati povećan rizik od dobivanja infekcije.
* Važno je da prije bilo kakvog cijepljenja djeteta obavijestite liječnika svog djeteta i druge zdravstvene radnike o tome da ste u trudnoći primali lijek Humira. Za više informacija o cjepivima pogledajte dio „Upozorenja i mjere opreza“.

**Upravljanje vozilima i strojevima**

Humira može imati manji utjecaj na sposobnost upravljanja vozilima, biciklom i strojevima. Nakon uzimanja lijeka Humira može se javiti osjećaj da se prostorija vrti te smetnje vida.

**Humira sadrži polisorbat**

Ovaj lijek sadrži 0,4 mg polisorbata 80 u svakoj dozi od 40 mg. Polisorbati mogu uzrokovati alergijske reakcije. Obavijestite svog liječnika ako imate bilo koju alergiju za koju znate.

**3. Kako primjenjivati lijek Humira**

Uvijek primijenite ovaj lijek točno onako kako Vam je rekao liječnik ili ljekarnik. Provjerite s liječnikom ili ljekarnikom ako niste sigurni.

U sljedećoj tablici prikazane su preporučene doze lijeka Humira u svakoj odobrenoj primjeni. Ako Vam je potrebna drugačija doza, liječnik Vam može propisati drugu jačinu lijeka Humira.

|  |  |  |
| --- | --- | --- |
| **Reumatoidni artritis, psorijatični artritis, ankilozantni spondilitis ili aksijalni spondiloartritis bez radiološkog dokaza ankilozantnog spondilitisa** | | |
| **Dob ili tjelesna težina** | **Koliko i koliko često primijeniti?** | **Napomene** |
| Odrasli | 40 mg svaki drugi tjedan | Kod reumatoidnog artritisa, primjena metotreksata se nastavlja za vrijeme uzimanja lijeka Humira. Ako Vaš liječnik procijeni da je metotreksat neprikladan, Humira se može davati samostalno.  Ako imate reumatoidni artritis i ne dobivate metotreksat zajedno s lijekom Humira, Vaš liječnik može odlučiti davati 40 mg lijeka Humira svaki tjedan ili 80 mg svaki drugi tjedan. |

|  |  |  |
| --- | --- | --- |
| **Poliartikularni juvenilni idiopatski artritis** | | |
| **Dob ili tjelesna težina** | **Koliko i koliko često primijeniti?** | **Napomene** |
| Djeca, adolescenti i odrasli u dobi od 2 i više godina, tjelesne težine 30 kg ili više | 40 mg svaki drugi tjedan | Nije primjenjivo |
| Djeca i adolescenti u dobi od 2 i više godina, tjelesne težine od 10 kg do manje od 30 kg | 20 mg svaki drugi tjedan | Nije primjenjivo |

|  |  |  |
| --- | --- | --- |
| **Artritis povezan s entezitisom** | | |
| **Dob ili tjelesna težina** | **Koliko i koliko često primijeniti?** | **Napomene** |
| Djeca, adolescenti i odrasli u dobi od 6 i više godina, tjelesne težine 30 kg ili više | 40 mg svaki drugi tjedan | Nije primjenjivo |
| Djeca i adolescenti u dobi od 6 i više godina, tjelesne težine od 15 kg do manje od 30 kg | 20 mg svaki drugi tjedan | Nije primjenjivo |

|  |  |  |
| --- | --- | --- |
| **Plak psorijaza** | | |
| **Dob ili tjelesna težina** | **Koliko i koliko često primijeniti?** | **Napomene** |
| Odrasli | Prva doza od 80 mg (dvije injekcije od 40 mg u jednom danu), nakon čega slijedi 40 mg svaki drugi tjedan počevši tjedan dana nakon prve doze. | Ukoliko nemate odgovarajući odgovor na terapiju, Vaš liječnik Vam može povećati doziranje na 40 mg svaki tjedan ili 80 mg svaki drugi tjedan. |
| Djeca i adolescenti u dobi od 4 do 17 godina, tjelesne težine 30 kg ili više | Prva doza od 40 mg, nakon koje tjedan dana kasnije slijedi doza od 40 mg.  Nakon toga, uobičajena doza je 40 mg svaki drugi tjedan. | Nije primjenjivo |
| Djeca i adolescenti u dobi od 4 do 17 godina, tjelesne težine od 15 kg do manje od 30 kg | Prva doza od 20 mg, nakon koje tjedan dana kasnije slijedi doza od 20 mg.  Nakon toga, uobičajena doza je 20 mg svaki drugi tjedan. | Nije primjenjivo |

|  |  |  |
| --- | --- | --- |
| **Gnojni hidradenitis (*Hidradenitis suppurativa*)** | | |
| **Dob ili tjelesna težina** | **Koliko i koliko često primijeniti?** | **Napomene** |
| Odrasli | Prva doza od 160 mg (četiri injekcije od 40 mg u jednom danu ili dvije injekcije od 40 mg na dan tijekom dva uzastopna dana), nakon koje dva tjedna kasnije slijedi doza od 80 mg (dvije injekcije od 40 mg u jednom danu). Nakon sljedeća dva tjedna liječenje se nastavlja dozom od 40 mg svaki tjedan ili 80 mg svaki drugi tjedan, kako je propisao Vaš liječnik. | Preporučuje se da zahvaćena područja svakodnevno ispirete antiseptičkom tekućinom. |
| Adolescenti u dobi od 12 do 17 godina, tjelesne težine 30 kg ili više | Prva doza od 80 mg (dvije injekcije od 40 mg u jednom danu), nakon koje slijedi 40 mg svaki drugi tjedan počevši tjedan dana kasnije. | Ukoliko nemate odgovarajući odgovor na terapiju lijekom Humira u dozi od 40 mg svaki drugi tjedan, Vaš liječnik Vam može povećati doziranje na 40 mg svaki tjedan ili 80 mg svaki drugi tjedan.  Preporučuje se da zahvaćena područja svakodnevno ispirete antiseptičkom tekućinom. |

|  |  |  |
| --- | --- | --- |
| **Crohnova bolest** | | |
| **Dob ili tjelesna težina** | **Koliko i koliko često primijeniti?** | **Napomene** |
| Djeca, adolescenti i odrasli u dobi od 6 i više godina, tjelesne težine 40 kg ili više | Prva doza od 80 mg (dvije injekcije od 40 mg u jednom danu), nakon koje dva tjedna kasnije slijedi 40 mg.  Ako je potreban brži odgovor na liječenje, liječnik može propisati prvu dozu od 160 mg (četiri injekcije od 40 mg u jednom danu ili dvije injekcije od 40 mg na dan tijekom dva uzastopna dana), nakon koje dva tjedna kasnije slijedi 80 mg (dvije injekcije od 40 mg u jednom danu).  Nakon toga, uobičajena doza je 40 mg svaki drugi tjedan. | Vaš liječnik Vam može povećati doziranje na 40 mg svaki tjedan ili 80 mg svaki drugi tjedan. |
| Djeca i adolescenti u dobi od 6 do 17 godina, tjelesne težine manje od 40 kg | Prva doza je 40 mg, nakon čega dva tjedna kasnije slijedi 20 mg.  Ako je potreban brži odgovor na liječenje, liječnik može propisati početnu dozu od 80 mg (dvije injekcije od 40 mg u jednom danu), nakon koje dva tjedna kasnije slijedi 40 mg.  Nakon toga, uobičajena doza je 20 mg svaki drugi tjedan. | Vaš liječnik Vam može povećati učestalost doziranja na 20 mg svaki tjedan. |

|  |  |  |
| --- | --- | --- |
| **Ulcerozni kolitis** | | |
| **Dob ili tjelesna težina** | **Koliko i koliko često primijeniti?** | **Napomene** |
| Odrasli | Prva doza je 160 mg (četiri injekcije od 40 mg u jednom danu ili dvije injekcije od 40 mg tijekom dva uzastopna dana), nakon koje dva tjedna kasnije slijedi 80 mg (dvije injekcije od 40 mg u jednom danu).  Nakon toga, uobičajena doza je 40 mg svaki drugi tjedan. | Vaš liječnik Vam može povećati doziranje na 40 mg svaki tjedan ili 80 mg svaki drugi tjedan. |
| Djeca i adolescenti u dobi od 6 i više godina, tjelesne težine manje od 40 kg | Prva doza je 80 mg (dvije injekcije od 40 mg u jednom danu), nakon koje dva tjedna kasnije slijedi 40 mg (jedna injekcija od 40 mg).  Nakon toga, uobičajena doza je 40 mg svaki drugi tjedan. | Trebali biste nastaviti uzimati svoju uobičajenu dozu lijeka Humira čak i nakon što napunite 18 godina. |
| Djeca i adolescenti u dobi od 6 i više godina, tjelesne težine 40 kg ili više | Prva doza je 160 mg (četiri injekcije od 40 mg u jednom danu ili dvije injekcije od 40 mg na dan tijekom dva uzastopna dana), nakon koje dva tjedna kasnije slijedi 80 mg (dvije injekcije od 40 mg u jednom danu)  Nakon toga, uobičajena doza je 80 mg svaki drugi tjedan. | Trebali biste nastaviti uzimati svoju uobičajenu dozu lijeka Humira čak i nakon što napunite 18 godina. |

|  |  |  |
| --- | --- | --- |
| **Nezarazni uveitis** | | |
| **Dob ili tjelesna težina** | **Koliko i koliko često primijeniti?** | **Napomene** |
| Odrasli | Prva doza je 80 mg (dvije injekcije od 40 mg u jednom danu), nakon čega slijedi 40 mg svaki drugi tjedan počevši tjedan dana nakon prve doze. | Uz lijek Humira mogu se nastaviti primjenjivati kortikosteroidi ili drugi lijekovi koji utječu na imunološki sustav. Humira se može primjenjivati i sama. |
| Djeca i adolescenti u dobi od 2 i više godina, tjelesne težine manje od 30 kg | 20 mg svaki drugi tjedan | Liječnik će Vam možda propisati početnu dozu od 40 mg, koja će se primijeniti tjedan dana prije početka primjene uobičajene doze od 20 mg svaki drugi tjedan. Preporučuje se primjenjivati lijek Humira u kombinaciji s metotreksatom. |
| Djeca i adolescenti u dobi od 2 i više godina, tjelesne težine najmanje 30 kg | 40 mg svaki drugi tjedan | Liječnik će Vam možda propisati početnu dozu od 80 mg, koja će se primijeniti tjedan dana prije početka primjene uobičajene doze od 40 mg svaki drugi tjedan. Preporučuje se primjenjivati lijek Humira u kombinaciji s metotreksatom. |

**Način i put primjene**

Humira se primjenjuje injekcijom pod kožu (supkutana injekcija).

**Detaljne upute o tome kako ubrizgati lijek Humira nalaze se u dijelu 7 „Ubrizgavanje lijeka Humira“.**

**Ako primijenite više lijeka Humira nego što ste trebali**

Ako slučajno primijenite lijek Humira češće nego je to preporučio liječnik ili ljekarnik, nazovite liječnika ili ljekarnika i obavijestite ih da ste uzeli veću količinu. Vanjsko pakiranje lijeka uvijek ponesite sa sobom, čak i ako je prazno.

**Ako ste zaboravili primijeniti lijek Humira**

Zaboravite li primijeniti injekciju, sljedeću dozu lijeka Humira morate ubrizgati čim se sjetite. Zatim sljedeću dozu ubrizgajte onog dana kako je to prvotno bilo predviđeno, kao da niste zaboravili dozu.

**Ako prestanete uzimati lijek Humira**

Odluku o prekidu primjene lijeka Humira potrebno je raspraviti sa svojim liječnikom. Simptomi se mogu vratiti ako prestanete primjenjivati lijek Humira.

U slučaju bilo kakvih pitanja u vezi s primjenom ovog lijeka, obratite se liječniku ili ljekarniku.

**4. Moguće nuspojave**

Kao i svi lijekovi, ovaj lijek može uzrokovati nuspojave iako se one neće javiti kod svakoga. Većina nuspojava su blage do umjerene. No, neke mogu biti ozbiljne i zahtijevati liječenje. Nuspojave se mogu javiti barem još 4 mjeseca nakon ubrizgavanja zadnje doze lijeka Humira.

**Primijetite li išta od dolje navedenog, odmah obavijestite svog liječnika**

* težak osip, koprivnjaču ili druge znakove alergijske reakcije
* otečeno lice, šake, stopala
* otežano disanje, gutanje
* nedostatak zraka tijekom fizičke aktivnosti ili nakon lijeganja ili oticanje stopala

**Primijetite li išta od dolje navedenog, obavijestite svog liječnika što je prije moguće**

* znakove infekcije kao što su vrućica, mučnina, rane, problemi sa zubima, pečenje pri mokrenju
* osjećaj slabosti ili umora
* kašalj
* trnce
* utrnulost
* dvoslike
* slabost u rukama ili nogama
* oteklinu ili otvorenu ranu koja ne cijeli
* znakove i simptome koji upućuju na poremećaje u krvi poput uporne vrućice, stvaranja modrica, krvarenja, bljedila

Gore opisani simptomi mogu biti znakovi dolje nabrojenih nuspojava, uočenih pri primjeni lijeka Humira:

**Vrlo često** (mogu se javiti u više od 1 na 10 osoba)

* reakcije na mjestu ubrizgavanja (uključujući bol, oticanje, crvenilo ili svrbež)
* infekcije dišnog sustava (uključujući prehladu, curenje nosa, infekciju sinusa, upalu pluća)
* glavobolja
* bol u trbuhu
* mučnina i povraćanje
* osip
* mišićno‑koštana bol

**Često** (mogu se javiti u do 1 na 10 osoba)

* + ozbiljne infekcije (uključujući trovanje krvi i gripu)
  + crijevne infekcije (uključujući gastroenteritis)
  + kožne infekcije (uključujući celulitis i herpes zoster)
  + infekcije uha
  + infekcije usne šupljine (uključujući infekcije zuba i herpes)
  + infekcije reproduktivnih organa
  + infekcije mokraćnih putova
  + gljivične infekcije
  + infekcije zglobova
  + benigni tumori
  + rak kože
  + alergijske reakcije (uključujući sezonsku alergiju)
  + dehidracija
  + promjene raspoloženja (uključujući depresiju)
  + tjeskoba
  + otežano spavanje
  + poremećaj osjeta kao što su trnci, bockanje ili utrnulost
  + migrena
  + kompresija korijena živca (uključujući bol u donjem dijelu leđa i nozi)
  + smetnje vida
  + upala oka
  + upala očnog kapka i oticanje oka
  + vrtoglavica (osjećaj omaglice ili vrtnje)
  + osjećaj brzog kucanja srca
  + visok krvni tlak
  + navale crvenila
  + hematom (nakupljanje krvi izvan krvnih žila)
  + kašalj
  + astma
  + nedostatak zraka
  + krvarenje u probavnom sustavu
  + dispepsija (probavne smetnje, nadutost, žgaravica)
  + bolest vraćanja kiselog sadržaja iz želuca
  + *sicca* (suhi) sindrom (uključujući suhoću očiju i suhoću usta)
  + svrbež
  + osip praćen svrbežom
  + stvaranje modrica
  + upala kože (primjerice ekcem)
  + lomljenje noktiju na rukama i nogama
  + pojačano znojenje
  + gubitak kose
  + nova pojava ili pogoršanje psorijaze
  + grčevi u mišićima
  + krv u mokraći
  + problemi s bubrezima
  + bol u prsnom košu
  + edem (oteklina)
  + vrućica
  + smanjen broj krvnih pločica, što povećava rizik od krvarenja i stvaranja modrica
  + poremećaj cijeljenja

**Manje često** (mogu se javiti u do 1 na 100 osoba)

* oportunističke infekcije (uključujući tuberkulozu i druge infekcije do kojih dolazi kod slabljenja otpornosti na bolest)
* infekcije živčanog sustava (uključujući virusni meningitis)
* infekcije oka
* bakterijske infekcije
* divertikulitis (upala i infekcija debelog crijeva)
* rak
* rak koji zahvaća limfni sustav
* melanom
* imunološki poremećaji koji mogu zahvatiti pluća, kožu i limfne čvorove (najčešće se očituje kao sarkoidoza)
* vaskulitis (upala krvnih žila)
* tremor (nevoljno drhtanje)
* neuropatija (poremećaj živaca)
* moždani udar
* gubitak sluha, zujanje
* osjećaj da srce kuca nepravilno, primjerice, preskakanje otkucaja
* problemi sa srcem koji mogu uzrokovati nedostatak zraka ili oticanje zglobova
* srčani udar
* stvaranje komore u stijenci velike arterije, upala i stvaranje ugruška u veni, začepljenje krvnih žila
* bolest pluća koja uzrokuje nedostatak zraka (uključujući upalu)
* plućna embolija (blokada u plućnoj arteriji)
* pleuralna efuzija (abnormalno nakupljanje tekućine u pleuralnom prostoru)
* upala gušterače, koja uzrokuje jaku bol u trbuhu i leđima
* otežano gutanje
* edem lica (oticanje lica)
* upala žučnog mjehura, žučni kamenci
* masna jetra
* noćno znojenje
* ožiljci
* abnormalno raspadanje mišića
* sistemski eritemski lupus (uključujući upalu kože, srca, pluća, zglobova i drugih organskih sustava)
* isprekidan san
* impotencija
* upale

**Rijetko** (mogu se javiti u do 1 na 1000 osoba)

* leukemija (rak koji zahvaća krv i koštanu srž)
* teška alergijska reakcija uz šok
* multipla skleroza
* poremećaji živaca (kao upala očnog živca i Guillain-Barréov sindrom koji može uzrokovati slabost mišića, abnormalne osjete, trnce u rukama i gornjem dijelu tijela)
* zastoj rada srca
* plućna fibroza (ožiljci na plućima)
* perforacija crijeva (proboj crijeva)
* hepatitis
* reaktivacija hepatitisa B
* autoimuni hepatitis (upala jetre uzrokovana vlastitim tjelesnim imunološkim sustavom)
* kožni vaskulitis (upala krvnih žila u koži)
* Stevens-Johnsonov sindrom (rani simptomi uključuju malaksalost, vrućicu, glavobolju i osip)
* edem lica (oticanje lica) povezan s alergijskim reakcijama
* multiformni eritem (upalni kožni osip)
* sindrom sličan lupusu
* angioedem (lokalizirano oticanje kože)
* lihenoidne kožne reakcije (crvenkasto-ljubičasti kožni osip koji svrbi)

**Nepoznato** (učestalost se ne može procijeniti iz dostupnih podataka)

* hepatosplenični T-stanični limfom (rijetki rak krvi, često sa smrtnim ishodom)
* karcinom Merkelovih stanica (vrsta raka kože)
* Kaposijev sarkom, rijedak oblik raka povezan s infekcijom humanim herpes virusom 8. Kaposijev sarkom najčešće se očituje u obliku ljubičastih promjena (lezija) na koži
* zatajenje jetre
* pogoršanje stanja koje se naziva dermatomiozitis (zapaženo kao kožni osip praćen mišićnom slabošću)
* porast tjelesne težine (za većinu bolesnika porast težine bio je malen)

Neke nuspojave zabilježene uz lijek Humira mogu biti bez simptoma te se mogu otkriti samo krvnim pretragama, a uključuju sljedeće:

**Vrlo često** (mogu se javiti u više od 1 na 10 osoba)

* niska razina bijelih krvnih stanica
* niska razina crvenih krvnih stanica
* povišena razina lipida u krvi
* povišena razina jetrenih enzima

**Često** (mogu se javiti u do 1 na 10 osoba)

* visoka razina bijelih krvnih stanica
* niska razina krvnih pločica u krvi
* povećana razina mokraćne kiseline u krvi
* razina natrija u krvi izvan normalnih vrijednosti
* niska razina kalcija u krvi
* niska razina fosfata u krvi
* visoke razine šećera u krvi
* visoka razina laktat dehidrogenaze u krvi
* pojava autoprotutijela u krvi
* niska razina kalija u krvi

**Manje često** (mogu se javiti u do 1 na 100 osoba)

* povišena razina bilirubina (vidljivo u nalazima krvne pretrage kojom se provjerava rad jetre)

**Rijetko** (mogu se javiti u do 1 na 1000 osoba)

* niska razina bijelih krvnih stanica, crvenih krvnih stanica i krvnih pločica

**Prijavljivanje nuspojava**

Ako primijetite bilo koju nuspojavu, potrebno je obavijestiti liječnika ili ljekarnika. To uključuje i svaku moguću nuspojavu koja nije navedena u ovoj uputi. Nuspojave možete prijaviti izravno putem nacionalnog sustava za prijavu nuspojava: navedenog u [Dodatku V](http://www.ema.europa.eu/docs/en_GB/document_library/Template_or_form/2013/03/WC500139752.doc). Prijavljivanjem nuspojava možete pridonijeti u procjeni sigurnosti ovog lijeka.

**5. Kako čuvati lijek Humira**

Lijek čuvajte izvan pogleda i dohvata djece.

Ovaj lijek se ne smije upotrijebiti nakon isteka roka valjanosti navedenog na naljepnici/blisteru/kutiji iza oznake „Rok valjanosti“ ili „EXP“.

Čuvati u hladnjaku (2°C – 8°C). Ne zamrzavati.

Napunjenu štrcaljku čuvati u vanjskom pakiranju radi zaštite od svjetlosti.

Alternativne mjere čuvanja:

Ako je potrebno (primjerice, ako putujete), pojedinačna napunjena štrcaljka otopine lijeka Humira može se čuvati na sobnoj temperaturi (do 25°C) najviše do 14 dana – pazite da je zaštitite od svjetlosti. Nakon što ste je izvadili iz hladnjaka i čuvali na sobnoj temperaturi, štrcaljku **morate iskoristiti u roku od 14 dana ili je baciti**, čak i ako ste je vratili u hladnjak.

Zabilježite datum kada ste štrcaljku prvi put izvadili iz hladnjaka i datum nakon kojega je morate baciti.

Nikada nemojte nikakve lijekove bacati u otpadne vode ili kućni otpad. Pitajte svog ljekarnika kako baciti lijekove koje više ne koristite. Ove će mjere pomoći u očuvanju okoliša.

**6. Sadržaj pakiranja i druge informacije**

**Što Humira sadrži**

Djelatna tvar je adalimumab.

Drugi sastojci su manitol, polisorbat 80 i voda za injekcije.

**Kako napunjena štrcaljka lijeka Humira izgleda i sadržaj pakiranja**

Humira 40 mg otopina za injekciju u napunjenoj štrcaljki dolazi kao sterilna otopina s 40 mg adalimumaba otopljenog u 0,4 ml otopine.

Napunjena štrcaljka lijeka Humira je staklena štrcaljka koja sadrži otopinu adalimumaba. Jedno pakiranje sadrži 1, 2, 4 ili 6 napunjenih štrcaljki za uporabu od strane bolesnika s 1, 2, 4 odnosno 6 jastučića natopljenih alkoholom.

Na tržištu se ne moraju nalaziti sve veličine pakiranja.

Humira može biti dostupna u obliku bočice, napunjene štrcaljke i/ili napunjene brizgalice.

**Nositelj odobrenja za stavljanje lijeka u promet**

AbbVie Deutschland GmbH & Co. KG

Knollstrasse

67061 Ludwigshafen

Njemačka

**Proizvođač**

AbbVie Biotechnology GmbH

Knollstrasse

67061 Ludwigshafen

Njemačka

Za sve informacije o ovom lijeku obratite se lokalnom predstavniku nositelja odobrenja za stavljanje lijeka u promet.

|  |  |  |  |
| --- | --- | --- | --- |
| **België/Belgique/Belgien**  AbbVie SA  Tél/Tel: +32 10 477811 | | **Lietuva**  AbbVie UAB  Tel: +370 5 205 3023 | |
| **България**  АбВи ЕООД  Тел.:+359 2 90 30 430 | | **Luxembourg/Luxemburg**  AbbVie SA  Belgique/Belgien  Tél/Tel: +32 10 477811 | |
| **Česká republika**  AbbVie s.r.o.  Tel: +420 233 098 111 | | **Magyarország**  AbbVie Kft.  Tel.:+36 1 455 8600 | |
| **Danmark**  AbbVie A/S  Tlf: +45 72 30-20-28 | | **Malta**  V.J.Salomone Pharma Limited  Tel: +356 21220174 | |
| **Deutschland**  AbbVie Deutschland GmbH & Co. KG  Tel: 00800 222843 33 (gebührenfrei)  Tel: +49 (0) 611 / 1720-0 | | **Nederland**  AbbVie B.V.  Tel: +31 (0)88 322 2843 | |
| **Eesti**  AbbVie OÜ  Tel: +372 623 1011 | | **Norge**  AbbVie AS  Tlf: +47 67 81 80 00 | |
| **Ελλάδα**  AbbVie ΦΑΡΜΑΚΕΥΤΙΚΗ Α.Ε.  Τηλ: +30 214 4165 555 | | **Österreich**  AbbVie GmbH  Tel: +43 1 20589-0 | |
| **España**  AbbVie Spain, S.L.U.  Tel: +34 91 384 09 10 | | **Polska**  AbbVie Sp. z o.o.  Tel.: +48 22 372 78 00 |
| **France**  AbbVie  Tél: +33 (0) 1 45 60 13 00 | | | **Portugal**  AbbVie, Lda.  Tel: +351 (0)21 1908400 |
| **Hrvatska**  AbbVie d.o.o.  Tel + 385 (0)1 5625 501 | | **România**  AbbVie S.R.L.  Tel: +40 21 529 30 35 |
| **Ireland**  AbbVie Limited  Tel: +353 (0)1 4287900 | | **Slovenija**  AbbVie Biofarmacevtska družba d.o.o.  Tel: +386 (1)32 08 060 |
| **Ísland**  Vistor  Tel: +354 535 7000 | | **Slovenská republika**  AbbVie s.r.o.  Tel: +421 2 5050 0777 |
| **Italia**  AbbVie S.r.l.  Tel: +39 06 928921 | | **Suomi/Finland**  AbbVie Oy  Puh/Tel: +358 (0)10 2411 200 |
| **Κύπρος**  Lifepharma (Z.A.M.) Ltd  Τηλ.: +357 22 34 74 40 | | **Sverige**  AbbVie AB  Tel: +46 (0)8 684 44 600 |
| **Latvija**  AbbVie SIA  Tel: +371 67605000 | |  |

**Ova uputa je zadnji puta revidirana u**

Detaljnije informacije o ovom lijeku dostupne su na internetskoj stranici Europske agencije za lijekove: <https://www.ema.europa.eu>.

**Da biste preslušali ili zatražili primjerak ove upute <na Brailleovu pismu>, <u velikom fontu> ili <u obliku audio zapisa>, obratite se lokalnom predstavniku nositelja odobrenja za stavljanje lijeka u promet.**

**7. Ubrizgavanje lijeka Humira**

* + U sljedećim uputama objašnjeno je kako si samostalno potkožno (supkutano) ubrizgati lijek Humira pomoću napunjene štrcaljke. Prvo pažljivo pročitajte cijele upute i zatim ih slijedite korak po korak.
  + U tehniku samostalnog ubrizgavanja uputit će Vas Vaš liječnik, medicinska sestra ili ljekarnik.
  + Ne pokušavajte si samostalno dati injekciju dok niste sigurni da razumijete kako je pripremiti i ubrizgati.
  + Nakon primjerene obuke, injekciju si možete dati sami, ili Vam je može dati druga osoba, primjerice član obitelji ili prijatelj.
* Za jednu injekciju koristite po jednu napunjenu štrcaljku.

**Humira napunjena štrcaljka**

**Klip Hvatište za prste Pokrov igle**



**Nemojte upotrijebiti napunjenu štrcaljku i odmah se obratite liječniku ili ljekarniku ako je**

* otopina mutna, obojena, sadrži pahuljice ili čestice
* istekao navedeni rok valjanosti (Rok valjanosti, EXP)
* otopina bila zamrznuta ili ako je stajala na izravnoj sunčevoj svjetlosti
* napunjena štrcaljka pala ili se slomila

**Pokrov igle uklonite tek neposredno prije primjene. Čuvajte lijek Humira izvan pogleda i dohvata djece.**

|  |  |
| --- | --- |
| **KORAK 1**  Izvadite lijek Humira iz hladnjaka.  Ostavite lijek Humira na sobnoj temperaturi od **15 do 30 minuta** prije ubrizgavanja.   * **Nemojte** uklanjati pokrov igle dok lijek Humira postiže sobnu temperaturu. * **Nemojte** zagrijavati lijek Humira na bilo koji drugi način. Na primjer, **nemojte** zagrijavati u mikrovalnoj pećnici ili vrućoj vodi. | |
| **KORAK 2**  **Štrcaljka**    **Jastučić** | Provjerite rok valjanosti (Rok valjanosti, EXP). **Nemojte** upotrijebiti napunjenu štrcaljku nakon isteka roka valjanosti (Rok valjanosti, EXP).  Na čistu, ravnu radnu površinu postavite sljedeće:   * 1 napunjenu štrcaljku za jednokratnu primjenu i * 1 alkoholom natopljeni jastučić   Operite i osušite ruke. |
| **KORAK 3**  **Mjesta za ubrizgavanje**  STEP3_grey  **Mjesta za ubrizgavanje** | Izaberite mjesto za ubrizgavanje:   * Prednji dio bedara ili * Trbuh (abdomen) barem 5 cm od pupka * Barem 3 cm od mjesta na kojem je ubrizgana prethodna injekcija   Mjesto na kojem ćete ubrizgati injekciju kružnim pokretima prebrišite jastučićem natopljenim alkoholom.   * **Nemojte** ubrizgavati preko odjeće * **Nemojte** ubrizgavati u područja bolne kože, modrica, crvenila, tvrde kože, ožiljaka, strija ili područja s plak psorijazom |
| **KORAK 4** | Držite napunjenu štrcaljku u jednoj ruci.  Pregledajte tekućinu u napunjenoj štrcaljki.   * Provjerite je li otopina bistra i bezbojna * **Nemojte** upotrijebiti napunjenu štrcaljku ako je otopina mutna ili sadrži čestice * **Nemojte** upotrijebiti napunjenu štrcaljkuako je pala ili se slomila   Drugom rukom nježno povucite i skinite pokrov igle. Bacite pokrov igle. Ne vraćajte ga natrag na iglu.   * **Nemojte** dodirivati iglu prstima niti dopustiti da igla dotakne išta drugo |
| **KORAK 5**  STEP_5_SYRINGE_IFU_FILLING_grey | Držite napunjenu štrcaljku s iglom okrenutom prema gore.   * Jednom rukom držite napunjenu štrcaljku u razini očiju da biste vidjeli zrak u njoj   Polako pritisnite klip da biste istisnuli zrak kroz iglu.   * Normalno je da se na vrhu igle pojavi kap tekućine |
| **KORAK 6**  STEP_6_SYRINGE_IFU_PRE-INJECTION_grey | Držite tijelo napunjene štrcaljke u jednoj ruci, između palca i kažiprsta, kao što biste držali olovku.  Drugom rukom uhvatite nabor kože na mjestu ubrizgavanja kako biste dobili izbočinu i čvrsto ga držite. |
| **KORAK 7**  STEP_7_SYRINGE_IFU_ABDOMEN-THIGH_grey | Jednim brzim, kratkim pokretom ubodite iglu cijelom dužinom u kožu pod kutom od približno 45 stupnjeva.   * Nakon što ubodete iglu, otpustite nabor kože   Polako pritisnite klip do kraja, dok ne ubrizgate svu otopinu i napunjena štrcaljka ostane prazna. |
| **KORAK 8**    **Vata** | Kada je ubrizgavanje završeno, polako izvucite iglu iz kože, držeći štrcaljku i dalje pod istim kutom.  Nakon završetka ubrizgavanja, možete vatom ili komadom gaze pritisnuti mjesto ubrizgavanja.   * **Nemojte** trljati * U redu je pojava oskudnog krvarenja na mjestu ubrizgavanja |

|  |
| --- |
| **KORAK 9**  Uporabljenu napunjenu štrcaljku bacite u poseban spremnik za zbrinjavanje otpada, kako Vas je uputio Vaš liječnik, medicinska sestra ili ljekarnik. **Nikada** ne vraćajte pokrov na iglu.   * **Nemojte** reciklirati niti bacati napunjenu štrcaljku u kućni otpad. * **Uvijek** držite napunjenu štrcaljku i posebni spremnik za zbrinjavanje otpada izvan pogleda i dohvata djece   Pokrov igle, alkoholom natopljeni jastučić, vata ili gaza, blister i pakiranje mogu se baciti u kućni otpad. |

**Uputa o lijeku: Informacije za bolesnika**

**Humira** **40 mg otopina za injekciju u napunjenoj brizgalici**

adalimumab

**Pažljivo pročitajte cijelu uputu prije nego počnete primjenjivati ovaj lijek jer sadrži**

**Vama važne podatke.**

* Sačuvajte ovu uputu. Možda ćete je trebati ponovno pročitati.
* Liječnik će Vam također dati **Karticu s podsjetnikom za bolesnika** koja sadrži važne podatke o sigurnosti s kojima morate biti upoznati prije i za vrijeme liječenja lijekom Humira. **Karticu s podsjetnikom za bolesnika** držite kod sebe.
* Ako imate dodatnih pitanja, obratite se svom liječniku ili ljekarniku.
* Ovaj je lijek propisan samo Vama. Nemojte ga davati drugima. Može im naškoditi, čak i ako su njihovi znakovi bolesti jednaki Vašima.
* Ako primijetite bilo koju nuspojavu, potrebno je obavijestiti liječnika ili ljekarnika. To uključuje i svaku moguću nuspojavu koja nije navedena u ovoj uputi. Pogledajte dio 4.

**Što se nalazi u ovoj uputi**:

1. Što je Humira i za što se koristi

2. Što morate znati prije nego počnete primjenjivati lijek Humira

3. Kako primjenjivati lijek Humira

4. Moguće nuspojave

5. Kako čuvati lijek Humira

6. Sadržaj pakiranja i druge informacije

7. Ubrizgavanje lijeka Humira

1. Što je Humira i za što se koristi

Humira sadrži djelatnu tvar adalimumab.

Humira je namijenjena liječenju

* reumatoidnog artritisa
* poliartikularnog juvenilnog idiopatskog artritisa
* artritisa povezanog s entezitisom
* ankilozantnog spondilitisa
* aksijalnog spondiloartritisa bez radiološkog dokaza ankilozantnog spondilitisa
* psorijatičnog artritisa
* plak psorijaze
* gnojnog hidradenitisa (*Hidradenitis suppurativa*)
* Crohnove bolesti
* ulceroznog kolitisa
* nezaraznog uveitisa

Djelatna tvar u lijeku Humira, adalimumab, ljudsko je monoklonsko protutijelo. Monoklonska protutijela su proteini koji se vezuju za specifičnu ciljnu tvar.

Ciljna tvar za koju se vezuje adalimumab je protein pod nazivom faktor tumorske nekroze (TNFα), koji sudjeluje u radu imunološkog (obrambenog) sustava i čije su razine kod gore navedenih upalnih bolesti povišene. Vezivanjem za TNFα, Humira smanjuje upalni proces kod tih bolesti.

**Reumatoidni artritis**

Reumatoidni artritis je upalna bolest zglobova.

Humira je namijenjena liječenju umjerenog do teškog oblika reumatoidnog artritisa u odraslih. Moguće je da će Vam prvo biti propisani drugi lijekovi koji mijenjaju tijek bolesti, kao što je metotreksat. Ukoliko na njih ne reagirate dovoljno dobro, bit će Vam propisan lijek Humira.

U svrhu liječenja teškog, aktivnog i progresivnog reumatoidnog artritisa, lijek Humira se može primijeniti i bez prethodnog liječenja metotreksatom.

Humira može usporiti oštećenje zglobova uzrokovano upalnom bolešću i može poboljšati njihovu pokretljivost.

Vaš liječnik će odlučiti hoće li se Humira primijeniti s metotreksatom ili sama.

**Poliartikularni juvenilni idiopatski artritis**

Poliartikularni juvenilni idiopatski artritis je upalna bolest zglobova.

Humira je namijenjena liječenju poliartikularnog juvenilnog idiopatskog artritisa u bolesnika u dobi od 2 godine i starijih. Moguće je da će Vam prvo biti propisani drugi lijekovi koji mijenjaju tijek bolesti, kao što je metotreksat. Ukoliko na njih ne reagirate dovoljno dobro, bit će Vam propisan lijek Humira.

Vaš liječnik će odlučiti hoće li se Humira primijeniti s metotreksatom ili sama.

**Artritis povezan s entezitisom**

Artritis povezan s entezitisom je upalna bolest zglobova i područja na kojima se tetive spajaju na kost.

Humira je namijenjena liječenju artritisa povezanog s entezitisom u bolesnika u dobi od 6 godina i starijih. Moguće je da će Vam prvo biti propisani drugi lijekovi koji mijenjaju tijek bolesti, kao što je metotreksat. Ukoliko na njih ne reagirate dovoljno dobro, bit će Vam propisan lijek Humira.

**Ankilozantni spondilitis i aksijalni spondiloartritis bez radiološkog dokaza ankilozantnog spondilitisa**

Ankilozantni spondilitis i aksijalni spondiloartritis bez radiološkog dokaza ankilozantnog spondilitisa upalne su bolesti kralježnice.

Humira je namijenjena liječenju teškog oblika ankilozantnog spondilitisa i aksijalnog spondiloartritisa bez radiološkog dokaza ankilozantnog spondilitisa u odraslih. Moguće je da će Vam prvo biti propisani drugi lijekovi. Ukoliko na njih ne reagirate dovoljno dobro, bit će Vam propisan lijek Humira.

**Psorijatični artritis**

Psorijatični artritis je upalna bolest zglobova koja je obično povezana s psorijazom.

Humira je namijenjena liječenju psorijatičnog artritisa u odraslih. Humira može usporiti oštećenje zglobova uzrokovano bolešću i može poboljšati njihovu pokretljivost. Moguće je da će Vam prvo biti propisani drugi lijekovi. Ukoliko na njih ne reagirate dovoljno dobro, bit će Vam propisan lijek Humira.

**Plak psorijaza**

Plak psorijaza je kožna bolest koja uzrokuje crvene, perutave, krastave mrlje na koži prekrivene srebrnastim ljuskicama. Plak psorijaza može zahvatiti i nokte, uzrokujući njihovo mrvljenje, zadebljanje i odizanje od ležišta nokta, što može biti bolno.

Humira je namijenjena liječenju

* umjerene do teške kronične plak psorijaze u odraslih i
* teškog oblika kronične plak psorijaze u djece i adolescenata u dobi od 4 do 17 godina u kojih topikalna terapija i fototerapije nisu djelovale jako dobro ili nisu prikladne.

**Gnojni hidradenitis (*Hidradenitis suppurativa*)**

Gnojni hidradenitis (koji se ponekad naziva inverznim aknama) je kronična i često bolna upalna bolest kože. Simptomi mogu uključivati nodule (kvržice) koji su bolni na dodir i apscese (čireve) iz kojih može istjecati gnoj. Najčešće zahvaća specifične dijelove kože, poput područja ispod dojki i pazuha te područja na unutarnjem dijelu bedara, preponama i stražnjici. Na zahvaćenim mjestima mogu nastati i ožiljci.

Humira se koristi za liječenje

* umjerenog do teškog oblika gnojnog hidradenitisa u odraslih i
* umjerenog do teškog oblika gnojnog hidradenitisa u adolescenata u dobi od 12 do 17 godina.

Humira može smanjiti broj nodula i apscesa koje uzrokuje bolest te ublažiti bol koja često prati ovu bolest. Moguće je da će Vam prvo biti propisani drugi lijekovi. Ukoliko na njih ne reagirate dovoljno dobro, bit će Vam propisan lijek Humira.

Crohnova bolest

Crohnova bolest je upalna bolest probavnog sustava.

Humira je namijenjena liječenju

* umjerene do teške Crohnove bolesti u odraslih i
* umjerene do teške Crohnove bolesti u djece i adolescenata u dobi od 6 do 17 godina.

Moguće je da će Vam prvo biti propisani drugi lijekovi. Ukoliko na njih ne reagirate dovoljno dobro, bit će Vam propisan lijek Humira.

**Ulcerozni kolitis**

Ulcerozni kolitis je upalna bolest debelog crijeva.

Humira je namijenjena liječenju

* umjerenog do teškog oblika ulceroznog kolitisa u odraslih i
* umjerenog do teškog oblika ulceroznog kolitisa u djece i adolescenata u dobi od 6 do 17 godina.

Moguće je da će Vam prvo biti propisani drugi lijekovi. Ukoliko na njih ne reagirate dovoljno dobro, bit će Vam propisan lijek Humira.

**Nezarazni uveitis**

Nezarazni uveitis je upalna bolest koja zahvaća određene dijelove oka.

Humira je namijenjena liječenju

* odraslih osoba s nezaraznim uveitisom kod kojega upala zahvaća stražnji dio oka
* djece u dobi od 2 i više godina s kroničnim nezaraznim uveitisom kod kojega upala zahvaća prednji dio oka

Ta upala može dovesti do slabljenja vida i/ili prisutnosti plutajućih čestica u oku (crnih točkica ili tankih niti koje se kreću vidnim poljem). Humira djeluje tako da smanjuje tu upalu.

Moguće je da će Vam prvo biti propisani drugi lijekovi. Ukoliko na njih ne reagirate dovoljno dobro, bit će Vam propisan lijek Humira.

2. Što morate znati prije nego počnete primjenjivati lijek Humira

Nemojte primjenjivati lijek Humira:

* ako ste alergični na adalimumab ili neki drugi sastojak ovog lijeka (naveden u dijelu 6).
* ako bolujete od aktivne tuberkuloze ili drugih teških infekcija (pogledajte dio “Upozorenja i mjere opreza“). Ako imate simptome infekcije, poput vrućice, rana, osjećaja umora, problema sa zubima, važno je da to kažete svom liječniku.
* ako bolujete od umjerenog ili teškog zatajenja srca. Ako ste bolovali ili bolujete od ozbiljne srčane bolesti, važno je da to kažete liječniku (pogledajte dio “Upozorenja i mjere opreza“).

Upozorenja i mjere opreza

Obratite se svom liječniku ili ljekarniku prije nego primijenite lijek Humira.

Alergijske reakcije

* Razvijete li alergijske reakcije sa simptomima poput stezanja u prsištu, piskanja pri disanju, omaglice, oticanja ili osipa, nemojte više ubrizgavati lijek Humira i odmah se javite liječniku, jer te reakcije u rijetkim slučajevima mogu biti opasne po život.

Infekcije

* Bolujete li od infekcije, uključujući dugotrajnu infekciju ili infekciju jednog dijela tijela (primjerice, vrijed na nozi), obratite se liječniku prije nego počnete primjenjivati lijek Humira. Ako niste sigurni, obratite se svom liječniku.
* Dok primate liječenje lijekom Humira, možete biti podložniji infekcijama. Taj rizik može biti povećan ako imate tegobe s plućima. Ove infekcije mogu biti ozbiljne i uključuju:
* tuberkulozu
* infekcije uzrokovane virusima, gljivicama, parazitima ili bakterijama
* tešku infekciju krvi (sepsa)

U rijetkim slučajevima, te infekcije mogu biti opasne po život. Ako primijetite simptome poput vrućice, rana, osjećaja umora ili problema sa zubima, važno je da to kažete liječniku. Vaš liječnik Vam može reći da neko vrijeme prestanete primjenjivati lijek Humira.

* Recite svom liječniku ako živite ili putujete u područjima gdje su vrlo česte gljivične infekcije (primjerice histoplazmoza, kokcidioidomikoza ili blastomikoza).
* Recite svom liječniku ako ste ranije imali infekcije koje su se ponavljale ili druga stanja koja povećavaju rizik od infekcija.
* Ako ste stariji od 65 godina, postoji veća mogućnost da dobijete infekciju dok primjenjujete lijek Humira. Vi i Vaš liječnik morate obratiti posebnu pozornost na znakove infekcije tijekom liječenja lijekom Humira. Važno je da kažete svom liječniku ako primijetite simptome infekcije kao što su vrućica, rane, osjećaj umora i problemi sa zubima.

Tuberkuloza

* Vrlo je važno da liječniku kažete ako ste ikada bolovali od tuberkuloze, odnosno jeste li bili u bliskom doticaju s nekim tko je od nje bolovao. Ako imate aktivnu tuberkulozu, nemojte primjenjivati lijek Humira.
* Budući da su u bolesnika liječenih lijekom Humira prijavljeni slučajevi tuberkuloze, prije nego počnete s liječenjem, liječnik će provjeriti imate li znakove i simptome tuberkuloze. To obuhvaća detaljnu medicinsku procjenu, uključujući uzimanje povijesti bolesti i provođenje odgovarajućih testova za otkrivanje bolesti (na primjer rendgenska snimka pluća i tuberkulinski test). Provođenje i rezultati ovih pretraga moraju se zabilježiti na Vašoj **Kartici s podsjetnikom za bolesnika**.
* Tuberkuloza se može razviti tijekom terapije čak i ako ste primili liječenje za prevenciju tuberkuloze.
* Jave li se tijekom ili nakon terapije simptomi tuberkuloze (primjerice kašalj koji ne prolazi, gubitak tjelesne težine, manjak energije, blaga vrućica) ili neke druge infekcije, javite odmah svom liječniku.

Hepatitis B

* Recite svom liječniku ako ste nositelj virusa hepatitisa B (HBV), ako imate aktivni HBV ili mislite da biste se mogli zaraziti HBV-om.
  + Liječnik treba provjeriti imate li HBV. U nositelja HBV-a, Humira može uzrokovati ponovno aktiviranje virusa.
  + U nekim rijetkim slučajevima, osobito ako uzimate druge lijekove koji potiskuju imunološki sustav, reaktivacija HBV-a može biti opasna po život.

Kirurški ili stomatološki zahvat

* Ako se spremate imati kirurški ili stomatološki zahvat, obavijestite svog liječnika o tome da primjenjujete lijek Humira. Liječnik može preporučiti privremeni prekid terapije lijekom Humira.

Demijelinizirajuća bolest

* Ako bolujete ili obolite od demijelinizirajuće bolesti (bolesti koja zahvaća zaštitni sloj koji obavija živce, kao što je multipla skleroza), odluku o tome smijete li uzimati ili nastaviti primati lijek Humira donijet će Vaš liječnik. Odmah recite svom liječniku ako se pojave simptomi kao što su promjene vida, slabost u rukama ili nogama ili utrnulost ili trnci u bilo kojem dijelu tijela.

Cijepljenje

* Za vrijeme liječenja lijekom Humira ne smiju se primiti određena cjepiva jer mogu uzrokovati infekcije.
* Posavjetujte se sa svojim liječnikom prije nego primite bilo koje cjepivo.
* Ako je moguće, preporučuje se da djeca obave sva cijepljenja predviđena za njihovu dob prije započinjanja terapije lijekom Humira.
* Ako ste lijek Humira uzimali tijekom trudnoće, Vaše dijete može biti pod povećanim rizikom od dobivanja takve infekcije do približno pet mjeseci nakon što ste primili posljednju dozu lijeka Humira u trudnoći. Važno je da liječnika svoga djeteta i druge zdravstvene radnike obavijestite o tome da ste u trudnoći uzimali lijek Humira kako bi oni mogli odlučiti kada Vaše dijete treba primiti cjepivo.

Zatajenje srca

* Bolujete li od blagog zatajenja srca, a liječite se lijekom Humira, liječnik mora pomno nadzirati status zatajenja srca. Ako ste bolovali ili bolujete od ozbiljne srčane bolesti, važno je da to kažete svome liječniku. Jave li se novi simptomi zatajenja srca ili pogoršaju postojeći (npr. Nedostatak zraka ili oticanje stopala), morate se odmah obratiti svom liječniku. Liječnik će odlučiti trebate li primiti lijek Humira.

Vrućica, nastanak modrica, krvarenje ili bljedilo

* U nekih bolesnika postoji mogućnost da tijelo ne uspije proizvesti dovoljne količine krvnih stanica koje se bore protiv infekcija ili pomažu u zaustavljanju krvarenja. Vaš liječnik će možda odlučiti prekinuti liječenje. Ako dobijete vrućicu koja ne prolazi, blage modrice ili ako jako lako krvarite ili izgledate jako blijedo, odmah nazovite liječnika.

Rak

* Vrlo se rijetko javljaju slučajevi određene vrste raka u djece i odraslih bolesnika liječenih lijekom Humira ili nekim drugim TNF blokatorom.
* U bolesnika koji već dulje vrijeme boluju od ozbiljnijeg oblika reumatoidnog artritisa, rizik obolijevanja od limfoma (raka koji zahvaća limfni sustav) i leukemije (raka koji zahvaća krv i koštanu srž) može biti veći od prosječnoga.
* Rizik obolijevanja od limfoma, leukemije ili druge vrste raka može se povećati ako primjenjujete lijek Humira. U rijetkim je slučajevima u bolesnika koji su uzimali lijek Humira uočen rijedak i težak oblik limfoma. Neki od tih bolesnika su također liječeni azatioprinom ili 6-merkaptopurinom.
* Obavijestite liječnika ako istodobno uz lijek Humira uzimate azatioprin ili 6-merkaptopurin.
* U bolesnika koji primjenjuju lijek Humira zamijećeni su slučajevi nemelanomskog raka kože.
* Ako se za vrijeme terapije ili nakon nje na koži jave nova oštećenja ili ako se izgled postojećih oštećenja promijeni, javite se svom liječniku.
* U bolesnika koji boluju od specifične plućne bolesti koja se naziva kronična opstruktivna plućna bolest (KOPB) i koji su liječeni nekim drugim TNF blokatorom, zabilježeni su slučajevi raka koji nije bio limfom. Ako bolujete od KOPB-a ili ste težak pušač, provjerite kod liječnika je li liječenje TNF blokatorom primjereno za Vas.

Autoimuna bolest

* U rijetkim slučajevima liječenje lijekom Humira može dovesti do pojave sindroma sličnog lupusu. Obratite se liječniku ako primijetite simptome kao što su dugotrajan osip nepoznatog uzroka, vrućica, bol u zglobovima ili umor.

**Djeca i adolescenti**

* Cijepljenje: ako je moguće, preporučuje se da djeca obave sva cijepljenja prema važećim smjernicama prije započinjanja terapije lijekom Humira.

Drugi lijekovi i Humira

Obavijestite svog liječnika ili ljekarnika ako uzimate, nedavno ste uzeli ili biste mogli uzeti bilo koje druge lijekove.

Zbog povećanog rizika od ozbiljne infekcije, Humira se ne smije primjenjivati s lijekovima koji sadrže sljedeće djelatne tvari:

* + anakinru
  + abatacept.

Humira se može primjenjivati istodobno s:

* + metotreksatom
  + nekim antireumaticima koji mijenjaju tijek bolesti (primjerice sulfasalazinom, hidroksiklorokinom, leflunomidom i injekcijskim pripravcima zlata)
  + steroidima ili lijekovima za ublažavanje boli, uključujući i nesteroidne protuupalne lijekove (NSAIL).

Ako imate kakvih pitanja, upitajte svog liječnika.

Trudnoća i dojenje

* Trebate razmotriti korištenje odgovarajuće kontracepcije kako biste spriječili trudnoću te biste je trebali nastaviti koristiti najmanje 5 mjeseci nakon zadnje doze lijeka Humira.
* Ako ste trudni, mislite da biste mogli biti trudni ili planirate imati dijete, obratite se svom liječniku za savjet o primjeni ovog lijeka.
* Humira se tijekom trudnoće smije primjenjivati samo ako je to neophodno.
* U ispitivanju provedenom u trudnica nije utvrđen povećan rizik od urođenih mana kada su majke primale lijek Humira tijekom trudnoće u odnosu na majke s istom bolešću koje nisu primale lijek Humira.
* Humira se može primjenjivati tijekom dojenja.
* Ako primate lijek Humira tijekom trudnoće, Vaše dijete može imati povećan rizik od dobivanja infekcije.
* Važno je da prije bilo kakvog cijepljenja djeteta obavijestite liječnika svog djeteta i druge zdravstvene radnike o tome da ste u trudnoći primali lijek Humira. Za više informacija o cjepivima pogledajte dio „Upozorenja i mjere opreza“.

##### **Upravljanje vozilima i strojevima**

Humira može imati manji utjecaj na sposobnost upravljanja vozilima, biciklom i strojevima. Nakon uzimanja lijeka Humira može se javiti osjećaj da se prostorija vrti te smetnje vida.

**Humira sadrži polisorbat**

Ovaj lijek sadrži 0,4 mg polisorbata 80 u svakoj dozi od 40 mg. Polisorbati mogu uzrokovati alergijske reakcije. Obavijestite svog liječnika ako imate bilo koju alergiju za koju znate.

3. Kako primjenjivati lijek Humira

Uvijek primijenite ovaj lijek točno onako kako Vam je rekao liječnik ili ljekarnik. Provjerite sa svojim liječnikom ili ljekarnikom ako niste sigurni.

U sljedećoj tablici prikazane su preporučene doze lijeka Humira u svakoj odobrenoj primjeni. Ako Vam je potrebna drugačija doza, liječnik Vam može propisati drugu jačinu lijeka Humira.

|  |  |  |
| --- | --- | --- |
| **Reumatoidni artritis, psorijatični artritis, ankilozantni spondilitis ili aksijalni spondiloartritis bez radiološkog dokaza ankilozantnog spondilitisa** | | |
| **Dob ili tjelesna težina** | **Koliko i koliko često primijeniti?** | **Napomene** |
| Odrasli | 40 mg svaki drugi tjedan | Kod reumatoidnog artritisa, primjena metotreksata se nastavlja za vrijeme uzimanja lijeka Humira. Ako Vaš liječnik procijeni da je metotreksat neprikladan, Humira se može davati samostalno.  Ako imate reumatoidni artritis i ne dobivate metotreksat zajedno s lijekom Humira, Vaš liječnik može odlučiti davati 40 mg lijeka Humira svaki tjedan ili 80 mg svaki drugi tjedan. |

|  |  |  |
| --- | --- | --- |
| **Poliartikularni juvenilni idiopatski artritis** | | |
| **Dob ili tjelesna težina** | **Koliko i koliko često primijeniti?** | **Napomene** |
| Djeca, adolescenti i odrasli u dobi od 2 i više godina, tjelesne težine 30 kg ili više | 40 mg svaki drugi tjedan | Nije primjenjivo |
| Djeca i adolescenti u dobi od 2 i više godina, tjelesne težine od 10 kg do manje od 30 kg | 20 mg svaki drugi tjedan | Nije primjenjivo |

|  |  |  |
| --- | --- | --- |
| **Artritis povezan s entezitisom** | | |
| **Dob ili tjelesna težina** | **Koliko i koliko često primijeniti?** | **Napomene** |
| Djeca, adolescenti i odrasli u dobi od 6 i više godina, tjelesne težine 30 kg ili više | 40 mg svaki drugi tjedan | Nije primjenjivo |
| Djeca i adolescenti u dobi od 6 i više godina, tjelesne težine od 15 kg do manje od 30 kg | 20 mg svaki drugi tjedan | Nije primjenjivo |

|  |  |  |
| --- | --- | --- |
| **Plak psorijaza** | | |
| **Dob ili tjelesna težina** | **Koliko i koliko često primijeniti?** | **Napomene** |
| Odrasli | Prva doza od 80 mg (dvije injekcije od 40 mg u jednom danu), nakon čega slijedi 40 mg svaki drugi tjedan počevši tjedan dana nakon prve doze. | Ukoliko nemate odgovarajući odgovor na terapiju, Vaš liječnik Vam može povećati doziranje na 40 mg svaki tjedan ili 80 mg svaki drugi tjedan. |
| Djeca i adolescenti u dobi od 4 do 17 godina, tjelesne težine 30 kg ili više | Prva doza od 40 mg, nakon koje tjedan dana kasnije slijedi doza od 40 mg.  Nakon toga, uobičajena doza je 40 mg svaki drugi tjedan. | Nije primjenjivo |
| Djeca i adolescenti u dobi od 4 do 17 godina, tjelesne težine od 15 kg do manje od 30 kg | Prva doza od 20 mg, nakon koje tjedan dana kasnije slijedi doza od 20 mg.  Nakon toga, uobičajena doza je 20 mg svaki drugi tjedan. | Nije primjenjivo |

|  |  |  |
| --- | --- | --- |
| **Gnojni hidradenitis (*Hidradenitis suppurativa*)** | | |
| **Dob ili tjelesna težina** | **Koliko i koliko često primijeniti?** | **Napomene** |
| Odrasli | Prva doza od 160 mg (četiri injekcije od 40 mg u jednom danu ili dvije injekcije od 40 mg na dan tijekom dva uzastopna dana), nakon koje dva tjedna kasnije slijedi doza od 80 mg (dvije injekcije od 40 mg u jednom danu). Nakon sljedeća dva tjedna liječenje se nastavlja dozom od 40 mg svaki tjedan ili 80 mg svaki drugi tjedan, kako je propisao Vaš liječnik. | Preporučuje se da zahvaćena područja svakodnevno ispirete antiseptičkom tekućinom. |
| Adolescenti u dobi od 12 do 17 godina tjelesne težine 30 kg ili više | Prva doza od 80 mg (dvije injekcije od 40 mg u jednom danu), nakon koje slijedi 40 mg svaki drugi tjedan počevši tjedan dana kasnije | Ukoliko nemate odgovarajući odgovor na terapiju lijekom Humira u dozi od 40 mg svaki drugi tjedan, Vaš liječnik Vam može povećati doziranje na 40 mg svaki tjedan ili 80 mg svaki drugi tjedan.  Preporučuje se da zahvaćena područja svakodnevno ispirete antiseptičkom tekućinom. |

|  |  |  |
| --- | --- | --- |
| **Crohnova bolest** | | |
| **Dob ili tjelesna težina** | **Koliko i koliko često primijeniti?** | **Napomene** |
| Djeca, adolescenti i odrasli u dobi od 6 i više godina tjelesne težine 40 kg ili više | Prva doza od 80 mg (dvije injekcije od 40 mg u jednom danu), nakon koje dva tjedna kasnije slijedi 40 mg.  Ako je potreban brži odgovor na liječenje, liječnik može propisati prvu dozu od 160 mg (četiri injekcije od 40 mg u jednom danu ili dvije injekcije od 40 mg na dan tijekom dva uzastopna dana), nakon koje dva tjedna kasnije slijedi 80 mg (dvije injekcije od 40 mg u jednom danu).  Nakon toga, uobičajena doza je 40 mg svaki drugi tjedan. | Vaš liječnik Vam može povećati doziranje na 40 mg svaki tjedan ili 80 mg svaki drugi tjedan. |
| Djeca i adolescenti u dobi od 6 do 17 godina i tjelesne težine manje od 40 kg | Prva doza je 40 mg, nakon čega dva tjedna kasnije slijedi 20 mg.  Ako je potreban brži odgovor na liječenje, liječnik može propisati početnu dozu od 80 mg (dvije injekcije od 40 mg u jednom danu), nakon koje dva tjedna kasnije slijedi 40 mg.  Nakon toga, uobičajena doza je 20 mg svaki drugi tjedan. | Vaš liječnik Vam može povećati učestalost doziranja na 20 mg svaki tjedan. |

|  |  |  |
| --- | --- | --- |
| **Ulcerozni kolitis** | | |
| **Dob ili tjelesna težina** | **Koliko i koliko često primijeniti?** | **Napomene** |
| Odrasli | Prva doza je 160 mg (četiri injekcije od 40 mg u jednom danu ili dvije injekcije od 40 mg tijekom dva uzastopna dana), nakon koje dva tjedna kasnije slijedi 80 mg (dvije injekcije od 40 mg u jednom danu).  Nakon toga, uobičajena doza je 40 mg svaki drugi tjedan. | Vaš liječnik Vam može povećati doziranje na 40 mg svaki tjedan ili 80 mg svaki drugi tjedan. |
| Djeca i adolescenti u dobi od 6 i više godina, tjelesne težine manje od 40 kg | Prva doza je 80 mg (dvije injekcije od 40 mg u jednom danu), nakon koje dva tjedna kasnije slijedi 40 mg (jedna injekcija od 40 mg).  Nakon toga, uobičajena doza je 40 mg svaki drugi tjedan. | Trebali biste nastaviti uzimati svoju uobičajenu dozu lijeka Humira čak i nakon što napunite 18 godina. |
| Djeca i adolescenti u dobi od 6 godina, tjelesne težine 40 kg ili više | Prva doza je 160 mg (četiri injekcije od 40 mg u jednom danu ili dvije injekcije od 40 mg na dan tijekom dva uzastopna dana), nakon koje dva tjedna kasnije slijedi 80 mg (dvije injekcije od 40 mg u jednom danu).  Nakon toga, uobičajena doza je 80 mg svaki drugi tjedan. | Trebali biste nastaviti uzimati svoju uobičajenu dozu lijeka Humira čak i nakon što napunite 18 godina. |

|  |  |  |
| --- | --- | --- |
| **Nezarazni uveitis** | | |
| **Dob ili tjelesna težina** | **Koliko i koliko često primijeniti?** | **Napomene** |
| Odrasli | Prva doza je 80 mg (dvije injekcije od 40 mg u jednom danu), nakon čega slijedi 40 mg svaki drugi tjedan počevši tjedan dana nakon prve doze. | Uz lijek Humira mogu se nastaviti primjenjivati kortikosteroidi ili drugi lijekovi koji utječu na imunološki sustav. Humira se može primjenjivati i sama. |
| Djeca i adolescenti u dobi od 2 i više godina, tjelesne težine manje od 30 kg | 20 mg svaki drugi tjedan | Liječnik će Vam možda propisati početnu dozu od 40 mg, koja će se primijeniti tjedan dana prije početka primjene uobičajene doze od 20 mg svaki drugi tjedan. Preporučuje se primjenjivati lijek Humira u kombinaciji s metotreksatom. |
| Djeca i adolescenti u dobi od 2 i više godina, tjelesne težine najmanje 30 kg | 40 mg svaki drugi tjedan | Liječnik će Vam možda propisati početnu dozu od 80 mg, koja će se primijeniti tjedan dana prije početka primjene uobičajene doze od 40 mg svaki drugi tjedan. Preporučuje se primjenjivati lijek Humira u kombinaciji s metotreksatom. |

**Način i put primjene**

Humira se primjenjuje injekcijom pod kožu (supkutana injekcija).

**Detaljne upute o tome kako ubrizgati lijek Humira nalaze se u dijelu 7 „Ubrizgavanje lijeka Humira“.**

Ako primijenite više lijeka Humira nego što ste trebali

Ako slučajno primijenite lijek Humira češće nego je to preporučio liječnik ili ljekarnik, nazovite liječnika ili ljekarnika i obavijestite ih da ste uzeli veću količinu. Vanjsko pakiranje lijeka uvijek ponesite sa sobom, čak i ako je prazno.

Ako ste zaboravili primijeniti lijek Humira

Zaboravite li primijeniti injekciju, sljedeću dozu lijeka Humira morate ubrizgati čim se sjetite. Zatim sljedeću dozu ubrizgajte onog dana kako je to prvotno bilo predviđeno, kao da niste zaboravili dozu.

**Ako prestanete uzimati lijek Humira**

Odluku o prekidu primjene lijeka Humira potrebno je raspraviti sa svojim liječnikom. Simptomi se mogu vratiti ako prestanete primjenjivati lijek Humira.

U slučaju bilo kakvih pitanja u vezi s primjenom ovog lijeka, obratite se svom liječniku ili ljekarniku.

4. Moguće nuspojave

Kao i svi lijekovi, ovaj lijek može uzrokovati nuspojave iako se one neće javiti kod svakoga. Većina nuspojava su blage do umjerene. No, neke mogu biti ozbiljne i zahtijevati liječenje. Nuspojave se mogu javiti barem još 4 mjeseca nakon ubrizgavanja zadnje doze lijeka Humira.

**Primijetite li išta od dolje navedenog, odmah obavijestite svog liječnika**

* težak osip, koprivnjaču ili druge znakove alergijske reakcije
* otečeno lice, šake ili stopala
* otežano disanje i gutanje
* nedostatak zraka tijekom fizičke aktivnosti ili nakon lijeganja ili oticanje stopala

**Primijetite li išta od dolje navedenog, obavijestite svog liječnika što je prije moguće**

* znakove infekcije kao što su vrućica, mučnina, rane, problemi sa zubima, pečenje pri mokrenju
* osjećaj slabosti ili umora
* kašalj
* trnce
* utrnulost
* dvoslike
* slabost u rukama ili nogama
* oteklinu ili otvorenu ranu koja ne cijeli
* znakove i simptome koji upućuju na poremećaje u krvi poput uporne vrućice, stvaranja modrica, krvarenja, bljedila

Gore opisani simptomi mogu biti znakovi dolje nabrojenih nuspojava, uočenih pri primjeni lijeka Humira:

**Vrlo često** (mogu se javiti u više od 1 na 10 osoba)

* reakcije na mjestu ubrizgavanja (uključujući bol, oticanje, crvenilo ili svrbež)
* infekcije dišnog sustava (uključujući prehladu, curenje nosa, infekciju sinusa, upalu pluća)
* glavobolja
* bol u trbuhu
* mučnina i povraćanje
* osip
* mišićno-koštana bol

**Često** (mogu se javiti u do 1 na 10 osoba)

* + ozbiljne infekcije (uključujući trovanje krvi i gripu)
  + crijevne infekcije (uključujući gastroenteritis)
  + kožne infekcije (uključujući celulitis i herpes zoster)
  + infekcije uha
  + infekcije usne šupljine (uključujući infekcije zuba i herpes)
  + infekcije reproduktivnih organa
  + infekcije mokraćnih putova
  + gljivične infekcije
  + infekcije zglobova
  + benigni tumori
  + rak kože
  + alergijske reakcije (uključujući sezonsku alergiju)
  + dehidracija
  + promjene raspoloženja (uključujući depresiju)
  + tjeskoba
  + otežano spavanje
  + poremećaj osjeta kao što su trnci, bockanje ili utrnulost
  + migrena
  + kompresija korijena živca (uključujući bol u donjem dijelu leđa i nozi)
  + smetnje vida
  + upala oka
  + upala očnog kapka i oticanje oka
  + vrtoglavica (osjećaj omaglice ili vrtnje)
  + osjećaj brzog kucanja srca
  + visok krvni tlak
  + navale crvenila
  + hematom (nakupljanje krvi izvan krvnih žila)
  + kašalj
  + astma
  + nedostatak zraka
  + krvarenje u probavnom sustavu
  + dispepsija (probavne smetnje, nadutost, žgaravica)
  + bolest vraćanja kiselog sadržaja iz želuca
  + *sicca* (suhi) sindrom (uključujući suhoću očiju i suhoću usta)
  + svrbež
  + osip praćen svrbežom
  + stvaranje modrica
  + upala kože (primjerice ekcem)
  + lomljenje noktiju na rukama i nogama
  + pojačano znojenje
  + gubitak kose
  + nova pojava ili pogoršanje psorijaze
  + grčevi u mišićima
  + krv u mokraći
  + problemi s bubrezima
  + bol u prsnom košu
  + edem (oteklina)
  + vrućica
  + smanjen broj krvnih pločica, što povećava rizik od krvarenja i stvaranja modrica
  + poremećaj cijeljenja

**Manje često** (mogu se javiti u do 1 na 100 osoba)

* oportunističke infekcije (uključujući tuberkulozu i druge infekcije do kojih dolazi kod slabljenja otpornosti na bolest)
* infekcije živčanog sustava (uključujući virusni meningitis)
* infekcije oka
* bakterijske infekcije
* divertikulitis (upala i infekcija debelog crijeva)
* rak
* rak koji zahvaća limfni sustav
* melanom
* imunološki poremećaji koji mogu zahvatiti pluća, kožu i limfne čvorove (najčešće se očituje kao sarkoidoza)
* vaskulitis (upala krvnih žila)
* tremor (nevoljno drhtanje)
* neuropatija (poremećaj živaca)
* moždani udar
* gubitak sluha, zujanje
* osjećaj da srce kuca nepravilno, primjerice, preskakanje otkucaja
* problemi sa srcem koji mogu uzrokovati nedostatak zraka ili oticanje zglobova
* srčani udar
* stvaranje komore u stijenci velike arterije, upala i stvaranje ugruška u veni, začepljenje krvnih žila
* bolest pluća koja uzrokuje nedostatak zraka (uključujući upalu)
* plućna embolija (blokada u plućnoj arteriji)
* pleuralna efuzija (abnormalno nakupljanje tekućine u pleuralnom prostoru)
* upala gušterače, koja uzrokuje jaku bol u trbuhu i leđima
* otežano gutanje
* edem lica (oticanje lica)
* upala žučnog mjehura, žučni kamenci
* masna jetra
* noćno znojenje
* ožiljci
* abnormalno raspadanje mišića
* sistemski eritemski lupus (uključujući upalu kože, srca, pluća, zglobova i drugih organskih sustava)
* isprekidan san
* impotencija
* upale

**Rijetko** (mogu se javiti u do 1 na 1000 osoba)

* leukemija (rak koji zahvaća krv i koštanu srž)
* teška alergijska reakcija uz šok
* multipla skleroza
* poremećaji živaca (kao upala očnog živca i Guillain-Barréov sindrom koji može uzrokovati slabost mišića, abnormalne osjete, trnce u rukama i gornjem dijelu tijela)
* zastoj rada srca
* plućna fibroza (ožiljci na plućima)
* perforacija crijeva (proboj crijeva)
* hepatitis
* reaktivacija hepatitisa B
* autoimuni hepatitis (upala jetre uzrokovana vlastitim tjelesnim imunološkim sustavom)
* kožni vaskulitis (upala krvnih žila u koži)
* Stevens-Johnsonov sindrom (rani simptomi uključuju malaksalost, vrućicu, glavobolju i osip)
* edem lica (oticanje lica) povezan s alergijskim reakcijama
* multiformni eritem (upalni kožni osip)
* sindrom sličan lupusu
* angioedem (lokalizirano oticanje kože)
* lihenoidne kožne reakcije (crvenkasto-ljubičasti kožni osip koji svrbi)

**Nepoznato** (učestalost se ne može procijeniti iz dostupnih podataka)

* hepatosplenični T-stanični limfom (rijetki rak krvi često sa smrtnim ishodom)
* karcinom Merkelovih stanica (vrsta raka kože)
* Kaposijev sarkom, rijedak oblik raka povezan s infekcijom humanim herpes virusom 8. Kaposijev sarkom najčešće se očituje u obliku ljubičastih promjena (lezija) na koži
* zatajenje jetre
* pogoršanje stanja koje se naziva dermatomiozitis (zapaženo kao kožni osip praćen s mišićnom slabošću)
* porast tjelesne težine (za većinu bolesnika porast težine bio je malen)

Neke nuspojave zabilježene uz lijek Humira mogu biti bez simptoma te se mogu otkriti samo krvnim pretragama, a uključuju sljedeće:

**Vrlo često** (mogu se javiti u više od 1 na 10 osoba)

* niska razina bijelih krvnih stanica
* niska razina crvenih krvnih stanica
* povišena razina lipida u krvi
* povišena razina jetrenih enzima

**Često** (mogu se javiti u do 1 na 10 osoba)

* visoka razina bijelih krvnih stanica
* niska razina krvnih pločica u krvi
* povećana razina mokraćne kiseline u krvi
* razina natrija u krvi izvan normalnih vrijednosti
* niska razina kalcija u krvi
* niska razina fosfata u krvi
* visoke razine šećera u krvi
* visoka razina laktat dehidrogenaze u krvi
* pojava autoprotutijela u krvi
* niska razina kalija u krvi

**Manje često** (mogu se javiti u do 1 na 100 osoba)

* povišena razina bilirubina (vidljivo u nalazima krvne pretrage kojom se provjerava rad jetre)

**Rijetko** (mogu se javiti u do 1 na 1000 osoba)

* niska razina bijelih krvnih stanica, crvenih krvnih stanica i krvnih pločica

**Prijavljivanje nuspojava**

Ako primijetite bilo koju nuspojavu, potrebno je obavijestiti liječnika ili ljekarnika. To uključuje i svaku moguću nuspojavu koja nije navedena u ovoj uputi. Nuspojave možete prijaviti izravno putem nacionalnog sustava za prijavu nuspojava: navedenog u [Dodatku V](http://www.ema.europa.eu/docs/en_GB/document_library/Template_or_form/2013/03/WC500139752.doc). Prijavljivanjem nuspojava možete pridonijeti u procjeni sigurnosti ovog lijeka.

5. Kako čuvati lijek Humira

Lijek čuvajte izvan pogleda i dohvata djece.

Ovaj lijek se ne smije upotrijebiti nakon isteka roka valjanosti navedenog na naljepnici/blisteru/kutiji iza oznake „Rok valjanosti“ ili „EXP“.

Čuvati u hladnjaku (2°C – 8°C). Ne zamrzavati.

Napunjenu brizgalicu čuvati u vanjskom pakiranju radi zaštite od svjetlosti.

Alternativne mjere čuvanja:

Ako je potrebno (primjerice, ako putujete), pojedinačna napunjena brizgalica otopine lijeka Humira može se čuvati na sobnoj temperaturi (do 25°C) najviše do 14 dana – pazite da je zaštitite od svjetlosti. Nakon što ste je izvadili iz hladnjaka i čuvali na sobnoj temperaturi, brizgalicu **morate iskoristiti u roku od 14 dana ili je baciti**, čak i ako ste je vratili u hladnjak.

Zabilježite datum kada ste brizgalicu prvi put izvadili iz hladnjaka i datum nakon kojega je morate baciti.

Nikada nemojte nikakve lijekove bacati u otpadne vode ili kućni otpad. Pitajte svog ljekarnika kako baciti lijekove koje više ne koristite. Ove će mjere pomoći u očuvanju okoliša.

6. Sadržaj pakiranja i druge informacije

#### Što Humira sadrži

Djelatna tvar je adalimumab.

Drugi sastojci su manitol, polisorbat 80 i voda za injekcije.

**Kako napunjena brizgalica lijeka Humira izgleda i sadržaj pakiranja**

Humira 40 mg otopina za injekciju u napunjenoj brizgalici dolazi kao sterilna otopina s 40 mg adalimumaba otopljenog u 0,4 ml otopine.

Napunjena brizgalica lijeka Humira je sivo i bordo obojena brizgalica za jednokratnu uporabu koja sadrži staklenu štrcaljku s otopinom lijeka Humira. Dvije su kapice – jedna siva označena s '1' i druga bordo označena s '2'. Na svakoj strani brizgalice se nalazi prozorčić kroz koji možete vidjeti otopinu lijeka Humira unutar štrcaljke.

Napunjena brizgalica lijeka Humira je dostupna u pakiranjima od 1, 2, 4 ili 6 napunjenih brizgalica. Pakiranje s jednom napunjenom brizgalicom dolazi s 2 jastučića natopljena alkoholom (1 rezervni). Kod pakiranja od 2, 4 ili 6 napunjenih brizgalica, svaka napunjena brizgalica dolazi s 1 jastučićem natopljenim alkoholom.

Na tržištu se ne moraju nalaziti sve veličine pakiranja.

#### Humira može biti dostupna u obliku bočice, napunjene štrcaljke i/ili napunjene brizgalice.

###### **Nositelj odobrenja za stavljanje lijeka u promet**

AbbVie Deutschland GmbH & Co. KG

Knollstrasse

67061 Ludwigshafen

Njemačka

**Proizvođač**

AbbVie Biotechnology GmbH

Knollstrasse

67061 Ludwigshafen

Njemačka

Za sve informacije o ovom lijeku obratite se lokalnom predstavniku nositelja odobrenja za stavljanje lijeka u promet:

|  |  |  |  |
| --- | --- | --- | --- |
| **België/Belgique/Belgien**  AbbVie SA  Tél/Tel: +32 10 477811 | | **Lietuva**  AbbVie UAB  Tel: +370 5 205 3023 | |
| **България**  АбВи ЕООД  Тел.:+359 2 90 30 430 | | **Luxembourg/Luxemburg**  AbbVie SA  Belgique/Belgien  Tél/Tel: +32 10 477811 | |
| **Česká republika**  AbbVie s.r.o.  Tel: +420 233 098 111 | | **Magyarország**  AbbVie Kft.  Tel.:+36 1 455 8600 | |
| **Danmark**  AbbVie A/S  Tlf: +45 72 30-20-28 | | **Malta**  V.J.Salomone Pharma Limited  Tel: +356 21220174 | |
| **Deutschland**  AbbVie Deutschland GmbH & Co. KG  Tel: 00800 222843 33 (gebührenfrei)  Tel: +49 (0) 611 / 1720-0 | | **Nederland**  AbbVie B.V.  Tel: +31 (0)88 322 2843 | |
| **Eesti**  AbbVie OÜ  Tel: +372 623 1011 | | **Norge**  AbbVie AS  Tlf: +47 67 81 80 00 | |
| **Ελλάδα**  AbbVie ΦΑΡΜΑΚΕΥΤΙΚΗ Α.Ε.  Τηλ: +30 214 4165 555 | | **Österreich**  AbbVie GmbH  Tel: +43 1 20589-0 | |
| **España**  AbbVie Spain, S.L.U.  Tel: +34 91 384 09 10 | | **Polska**  AbbVie Sp. z o.o.  Tel.: +48 22 372 78 00 |
| **France**  AbbVie  Tél: +33 (0) 1 45 60 13 00 | | | **Portugal**  AbbVie, Lda.  Tel: +351 (0)21 1908400 |
| **Hrvatska**  AbbVie d.o.o.  Tel + 385 (0)1 5625 501 | | **România**  AbbVie S.R.L.  Tel: +40 21 529 30 35 |
| **Ireland**  AbbVie Limited  Tel: +353 (0)1 4287900 | | **Slovenija**  AbbVie Biofarmacevtska družba d.o.o.  Tel: +386 (1)32 08 060 |
| **Ísland**  Vistor  Tel: +354 535 7000 | | **Slovenská republika**  AbbVie s.r.o.  Tel: +421 2 5050 0777 |
| **Italia**  AbbVie S.r.l.  Tel: +39 06 928921 | | **Suomi/Finland**  AbbVie Oy  Puh/Tel: +358 (0)10 2411 200 |
| **Κύπρος**  Lifepharma (Z.A.M.) Ltd  Τηλ.: +357 22 34 74 40 | | **Sverige**  AbbVie AB  Tel: +46 (0)8 684 44 600 |
| **Latvija**  AbbVie SIA  Tel: +371 67605000 | |  |

**Ova uputa je zadnji puta revidirana u**

Detaljnije informacije o ovom lijeku dostupne su na internetskoj stranici Europske agencije za lijekove: <https://www.ema.europa.eu>.


**Da biste preslušali ili zatražili primjerak ove upute <na Brailleovu pismu>, <u velikom fontu> ili <u obliku audio zapisa>, obratite se lokalnom predstavniku nositelja odobrenja za stavljanje lijeka u promet.**

**7. Ubrizgavanje lijeka Humira**

* + U sljedećim uputama objašnjeno je kako si samostalno potkožno (supkutano) ubrizgati lijek Humira pomoću napunjene brizgalice. Prvo pažljivo pročitajte cijele upute i zatim ih slijedite korak po korak.
  + U tehniku samostalnog ubrizgavanja uputit će Vas Vaš liječnik, medicinska sestra ili ljekarnik.
  + Ne pokušavajte si samostalno dati injekciju dok niste sigurni da razumijete kako je pripremiti i ubrizgati.
  + Nakon primjerene obuke, injekciju si možete dati sami, ili Vam je može dati druga osoba, primjerice član obitelji ili prijatelj.
  + Za jednu injekciju koristite po jednu napunjenu brizgalicu.

**Humira napunjena brizgalica**

**Siva kapica 1 Bijela navlaka za iglu Bijela strelica Bordo** **kapica 2**



**Igla Prozorčić Bordo** **tipka za aktivaciju**

Nemojte primijeniti napunjenu brizgalicu i odmah se obratite liječniku ili ljekarniku ako je

* otopina mutna, obojena, sadrži pahuljice ili čestice
* istekao navedeni rok valjanosti (Rok valjanosti, EXP)
* otopina bila zamrznuta ili ako je stajala na izravnoj sunčevoj svjetlosti
* napunjena brizgalica pala ili se slomila

Kapice uklonite tek neposredno prije primjene. Lijek Humira čuvati izvan pogleda i dohvata djece.

|  |  |
| --- | --- |
| KORAK 1  Izvadite lijek Humira iz hladnjaka.  Ostavite lijek Humira na sobnoj temperaturi od 15 do 30 minuta prije ubrizgavanja.   * Nemojte uklanjati sivu i bordo kapicu dok lijek Humira postiže sobnu temperaturu. * **Nemojte** zagrijavati lijek Humira na bilo koji drugi način. Na primjer, **nemojte** zagrijavati u mikrovalnoj pećnici ili vrućoj vodi. | |
| **KORAK 2**  **Brizgalica**  STEP2_grey  **Jastučić** | Provjerite rok valjanosti (Rok valjanosti, EXP). Nemojte primijeniti napunjenu brizgalicu nakon isteka roka valjanosti (Rok valjanosti, EXP).  Na čistu, ravnu radnu površinu postavite sljedeće   * 1 napunjenu brizgalicu za jednokratnu primjenu i * 1 alkoholom natopljeni jastučić   Operite i osušite ruke. |
| **KORAK 3**  **Mjesta za ubrizgavanje**  STEP3_grey  **Mjesta za ubrizgavanje** | Izaberite mjesto za ubrizgavanje:   * Prednji dio bedara ili * Trbuh (abdomen) barem 5 cm od pupka * Barem 3 cm od mjesta na kojem je ubrizgana prethodna injekcija   Mjesto na kojem ćete ubrizgati injekciju kružnim pokretima prebrišite jastučićem natopljenim alkoholom.   * Nemojte ubrizgavati preko odjeće * **Nemojte** ubrizgavati u područja bolne kože, modrica, crvenila, tvrde kože, ožiljaka, strija ili područja s plak psorijazom |
| **KORAK 4**  STEP4_grey | Držite napunjenu brizgalicu tako da siva kapica (1) bude okrenuta prema gore.  Provjerite prozorčić.   * U redu je vidjeti jedan ili više mjehurića zraka u prozorčiću. * Provjerite da li je otopina bistra i bezbojna * Nemojte primijeniti napunjenu brizgalicu ako je otopina mutna ili sadrži čestice * **Nemojte** primijeniti napunjenu brizgalicuako je pala ili se slomila |
| **KORAK 5**  **Kapica 1**  EU_IFU_STEP5_grey  **Kapica 2** | Ravno povucite sivu kapicu (1). Bacite kapicu. Ne vraćajte natrag kapicu.   * Provjerite da je zajedno s kapicom uklonjen i mali crni pokrov igle na štrcaljki * U redu je ako iz igle izađe nekoliko manjih kapi tekućine   Ravno povucite bordo kapicu (2). Bacite kapicu. Ne vraćajte natrag kapicu.  Napunjena brizgalica je sada spremna za uporabu.  Okrenite napunjenu brizgalicu tako da je bijela strelica okrenuta prema mjestu ubrizgavanja. |
| **KORAK 6**  STEP6_grey | Drugom rukom uhvatite nabor kože na mjestu ubrizgavanja kako biste dobili izbočinu i čvrsto ga držite dok ubrizgavanje nije završeno.  Okrenite bijelu strelicu prema mjestu ubrizgavanja (bedro ili trbuh).  Postavite bijelu navlaku za iglu pod pravim kutem (90 stupnjeva) prema koži.  Držite napunjenu brizgalicu tako da možete vidjeti prozorčić.  **Nemojte** pritisnuti bordo tipku za aktivaciju dok niste spremni za ubrizgavanje. |
| **KORAK 7**  **10 sekundi**  STEP7a_grey | Čvrsto pritisnite napunjenu brizgalicu na mjesto ubrizgavanja prije početka ubrizgavanja.  **Nastavite pritiskati** kako biste spriječili odmicanje napunjene brizgalice od kože tijekom ubrizgavanja.  Pritisnite bordo tipku za aktivaciju i polako brojite 10 sekundi.   * Glasan „klik“ će označiti početak ubrizgavanja * Nastavite čvrsto pritiskati napunjenu brizgalicu na mjestu ubrizgavanja dok ubrizgavanje nije završeno.   Ubrizgavanje je završeno kada se žuti indikator prestane micati. |
| **KORAK 8**  STEP8_grey | Kada je ubrizgavanje završeno, polako odmaknite napunjenu brizgalicu od kože. Bijela navlaka za iglu će prekriti vrh igle.   * Pojava male količine tekućine na mjestu ubrizgavanja je normalna   Ako se na mjestu ubrizgavanja nalazi više od nekoliko kapi tekućine, obratite se svom liječniku, medicinskoj sestri ili ljekarniku.  Nakon završetka ubrizgavanja, možete vatom ili komadom gaze pritisnuti mjesto ubrizgavanja.   * Nemojte trljati * U redu je pojava oskudnog krvarenja na mjestu ubrizgavanja |
| **KORAK 9**  Uporabljenu napunjenu brizgalicu bacite u poseban spremnik za zbrinjavanje otpada, kako Vas je uputio Vaš liječnik, medicinska sestra ili ljekarnik.   * Nemojte reciklirati niti bacati napunjenu brizgalicu u kućni otpad. * **Uvijek** držite napunjenu brizgalicu i posebni spremnik za zbrinjavanje otpada izvan pogleda i dohvata djece   Kapice, alkoholom natopljeni jastučić, vata ili gaza, blister i pakiranje se mogu baciti u kućni otpad. | |

**Uputa o lijeku: Informacije za bolesnika**

**Humira** **80 mg otopina za injekciju u napunjenoj štrcaljki**

adalimumab

**Pažljivo pročitajte cijelu uputu prije nego počnete primjenjivati ovaj lijek jer sadrži**

**Vama važne podatke.**

* Sačuvajte ovu uputu. Možda ćete je trebati ponovno pročitati.
* Liječnik će Vam također dati **Karticu s podsjetnikom za bolesnika** koja sadrži važne podatke o sigurnosti s kojima morate biti upoznati prije i za vrijeme liječenja lijekom Humira. **Karticu s podsjetnikom za bolesnika** držite kod sebe.
* Ako imate dodatnih pitanja, obratite se svom liječniku ili ljekarniku.
* Ovaj je lijek propisan samo Vama. Nemojte ga davati drugima. Može im naškoditi, čak i ako su njihovi znakovi bolesti jednaki Vašima.
* Ako primijetite bilo koju nuspojavu, potrebno je obavijestiti liječnika ili ljekarnika. To uključuje i svaku moguću nuspojavu koja nije navedena u ovoj uputi. Pogledajte dio 4.

**Što se nalazi u ovoj uputi**:

1. Što je Humira i za što se koristi

2. Što morate znati prije nego počnete primjenjivati lijek Humira

3. Kako primjenjivati lijek Humira

4. Moguće nuspojave

5. Kako čuvati lijek Humira

6. Sadržaj pakiranja i druge informacije

7. Ubrizgavanje lijeka Humira

1. Što je Humira i za što se koristi

Humira sadrži djelatnu tvar adalimumab.

Humira je namijenjena liječenju

* reumatoidnog artritisa
* plak psorijaze
* gnojnog hidradenitisa (*Hidradenitis suppurativa*)
* Crohnove bolesti
* ulceroznog kolitisa
* nezaraznog uveitisa

Djelatna tvar u lijeku Humira, adalimumab, ljudsko je monoklonsko protutijelo. Monoklonska protutijela su proteini koji se vezuju za specifičnu ciljnu tvar.

Ciljna tvar za koju se vezuje adalimumab je protein pod nazivom faktor tumorske nekroze (TNFα), koji sudjeluje u radu imunološkog (obrambenog) sustava i čije su razine kod gore navedenih upalnih bolesti povišene. Vezivanjem za TNFα, Humira smanjuje upalni proces kod tih bolesti.

**Reumatoidni artritis**

Reumatoidni artritis je upalna bolest zglobova.

Humira je namijenjena liječenju umjerenog do teškog oblika reumatoidnog artritisa u odraslih. Moguće je da će Vam prvo biti propisani drugi lijekovi koji mijenjaju tijek bolesti, kao što je metotreksat. Ukoliko na njih ne reagirate dovoljno dobro, bit će Vam propisan lijek Humira.

U svrhu liječenja teškog, aktivnog i progresivnog reumatoidnog artritisa, lijek Humira se može primijeniti i bez prethodnog liječenja metotreksatom.

Humira može usporiti oštećenje zglobova uzrokovano upalnom bolešću i može poboljšati njihovu pokretljivost.

Vaš liječnik će odlučiti hoće li se Humira primijeniti s metotreksatom ili sama.

**Plak psorijaza**

Plak psorijaza je kožna bolest koja uzrokuje crvene, perutave, krastave mrlje na koži prekrivene srebrnastim ljuskicama. Plak psorijaza može zahvatiti i nokte, uzrokujući njihovo mrvljenje, zadebljanje i odizanje od ležišta nokta, što može biti bolno.

Humira je namijenjena liječenju umjerene do teške kronične plak psorijaze u odraslih.

**Gnojni hidradenitis (*Hidradenitis suppurativa*)**

Gnojni hidradenitis (koji se ponekad naziva inverznim aknama) je kronična i često bolna upalna bolest kože. Simptomi mogu uključivati nodule (kvržice) koji su bolni na dodir i apscese (čireve) iz kojih može istjecati gnoj. Najčešće zahvaća specifične dijelove kože, poput područja ispod dojki i pazuha te područja na unutarnjem dijelu bedara, preponama i stražnjici. Na zahvaćenim mjestima mogu nastati i ožiljci.

Humira se koristi za liječenje

* umjerenog do teškog oblika gnojnog hidradenitisa u odraslih i
* umjerenog do teškog oblika gnojnog hidradenitisa u adolescenata u dobi od 12 do 17 godina.

Humira može smanjiti broj nodula i apscesa koje uzrokuje bolest te ublažiti bol koja često prati ovu bolest. Moguće je da će Vam prvo biti propisani drugi lijekovi. Ukoliko na njih ne reagirate dovoljno dobro, bit će Vam propisan lijek Humira.

Crohnova bolest

Crohnova bolest je upalna bolest probavnog sustava.

Humira je namijenjena liječenju

* umjerene do teške Crohnove bolesti u odraslih i
* umjerene do teške Crohnove bolesti u djece i adolescenata u dobi od 6 do 17 godina.

Moguće je da će Vam prvo biti propisani drugi lijekovi. Ukoliko na njih ne reagirate dovoljno dobro, bit će Vam propisan lijek Humira.

**Ulcerozni kolitis**

Ulcerozni kolitis je upalna bolest debelog crijeva.

Humira je namijenjena liječenju

* umjerenog do teškog oblika ulceroznog kolitisa u odraslih i
* umjerenog do teškog oblika ulceroznog kolitisa u djece i adolescenata u dobi od 6 do 17 godina.

Moguće je da će Vam prvo biti propisani drugi lijekovi. Ukoliko na njih ne reagirate dovoljno dobro, bit će Vam propisan lijek Humira.

**Nezarazni uveitis**

Nezarazni uveitis je upalna bolest koja zahvaća određene dijelove oka.

Humira je namijenjena liječenju

* odraslih osoba s nezaraznim uveitisom kod kojega upala zahvaća stražnji dio oka
* djece u dobi od 2 i više godina s kroničnim nezaraznim uveitisom kod kojega upala zahvaća prednji dio oka

Ta upala može dovesti do slabljenja vida i/ili prisutnosti plutajućih čestica u oku (crnih točkica ili tankih niti koje se kreću vidnim poljem). Humira djeluje tako da smanjuje tu upalu. Moguće je da će Vam prvo biti propisani drugi lijekovi. Ukoliko na njih ne reagirate dovoljno dobro, bit će Vam propisan lijek Humira.

2. Što morate znati prije nego počnete primjenjivati lijek Humira

Nemojte primjenjivati lijek Humira:

* ako ste alergični na adalimumab ili neki drugi sastojak ovog lijeka (naveden u dijelu 6).
* ako bolujete od aktivne tuberkuloze ili drugih teških infekcija (pogledajte dio “Upozorenja i mjere opreza“). Ako imate simptome infekcije, poput vrućice, rana, osjećaja umora, problema sa zubima, važno je da to kažete svom liječniku.
* ako bolujete od umjerenog ili teškog zatajenja srca. Ako ste bolovali ili bolujete od ozbiljne srčane bolesti, važno je da to kažete liječniku (pogledajte dio “Upozorenja i mjere opreza“).

Upozorenja i mjere opreza

Obratite se svom liječniku ili ljekarniku prije nego primijenite lijek Humira.

Alergijske reakcije

* Razvijete li alergijske reakcije sa simptomima poput stezanja u prsištu, piskanja pri disanju, omaglice, oticanja ili osipa, nemojte više ubrizgavati lijek Humira i odmah se javite liječniku, jer te reakcije u rijetkim slučajevima mogu biti opasne po život.

Infekcije

* Bolujete li od infekcije, uključujući dugotrajnu infekciju ili infekciju jednog dijela tijela (primjerice, vrijed na nozi), obratite se liječniku prije nego počnete primjenjivati lijek Humira. Ako niste sigurni, obratite se svom liječniku.
* Dok primate liječenje lijekom Humira, možete biti podložniji infekcijama. Taj rizik može biti povećan ako imate tegobe s plućima. Ove infekcije mogu biti ozbiljne i uključuju:
* tuberkulozu
* infekcije uzrokovane virusima, gljivicama, parazitima ili bakterijama
* tešku infekciju krvi (sepsa)

U rijetkim slučajevima, te infekcije mogu biti opasne po život. Ako primijetite simptome poput vrućice, rana, osjećaja umora ili problema sa zubima, važno je da to kažete liječniku. Vaš liječnik Vam može reći da neko vrijeme prestanete primjenjivati lijek Humira.

* Recite svom liječniku ako živite ili putujete u područjima gdje su vrlo česte gljivične infekcije (primjerice histoplazmoza, kokcidioidomikoza ili blastomikoza).
* Recite svom liječniku ako ste ranije imali infekcije koje su se ponavljale ili druga stanja koja povećavaju rizik od infekcija.
* Ako ste stariji od 65 godina, postoji veća mogućnost da dobijete infekciju dok primjenjujete lijek Humira. Vi i Vaš liječnik morate obratiti posebnu pozornost na znakove infekcije tijekom liječenja lijekom Humira. Važno je da kažete svom liječniku ako primijetite simptome infekcije kao što su vrućica, rane, osjećaj umora i problemi sa zubima.

Tuberkuloza

* Vrlo je važno da liječniku kažete ako ste ikada bolovali od tuberkuloze, odnosno jeste li bili u bliskom doticaju s nekim tko je od nje bolovao. Ako imate aktivnu tuberkulozu, nemojte primjenjivati lijek Humira.
* Budući da su u bolesnika liječenih lijekom Humira prijavljeni slučajevi tuberkuloze, prije nego počnete s liječenjem, liječnik će provjeriti imate li znakove i simptome tuberkuloze. To obuhvaća detaljnu medicinsku procjenu, uključujući uzimanje povijesti bolesti i provođenje odgovarajućih testova za otkrivanje bolesti (na primjer rendgenska snimka pluća i tuberkulinski test). Provođenje i rezultati ovih pretraga moraju se zabilježiti na Vašoj **Kartici s podsjetnikom za bolesnika**.
* Tuberkuloza se može razviti tijekom terapije čak i ako ste primili liječenje za prevenciju tuberkuloze.
* Jave li se tijekom ili nakon terapije simptomi tuberkuloze (primjerice kašalj koji ne prolazi, gubitak tjelesne težine, manjak energije, blaga vrućica) ili neke druge infekcije, javite odmah svom liječniku.

Hepatitis B

* Recite svom liječniku ako ste nositelj virusa hepatitisa B (HBV), ako imate aktivni HBV ili mislite da biste se mogli zaraziti HBV-om.
* Liječnik treba provjeriti imate li HBV. U nositelja HBV-a, Humira može uzrokovati ponovno aktiviranje virusa.
* U nekim rijetkim slučajevima, osobito ako uzimate druge lijekove koji potiskuju imunološki sustav, reaktivacija HBV-a može biti opasna po život.

Kirurški ili stomatološki zahvat

* Ako se spremate imati kirurški ili stomatološki zahvat, obavijestite svog liječnika o tome da primjenjujete lijek Humira. Liječnik može preporučiti privremeni prekid terapije lijekom Humira.

Demijelinizirajuća bolest

* Ako bolujete ili obolite od demijelinizirajuće bolesti (bolesti koja zahvaća zaštitni sloj koji obavija živce, kao što je multipla skleroza), odluku o tome smijete li uzimati ili nastaviti primati lijek Humira donijet će Vaš liječnik. Odmah recite svom liječniku ako se pojave simptomi kao što su promjene vida, slabost u rukama ili nogama ili utrnulost ili trnci u bilo kojem dijelu tijela.

Cijepljenje

* Za vrijeme liječenja lijekom Humira ne smiju se primiti određena cjepiva jer mogu uzrokovati infekcije.
* Posavjetujte se sa svojim liječnikom prije nego primite bilo koje cjepivo.
* Ako je moguće, preporučuje se da djeca obave sva cijepljenja predviđena za njihovu dob prije započinjanja terapije lijekom Humira.
* Ako ste lijek Humira uzimali tijekom trudnoće, Vaše dijete može biti pod povećanim rizikom od dobivanja takve infekcije do približno pet mjeseci nakon što ste primili posljednju dozu lijeka Humira u trudnoći. Važno je da liječnika svoga djeteta i druge zdravstvene radnike obavijestite o tome da ste u trudnoći uzimali lijek Humira kako bi oni mogli odlučiti kada Vaše dijete treba primiti cjepivo.

Zatajenje srca

* Bolujete li od blagog zatajenja srca, a liječite se lijekom Humira, liječnik mora pomno nadzirati status zatajenja srca. Ako ste bolovali ili bolujete od ozbiljne srčane bolesti, važno je da to kažete svome liječniku. Jave li se novi simptomi zatajenja srca ili pogoršaju postojeći (npr. nedostatak zraka ili oticanje stopala), morate se odmah obratiti svom liječniku. Liječnik će odlučiti trebate li primiti lijek Humira.

Vrućica, nastanak modrica, krvarenje ili bljedilo

* U nekih bolesnika postoji mogućnost da tijelo ne uspije proizvesti dovoljne količine krvnih stanica koje se bore protiv infekcija ili pomažu u zaustavljanju krvarenja. Vaš liječnik će možda odlučiti prekinuti liječenje. Ako dobijete vrućicu koja ne prolazi, blage modrice ili ako jako lako krvarite ili izgledate jako blijedo, odmah nazovite liječnika.

Rak

* Vrlo se rijetko javljaju slučajevi određene vrste raka u djece i odraslih bolesnika liječenih lijekom Humira ili nekim drugim TNF blokatorom.
* U bolesnika koji već dulje vrijeme boluju od ozbiljnijeg oblika reumatoidnog artritisa, rizik obolijevanja od limfoma (raka koji zahvaća limfni sustav) i leukemije (raka koji zahvaća krv i koštanu srž) može biti veći od prosječnoga.
* Rizik obolijevanja od limfoma, leukemije ili druge vrste raka može se povećati ako primjenjujete lijek Humira. U rijetkim je slučajevima u bolesnika koji su uzimali lijek Humira uočen rijedak i težak oblik limfoma. Neki od tih bolesnika su također liječeni azatioprinom ili 6-merkaptopurinom.
* Obavijestite liječnika ako istodobno uz lijek Humira uzimate azatioprin ili 6-merkaptopurin.
* U bolesnika koji primjenjuju lijek Humira zamijećeni su i slučajevi nemelanomskog raka kože.
* Ako se za vrijeme terapije ili nakon nje na koži jave nova oštećenja ili ako se izgled postojećih oštećenja promijeni, javite se svom liječniku.
* U bolesnika koji boluju od specifične plućne bolesti koja se naziva kronična opstruktivna plućna bolest (KOPB) i koji su liječeni nekim drugim TNF blokatorom, zabilježeni su slučajevi raka koji nije bio limfom. Ako bolujete od KOPB-a ili ste težak pušač, provjerite kod liječnika je li liječenje TNF blokatorom primjereno za Vas.

Autoimuna bolest

* U rijetkim slučajevima liječenje lijekom Humira može dovesti do pojave sindroma sličnog lupusu. Obratite se liječniku ako primijetite simptome kao što su dugotrajan osip nepoznatog uzroka, vrućica, bol u zglobovima ili umor.

**Djeca i adolescenti**

* Cijepljenje: ako je moguće, preporučuje se da djeca obave sva cijepljenja prema važećim smjernicama prije započinjanja terapije lijekom Humira.

Drugi lijekovi i Humira

Obavijestite svog liječnika ili ljekarnika ako uzimate, nedavno ste uzeli ili biste mogli uzeti bilo koje druge lijekove.

Zbog povećanog rizika od ozbiljne infekcije, Humira se ne smije primjenjivati s lijekovima koji sadrže sljedeće djelatne tvari:

* + anakinru
  + abatacept.

Humira se može primjenjivati istodobno s:

* + metotreksatom
  + nekim antireumaticima koji mijenjaju tijek bolesti (primjerice sulfasalazinom, hidroksiklorokinom, leflunomidom i injekcijskim pripravcima zlata)
  + steroidima ili lijekovima za ublažavanje boli, uključujući i nesteroidne protuupalne lijekove (NSAIL).

Ako imate kakvih pitanja, upitajte svog liječnika.

Trudnoća i dojenje

* Trebate razmotriti korištenje odgovarajuće kontracepcije kako biste spriječili trudnoću te biste je trebali nastaviti koristiti najmanje 5 mjeseci nakon zadnje doze lijeka Humira.
* Ako ste trudni, mislite da biste mogli biti trudni ili planirate imati dijete, obratite se svom liječniku za savjet o primjeni ovog lijeka.
* Humira se tijekom trudnoće smije primjenjivati samo ako je to neophodno.
* U ispitivanju provedenom u trudnica nije utvrđen povećan rizik od urođenih mana kada su majke primale lijek Humira tijekom trudnoće u odnosu na majke s istom bolešću koje nisu primale lijek Humira.
* Humira se može primjenjivati tijekom dojenja.
* Ako primate lijek Humira tijekom trudnoće, Vaše dijete može imati povećan rizik od dobivanja infekcije.
* Važno je da prije bilo kakvog cijepljenja djeteta obavijestite liječnika svog djeteta i druge zdravstvene radnike o tome da ste u trudnoći primali lijek Humira. Za više informacija o cjepivima pogledajte dio „Upozorenja i mjere opreza“.

##### **Upravljanje vozilima i strojevima**

Humira može imati manji utjecaj na sposobnost upravljanja vozilima, biciklom i strojevima. Nakon uzimanja lijeka Humira može se javiti osjećaj da se prostorija vrti te smetnje vida.

**Humira sadrži polisorbat**

Ovaj lijek sadrži 0,8 mg polisorbata 80 u svakoj dozi od 80 mg. Polisorbati mogu uzrokovati alergijske reakcije. Obavijestite svog liječnika ako imate bilo koju alergiju za koju znate.

3. Kako primjenjivati lijek Humira

Uvijek primijenite ovaj lijek točno onako kako Vam je rekao liječnik ili ljekarnik. Provjerite sa svojim liječnikom ili ljekarnikom ako niste sigurni.

U sljedećoj tablici prikazane su preporučene doze lijeka Humira u svakoj odobrenoj primjeni. Ako Vam je potrebna neka druga doza, liječnik Vam može propisati drugu jačinu lijeka Humira.

|  |  |  |
| --- | --- | --- |
| **Reumatoidni artritis** | | |
| **Dob ili tjelesna težina** | **Koliko i koliko često primijeniti?** | **Napomene** |
| Odrasli | 40 mg svaki drugi tjedan | Kod reumatoidnog artritisa, primjena metotreksata se nastavlja za vrijeme uzimanja lijeka Humira. Ako Vaš liječnik procijeni da je metotreksat neprikladan, Humira se može davati samostalno.  Ako imate reumatoidni artritis i ne dobivate metotreksat zajedno s lijekom Humira, Vaš liječnik može odlučiti davati 40 mg lijeka Humira svaki tjedan ili 80 mg svaki drugi tjedan. |

|  |  |  |
| --- | --- | --- |
| **Plak psorijaza** | | |
| **Dob ili tjelesna težina** | **Koliko i koliko često primijeniti?** | **Napomene** |
| Odrasli | Prva doza od 80 mg (jedna injekcija od 80 mg), nakon čega slijedi 40 mg svaki drugi tjedan počevši tjedan dana nakon prve doze. | Ukoliko nemate odgovarajući odgovor na terapiju, Vaš liječnik Vam može povećati doziranje na 40 mg svaki tjedan ili 80 mg svaki drugi tjedan. |

|  |  |  |
| --- | --- | --- |
| **Gnojni hidradenitis (*Hidradenitis suppurativa*)** | | |
| **Dob ili tjelesna težina** | **Koliko i koliko često primijeniti?** | **Napomene** |
| Odrasli | Prva doza od 160 mg (dvije injekcije od 80 mg u jednom danu ili jedna injekcija od 80 mg na dan tijekom dva uzastopna dana), nakon koje dva tjedna kasnije slijedi doza od 80 mg (jedna injekcija od 80 mg). Nakon sljedeća dva tjedna liječenje se nastavlja dozom od 40 mg svaki tjedan ili 80 mg svaki drugi tjedan, kako je propisao Vaš liječnik. | Preporučuje se da zahvaćena područja svakodnevno ispirete antiseptičkom tekućinom. |
| Adolescenti u dobi od 12 do 17 godina, tjelesne težine 30 kg ili više | Prva doza od 80 mg (jedna injekcija od 80 mg), nakon koje slijedi 40 mg svaki drugi tjedan počevši tjedan dana kasnije. | Ukoliko nemate odgovarajući odgovor na terapiju lijekom Humira u dozi od 40 mg svaki drugi tjedan, Vaš liječnik Vam može povećati doziranje na 40 mg svaki tjedan ili 80 mg svaki drugi tjedan.  Preporučuje se da zahvaćena područja svakodnevno ispirete antiseptičkom tekućinom. |

|  |  |  |
| --- | --- | --- |
| **Crohnova bolest** | | |
| **Dob ili tjelesna težina** | **Koliko i koliko često primijeniti?** | **Napomene** |
| Djeca, adolescenti i odrasli u dobi od 6 i više godina, tjelesne težine 40 kg ili više | Prva doza od 80 mg (jedna injekcija od 80 mg), nakon koje dva tjedna kasnije slijedi 40 mg.  Ako je potreban brži odgovor na liječenje, liječnik može propisati prvu dozu od 160 mg (dvije injekcije od 80 mg u jednom danu ili jedna injekcija od 80 mg na dan tijekom dva uzastopna dana), nakon koje dva tjedna kasnije slijedi 80 mg (jedna injekcija od 80 mg).  Nakon toga, uobičajena doza je 40 mg svaki drugi tjedan. | Vaš liječnik Vam može povećati doziranje na 40 mg svaki tjedan ili 80 mg svaki drugi tjedan. |
| Djeca i adolescenti u dobi od 6 do 17 godina, tjelesne težine manje od 40 kg | Prva doza je 40 mg, nakon čega dva tjedna kasnije slijedi 20 mg.  Ako je potreban brži odgovor na liječenje, liječnik može propisati početnu dozu od 80 mg (jedna injekcija od 80 mg), nakon koje dva tjedna kasnije slijedi 40 mg.  Nakon toga, uobičajena doza je 20 mg svaki drugi tjedan. | Vaš liječnik Vam može povećati učestalost doziranja na 20 mg svaki tjedan. |

|  |  |  |
| --- | --- | --- |
| **Ulcerozni kolitis** | | |
| **Dob ili tjelesna težina** | **Koliko i koliko često primijeniti?** | **Napomene** |
| Odrasli | Prva doza je 160 mg (dvije injekcije od 80 mg u jednom danu ili jedna injekcija od 80 mg tijekom dva uzastopna dana), nakon koje dva tjedna kasnije slijedi 80 mg (jedna injekcija od 80 mg).  Nakon toga, uobičajena doza je 40 mg svaki drugi tjedan. | Vaš liječnik Vam može povećati doziranje na 40 mg svaki tjedan ili 80 mg svaki drugi tjedan. |
| Djeca i adolescenti u dobi od 6 i više godina, tjelesne težine manje od 40 kg | Prva doza je 80 mg (jedna injekcija od 80 mg), nakon koje dva tjedna kasnije slijedi 40 mg (jedna injekcija od 40 mg).  Nakon toga, uobičajena doza je 40 mg svaki drugi tjedan. | Trebali biste nastaviti uzimati svoju uobičajenu dozu lijeka Humira čak i nakon što napunite 18 godina. |
| Djeca i adolescenti u dobi od 6 i više godina, tjelesne težine 40 kg ili više | Prva doza je 160 mg (dvije injekcije od 80 mg u jednom danu ili jedna injekcija od 80 mg na dan tijekom dva uzastopna dana), nakon koje dva tjedna kasnije slijedi 80 mg (jedna injekcija od 80 mg).  Nakon toga, uobičajena je doza 80 mg svaki drugi tjedan. | Trebali biste nastaviti uzimati svoju uobičajenu dozu lijeka Humira čak i nakon što napunite 18 godina. |

|  |  |  |
| --- | --- | --- |
| **Nezarazni uveitis** | | |
| **Dob ili tjelesna težina** | **Koliko i koliko često primijeniti?** | **Napomene** |
| Odrasli | Prva doza je 80 mg (jedna injekcija od 80 mg), nakon čega slijedi 40 mg svaki drugi tjedan počevši tjedan dana nakon prve doze. | Uz lijek Humira mogu se nastaviti primjenjivati kortikosteroidi ili drugi lijekovi koji utječu na imunološki sustav. Humira se može primjenjivati i sama. |
| Djeca i adolescenti u dobi od 2 i više godina, tjelesne težine manje od 30 kg | 20 mg svaki drugi tjedan | Liječnik će Vam možda propisati početnu dozu od 40 mg, koja će se primijeniti tjedan dana prije početka primjene uobičajene doze od 20 mg svaki drugi tjedan. Preporučuje se primjenjivati lijek Humira u kombinaciji s metotreksatom. |
| Djeca i adolescenti u dobi od 2 i više godina, tjelesne težine 30 kg ili više | 40 mg svaki drugi tjedan | Liječnik će Vam možda propisati početnu dozu od 80 mg, koja će se primijeniti tjedan dana prije početka primjene uobičajene doze od 40 mg svaki drugi tjedan. Preporučuje se primjenjivati lijek Humira u kombinaciji s metotreksatom. |

**Način i put primjene**

Humira se primjenjuje injekcijom pod kožu (supkutana injekcija).

**Detaljne upute o tome kako ubrizgati lijek Humira nalaze se u dijelu 7 „Ubrizgavanje lijeka Humira“.**

Ako primijenite više lijeka Humira nego što ste trebali

Ako slučajno primijenite lijek Humira češće nego je to preporučio liječnik ili ljekarnik, nazovite liječnika ili ljekarnika i obavijestite ih da ste uzeli veću količinu. Vanjsko pakiranje lijeka uvijek ponesite sa sobom, čak i ako je prazno.

Ako ste zaboravili primijeniti lijek Humira

Zaboravite li primijeniti injekciju, sljedeću dozu lijeka Humira morate ubrizgati čim se sjetite. Zatim sljedeću dozu ubrizgajte onog dana kako je to prvotno bilo predviđeno, kao da niste zaboravili dozu.

**Ako prestanete uzimati lijek Humira**

Odluku o prekidu primjene lijeka Humira potrebno je raspraviti sa svojim liječnikom. Simptomi se mogu vratiti ako prestanete primjenjivati lijek Humira.

U slučaju bilo kakvih pitanja u vezi s primjenom ovog lijeka, obratite se svom liječniku ili ljekarniku.

4. Moguće nuspojave

Kao i svi lijekovi, ovaj lijek može uzrokovati nuspojave iako se one neće javiti kod svakoga. Većina nuspojava su blage do umjerene. No, neke mogu biti ozbiljne i zahtijevati liječenje. Nuspojave se mogu javiti barem još 4 mjeseca nakon ubrizgavanja zadnje doze lijeka Humira.

**Primijetite li išta od dolje navedenog, odmah obavijestite svog liječnika**

* težak osip, koprivnjaču ili druge znakove alergijske reakcije
* otečeno lice, šake ili stopala
* otežano disanje i gutanje
* nedostatak zraka tijekom fizičke aktivnosti ili nakon lijeganja ili oticanje stopala

**Primijetite li išta od dolje navedenog, obavijestite svog liječnika što je prije moguće**

* znakove infekcije kao što su vrućica, mučnina, rane, problemi sa zubima, pečenje pri mokrenju
* osjećaj slabosti ili umora
* kašalj
* trnce
* utrnulost
* dvoslike
* slabost u rukama ili nogama
* oteklinu ili otvorenu ranu koja ne cijeli
* znakove i simptome koji upućuju na poremećaje u krvi poput uporne vrućice, stvaranja modrica, krvarenja, bljedila

Gore opisani simptomi mogu biti znakovi dolje nabrojenih nuspojava, uočenih pri primjeni lijeka Humira.

**Vrlo često** (mogu se javiti u više od 1 na 10 osoba)

* reakcije na mjestu ubrizgavanja (uključujući bol, oticanje, crvenilo ili svrbež)
* infekcije dišnog sustava (uključujući prehladu, curenje nosa, infekciju sinusa, upalu pluća)
* glavobolja
* bol u trbuhu
* mučnina i povraćanje
* osip
* mišićno-koštana bol

**Često** (mogu se javiti u do 1 na 10 osoba)

* + ozbiljne infekcije (uključujući trovanje krvi i gripu)
  + crijevne infekcije (uključujući gastroenteritis)
  + kožne infekcije (uključujući celulitis i herpes zoster)
  + infekcije uha
  + infekcije usne šupljine (uključujući infekcije zuba i herpes)
  + infekcije reproduktivnih organa
  + infekcije mokraćnih putova
  + gljivične infekcije
  + infekcije zglobova
  + benigni tumori
  + rak kože
  + alergijske reakcije (uključujući sezonsku alergiju)
  + dehidracija
  + promjene raspoloženja (uključujući depresiju)
  + tjeskoba
  + otežano spavanje
  + poremećaj osjeta kao što su trnci, bockanje ili utrnulost
  + migrena
  + kompresija korijena živca (uključujući bol u donjem dijelu leđa i nozi)
  + smetnje vida
  + upala oka
  + upala očnog kapka i oticanje oka
  + vrtoglavica (osjećaj omaglice ili vrtnje)
  + osjećaj brzog kucanja srca
  + visok krvni tlak
  + navale crvenila
  + hematom (nakupljanje krvi izvan krvnih žila)
  + kašalj
  + astma
  + nedostatak zraka
  + krvarenje u probavnom sustavu
  + dispepsija (probavne smetnje, nadutost, žgaravica)
  + bolest vraćanja kiselog sadržaja iz želuca
  + *sicca* (suhi) sindrom (uključujući suhoću očiju i suhoću usta)
  + svrbež
  + osip praćen svrbežom
  + stvaranje modrica
  + upala kože (primjerice ekcem)
  + lomljenje noktiju na rukama i nogama
  + pojačano znojenje
  + gubitak kose
  + nova pojava ili pogoršanje psorijaze
  + grčevi u mišićima
  + krv u mokraći
  + problemi s bubrezima
  + bol u prsnom košu
  + edem (oteklina)
  + vrućica
  + smanjen broj krvnih pločica, što povećava rizik od krvarenja i stvaranja modrica
  + poremećaj cijeljenja

**Manje često** (mogu se javiti u do 1 na 100 osoba)

* oportunističke infekcije (uključujući tuberkulozu i druge infekcije do kojih dolazi kod slabljenja otpornosti na bolest)
* infekcije živčanog sustava (uključujući virusni meningitis)
* infekcije oka
* bakterijske infekcije
* divertikulitis (upala i infekcija debelog crijeva)
* rak
* rak koji zahvaća limfni sustav
* melanom
* imunološki poremećaji koji mogu zahvatiti pluća, kožu i limfne čvorove (najčešće se očituje kao sarkoidoza)
* vaskulitis (upala krvnih žila)
* tremor (nevoljno drhtanje)
* neuropatija (poremećaj živaca)
* moždani udar
* gubitak sluha, zujanje
* osjećaj da srce kuca nepravilno, primjerice, preskakanje otkucaja
* problemi sa srcem koji mogu uzrokovati nedostatak zraka ili oticanje zglobova
* srčani udar
* stvaranje komore u stijenci velike arterije, upala i stvaranje ugruška u veni, začepljenje krvnih žila
* bolest pluća koja uzrokuje nedostatak zraka (uključujući upalu)
* plućna embolija (blokada u plućnoj arteriji)
* pleuralna efuzija (abnormalno nakupljanje tekućine u pleuralnom prostoru)
* upala gušterače, koja uzrokuje jaku bol u trbuhu i leđima
* otežano gutanje
* edem lica (oticanje lica)
* upala žučnog mjehura, žučni kamenci
* masna jetra
* noćno znojenje
* ožiljci
* abnormalno raspadanje mišića
* sistemski eritemski lupus (uključujući upalu kože, srca, pluća, zglobova i drugih organskih sustava)
* isprekidan san
* impotencija
* upale

**Rijetko** (mogu se javiti u do 1 na 1000 osoba)

* leukemija (rak koji zahvaća krv i koštanu srž)
* teška alergijska reakcija uz šok
* multipla skleroza
* poremećaji živaca (kao upala očnog živca i Guillain-Barréov sindrom koji može uzrokovati slabost mišića, abnormalne osjete, trnce u rukama i gornjem dijelu tijela)
* zastoj rada srca
* plućna fibroza (ožiljci na plućima)
* perforacija crijeva (proboj crijeva)
* hepatitis
* reaktivacija hepatitisa B
* autoimuni hepatitis (upala jetre uzrokovana vlastitim tjelesnim imunološkim sustavom)
* kožni vaskulitis (upala krvnih žila u koži)
* Stevens-Johnsonov sindrom (rani simptomi uključuju malaksalost, vrućicu, glavobolju i osip)
* edem lica (oticanje lica) povezan s alergijskim reakcijama
* multiformni eritem (upalni kožni osip)
* sindrom sličan lupusu
* angioedem (lokalizirano oticanje kože)
* lihenoidne kožne reakcije (crvenkasto-ljubičasti kožni osip koji svrbi)

**Nepoznato** (učestalost se ne može procijeniti iz dostupnih podataka)

* hepatosplenični T-stanični limfom (rijetki rak krvi često sa smrtnim ishodom)
* karcinom Merkelovih stanica (vrsta raka kože)
* Kaposijev sarkom, rijedak oblik raka povezan s infekcijom humanim herpes virusom 8. Kaposijev sarkom najčešće se očituje u obliku ljubičastih promjena (lezija) na koži
* zatajenje jetre
* pogoršanje stanja koje se naziva dermatomiozitis (zapaženo kao kožni osip praćen s mišićnom slabošću)
* porast tjelesne težine (za većinu bolesnika porast težine bio je malen)

Neke nuspojave zabilježene uz lijek Humira mogu biti bez simptoma te se mogu otkriti samo krvnim pretragama, a uključuju sljedeće:

**Vrlo često** (mogu se javiti u više od 1 na 10 osoba)

* niska razina bijelih krvnih stanica
* niska razina crvenih krvnih stanica
* povišena razina lipida u krvi
* povišena razina jetrenih enzima

**Često** (mogu se javiti u do 1 na 10 osoba)

* visoka razina bijelih krvnih stanica
* niska razina krvnih pločica u krvi
* povećana razina mokraćne kiseline u krvi
* razina natrija u krvi izvan normalnih vrijednosti
* niska razina kalcija u krvi
* niska razina fosfata u krvi
* visoke razine šećera u krvi
* visoka razina laktat dehidrogenaze u krvi
* pojava autoprotutijela u krvi
* niska razina kalija u krvi

**Manje često** (mogu se javiti u do 1 na 100 osoba)

* povišena razina bilirubina (vidljivo u nalazima krvne pretrage kojom se provjerava rad jetre)

**Rijetko** (mogu se javiti u do 1 na 1000 osoba)

* niska razina bijelih krvnih stanica, crvenih krvnih stanica i krvnih pločica

**Prijavljivanje nuspojava**

Ako primijetite bilo koju nuspojavu, potrebno je obavijestiti liječnika ili ljekarnika. To uključuje i svaku moguću nuspojavu koja nije navedena u ovoj uputi. Nuspojave možete prijaviti izravno putem nacionalnog sustava za prijavu nuspojava: navedenog u [Dodatku V](http://www.ema.europa.eu/docs/en_GB/document_library/Template_or_form/2013/03/WC500139752.doc). Prijavljivanjem nuspojava možete pridonijeti u procjeni sigurnosti ovog lijeka.

5. Kako čuvati lijek Humira

Lijek čuvajte izvan pogleda i dohvata djece.

Ovaj lijek se ne smije upotrijebiti nakon isteka roka valjanosti navedenog na naljepnici/blisteru/kutiji iza oznake „Rok valjanosti“ili „EXP“.

Čuvati u hladnjaku (2°C – 8°C). Ne zamrzavati.

Napunjenu štrcaljku čuvati u vanjskom pakiranju radi zaštite od svjetlosti.

Alternativne mjere čuvanja:

Ako je potrebno (primjerice, ako putujete), pojedinačna napunjena štrcaljka otopine lijeka Humira može se čuvati na sobnoj temperaturi (do 25°C) najviše do 14 dana – pazite da je zaštitite od svjetlosti. Nakon što ste je izvadili iz hladnjaka i čuvali na sobnoj temperaturi, štrcaljku **morate iskoristiti u roku od 14 dana ili je baciti**, čak i ako ste je vratili u hladnjak.

Zabilježite datum kada ste štrcaljku prvi put izvadili iz hladnjaka i datum nakon kojega je morate baciti.

Nikada nemojte nikakve lijekove bacati u otpadne vode ili kućni otpad. Pitajte svog ljekarnika kako baciti lijekove koje više ne koristite. Ove će mjere pomoći u očuvanju okoliša.

6. Sadržaj pakiranja i druge informacije

#### Što Humira sadrži

Djelatna tvar je adalimumab.

Drugi sastojci su manitol, polisorbat 80 i voda za injekcije.

**Kako napunjena štrcaljka lijeka Humira izgleda i sadržaj pakiranja**

Humira 80 mg otopina za injekciju u napunjenoj štrcaljki dolazi kao sterilna otopina s 80 mg adalimumaba otopljenog u 0,8 ml otopine.

Napunjena štrcaljka lijeka Humira je staklena štrcaljka koja sadrži otopinu adalimumaba.

Napunjena štrcaljka lijeka Humira dostupna je u pakiranju koje sadrži 1 napunjenu štrcaljku za uporabu od strane bolesnika i 1 jastučić natopljen alkoholom.

#### Humira može biti dostupna u obliku bočice, napunjene štrcaljke i/ili napunjene brizgalice.

###### **Nositelj odobrenja za stavljanje lijeka u promet**

AbbVie Deutschland GmbH & Co. KG

Knollstrasse

67061 Ludwigshafen

Njemačka

**Proizvođač**

AbbVie Biotechnology GmbH

Knollstrasse

67061 Ludwigshafen

Njemačka

Za sve informacije o ovom lijeku obratite se lokalnom predstavniku nositelja odobrenja za stavljanje lijeka u promet:

|  |  |  |  |
| --- | --- | --- | --- |
| **België/Belgique/Belgien**  AbbVie SA  Tél/Tel: +32 10 477811 | | **Lietuva**  AbbVie UAB  Tel: +370 5 205 3023 | |
| **България**  АбВи ЕООД  Тел.:+359 2 90 30 430 | | **Luxembourg/Luxemburg**  AbbVie SA  Belgique/Belgien  Tél/Tel: +32 10 477811 | |
| **Česká republika**  AbbVie s.r.o.  Tel: +420 233 098 111 | | **Magyarország**  AbbVie Kft.  Tel.:+36 1 455 8600 | |
| **Danmark**  AbbVie A/S  Tlf: +45 72 30-20-28 | | **Malta**  V.J.Salomone Pharma Limited  Tel: +356 21220174 | |
| **Deutschland**  AbbVie Deutschland GmbH & Co. KG  Tel: 00800 222843 33 (gebührenfrei)  Tel: +49 (0) 611 / 1720-0 | | **Nederland**  AbbVie B.V.  Tel: +31 (0)88 322 2843 | |
| **Eesti**  AbbVie OÜ  Tel: +372 623 1011 | | **Norge**  AbbVie AS  Tlf: +47 67 81 80 00 | |
| **Ελλάδα**  AbbVie ΦΑΡΜΑΚΕΥΤΙΚΗ Α.Ε.  Τηλ: +30 214 4165 555 | | **Österreich**  AbbVie GmbH  Tel: +43 1 20589-0 | |
| **España**  AbbVie Spain, S.L.U.  Tel: +34 91 384 09 10 | | **Polska**  AbbVie Sp. z o.o.  Tel.: +48 22 372 78 00 |
| **France**  AbbVie  Tél: +33 (0) 1 45 60 13 00 | | | **Portugal**  AbbVie, Lda.  Tel: +351 (0)21 1908400 |
| **Hrvatska**  AbbVie d.o.o.  Tel + 385 (0)1 5625 501 | | **România**  AbbVie S.R.L.  Tel: +40 21 529 30 35 |
| **Ireland**  AbbVie Limited  Tel: +353 (0)1 4287900 | | **Slovenija**  AbbVie Biofarmacevtska družba d.o.o.  Tel: +386 (1)32 08 060 |
| **Ísland**  Vistor  Tel: +354 535 7000 | | **Slovenská republika**  AbbVie s.r.o.  Tel: +421 2 5050 0777 |
| **Italia**  AbbVie S.r.l.  Tel: +39 06 928921 | | **Suomi/Finland**  AbbVie Oy  Puh/Tel: +358 (0)10 2411 200 |
| **Κύπρος**  Lifepharma (Z.A.M.) Ltd  Τηλ.: +357 22 34 74 40 | | **Sverige**  AbbVie AB  Tel: +46 (0)8 684 44 600 |
| **Latvija**  AbbVie SIA  Tel: +371 67605000 | |  |

**Ova uputa je zadnji puta revidirana u**

Detaljnije informacije o ovom lijeku dostupne su na internetskoj stranici Europske agencije za lijekove: [https://www.ema.europa.eu](https://www.ema.europa.eu/).

**Da biste preslušali ili zatražili primjerak ove upute <na Brailleovu pismu>, <u velikom fontu> ili <u obliku audio zapisa>, obratite se lokalnom predstavniku nositelja odobrenja za stavljanje lijeka u promet.**

**7. Ubrizgavanje lijeka Humira**

* + U sljedećim uputama objašnjeno je kako si samostalno potkožno (supkutano) ubrizgati lijek Humira pomoću napunjene štrcaljke. Prvo pažljivo pročitajte cijele upute i zatim ih slijedite korak po korak.
  + U tehniku samostalnog ubrizgavanja uputit će Vas Vaš liječnik, medicinska sestra ili ljekarnik.
  + Ne pokušavajte si samostalno dati injekciju dok niste sigurni da razumijete kako je pripremiti i ubrizgati.
  + Nakon primjerene obuke, injekciju si možete dati sami, ili Vam je može dati druga osoba, primjerice član obitelji ili prijatelj.
  + Za jednu injekciju koristite po jednu napunjenu štrcaljku.

**Humira napunjena štrcaljka**

**Klip Hvatište za prste Pokrov igle**



Nemojte upotrijebiti napunjenu štrcaljku i odmah se obratite liječniku ili ljekarniku ako je

* otopina mutna, obojena, sadrži pahuljice ili čestice
* istekao navedeni rok valjanosti (Rok valjanosti, EXP)
* otopina bila zamrznuta ili ako je stajala na izravnoj sunčevoj svjetlosti
* napunjena štrcaljka pala ili se slomila

Pokrov igle uklonite tek neposredno prije primjene. Čuvajte lijek Humira izvan pogleda i dohvata djece.

|  |  |
| --- | --- |
| KORAK 1  Izvadite lijek Humira iz hladnjaka.  Ostavite lijek Humira na sobnoj temperaturi od 15 do 30 minuta prije ubrizgavanja.   * Nemojte uklanjati pokrov igle dok lijek Humira postiže sobnu temperaturu. * **Nemojte** zagrijavati lijek Humira na bilo koji drugi način. Na primjer, **nemojte** zagrijavati u mikrovalnoj pećnici ili vrućoj vodi. | |
| **KORAK 2**  **Štrcaljka**    **Jastučić** | Provjerite rok valjanosti (Rok valjanosti, EXP). Nemojte upotrijebiti napunjenu štrcaljku nakon isteka roka valjanosti (Rok valjanosti, EXP).  Na čistu, ravnu radnu površinu postavite sljedeće   * 1 napunjenu štrcaljku za jednokratnu primjenu i * 1 alkoholom natopljeni jastučić   Operite i osušite ruke. |
| **KORAK 3**  **Mjesta za ubrizgavanje**  STEP3_grey  **Mjesta za ubrizgavanje** | Izaberite mjesto za ubrizgavanje:   * Prednji dio bedara ili * Trbuh (abdomen) barem 5 cm od pupka * Barem 3 cm od mjesta na kojem je ubrizgana prethodna injekcija   Mjesto na kojem ćete ubrizgati injekciju kružnim pokretima prebrišite jastučićem natopljenim alkoholom.   * Nemojte ubrizgavati preko odjeće * **Nemojte** ubrizgavati u područja bolne kože, modrica, crvenila, tvrde kože, ožiljaka, strija ili područja s plak psorijazom |
| **KORAK 4** | Držite napunjenu štrcaljku u jednoj ruci.  Pregledajte tekućinu u napunjenoj štrcaljki.   * Provjerite je li otopina bistra i bezbojna * Nemojte upotrijebiti napunjenu štrcaljku ako je otopina mutna ili sadrži čestice * **Nemojte** upotrijebiti napunjenu štrcaljkuako je pala ili se slomila   Drugom rukom nježno povucite i skinite pokrov igle. Bacite pokrov igle. Ne vraćajte ga natrag na iglu.   * **Nemojte** dodirivati iglu prstima niti dopustiti da igla dotakne išta drugo |
| **KORAK 5**  STEP_5_SYRINGE_IFU_FILLING_grey | Držite napunjenu štrcaljku s iglom okrenutom prema gore.   * Jednom rukom držite napunjenu štrcaljku u razini očiju da biste vidjeli zrak u njoj   Polako pritisnite klip da biste istisnuli zrak kroz iglu.   * Normalno je da se na vrhu igle pojavi kap tekućine |
| **KORAK 6**  STEP_6_SYRINGE_IFU_PRE-INJECTION_grey | Držite tijelo napunjene štrcaljke u jednoj ruci, između palca i kažiprsta, kao što biste držali olovku.  Drugom rukom uhvatite nabor kože na mjestu ubrizgavanja kako biste dobili izbočinu i čvrsto ga držite. |
| **KORAK 7**STEP_7_SYRINGE_IFU_ABDOMEN-THIGH_grey | Jednim brzim, kratkim pokretom ubodite iglu cijelom dužinom u kožu pod kutom od približno 45 stupnjeva.   * Nakon što ubodete iglu, otpustite nabor kože   Polako pritisnite klip do kraja, dok ne ubrizgate svu otopinu i napunjena štrcaljka ostane prazna. |
| **KORAK 8**    **Vata** | Kada je ubrizgavanje završeno, polako izvucite iglu iz kože, držeći štrcaljku i dalje pod istim kutom.  Nakon završetka ubrizgavanja, možete vatom ili komadom gaze pritisnuti mjesto ubrizgavanja.   * Nemojte trljati * U redu je pojava oskudnog krvarenja na mjestu ubrizgavanja |
| **KORAK 9**  Uporabljenu napunjenu štrcaljku bacite u poseban spremnik za zbrinjavanje otpada, kako Vas je uputio Vaš liječnik, medicinska sestra ili ljekarnik. Nikada ne vraćajte pokrov na iglu.   * Nemojte reciklirati niti bacati napunjenu štrcaljku u kućni otpad. * **Uvijek** držite napunjenu štrcaljku i posebni spremnik za zbrinjavanje otpada izvan pogleda i dohvata djece   Pokrov igle, alkoholom natopljeni jastučić, vata ili gaza, blister i pakiranje mogu se baciti u kućni otpad. | |

**Uputa o lijeku: Informacije za bolesnika**

**Humira** **80 mg otopina za injekciju u napunjenoj brizgalici**

adalimumab

**Pažljivo pročitajte cijelu uputu prije nego počnete primjenjivati ovaj lijek jer sadrži**

**Vama važne podatke.**

* Sačuvajte ovu uputu. Možda ćete je trebati ponovno pročitati.
* Liječnik će Vam također dati **Karticu s podsjetnikom za bolesnika** koja sadrži važne podatke o sigurnosti s kojima morate biti upoznati prije i za vrijeme liječenja lijekom Humira. **Karticu s podsjetnikom za bolesnika** držite kod sebe.
* Ako imate dodatnih pitanja, obratite se svom liječniku ili ljekarniku.
* Ovaj je lijek propisan samo Vama. Nemojte ga davati drugima. Može im naškoditi, čak i ako su njihovi znakovi bolesti jednaki Vašima.
* Ako primijetite bilo koju nuspojavu, potrebno je obavijestiti liječnika ili ljekarnika. To uključuje i svaku moguću nuspojavu koja nije navedena u ovoj uputi. Pogledajte dio 4.

**Što se nalazi u ovoj uputi**:

1. Što je Humira i za što se koristi

2. Što morate znati prije nego počnete primjenjivati lijek Humira

3. Kako primjenjivati lijek Humira

4. Moguće nuspojave

5. Kako čuvati lijek Humira

6. Sadržaj pakiranja i druge informacije

7. Ubrizgavanje lijeka Humira

1. Što je Humira i za što se koristi

Humira sadrži djelatnu tvar adalimumab.

Humira je namijenjena liječenju

* reumatoidnog artritisa
* plak psorijaze
* gnojnog hidradenitisa (*Hidradenitis suppurativa*)
* Crohnove bolesti
* ulceroznog kolitisa
* nezaraznog uveitisa

Djelatna tvar u lijeku Humira, adalimumab, ljudsko je monoklonsko protutijelo. Monoklonska protutijela su proteini koji se vezuju za specifičnu ciljnu tvar.

Ciljna tvar za koju se vezuje adalimumab je protein pod nazivom faktor tumorske nekroze (TNFα), koji sudjeluje u radu imunološkog (obrambenog) sustava i čije su razine kod gore navedenih upalnih bolesti povišene. Vezivanjem za TNFα, Humira smanjuje upalni proces kod tih bolesti.

**Reumatoidni artritis**

Reumatoidni artritis je upalna bolest zglobova.

Humira je namijenjena liječenju umjerenog do teškog oblika reumatoidnog artritisa u odraslih. Moguće je da će Vam prvo biti propisani drugi lijekovi koji mijenjaju tijek bolesti, kao što je metotreksat. Ukoliko na njih ne reagirate dovoljno dobro, bit će Vam propisan lijek Humira.

U svrhu liječenja teškog, aktivnog i progresivnog reumatoidnog artritisa, lijek Humira se može primijeniti i bez prethodnog liječenja metotreksatom.

Humira može usporiti oštećenje zglobova uzrokovano upalnom bolešću i može poboljšati njihovu pokretljivost.

Vaš liječnik će odlučiti hoće li se Humira primijeniti s metotreksatom ili sama.

**Plak psorijaza**

Plak psorijaza je kožna bolest koja uzrokuje crvene, perutave, krastave mrlje na koži prekrivene srebrnastim ljuskicama. Plak psorijaza može zahvatiti i nokte, uzrokujući njihovo mrvljenje, zadebljanje i odizanje od ležišta nokta, što može biti bolno.

Humira je namijenjena liječenju umjerene do teške kronične plak psorijaze u odraslih.

**Gnojni hidradenitis (*Hidradenitis suppurativa*)**

Gnojni hidradenitis (koji se ponekad naziva inverznim aknama) je kronična i često bolna upalna bolest kože. Simptomi mogu uključivati nodule (kvržice) koji su bolni na dodir i apscese (čireve) iz kojih može istjecati gnoj. Najčešće zahvaća specifične dijelove kože, poput područja ispod dojki i pazuha te područja na unutarnjem dijelu bedara, preponama i stražnjici. Na zahvaćenim mjestima mogu nastati i ožiljci.

Humira se koristi za liječenje

* umjerenog do teškog oblika gnojnog hidradenitisa u odraslih i
* umjerenog do teškog oblika gnojnog hidradenitisa u adolescenata u dobi od 12 do 17 godina.

Humira može smanjiti broj nodula i apscesa koje uzrokuje bolest te ublažiti bol koja često prati ovu bolest. Moguće je da će Vam prvo biti propisani drugi lijekovi. Ukoliko na njih ne reagirate dovoljno dobro, bit će Vam propisan lijek Humira.

Crohnova bolest

Crohnova bolest je upalna bolest probavnog sustava.

Humira je namijenjena liječenju

* umjerene do teške Crohnove bolesti u odraslih i
* umjerene do teške Crohnove bolesti u djece i adolescenata u dobi od 6 do 17 godina.

Moguće je da će Vam prvo biti propisani drugi lijekovi. Ukoliko na njih ne reagirate dovoljno dobro, bit će Vam propisan lijek Humira.

**Ulcerozni kolitis**

Ulcerozni kolitis je upalna bolest debelog crijeva.

Humira je namijenjena liječenju

* umjerenog do teškog oblika ulceroznog kolitisa u odraslih i
* umjerenog do teškog oblika ulceroznog kolitisa u djece i adolescenata u dobi od 6 do 17 godina.

Moguće je da će Vam prvo biti propisani drugi lijekovi. Ukoliko na njih ne reagirate dovoljno dobro, bit će Vam propisan lijek Humira.

**Nezarazni uveitis**

Nezarazni uveitis je upalna bolest koja zahvaća određene dijelove oka.

Humira je namijenjena liječenju

* odraslih osoba s nezaraznim uveitisom kod kojega upala zahvaća stražnji dio oka
* djece u dobi od 2 i više godina s kroničnim nezaraznim uveitisom kod kojega upala zahvaća prednji dio oka

Ta upala može dovesti do slabljenja vida i/ili prisutnosti plutajućih čestica u oku (crnih točkica ili tankih niti koje se kreću vidnim poljem). Humira djeluje tako da smanjuje tu upalu. Moguće je da će Vam prvo biti propisani drugi lijekovi. Ukoliko na njih ne reagirate dovoljno dobro, bit će Vam propisan lijek Humira.

2. Što morate znati prije nego počnete primjenjivati lijek Humira

Nemojte primjenjivati lijek Humira:

* ako ste alergični na adalimumab ili neki drugi sastojak ovog lijeka (naveden u dijelu 6).
* ako bolujete od aktivne tuberkuloze ili drugih teških infekcija (pogledajte dio “Upozorenja i mjere opreza“). Ako imate simptome infekcije, poput vrućice, rana, osjećaja umora, problema sa zubima, važno je da to kažete svom liječniku.
* ako bolujete od umjerenog ili teškog zatajenja srca. Ako ste bolovali ili bolujete od ozbiljne srčane bolesti, važno je da to kažete liječniku (pogledajte dio “Upozorenja i mjere opreza“).

Upozorenja i mjere opreza

Obratite se svom liječniku ili ljekarniku prije nego primijenite lijek Humira.

Alergijske reakcije

* Razvijete li alergijske reakcije sa simptomima poput stezanja u prsištu, piskanja pri disanju, omaglice, oticanja ili osipa, nemojte više ubrizgavati lijek Humira i odmah se javite liječniku, jer te reakcije u rijetkim slučajevima mogu biti opasne po život.

Infekcije

* Bolujete li od infekcije, uključujući dugotrajnu infekciju ili infekciju jednog dijela tijela (primjerice, vrijed na nozi), obratite se liječniku prije nego počnete primjenjivati lijek Humira. Ako niste sigurni, obratite se svom liječniku.
* Dok primate liječenje lijekom Humira, možete biti podložniji infekcijama. Taj rizik može biti povećan ako imate tegobe s plućima. Ove infekcije mogu biti ozbiljne i uključuju:
* tuberkulozu
* infekcije uzrokovane virusima, gljivicama, parazitima ili bakterijama
* tešku infekciju krvi (sepsa)

U rijetkim slučajevima, te infekcije mogu biti opasne po život. Ako primijetite simptome poput vrućice, rana, osjećaja umora ili problema sa zubima, važno je da to kažete liječniku. Vaš liječnik Vam može reći da neko vrijeme prestanete primjenjivati lijek Humira.

* Recite svom liječniku ako živite ili putujete u područjima gdje su vrlo česte gljivične infekcije (primjerice histoplazmoza, kokcidioidomikoza ili blastomikoza).
* Recite svom liječniku ako ste ranije imali infekcije koje su se ponavljale ili druga stanja koja povećavaju rizik od infekcija.
* Ako ste stariji od 65 godina, postoji veća mogućnost da dobijete infekciju dok primjenjujete lijek Humira. Vi i Vaš liječnik morate obratiti posebnu pozornost na znakove infekcije tijekom liječenja lijekom Humira. Važno je da kažete svom liječniku ako primijetite simptome infekcije kao što su vrućica, rane, osjećaj umora i problemi sa zubima.

Tuberkuloza

* Vrlo je važno da liječniku kažete ako ste ikada bolovali od tuberkuloze, odnosno jeste li bili u bliskom doticaju s nekim tko je od nje bolovao. Ako imate aktivnu tuberkulozu, nemojte primjenjivati lijek Humira.
* Budući da su u bolesnika liječenih lijekom Humira prijavljeni slučajevi tuberkuloze, prije nego počnete s liječenjem, liječnik će provjeriti imate li znakove i simptome tuberkuloze. To obuhvaća detaljnu medicinsku procjenu, uključujući uzimanje povijesti bolesti i provođenje odgovarajućih testova za otkrivanje bolesti (na primjer rendgenska snimka pluća i tuberkulinski test). Provođenje i rezultati ovih pretraga moraju se zabilježiti na Vašoj **Kartici s podsjetnikom za bolesnika**.
* Tuberkuloza se može razviti tijekom terapije čak i ako ste primili liječenje za prevenciju tuberkuloze.
* Jave li se tijekom ili nakon terapije simptomi tuberkuloze (primjerice kašalj koji ne prolazi, gubitak tjelesne težine, manjak energije, blaga vrućica) ili neke druge infekcije, javite odmah svom liječniku.

Hepatitis B

* Recite svom liječniku ako ste nositelj virusa hepatitisa B (HBV), ako imate aktivni HBV ili mislite da biste se mogli zaraziti HBV‑om.
* Liječnik treba provjeriti imate li HBV. U nositelja HBV‑a, Humira može uzrokovati ponovno aktiviranje virusa.
* U nekim rijetkim slučajevima, osobito ako uzimate druge lijekove koji potiskuju imunološki sustav, reaktivacija HBV‑a može biti opasna po život.

Kirurški ili stomatološki zahvat

* Ako se spremate imati kirurški ili stomatološki zahvat, obavijestite svog liječnika o tome da primjenjujete lijek Humira. Liječnik može preporučiti privremeni prekid terapije lijekom Humira.

Demijelinizirajuća bolest

* Ako bolujete ili obolite od demijelinizirajuće bolesti (bolesti koja zahvaća zaštitni sloj koji obavija živce, kao što je multipla skleroza), odluku o tome smijete li uzimati ili nastaviti primati lijek Humira donijet će Vaš liječnik. Odmah recite svom liječniku ako se pojave simptomi kao što su promjene vida, slabost u rukama ili nogama ili utrnulost ili trnci u bilo kojem dijelu tijela.

Cijepljenje

* Za vrijeme liječenja lijekom Humira ne smiju se primiti određena cjepiva jer mogu uzrokovati infekcije.
* Posavjetujte se sa svojim liječnikom prije nego primite bilo koje cjepivo.
* Ako je moguće, preporučuje se da djeca obave sva cijepljenja predviđena za njihovu dob prije započinjanja terapije lijekom Humira.
* Ako ste lijek Humira uzimali tijekom trudnoće, Vaše dijete može biti pod povećanim rizikom od dobivanja takve infekcije do približno pet mjeseci nakon što ste primili posljednju dozu lijeka Humira u trudnoći. Važno je da liječnika svoga djeteta i druge zdravstvene radnike obavijestite o tome da ste u trudnoći uzimali lijek Humira kako bi oni mogli odlučiti kada Vaše dijete treba primiti cjepivo.

Zatajenje srca

* Bolujete li od blagog zatajenja srca, a liječite se lijekom Humira, liječnik mora pomno nadzirati status zatajenja srca. Ako ste bolovali ili bolujete od ozbiljne srčane bolesti, važno je da to kažete svome liječniku. Jave li se novi simptomi zatajenja srca ili pogoršaju postojeći (npr. nedostatak zraka ili oticanje stopala), morate se odmah obratiti svom liječniku. Liječnik će odlučiti trebate li primiti lijek Humira.

Vrućica, nastanak modrica, krvarenje ili bljedilo

* U nekih bolesnika postoji mogućnost da tijelo ne uspije proizvesti dovoljne količine krvnih stanica koje se bore protiv infekcija ili pomažu u zaustavljanju krvarenja. Vaš liječnik će možda odlučiti prekinuti liječenje. Ako dobijete vrućicu koja ne prolazi, blage modrice ili ako jako lako krvarite ili izgledate jako blijedo, odmah nazovite liječnika.

Rak

* Vrlo se rijetko javljaju slučajevi određene vrste raka u djece i odraslih bolesnika liječenih lijekom Humira ili nekim drugim TNF blokatorom.
* U bolesnika koji već dulje vrijeme boluju od ozbiljnijeg oblika reumatoidnog artritisa, rizik obolijevanja od limfoma (raka koji zahvaća limfni sustav) i leukemije (raka koji zahvaća krv i koštanu srž) može biti veći od prosječnoga.
* Rizik obolijevanja od limfoma, leukemije ili druge vrste raka može se povećati ako primjenjujete lijek Humira. U rijetkim je slučajevima u bolesnika koji su uzimali lijek Humira uočen rijedak i težak oblik limfoma. Neki od tih bolesnika su također liječeni azatioprinom ili 6-merkaptopurinom.
* Obavijestite liječnika ako istodobno uz lijek Humira uzimate azatioprin ili 6‑merkaptopurin.
* U bolesnika koji primjenjuju lijek Humira zamijećeni su i slučajevi nemelanomskog raka kože.
* Ako se za vrijeme terapije ili nakon nje na koži jave nova oštećenja ili ako se izgled postojećih oštećenja promijeni, javite se svom liječniku.
* U bolesnika koji boluju od specifične plućne bolesti koja se naziva kronična opstruktivna plućna bolest (KOPB) i koji su liječeni nekim drugim TNF blokatorom, zabilježeni su slučajevi raka koji nije bio limfom. Ako bolujete od KOPB‑a ili ste težak pušač, provjerite kod liječnika je li liječenje TNF blokatorom primjereno za Vas.

Autoimuna bolest

* U rijetkim slučajevima liječenje lijekom Humira može dovesti do pojave sindroma sličnog lupusu. Obratite se liječniku ako primijetite simptome kao što su dugotrajan osip nepoznatog uzroka, vrućica, bol u zglobovima ili umor.

**Djeca i adolescenti**

* Cijepljenje: ako je moguće, preporučuje se da djeca obave sva cijepljenja prema važećim smjernicama prije započinjanja terapije lijekom Humira.

Drugi lijekovi i Humira

Obavijestite svog liječnika ili ljekarnika ako uzimate, nedavno ste uzeli ili biste mogli uzeti bilo koje druge lijekove.

Zbog povećanog rizika od ozbiljne infekcije, Humira se ne smije primjenjivati s drugim lijekovima koji sadrže sljedeće djelatne tvari:

* + anakinru
  + abatacept.

Humira se može primjenjivati istodobno s:

* + metotreksatom
  + nekim antireumaticima koji mijenjaju tijek bolesti (primjerice sulfasalazinom, hidroksiklorokinom, leflunomidom i injekcijskim pripravcima zlata)
  + steroidima ili lijekovima za ublažavanje boli, uključujući i nesteroidne protuupalne lijekove (NSAIL).

Ako imate kakvih pitanja, upitajte svog liječnika.

Trudnoća i dojenje

* Trebate razmotriti korištenje odgovarajuće kontracepcije kako biste spriječili trudnoću te biste je trebali nastaviti koristiti najmanje 5 mjeseci nakon zadnje doze lijeka Humira.
* Ako ste trudni, mislite da biste mogli biti trudni ili planirate imati dijete, obratite se svom liječniku za savjet o primjeni ovog lijeka.
* Humira se tijekom trudnoće smije primjenjivati samo ako je to neophodno.
* U ispitivanju provedenom u trudnica nije utvrđen povećan rizik od urođenih mana kada su majke primale lijek Humira tijekom trudnoće u odnosu na majke s istom bolešću koje nisu primale lijek Humira.
* Humira se može primjenjivati tijekom dojenja.
* Ako primate lijek Humira tijekom trudnoće, Vaše dijete može imati povećan rizik od dobivanja infekcije.
* Važno je da prije bilo kakvog cijepljenja djeteta obavijestite liječnika svog djeteta i druge zdravstvene radnike o tome da ste u trudnoći primali lijek Humira. Za više informacija o cjepivima pogledajte dio „Upozorenja i mjere opreza“.

##### **Upravljanje vozilima i strojevima**

Humira može imati manji utjecaj na sposobnost upravljanja vozilima, biciklom i strojevima. Nakon uzimanja lijeka Humira može se javiti osjećaj da se prostorija vrti te smetnje vida.

**Humira sadrži polisorbat**

Ovaj lijek sadrži 0,8 mg polisorbata 80 u svakoj dozi od 80 mg. Polisorbati mogu uzrokovati alergijske reakcije. Obavijestite svog liječnika ako imate bilo koju alergiju za koju znate.

3. Kako primjenjivati lijek Humira

Uvijek primijenite ovaj lijek točno onako kako Vam je rekao liječnik ili ljekarnik. Provjerite sa svojim liječnikom ili ljekarnikom ako niste sigurni.

U sljedećoj tablici prikazane su preporučene doze lijeka Humira u svakoj odobrenoj primjeni. Ako Vam je potrebna neka druga doza, liječnik Vam može propisati drugu jačinu lijeka Humira.

|  |  |  |
| --- | --- | --- |
| **Reumatoidni artritis** | | |
| **Dob ili tjelesna težina** | **Koliko i koliko često primijeniti?** | **Napomene** |
| Odrasli | 40 mg svaki drugi tjedan | Kod reumatoidnog artritisa, primjena metotreksata se nastavlja za vrijeme uzimanja lijeka Humira. Ako Vaš liječnik procijeni da je metotreksat neprikladan, Humira se može davati samostalno.  Ako imate reumatoidni artritis i ne dobivate metotreksat zajedno s lijekom Humira, Vaš liječnik može odlučiti davati 40 mg lijeka Humira svaki tjedan ili 80 mg svaki drugi tjedan. |

|  |  |  |
| --- | --- | --- |
| **Plak psorijaza** | | |
| **Dob ili tjelesna težina** | **Koliko i koliko često primijeniti?** | **Napomene** |
| Odrasli | Prva doza od 80 mg (jedna injekcija od 80 mg), nakon čega slijedi 40 mg svaki drugi tjedan počevši tjedan dana nakon prve doze. | Ukoliko nemate odgovarajući odgovor na terapiju, Vaš liječnik Vam može povećati doziranje na 40 mg svaki tjedan ili 80 mg svaki drugi tjedan. |

|  |  |  |
| --- | --- | --- |
| **Gnojni hidradenitis (*Hidradenitis suppurativa*)** | | |
| **Dob ili tjelesna težina** | **Koliko i koliko često primijeniti?** | **Napomene** |
| Odrasli | Prva doza od 160 mg (dvije injekcije od 80 mg u jednom danu ili jedna injekcija od 80 mg na dan tijekom dva uzastopna dana), nakon koje dva tjedna kasnije slijedi doza od 80 mg (jedna injekcija od 80 mg). Nakon sljedeća dva tjedna liječenje se nastavlja dozom od 40 mg svaki tjedan ili 80 mg svaki drugi tjedan, kako je propisao Vaš liječnik. | Preporučuje se da zahvaćena područja svakodnevno ispirete antiseptičkom tekućinom. |
| Adolescenti u dobi od 12 do 17 godina, tjelesne težine 30 kg ili više | Prva doza od 80 mg (jedna injekcija od 80 mg ), nakon koje slijedi 40 mg svaki drugi tjedan počevši tjedan dana kasnije. | Ukoliko nemate odgovarajući odgovor na terapiju lijekom Humira u dozi od 40 mg svaki drugi tjedan, Vaš liječnik Vam može povećati doziranje na 40 mg svaki tjedan ili 80 mg svaki drugi tjedan.  Preporučuje se da zahvaćena područja svakodnevno ispirete antiseptičkom tekućinom. |

|  |  |  |
| --- | --- | --- |
| **Crohnova bolest** | | |
| **Dob ili tjelesna težina** | **Koliko i koliko često primijeniti?** | **Napomene** |
| Djeca, adolescenti i odrasli u dobi od 6 do 17 godina, tjelesne težine 40 kg ili više | Prva doza od 80 mg (jedna injekcija od 80 mg), nakon koje dva tjedna kasnije slijedi 40 mg.  Ako je potreban brži odgovor na liječenje, liječnik može propisati prvu dozu od 160 mg (dvije injekcije od 80 mg u jednom danu ili jedna injekcija od 80 mg na dan tijekom dva uzastopna dana), nakon koje dva tjedna kasnije slijedi 80 mg (jedna injekcija od 80 mg).  Nakon toga, uobičajena doza je 40 mg svaki drugi tjedan. | Vaš liječnik Vam može povećati doziranje na 40 mg svaki tjedan ili 80 mg svaki drugi tjedan. |
| Djeca i adolescenti u dobi od 6 do 17 godina, tjelesne težine manje od 40 kg | Prva doza je 40 mg, nakon čega dva tjedna kasnije slijedi 20 mg.  Ako je potreban brži odgovor na liječenje, liječnik može propisati početnu dozu od 80 mg (jedna injekcija od 80 mg), nakon koje dva tjedna kasnije slijedi 40 mg.  Nakon toga, uobičajena doza je 20 mg svaki drugi tjedan. | Vaš liječnik Vam može povećati učestalost doziranja na 20 mg svaki tjedan. |

|  |  |  |
| --- | --- | --- |
| **Ulcerozni kolitis** | | |
| **Dob ili tjelesna težina** | **Koliko i koliko često primijeniti?** | **Napomene** |
| Odrasli | Prva doza je 160 mg (dvije injekcije od 80 mg u jednom danu ili jedna injekcija od 80 mg tijekom dva uzastopna dana), nakon koje dva tjedna kasnije slijedi 80 mg (jedna injekcija od 80 mg).  Nakon toga, uobičajena doza je 40 mg svaki drugi tjedan. | Vaš liječnik Vam može povećati doziranje na 40 mg svaki tjedan ili 80 mg svaki drugi tjedan. |
| Djeca i adolescenti u dobi od 6 i više godina, tjelesne težine manje od 40 kg | Prva doza je 80 mg (jedna injekcija od 80 mg), nakon koje dva tjedna kasnije slijedi 40 mg (jedna injekcija od 40 mg).  Nakon toga, uobičajena doza je 40 mg svaki drugi tjedan. | Trebali biste nastaviti uzimati svoju uobičajenu dozu lijeka Humira čak i nakon što napunite 18 godina. |
| Djeca i adolescenti u dobi od 6 i više godina, tjelesne težine 40 kg ili više | Prva doza je 160 mg (dvije injekcije od 80 mg u jednom danu ili jedna injekcija od 80 mg na dan tijekom dva uzastopna dana), nakon koje dva tjedna kasnije slijedi 80 mg (jedna injekcija od 80 mg).  Nakon toga, uobičajena doza je 80 mg svaki drugi tjedan. | Trebali biste nastaviti uzimati svoju uobičajenu dozu lijeka Humira čak i nakon što napunite 18 godina. |

|  |  |  |
| --- | --- | --- |
| **Nezarazni uveitis** | | |
| **Dob ili tjelesna težina** | **Koliko i koliko često primijeniti?** | **Napomene** |
| Odrasli | Prva doza je 80 mg (jedna injekcija od 80 mg), nakon čega slijedi 40 mg svaki drugi tjedan počevši tjedan dana nakon prve doze. | Uz lijek Humira mogu se nastaviti primjenjivati kortikosteroidi ili drugi lijekovi koji utječu na imunološki sustav. Humira se može primjenjivati i sama. |
| Djeca i adolescenti u dobi od 2 i više godina, tjelesne težine manje od 30 kg | 20 mg svaki drugi tjedan | Liječnik će Vam možda propisati početnu dozu od 40 mg, koja će se primijeniti tjedan dana prije početka primjene uobičajene doze od 20 mg svaki drugi tjedan. Preporučuje se primjenjivati lijek Humira u kombinaciji s metotreksatom. |
| Djeca i adolescenti u dobi od 2 i više godina, tjelesne težine 30 kg ili više | 40 mg svaki drugi tjedan | Liječnik će Vam možda propisati početnu dozu od 80 mg, koja će se primijeniti tjedan dana prije početka primjene uobičajene doze od 40 mg svaki drugi tjedan. Preporučuje se primjenjivati lijek Humira u kombinaciji s metotreksatom. |

**Način i put primjene**

Humira se primjenjuje injekcijom pod kožu (supkutana injekcija).

**Detaljne upute o tome kako ubrizgati lijek Humira nalaze se u dijelu 7 „Ubrizgavanje lijeka Humira“.**

Ako primijenite više lijeka Humira nego što ste trebali

Ako slučajno primijenite lijek Humira češće nego je to preporučio liječnik ili ljekarnik, nazovite liječnika ili ljekarnika i obavijestite ih da ste uzeli veću količinu. Vanjsko pakiranje lijeka uvijek ponesite sa sobom, čak i ako je prazno.

Ako ste zaboravili primijeniti lijek Humira

Zaboravite li primijeniti injekciju, sljedeću dozu lijeka Humira morate ubrizgati čim se sjetite. Zatim sljedeću dozu ubrizgajte onog dana kako je to prvotno bilo predviđeno, kao da niste zaboravili dozu.

**Ako prestanete uzimati lijek Humira**

Odluku o prekidu primjene lijeka Humira potrebno je raspraviti sa svojim liječnikom. Simptomi se mogu vratiti ako prestanete primjenjivati lijek Humira.

U slučaju bilo kakvih pitanja u vezi s primjenom ovog lijeka, obratite se svom liječniku ili ljekarniku.

4. Moguće nuspojave

Kao i svi lijekovi, ovaj lijek može uzrokovati nuspojave iako se one neće javiti kod svakoga. Većina nuspojava su blage do umjerene. No, neke mogu biti ozbiljne i zahtijevati liječenje. Nuspojave se mogu javiti barem još 4 mjeseca nakon ubrizgavanja zadnje doze lijeka Humira.

**Primijetite li išta od dolje navedenog, odmah obavijestite svog liječnika**

* težak osip, koprivnjaču ili druge znakove alergijske reakcije
* otečeno lice, šake ili stopala
* otežano disanje i gutanje
* nedostatak zraka tijekom fizičke aktivnosti ili nakon lijeganja ili oticanje stopala

**Primijetite li išta od dolje navedenog, obavijestite svog liječnika što je prije moguće**

* znakove infekcije kao što su vrućica, mučnina, rane, problemi sa zubima, pečenje pri mokrenju
* osjećaj slabosti ili umora
* kašalj
* trnce
* utrnulost
* dvoslike
* slabost u rukama ili nogama
* oteklinu ili otvorenu ranu koja ne cijeli
* znakove i simptome koji upućuju na poremećaje u krvi poput uporne vrućice, stvaranja modrica, krvarenja, bljedila

Gore opisani simptomi mogu biti znakovi dolje nabrojenih nuspojava, uočenih pri primjeni lijeka Humira.

**Vrlo često** (mogu se javiti u više od 1 na 10 osoba)

* reakcije na mjestu ubrizgavanja (uključujući bol, oticanje, crvenilo ili svrbež)
* infekcije dišnog sustava (uključujući prehladu, curenje nosa, infekciju sinusa, upalu pluća)
* glavobolja
* bol u trbuhu
* mučnina i povraćanje
* osip
* mišićno-koštana bol

**Često** (mogu se javiti u do 1 na 10 osoba)

* + ozbiljne infekcije (uključujući trovanje krvi i gripu)
  + crijevne infekcije (uključujući gastroenteritis)
  + kožne infekcije (uključujući celulitis i herpes zoster)
  + infekcije uha
  + infekcije usne šupljine (uključujući infekcije zuba i herpes)
  + infekcije reproduktivnih organa
  + infekcije mokraćnih putova
  + gljivične infekcije
  + infekcije zglobova
  + benigni tumori
  + rak kože
  + alergijske reakcije (uključujući sezonsku alergiju)
  + dehidracija
  + promjene raspoloženja (uključujući depresiju)
  + tjeskoba
  + otežano spavanje
  + poremećaj osjeta kao što su trnci, bockanje ili utrnulost
  + migrena
  + kompresija korijena živca (uključujući bol u donjem dijelu leđa i nozi)
  + smetnje vida
  + upala oka
  + upala očnog kapka i oticanje oka
  + vrtoglavica (osjećaj omaglice ili vrtnje)
  + osjećaj brzog kucanja srca
  + visok krvni tlak
  + navale crvenila
  + hematom (nakupljanje krvi izvan krvnih žila)
  + kašalj
  + astma
  + nedostatak zraka
  + krvarenje u probavnom sustavu
  + dispepsija (probavne smetnje, nadutost, žgaravica)
  + bolest vraćanja kiselog sadržaja iz želuca
  + *sicca* (suhi) sindrom (uključujući suhoću očiju i suhoću usta)
  + svrbež
  + osip praćen svrbežom
  + stvaranje modrica
  + upala kože (primjerice ekcem)
  + lomljenje noktiju na rukama i nogama
  + pojačano znojenje
  + gubitak kose
  + nova pojava ili pogoršanje psorijaze
  + grčevi u mišićima
  + krv u mokraći
  + problemi s bubrezima
  + bol u prsnom košu
  + edem (oteklina)
  + vrućica
  + smanjen broj krvnih pločica, što povećava rizik od krvarenja i stvaranja modrica
  + poremećaj cijeljenja

**Manje često** (mogu se javiti u do 1 na 100 osoba)

* oportunističke infekcije (uključujući tuberkulozu i druge infekcije do kojih dolazi kod slabljenja otpornosti na bolest)
* infekcije živčanog sustava (uključujući virusni meningitis)
* infekcije oka
* bakterijske infekcije
* divertikulitis (upala i infekcija debelog crijeva)
* rak
* rak koji zahvaća limfni sustav
* melanom
* imunološki poremećaji koji mogu zahvatiti pluća, kožu i limfne čvorove (najčešće se očituje kao sarkoidoza)
* vaskulitis (upala krvnih žila)
* tremor (nevoljno drhtanje)
* neuropatija (poremećaj živaca)
* moždani udar
* gubitak sluha, zujanje
* osjećaj da srce kuca nepravilno, primjerice, preskakanje otkucaja
* problemi sa srcem koji mogu uzrokovati nedostatak zraka ili oticanje zglobova
* srčani udar
* stvaranje komore u stijenci velike arterije, upala i stvaranje ugruška u veni, začepljenje krvnih žila
* bolest pluća koja uzrokuje nedostatak zraka (uključujući upalu)
* plućna embolija (blokada u plućnoj arteriji)
* pleuralna efuzija (abnormalno nakupljanje tekućine u pleuralnom prostoru)
* upala gušterače, koja uzrokuje jaku bol u trbuhu i leđima
* otežano gutanje
* edem lica (oticanje lica)
* upala žučnog mjehura, žučni kamenci
* masna jetra
* noćno znojenje
* ožiljci
* abnormalno raspadanje mišića
* sistemski eritemski lupus (uključujući upalu kože, srca, pluća, zglobova i drugih organskih sustava)
* isprekidan san
* impotencija
* upale

**Rijetko** (mogu se javiti u do 1 na 1000 osoba)

* leukemija (rak koji zahvaća krv i koštanu srž)
* teška alergijska reakcija uz šok
* multipla skleroza
* poremećaji živaca (kao upala očnog živca i Guillain-Barréov sindrom koji može uzrokovati slabost mišića, abnormalne osjete, trnce u rukama i gornjem dijelu tijela)
* zastoj rada srca
* plućna fibroza (ožiljci na plućima)
* perforacija crijeva (proboj crijeva)
* hepatitis
* reaktivacija hepatitisa B
* autoimuni hepatitis (upala jetre uzrokovana vlastitim tjelesnim imunološkim sustavom)
* kožni vaskulitis (upala krvnih žila u koži)
* Stevens-Johnsonov sindrom (rani simptomi uključuju malaksalost, vrućicu, glavobolju i osip)
* edem lica (oticanje lica) povezan s alergijskim reakcijama
* multiformni eritem (upalni kožni osip)
* sindrom sličan lupusu
* angioedem (lokalizirano oticanje kože)
* lihenoidne kožne reakcije (crvenkasto-ljubičasti kožni osip koji svrbi)

**Nepoznato** (učestalost se ne može procijeniti iz dostupnih podataka)

* hepatosplenični T-stanični limfom (rijetki rak krvi često sa smrtnim ishodom)
* karcinom Merkelovih stanica (vrsta raka kože)
* Kaposijev sarkom, rijedak oblik raka povezan s infekcijom humanim herpes virusom 8. Kaposijev sarkom najčešće se očituje u obliku ljubičastih promjena (lezija) na koži
* zatajenje jetre
* pogoršanje stanja koje se naziva dermatomiozitis (zapaženo kao kožni osip praćen s mišićnom slabošću)
* porast tjelesne težine (za većinu bolesnika porast težine bio je malen)

Neke nuspojave zabilježene uz lijek Humira mogu biti bez simptoma te se mogu otkriti samo krvnim pretragama, a uključuju sljedeće:

**Vrlo često** (mogu se javiti u više od 1 na 10 osoba)

* niska razina bijelih krvnih stanica
* niska razina crvenih krvnih stanica
* povišena razina lipida u krvi
* povišena razina jetrenih enzima

**Često** (mogu se javiti u do 1 na 10 osoba)

* visoka razina bijelih krvnih stanica
* niska razina krvnih pločica u krvi
* povećana razina mokraćne kiseline u krvi
* razina natrija u krvi izvan normalnih vrijednosti
* niska razina kalcija u krvi
* niska razina fosfata u krvi
* visoke razine šećera u krvi
* visoka razina laktat dehidrogenaze u krvi
* pojava autoprotutijela u krvi
* niska razina kalija u krvi

**Manje često** (mogu se javiti u do 1 na 100 osoba)

* povišena razina bilirubina (vidljivo u nalazima krvne pretrage kojom se provjerava rad jetre)

**Rijetko** (mogu se javiti u do 1 na 1000 osoba)

* niska razina bijelih krvnih stanica, crvenih krvnih stanica i krvnih pločica

**Prijavljivanje nuspojava**

Ako primijetite bilo koju nuspojavu, potrebno je obavijestiti liječnika ili ljekarnika. To uključuje i svaku moguću nuspojavu koja nije navedena u ovoj uputi. Nuspojave možete prijaviti izravno putem nacionalnog sustava za prijavu nuspojava: navedenog u [Dodatku V](http://www.ema.europa.eu/docs/en_GB/document_library/Template_or_form/2013/03/WC500139752.doc). Prijavljivanjem nuspojava možete pridonijeti u procjeni sigurnosti ovog lijeka.

5. Kako čuvati lijek Humira

Lijek čuvajte izvan pogleda i dohvata djece.

Ovaj lijek se ne smije upotrijebiti nakon isteka roka valjanosti navedenog na naljepnici/blisteru/kutiji iza oznake „Rok valjanosti“ ili „EXP“.

Čuvati u hladnjaku (2 °C – 8 °C). Ne zamrzavati.

Napunjenu brizgalicu čuvati u vanjskom pakiranju radi zaštite od svjetlosti.

Alternativne mjere čuvanja:

Ako je potrebno (primjerice, ako putujete), pojedinačna napunjena brizgalica otopine lijeka Humira može se čuvati na sobnoj temperaturi (do 25 °C) najviše do 14 dana – pazite da je zaštitite od svjetlosti. Nakon što ste je izvadili iz hladnjaka i čuvali na sobnoj temperaturi, brizgalicu **morate iskoristiti u roku od 14 dana ili je baciti**, čak i ako ste je vratili u hladnjak.

Zabilježite datum kada ste brizgalicu prvi put izvadili iz hladnjaka i datum nakon kojega je morate baciti.

Nikada nemojte nikakve lijekove bacati u otpadne vode ili kućni otpad. Pitajte svog ljekarnika kako baciti lijekove koje više ne koristite. Ove će mjere pomoći u očuvanju okoliša.

6. Sadržaj pakiranja i druge informacije

#### Što Humira sadrži

Djelatna tvar je adalimumab.

Drugi sastojci su manitol, polisorbat 80 i voda za injekcije.

**Kako napunjena brizgalica lijeka Humira izgleda i sadržaj pakiranja**

Humira 80 mg otopina za injekciju u napunjenoj brizgalici dolazi kao sterilna otopina s 80 mg adalimumaba otopljenog u 0,8 ml otopine.

Napunjena brizgalica lijeka Humira je sivo i bordo obojena brizgalica za jednokratnu uporabu koja sadrži staklenu štrcaljku s otopinom lijeka Humira. Dvije su kapice – jedna siva označena s '1' i druga bordo označena s '2'. Na svakoj strani brizgalice se nalazi prozorčić kroz koji možete vidjeti otopinu lijeka Humira unutar štrcaljke.

Napunjena brizgalica lijeka Humira dostupna je u pakiranjima koja sadrže:

* 1 napunjenu brizgalicu za uporabu od strane bolesnika i 2 jastučića natopljena alkoholom (1 rezervni)
* 3 napunjene brizgalice za uporabu od strane bolesnika i 4 jastučića natopljena alkoholom (1 rezervni)

Na tržištu se ne moraju nalaziti sve veličine pakiranja.

#### Humira može biti dostupna u obliku bočice, napunjene štrcaljke i/ili napunjene brizgalice.

###### **Nositelj odobrenja za stavljanje lijeka u promet**

AbbVie Deutschland GmbH & Co. KG

Knollstrasse

67061 Ludwigshafen

Njemačka

**Proizvođač**

AbbVie Biotechnology GmbH

Knollstrasse

67061 Ludwigshafen

Njemačka

Za sve informacije o ovom lijeku obratite se lokalnom predstavniku nositelja odobrenja za stavljanje lijeka u promet:

|  |  |  |  |
| --- | --- | --- | --- |
| **België/Belgique/Belgien**  AbbVie SA  Tél/Tel: +32 10 477811 | | **Lietuva**  AbbVie UAB  Tel: +370 5 205 3023 | |
| **България**  АбВи ЕООД  Тел.:+359 2 90 30 430 | | **Luxembourg/Luxemburg**  AbbVie SA  Belgique/Belgien  Tél/Tel: +32 10 477811 | |
| **Česká republika**  AbbVie s.r.o.  Tel: +420 233 098 111 | | **Magyarország**  AbbVie Kft.  Tel.:+36 1 455 8600 | |
| **Danmark**  AbbVie A/S  Tlf: +45 72 30-20-28 | | **Malta**  V.J.Salomone Pharma Limited  Tel: +356 21220174 | |
| **Deutschland**  AbbVie Deutschland GmbH & Co. KG  Tel: 00800 222843 33 (gebührenfrei)  Tel: +49 (0) 611 / 1720-0 | | **Nederland**  AbbVie B.V.  Tel: +31 (0)88 322 2843 | |
| **Eesti**  AbbVie OÜ  Tel: +372 623 1011 | | **Norge**  AbbVie AS  Tlf: +47 67 81 80 00 | |
| **Ελλάδα**  AbbVie ΦΑΡΜΑΚΕΥΤΙΚΗ Α.Ε.  Τηλ: +30 214 4165 555 | | **Österreich**  AbbVie GmbH  Tel: +43 1 20589-0 | |
| **España**  AbbVie Spain, S.L.U.  Tel: +34 91 384 09 10 | | **Polska**  AbbVie Sp. z o.o.  Tel.: +48 22 372 78 00 |
| **France**  AbbVie  Tél: +33 (0) 1 45 60 13 00 | | | **Portugal**  AbbVie, Lda.  Tel: +351 (0)21 1908400 |
| **Hrvatska**  AbbVie d.o.o.  Tel + 385 (0)1 5625 501 | | **România**  AbbVie S.R.L.  Tel: +40 21 529 30 35 |
| **Ireland**  AbbVie Limited  Tel: +353 (0)1 4287900 | | **Slovenija**  AbbVie Biofarmacevtska družba d.o.o.  Tel: +386 (1)32 08 060 |
| **Ísland**  Vistor  Tel: +354 535 7000 | | **Slovenská republika**  AbbVie s.r.o.  Tel: +421 2 5050 0777 |
| **Italia**  AbbVie S.r.l.  Tel: +39 06 928921 | | **Suomi/Finland**  AbbVie Oy  Puh/Tel: +358 (0)10 2411 200 |
| **Κύπρος**  Lifepharma (Z.A.M.) Ltd  Τηλ.: +357 22 34 74 40 | | **Sverige**  AbbVie AB  Tel: +46 (0)8 684 44 600 |
| **Latvija**  AbbVie SIA  Tel: +371 67605000 | |  |

**Ova uputa je zadnji puta revidirana u**

Detaljnije informacije o ovom lijeku dostupne su na internetskoj stranici Europske agencije za lijekove: <https://www.ema.europa.eu>.


**Da biste preslušali ili zatražili primjerak ove upute <na Brailleovu pismu>, <u velikom fontu> ili <u obliku audio zapisa>, obratite se lokalnom predstavniku nositelja odobrenja za stavljanje lijeka u promet.**

**7. Ubrizgavanje lijeka Humira**

* + U sljedećim uputama objašnjeno je kako si samostalno potkožno (supkutano) ubrizgati lijek Humira pomoću napunjene brizgalice. Prvo pažljivo pročitajte cijele upute i zatim ih slijedite korak po korak.
  + U tehniku samostalnog ubrizgavanja uputit će Vas Vaš liječnik, medicinska sestra ili ljekarnik.
  + Ne pokušavajte si samostalno dati injekciju dok niste sigurni da razumijete kako je pripremiti i ubrizgati.
  + Nakon primjerene obuke, injekciju si možete dati sami, ili Vam je može dati druga osoba, primjerice član obitelji ili prijatelj.
  + Za jednu injekciju koristite po jednu napunjenu brizgalicu.

**Humira napunjena brizgalica**

**Siva kapica 1 Bijela navlaka za iglu Bijela strelica Bordo** **kapica 2**



**Igla Prozorčić Bordo** **tipka za aktivaciju**

Nemojte primijeniti napunjenu brizgalicu i odmah se obratite liječniku ili ljekarniku ako je

* otopina mutna, obojena, sadrži pahuljice ili čestice
* istekao navedeni rok valjanosti (Rok valjanosti, EXP)
* otopina bila zamrznuta ili ako je stajala na izravnoj sunčevoj svjetlosti
* napunjena brizgalica pala ili se slomila

Kapice uklonite tek neposredno prije primjene. Lijek Humira čuvati izvan pogleda i dohvata djece.

|  |  |
| --- | --- |
| KORAK 1  Izvadite lijek Humira iz hladnjaka.  Ostavite lijek Humira na sobnoj temperaturi od 15 do 30 minuta prije ubrizgavanja.   * Nemojte uklanjati sivu i bordo kapicu dok lijek Humira postiže sobnu temperaturu. * **Nemojte** zagrijavati lijek Humira na bilo koji drugi način. Na primjer, **nemojte** zagrijavati u mikrovalnoj pećnici ili vrućoj vodi. | |
| **KORAK 2**  **Brizgalica**  STEP2_grey  **Jastučić** | Provjerite rok valjanosti (Rok valjanosti, EXP). Nemojte primijeniti napunjenu brizgalicu nakon isteka roka valjanosti (Rok valjanosti, EXP).  Na čistu, ravnu radnu površinu postavite sljedeće   * 1 napunjenu brizgalicu za jednokratnu primjenu i * 1 alkoholom natopljeni jastučić   Operite i osušite ruke. |
| **KORAK 3**  **Mjesta za ubrizgavanje**  STEP3_grey  **Mjesta za ubrizgavanje** | Izaberite mjesto za ubrizgavanje:   * Prednji dio bedara ili * Trbuh (abdomen) barem 5 cm od pupka * Barem 3 cm od mjesta na kojem je ubrizgana prethodna injekcija   Mjesto na kojem ćete ubrizgati injekciju kružnim pokretima prebrišite jastučićem natopljenim alkoholom.   * Nemojte ubrizgavati preko odjeće * **Nemojte** ubrizgavati u područja bolne kože, modrica, crvenila, tvrde kože, ožiljaka, strija ili područja s plak psorijazom |
| **KORAK 4**  STEP4_grey | Držite napunjenu brizgalicu tako da siva kapica (1) bude okrenuta prema gore.  Provjerite prozorčić.   * U redu je vidjeti jedan ili više mjehurića zraka u prozorčiću. * Provjerite da li je otopina bistra i bezbojna * Nemojte primijeniti napunjenu brizgalicu ako je otopina mutna ili sadrži čestice * **Nemojte** primijeniti napunjenu brizgalicuako je pala ili se slomila |
| **KORAK 5**  **Kapica 1**  EU_IFU_STEP5_grey  **Kapica 2** | Ravno povucite sivu kapicu (1). Bacite kapicu. Ne vraćajte natrag kapicu.   * Provjerite da je zajedno s kapicom uklonjen i mali crni pokrov igle na štrcaljki * U redu je ako iz igle izađe nekoliko manjih kapi tekućine   Ravno povucite bordo kapicu (2). Bacite kapicu. Ne vraćajte natrag kapicu.  Napunjena brizgalica je sada spremna za uporabu.  Okrenite napunjenu brizgalicu tako da je bijela strelica okrenuta prema mjestu ubrizgavanja. |
| **KORAK 6**  STEP6_grey | Drugom rukom uhvatite nabor kože na mjestu ubrizgavanja kako biste dobili izbočinu i čvrsto držite dok ubrizgavanje nije završeno.  Okrenite bijelu strelicu prema mjestu ubrizgavanja (bedro ili trbuh).  Postavite bijelu navlaku za iglu pod pravim kutem (90 stupnjeva) prema koži.  Držite napunjenu brizgalicu tako da možete vidjeti prozorčić.  **Nemojte** pritisnuti bordo tipku za aktivaciju dok niste spremni za ubrizgavanje. |
| **KORAK 7**  **15 sekundi**  STEP7a_grey | Čvrsto pritisnite napunjenu brizgalicu na mjesto ubrizgavanja prije početka ubrizgavanja.  Nastavite pritiskati kako biste spriječili odmicanje napunjene brizgalice od kože tijekom ubrizgavanja.  Pritisnite bordo tipku za aktivaciju i polako brojite 15 sekundi.   * Glasan „klik“ će označiti početak ubrizgavanja * Nastavite čvrsto pritiskati napunjenu brizgalicu na mjestu ubrizgavanja dok ubrizgavanje nije završeno.   Ubrizgavanje je završeno kada se žuti indikator prestane micati. |
| **KORAK 8**  STEP8_grey | Kada je ubrizgavanje završeno, polako odmaknite napunjenu brizgalicu od kože. Bijela navlaka za iglu će prekriti vrh igle.   * Pojava male količine tekućine na mjestu ubrizgavanja je normalna   Ako se na mjestu ubrizgavanja nalazi više od nekoliko kapi tekućine, obratite se svom liječniku, medicinskoj sestri ili ljekarniku.  Nakon završetka ubrizgavanja, možete vatom ili komadom gaze pritisnuti mjesto ubrizgavanja.   * Nemojte trljati * U redu je pojava oskudnog krvarenja na mjestu ubrizgavanja |
| **KORAK 9**  Uporabljenu napunjenu brizgalicu bacite u poseban spremnik za zbrinjavanje otpada, kako Vas je uputio Vaš liječnik, medicinska sestra ili ljekarnik.   * Nemojte reciklirati niti bacati napunjenu brizgalicu u kućni otpad. * **Uvijek** držite napunjenu brizgalicu i posebni spremnik za zbrinjavanje otpada izvan pogleda i dohvata djece   Kapice, alkoholom natopljeni jastučić, vata ili gaza, blister i pakiranje se mogu baciti u kućni otpad. | |